
RĂZBOIUL ZEILOR CU OAMENII 


AVERTISMENT 


Cu mult timp înainte ca omul să se fi războit cu omul, zeii s-au 
luptat între ei. Ba chiar, Războaiele Oamenilor au început ca 
Războaie ale Zeilor. 

lar Războaiele Zeilor, pentru stăpânirea acestui Pământ, 
începuseră pe propria lor planetă. 

Astfel, prima civilizaţie omenească a căzut victimă unui 
holocaust nuclear. 

Aceasta nu e o ficţiune, ci pura realitate: totul a fost scris 
demult - în Cronicile Pământului. 


1 . RĂZBOAIELE OAMENILOR 


În primăvara anului 1947, un ciobănaş care-şi căuta o oaie 
pierdută pe colinele sterpe de lângă Marea Moartă a descoperit 
o grotă care conţinea suluri ebraice ascunse în ulcioare de lut. 
Acestea, împreună cu alte scrieri găsite în zonă în anii următori - 
denumite generic Manuscrisele de la Marea Moartă - 
stătuseră neatinse timp de aproape două mii de ani, fiind 
împachetate şi ascunse cu grijă în anii tulburi când ludeea 
sfidase puterea Imperiului Roman. 


Oare făceau parte din biblioteca oficială a lerusalimului, pusă 
la adăpost înainte ca oraşul şi templul să cadă, în A.D. 70, sau 
aşa cum presupun majoritatea cercetătorilor aparţineau unei 
biblioteci a Esenienilor, o sectă de eremiţi cu preocupări 
mesianice? Opiniile sunt împărţite, căci în bibliotecă se găseau 
atât texte biblice tradiţionale, cât şi scrieri tratând despre 
datinile, organizarea şi credinţele sectei. 

Unul dintre cele mai lungi şi mai complete manuscrise, şi 
poate cel mai dramatic, descrie un război viitor, un fel de Război 
Final. Intitulat de savanţi „Războiul Fiilor Luminii contra Fiilor 
întunericului", manuscrisul imaginează răspândirea beligerantei 
lupte locale care aveau să-i implice iniţial pe vecinii ludeei, 
crescând în ferocitate şi anvergură până când cuprindeau 
întreaga lume antică: „Prima ciocnire a Fiilor Luminii cu Fiii 
întunericului, altfel spus cu armata lui Belial, va fi un atac 
asupra trupelor lui Edom, Moab, ale ammoniţilor şi din regiunea 
filistinilor; apoi, asupra celor ale kittienilor din Asiria; şi asupra 
celor ce-au încălcat înţelegerea care le dădea ajutor (...)." lar 
după aceste bătălii, „vor înainta asupra kittienilor din Egipt", şi 
„la tirnpul cuvenit (...) împotriva regilor de la miazănoapte". 

În acest Război al Oamenilor, profeţea manuscrisul, 
Dumnezeul lui Israel avea să preia un rol activ: 


În ziua când kittienii vor fi căzut, va avea loc mare război şi 
măcel, în prezența Dumnezeului lui Israel. 

Căci aceea este ziua pe care El a hotărât-o din vechime 
pentru lupta finală împotriva Fiilor întunericului. 


Profetul Ezechil prezisese deja Ultima Bătălie „în zilele de 
apoi", între Gog şi Magog, în care Domnul însuşi avea „să 
sfărâme arcul din mâna-ţi stângă şi să facă săgeţile-ţi să cadă 
din mâna-ţi dreaptă". Dar manuscrisul de la Marea Moartă 
mergea mai departe, preconizând participarea efectivă la luptă 
a multor zei, angajaţi în bătălie cot la cot cu muritorii: 


În ziua aceea, Tovărăşia Divină şi Adunarea Muritorilor se 
vor însoți în luptă şi măcel. Fiii Luminii se vor război cu Fiii 


întunericului, într-o arătare de puteri zeieşti, printre vuietele 
tunătoare şi strigătele războinice ale zeilor şi ale oamenilor. 


Deşi cruciații, sarazinii şi nenumărați alţii, de-a lungul istoriei, 
au pornit războaie „în numele lui Dumnezeu", credinţa că într-un 
război viitor Domnul însuşi va fi prezent pe câmpul de luptă şi că 
oamenii şi zeii vor lupta unii lângă alţii pare o fantezie, pe care o 
putem trata în cel mai bun caz la nivel alegoric. Şi totuşi, nu eo 
idee atât de extraordinară pe cât ar putea să pară, căci în cele 
mai vechi timpuri se credea într-adevăr că Războaiele 
Oamenilor nu erau numai decretate de zei, ci şi purtate cu 
participarea activă a zeilor. 

Unul dintre cele mai romanţate războaie, când „dragostea 
avântase o mie de corăbii", a fost Războiul Troiei, între grecii 
ahei şi troieni. Ştim că l-au declanşat grecii, pentru a-i sili pe 
troieni s-o înapoieze pe frumoasa Elena soţului ei legiuit. Totuşi, 
o poveste greacă, „Kypria', a reprezentat războiul ca fiind 
premeditat de marele Zeus: 


A fost o vreme când mii şi mii de oameni se înghesuiau la 
sânul larg al Pământului. Şi făcându-i-se milă de ei, Zeus, în 
marea lui înțelepciune, s-a hotărât să uşureze povara 
Pământului. 

Prin urmare, a pricinuit bătălia de la Ilion (Troia) în acest scop, 
ca prin moarte să poată face un gol în neamul omenesc. 


Homer, povestitorul grec care a relatat evenimentele acestui 
război în „lliada", a învinuit toanele zeilor de a fi provocat 
conflictul,  înrâurindu-l şi îndreptându-l spre uriaşele sale 
proporţii din final. Acţionând direct şi indirect, uneori văzuţi, 
alteori nevăzuţi, diverşi zei i-au înghiontit pe actorii principali ai 
acestei drame omeneşti spre soarta lor. lar deasupra tuturor 
stătea Jov (Jupiter/Zeus): „în vreme ce alţi zei şi luptătorii 
înarmaţi de pe câmpie dormeau adânc, Jov veghea, căci se 
gândea cum să-l cinstească pe Ahile şi să distrugă mulţi oameni 
la corăbiile aheilor." 


Chiar înainte de a intra în luptă, zeul Apollo a început 
ostilitățile: „S-a aşezat dincolo de corăbii, cu un chip negru ca 
noaptea, iar arcul său de argint a sunat a moarte când şi-a 
azvârlit săgeata în mijlocul lor [al aheilor] (...). Preţ de nouă zile 
încheiate, a tras cu săgeți în oameni [(...). Şi cât era ziua de 
lungă, rugurile morţilor ardeau." Când părţile beligerante au 
convenit să amâne ostilitățile pentru ca problema să fie 
rezolvată printr-o luptă corp la corp între conducători, zeii, 
nemulţumiţi, au instruit-o pe zeiţa Minerva: „Du-te de îndată în 
oştirile troiană şi ahee şi ticluieşte ca troienii să-şi calce cei 
dintâi legământul şi să-i atace pe anei." Dornică să-şi 
îndeplinească misiunea, Minerva „s-a repezit pe cer ca un 
meteor strălucitor (...) cu o aprigă dâră de lumină în urma ei." 
Mai târziu, pentru ca luptele pustiitoare să nu înceteze pe timpul 
nopţii, Minerva a prefăcut noaptea în zi, luminând câmpul de 
luptă: a „ridicat vălul gros al întunericului de pe ochii lor şi multă 
lumină căzut-a asupră-le, atât de partea corăbiilor, cât şi acolo 
unde lupta făcea prăpăd iar aheii l-au văzut pe Hector cu toţi 
oamenii săi." 

În timp ce bătăliile continuau, uneori aducând faţă în faţă 
erou cu erou, zeii priveau cu ochi atenţi spre războinicii 
individuali, aplecându-se să înhaţe câte un erou încolţit sau să 
îndrepte un car rămas fară vizitiu. Când însă zeii şi zeițele, 
găsindu-se în tabere adverse, au început să se lovească între ei, 
Zeus i-a oprit, ordonându-le să nu se amestece în luptele dintre 
muritori. 

Pauza nu a durat mult, căci un mare număr dintre 
combatanții de frunte erau fii de zei şi de zeițe (cu parteneri 
umani). Cel mai furios a fost Marte, când fiul său, Ascalaphus, a 
fost străpuns mortal cu lancea de un aheu. „Să nu-mi găsiţi vreo 
vină, voi zei ce-n cer sălăşluiţi, dacă mă duc la corăbiile aheilor 
să-mi răzbun fiul," i-a anunţat Marte pe ceilalţi nemuritori, „chiar 
dacă în cele din urmă voi fi lovit de fulgerul lui Jov şi voi zăcea în 
praf şi sânge printre leşuri." 

„Atâta vreme cât zeii s-au ţinut departe de războinicii de 
neam omenesc," a scris Homer, „aheii au triumfat, căci Ahile, 
care mult timp refuzase să lupte, era acum cu dânşii." Dar, 


având în vedere furia crescândă a zeilor şi ajutorul pe care îl 
primeau acum aheii de la semizeul Ahile, Jov s-a răzgândit: 


„Din partea mea, voi sta aici, 

pe Muntele Olimp, privind în pace. 

Dar voi, ceilalți, printre troieni şi ahei vă duceți 
şi ajutați fiece tabără cum v-o fi voia. " 

Astfel grăit-a Jov, poruncă dând de luptă; 

La care zeii şi-au luat oştirile 

şi au plecat la bătălie. 


Războiul Troian, ba chiar însăşi Troia au fost considerate 
multă vreme ca nefiind altceva decât elemente ale 
fascinantelor, dar neverosimilelor legende greceşti, pe care 
savanții le-au numit în mod tolerant „mitologie". Troia şi 
evenimentele legate de ea continuau să fie socotite strict 
mitologice în 1822, când Charles McLaren a sugerat că un 
anumit munte din estul Turciei, numit Hissarlik, ar fi locul Troiei 
homerice. Abia în 1870, când un om de afaceri pe nume 
Heinrich Schliemann, riscându-şi propriii bani, a făcut o 
descoperire spectaculoasă, săpând în munte, oamenii de ştiinţă 
au început să recunoască existenţa Troiei. In prezent, se 
acceptă că Războiul Troian a avut loc cu adevărat, în secolul al 
treisprezecelea înainte de Christos. In acea perioadă, conform 
surselor greceşti, zeii şi oamenii luptau alături; iar grecii nu erau 
singurii cu asemenea convingeri. 

În vremurile acelea, deşi capătul Asiei Mici din dreptul Europei 
şi Marea Egee erau presărate cu aşezări în esenţă greceşti, Asia 
Mică propriu-zisă era dominată de hittiţi. Cunoscuţi iniţial de 
cercetătorii moderni numai din referirile biblice, apoi din 
inscripţiile egiptene, hittiţii şi regatul lor - Hatti - s-au 
redeşteptat la viaţă de asemenea în momentul când arheologii 
cu început să le dezgroape oraşele antice. 

Descifrarea scrierii hittite şi a limbii indo-europene pe care o 
vorbeau a făcut posibilă localizarea originii lor în mileniul al 
doilea î.Ch., când triburile ariene au început să migreze din 
regiunea caucaziană - unele spre sud-est, în India, altele spre 


sud-vest, în Asia Mică. Regatul hittit a înflorit în jurul anului 1750 
î.Ch., intrând în declin peste cinci sute de ani. Atunci, hittiţii erau 
hărţuiţi de incursiunile întreprinse de pe celălalt mal al Mării 
Egee. Hittiţii îi numeau pe năvălitori „oamenii din Achiyawa"; 
mulţi cercetători presupun că erau aceiaşi pe care Homer îi 
numeşte Achioi - aheii, al căror atac asupra capătului apusean al 
Asiei Mici este imortalizat în „lliada". 

Cu secole înainte de Războiul Troian, hittiţii şi-au extins 
regatul până la proporţii imperiale, susţinând că o făceau la 
porunca zeului lor suprem, TESHUB („Furtunosul"). Titlul său mai 
vechi era: „Zeul Furtună A Cărui Putere Aduce Moartea", iar regii 
hittiţi susțineau uneori că zeul chiar pusese umărul în luptă: 
„Măreţul Zeu furtună, Doamne" [a scris regele Murshilis], „şi-a 
arătat puterea divină şi a aruncat un trăsnet" spre duşman, 
ajutând să-l învingă. De asemenea, pe hittiţi i-a mai ajutat în 
luptă şi zeiţa ISHTAR, al cărei epitet era „Doamna câmpului de 
bătălie". Multe victorii se atribuie „Puterii Divine" a lui Ishtar, 
care „s-a pogorât [din cer] ca să lovească ţările ostile." 

Influenţa hittită, după cum indică multe referiri din Vechiul 
Testament, se extindea până în sud, în Cannan; acolo, însă, 
veniseră în chip de colonişti, nu de cuceritori. Dar, în vreme ce 
hittiţii tratau Canaanul ca pe o zonă neutră, fără a emite nici o 
pretenţie asupra sa, nu aceeaşi era şi atitudinea egiptenilor. În 
repetate rânduri, faraonii au încercat să-şi întindă domnia spre 
nord, până în Canaan şi Ţara Cedrilor (Liban); au reuşit s-o facă 
în jurul anului 1470 î.Ch., când au învins o coaliţie a regilor 
canaanieni, la Megiddo. 

Vechiul Testament şi inscripţiile lăsate de duşmanii hittiţilor îi 
prezintă pe aceştia ca pe nişte maeştri ai războiului, care au 
perfecţionat folosirea carului în Orientul Apropiat antic. Dar 
inscripţiile hittite sugerează că ei plecau la război numai când le 
dădeau poruncă zeii, că inamicului i se oferea o şansă de a 
capitula paşnic, înainte de începerea ostilităţilor, şi că, o dată ce 
războiul era câştigat, hittiţii se mulţumeau cu tribut şi prizonieri; 
oraşele nu erau prădate; populaţia nu era masacrată. 

Dar Tutmes al Ill-lea, faraonul care a învins în lupta de la 
Megiddo, a spus cu mândrie în inscripţiile lui: „Acum maiestatea 


sa a plecat spre miazănoapte, jefuind oraşele şi pustiind 
taberele." Despre un rege învins, faraonul a scris: „l-am prădat 
oraşele, am dat foc taberelor, am făcut din ele movile; nicicând 
nu vor mai putea fi colonizate din nou. Toţi oamenii pe care i-am 
capturat au devenit prizonierii mei; nenumăratele lor vite le-am 
luat, precum şi averile. Am înlăturat toate resursele pentru 
viaţă; le-am tăiat grânele şi le-am doborât toate dumbrăvile şi 
toţi pomii roditori. Am distrus totul complet." Şi toate acestea, a 
scris faraonul, s-au făcut la ordinul lui AMON-RA, zeul său. 

Natura crudă a războiului egiptean şi distrugerile nemiloase 
pe care le pricinuiau egiptenii duşmanului înfrânt au făcut 
subiectul multor inscripţii lăudăroase. Faraonul Pepi | , de 
exemplu, şi-a comemorat victoria asupra „locuitorilor nisipurilor" 
asiatici într-un poem ce saluta armata care „a ciopârţit 
pământul locuitorilor nisipurilor (...) le-a tăiat smochinii şi viile 
(...), a dat foc tuturor sălaşurilor, ucigând oamenii cu zecile de 
mii”. inscripţiile comemorative erau însoţite de reprezentări 
grafice vii ale scenelor de luptă (Fig. 1). 

Figura 1 


Aderând la această tradiţie desfrânată, faraonul Pi-Ankhy, 
care a trimis trupe din Egiptul Superior să-i supună pe egiptenii 
din Regatul Inferior, a fost înfuriat de propunerea generalilor ca 
adversarii care supravieţuiau în luptă să fie cruţaţi. Jurând 
„nimicire veşnică", faraonul a anunţat că avea să vină în oraşul 
capturat pentru „a ruina ce a mai rămas". Pentru aceasta, a 
declarat el, „tatăl meu Amon mă slăveşte". 

Zeul Amon, pe seama poruncilor căruia puneau egiptenii 
ferocitatea lor, şi-a găsit perechea în Dumnezeul lui Israel. Aşa 
reiese din cuvintele Profetului leremia, „Astfel zis-a Domnul 
Oştirilor, Dumnezeul lui Israel: «îl voi pedepsi pe Amon, zeul 
Tebei, şi pe cei ce se încred în el, şi voi aduce răsplata peste 
Egipt şi zeii săi, peste Faraon şi regii săi.»" Aflăm din Biblie că 


era o confruntare de durată; cu aproape o mie de ani în urmă, 
pe vremea Exodului, lahve, Dumnezeul lui Israel, lovise Egiptul 
cu o serie de molime menite nu numai să înmoaie inima 
conducătorului, ci şi de a fi nişte „judecăţi împotriva tuturor 
zeilor din Egipt". 

Miraculoasa plecare a israeliților din sclavia egipteană spre 
Pământul Făgăduinţei a fost atribuită, în povestea biblică a 
Exodului (leşirea), intervenţiei directe a lui lahve în acele 
monumentale evenimente: 

Și au călătorit de la Succoth 

şi şi-au făcut tabăra la Etham, pe marginea deşertului. 

lar lahve a apărut înaintea lor, 

Ziua ca un stâlp de nori, pentru a le arăta calea, 

şi noaptea ca un stâlp de foc pentru a le da lumină. 


A urmat o bătălie pe malul mării, despre care faraonul a 
preferat să nu lase nici o inscripţie; ştim despre ea din Cartea 
leşirii: 


Și inima lui Faraon şi a slugilor lui 

s-a schimbat fată de oameni (...). 

Și egiptenii i-au urmărit 

şi i-au prins în tabăra de lângă mare [...). 

Și lahve a împins marea înapoi cu vânt puternic de la răsărit 

în toată noaptea aceea, şi a secat apele; şi apele s-au 
despărțit. 

Şi Copiii lui Israel au intrat în mijlocul mării pe pământ uscat 


fs) 


La crăpatul zorilor, când egiptenii şi-au dat seama ce se 
întâmplase, faraonul a ordonat carelor sale să pornească după 
israeliți. Dar: 


S-a întâmplat la vremea veghii de dimineață, 
că lahve păzea tabăra egiptenilor 

din stâlpul de foc şi nori; 

Și a năucit tabăra egipteană 


Și le-a slăbit roțile carelor, îngreuindu-le mersul. 
Și egiptenii au spus: „Să fugim de israeliți, 
căci lahve luptat-a pentru ei împotriva Egiptului. " 


Dar conducătorul egiptean care-i urmărea pe israeliți a 
ordonat carelor să continue atacul. Rezultatul a fost catastrofal 
pentru egipteni: 


Și apele s-au întors 

şi au acoperit carele şi călăreții 

şi toată oştirea lui Faraon care-i urma; 

nici unul dintre ei n-a mai rămas (...). 

lar Israel s-a minunat de marea putere 

pe care lahve o prăvălise asupra egiptenilor. 


Limbajul biblic este aproape identic cu cuvintele unui faraon 
ulterior, Ramses al II-lea, folosit pentru a descrie miraculoasa 
apariţie a lui Amon-Ra lângă el, în timpul unei lupte decisive 
purtate cu hittiţii, în anul 1286 î.Ch. 

Având loc la fortăreaţa Kadesh din Liban, lupta a pus patru 
divizii ale faraonului Ramses al lIl-lea faţă în faţă cu forţele 
mobilizate de regele hittit Muwatallis din toate părţile imperiului 
său. Ea s-a sfârşit cu retragerea egiptenilor, fapt ce a oprit 
ofensiva egipteană spre nord, către Siria şi Mesopotamia. De 
asemenea, a secătuit resursele hittiţilor, lăsându-i pe aceştia 
slăbiţi şi vulnerabili. 

Victoria hittită ar fi putut să fie mai hotărâtoare, căci aceştia 
fuseseră cât pe ce să-l captureze chiar pe faraon. Despre 
această bătălie nu s-au găsit decât inscripţii hittite parţiale; dar 
Ramses, la întoarcerea în Egipt, a găsit de cuviinţă să descrie 
amănunţit miracolul scăpării lui. 

Inscripţiile sale de pe zidurile templului, însoţite de ilustraţii 
detaliate (Fig. 2), relatează cum ajunseseră armatele egiptene 
la Kadesh şi îşi făcuseră tabăra în sudul cetăţii, pregătindu-se 
pentru luptă. 


Figura 2 


Apoi, Ramses a ordonat ca două divizii să înainteze spre 
fortăreață. Atunci au apărut carele hittite, ca de nicăieri, 
atacând de la spate diviziile ce înaintau şi iscând debandadă în 
taberele altor două divizii. 

În timp ce trupele egiptene începeau să fugă, cuprinse de 
panică, Ramses şi-a dat seama dintr-o dată că „Maiestatea Sa 
rămăsese singură, doar cu garda de corp"; iar, „când regele a 
privit în urma lui, a văzut că îi tăiau calea două mii cinci sute de 
care" - nu ale sale, ci ale hittiţilor. Părăsit de ofiţeri, de 
conducătorii de care şi de infanterişti, Ramses s-a întors spre 
zeul său, reamintindu-i că se afla în situaţia aceea numai fiindcă 
îi respectase ordinele: 


Și Maiestatea Sa a spus: 

„Acum ce fac, Părinte Amon? 

Și-a uitat tată! fiul? 

Am făcut eu vreodată ceva fără tine? 
Tot ce-am făcut sau n-am făcut 

nu a fost potrivit poruncilor tale? " 


Aducându-i aminte zeului egiptean că inamicul slujea alţi zei, 
în continuare Ramses a întrebat: „Ce sunt aceşti asiatici pentru 
tine, o, Amon? Aceşti netrebnici care nu ştiu nimic de tine, o, 
Zeul meu?" 

În timp ce Ramses continua să se roage la zeul său Amon să-l 
salveze, căci puterile zeului erau mai mari decât acelea ale mai 
multor „milioane de soldaţi pedeştri, sute de mii de soldaţi cu 
care de luptă", s-a întâmplat un miracol: zeul a apărut pe 
câmpul de luptă! 

Amon a auzit când l-am chemat. 

Mi-a întins mâna şi m-am bucurat. 

A stat înapoia mea şi a strigat: „Înainte! înainte! 


Ramses, iubit de Amon, cu tine sunt! " 

Urmând porunca zeului, Ramses s-a năpustit în trupele 
duşmane. Sub influenţa zeului, puterile hittiţilor au slăbit 
inexplicabil: „Mâinile le-au căzut pe lângă trup, n-au mai putut 
să tragă cu săgețile, nici să ridice suliţele." Şi strigau unii la alţii: 
„Acesta dintre noi nu e un muritor de rând: este un zeu 
puternic; faptele lui nu sunt ale unui om; are un zeu în 
mădulare." Şi astfel, fără împotrivire, ucigând duşmani în 
dreapta şi în stânga, Ramses a reuşit să scape. 

După moartea lui Mutawallis, Egiptul şi regatul hittit au 
semnat un tratat de pace, iar faraonul de la domnie a luat o 
prinţesă hittită ca soţie principală. Pacea era necesară fiindcă nu 
numai hittiţii, ci şi egiptenii erau tot mai des atacați de 
„popoarele mării" - invadatori din Creta şi alte insule greceşti. 
Aceştia şi-au fixat o poziţie pe coasta mediteraneană a 
Canaanului, urmând să devină filistinii din Biblie; dar atacurile 
lor asupra Egiptului au fost înfrânte de faraonul Ramses al Ill- 
lea, care a comemorat scenele de luptă pe pereţii templului (Fig. 
3). Ramses al Ill-lea şi-a atribuit victoriile aderenţei stricte la 
„planurile Atot-Domnului, augustul meu tată divin, Domnul 
Zeilor." Zeului său Amon-Ra, a scris Ramses, îi revenea creditul 
victoriilor: căci „A 
z AK NEEN 


Figura 3 


Urma însângerată a războiului dus de om contra semenilor 
săi, în slujba zeilor, ne duce acum înapoi în Mesopotamia - Ţara 
Dintre Râuri (Eufratul şi Tigrul) - biblica ţară a lui Shin'ar. Acolo, 
după cum se relatează în Facerea, 11, au apărut primele oraşe 
ale tuturor timpurilor, cu clădiri construite din cărămizi şi turnuri 
înalte până la cer. Acolo a început istoria scrisă; acolo a început 
preistoria, o dată cu aşezămintele Zeilor Bătrâni. 

Este o poveste de demult, pe care o vom depăna curând. Dar, 
deocamdată, să ne întoarcem în Egipt, cu o mie de ani înaintea 
vremurilor dramatice ale lui Ramses al II-lea. Pe-atunci, în 


îndepărtata Mesopotamie, tronul fusese ocupat de un tânăr 
ambițios. Se numea Sharru-Kin -„Conducătorul cel Drept"; 
cărţile noastre numindu-l Sar-gon întâi. Acesta a construit o 
capitală nouă, numind-o Agade, şi a înfiinţat regatul Akkad. 
Limba akkadiană, scrisa cu caractere cuneiforme, a fost mama 
tuturor limbilor semite, dintre care încă se mai folosesc ebraica 
şi araba. 

Domnind aproape pe toată perioada secolului al XXIV-lea 
î.Ch., Sargon a atribuit lunga sa domnie (cincizeci şi patru de 
ani) poziţiei speciale pe care i-o acordaseră Marii Zei, care îl 
făcuseră „Străjer al lui Ishtar, Preot Uns al lui ANU, Păstor Mare 
şi Drept al lui ENLIL". Enlil, a scris Sargon, a fost cel „care nu 
lăsa pe nimeni să i se împotrivească lui Sargon" şi care i-a dat 
lui Sargon „regiunea de la Marea de Sud până la Marea de Jos" 
(de la Mediterana până la Golful Persic). Din aceste motive, 
Sargon aducea regii captivi la „poarta casei lui Enlil", cu zgarde 
de câini la gât, de care erau legate frânghii. 

Într-una din campaniile sale întreprinse peste munţii Zagros, 
Sargon a cunoscut aceeaşi faptă zeiască la care asistaseră 
combatanții de la Troia. În timp ce „intra în ţara lui Warahshi 
(...), când înainta în beznă (...), Ishtar a făcut o lumină să-i 
strălucească". Astfel, Sargon a putut „răzbi prin întuneric", 
ducându-şi trupele prin trecătorile munţilor până în Luristanul de 
azi. 

Dinastia akkadiană întemeiată de Sargon a atins punctul 
culminant sub nepotul lui, Naram-Sin („Pe care zeul Sin îl 
iubeşte"). Cuceririle sale, a scris Naram-Sim pe monumente, au 
fost posibile fiindcă zeul îl înzestrase cu o armă unică, „Arma 
Zeului", şi pentru că zeii ceilalţi i-au acordat consimţământul lor 
explicit - sau chiar l-au invitat - să intre în regiunile lor. 

Principala ofensivă a lui Naram-Sin s-a desfăşurat spre nord- 
vest, iar cuceririle sale au inclus oraşul-stat Ebla, a cărui arhivă 
de tăblițe de lut, descoperită recent, a stârnit un mare interes 
ştiinţific: „Deşi de pe vremea despărțirii omenirii nici unul dintre 
regi nu distrusese vreodată Armanul şi Ibla, zeul Nergal i-a 
deschis calea viteazului Naram-Sin şi i-a dat lui Armanul şi Ibla. 


De asemenea i-a mai dăruit Amanusul, Muntele Cedrilor, până la 
Marea de Sus." 

La fel cum Naram-Sin şi-a putut atribui campaniile victorioase 
respectării comenzilor zeilor, şi căderea sa a fost pusă pe seama 
plecării la război nesocotind cuvântul zeilor. Savanţii au 
reconstituit din fragmentele mai multor versiuni un text care a 
fost intitulat „Legenda lui Naram-Sin". Vorbind la persoana întâi, 
Naram-Sin explică în această poveste de jale că necazurile lui 
au început atunci când zeiţa Ishtar „şi-a schimbat planul", iar 
zeii au binecuvântat „şapte regi, fraţi, glorioşi şi nobili; trupele 
lor numărau trei sute şaizeci de mii de oameni". Venind din 
actualul Iran, aceştia au invadat ţinuturile muntoase din Gutium 
şi Elam, în estul Mesopotamiei, amenințând însuşi Akkadul. 
Naram-Sin i-a întrebat pe zei ce să facă; i s-a spus să depună 
armele şi, în loc de a pleca la luptă, să se culce cu soţia lui (dar, 
din cine ştie ce motiv ascuns, să nu facă dragoste): 


Zeii i-au răspuns: 

„ O, Naram-Sin, iată cuvântul nostru: 

Această armată împotriva ta (...) 

Leagă-ți armele, într-un colț le pune! 

Înfrânează-ţi cutezanța, acasă stai! 

Împreună cu nevasta, În pat te culcă 

dar nu care cumva cu dânsa să (...) 

Afară din țara ta, spre duşman, n-ai voie să te duci. " 


Dar Naram-Sin, anunțând că avea să se bazeze pe propriile lui 
arme, s-a hotărât să atace inamicul, în ciuda sfatului zeilor. 
„Când a sosit primul an, am trimis o sută douăzeci de mii de 
ostaşi, dar nici unul nu s-a întors viu", a mărturisit Naram-Sin, în 
inscripţia sa. Alţi luptători au fost anihilaţi în anul al doilea şi al 
treilea, iar Akkad cădea pradă foametei şi morţii. La cea de-a 
patra aniversare a războiului neautorizat, Naram-Sin i-a cerut 
marelui zeu Ea să treacă peste voinţa lui Ishtar şi să aducă 
înaintea celorlalţi zei cazul său. Aceştia l-au sfătuit să se abţină 
de la continuarea luptelor, fagăduindu-i că „în zilele viitoare, 


Enlil va aduce pierzania asupra Fiilor Răului," Akkad găsindu-şi 
scăparea. 

Epoca de pace promisă a durat cam trei secole, timp în care 
partea mai veche a Mesopotamiei, Sumerul, s-a impus din nou 
drept centru al domniei, iar cele mai vechi centre urbane ale 
lumii antice - Ur, Nippur, Lagash, Isin, Larsa - au început să 
înflorească din nou. Sumerul, sub regii din Ur, a fost centrul unui 
imperiu care cuprindea tot Orientul Apropiat antic. Dar, spre 
sfârşitul mileniului al treilea î.Ch. ţinutul a devenit arena unor 
concurenţe de loialitate şi conflicte între armate; după care, 
acea mare civilizaţie - prima civilizaţie umană cunoscută - a 
căzut victimă unei catastrofe majore, de proporţii fără 
precedent. 

A fost un eveniment fatidic care, credem, se regăseşte în 
povestirile biblice. Un eveniment a cărui amintire a dăinuit mult 
timp, fiind comemorat şi deplâns în numeroase lamentaţii în 
versuri; acestea au oferit o descriere foarte pitorească a 
haosului şi a pustirii prăvălite peste marea vatră a civilizaţiei 
antice. A fost, declară textele mesopotamiene, o catastrofă care 
a lovit Sumerul în urma unei decizii a marilor zei aşezaţi la sfat. 

Sudul Mesopotamiei a avut nevoie de aproape un secol 
pentru a fi recolonizat, şi de încă un secol ca să-şi revină pe 
deplin după anihilarea divină. Între timp, centrul puterii 
mesopotamiene se mutase spre nord, la Babilon. Acolo urma să 
se clădească un nou imperiu, proclamând un zeu ambițios, 
MARDUK, ca divinitate supremă. 

În jurul anului 1800 î.Ch., Hammurabi, rege renumit pentru 
codul său de legi, a urcat pe tronul Babilonului, începând să-i 
extindă hotarele. Conform inscripţiei sale, zeii nu numai că i-au 
spus dacă şi când să-şi lanseze campaniile militare, ci i-au şi 
condus literalmente armatele: 


Prin puterea marilor zei 

regele, iubit de zeul Marduk, 

a restabilit temeliile Sumerului şi ale Akkaaului. 
La porunca lui Anu şi 

cu Enlil înaintând în fruntea oștirii, 


cu puternicele forțe pe care marii zei i le-au dăruit, 
nu se găsea potrivnic pentru armata din Emutbal 
şi regele său Rim-Sin (...). 


Pentru a învinge şi alţi duşmani, Marduk i-a dat lui 
Hammurabi o „armă puternică", numită „Marea Putere a lui 
Marduk": 


Cu Puternica Armă 

cu care Marduk şi-a proclamat victoriile, 

eroul Hammurabi a răpus în luptă 

armatele din Eshnuna, Subartu şi Gutium (...). 

Cu „Marea Putere a lui Marduk" 

a înfrânt oștile din Sutium, Turukku, Kamu (...). 

Cu Măreaţa Putere pe care Anu şi Enlil i-o dăduseră 
şi-a învins toți duşmanii 

tocmai până în țara Subartu. 


Dar, nu peste mult, Babilonul a trebuit să-şi împartă puterea 
cu un nou rival, apărut la nord - Asiria, unde nu era proclamat 
zeu suprem Marduk, ci bărbosul ASHUR („Atoate-Vvăzătorul"). In 
timp ce Babilonul se ocupa de pământurile din sud şi est, 
asirienii şi-au extins stăpânirea spre nord şi vest, până în „ţara 
Libanului, pe țărmurile întinsei Mări". Acelea erau ţinuturi din 
domeniile zeilor NINURTA şi ADAD, iar regii asirieni au observat 
că locuitorii îşi lansau campaniile la porunca explicită a acestor 
mari zei. Astfel, Tiglat-Pileser | şi-a comemorat războaiele, în 
secolul al XXII-lea î.Ch. cu următoarele cuvinte: 


Tiglat-Pileser, regele legiuit, rege al lumii, rege al Asiriei, rege 
al tuturor celor patru regiuni ale Pământului; 

Curajosul erou care e călăuzit de poruncile dătătoare de 
încredere ale lui Ashur şi Ninurta, marii zei, stăpânii lui, astfel 
răsturnându-şi duşmanii (...). 

La porunca domnului meu Ashur, mâna mea a cucerit de 
dincolo de Râul Zab de jos până la Marea de Sud care se află la 
apus. De trei ori am mărşăluit împotriva țărilor Nairi (...). Am pus 


să se plece la picioarele mele treizeci de regi din țările Nairi. Am 
luat ostatici de la ei, am primit tribut cai învățați la jug (...). 

La porunca lui Anu şi Adad, marii zei, stăpânii mei, m-am dus 
în muntii Libanului; am tăiat bârne de cedru pentru templele lui 
Anu şi Adad. 


Preluând titlul de „rege al lumii, rege al tuturor celor patru 
regiuni ale Pământului", regii asirieni sfidau direct Babilonul, 
căci acesta cuprindea vechea regiune a Sumerului şi a 
Akkadului. Pentru a-şi justifica pretenţiile, a trebuit ca regii 
asirieni să preia comanda vechilor oraşe unde îşi avuseseră 
căminele pe vremuri Marii Zei; dar drumul spre aceste locuri era 
blocat de Babilon. Fapta s-a realizat în secolul al IX-lea î.Ch. de 
către Shalmaneser al Ill-lea; acesta a spus în inscripţiile lui 
următoarele: 


Am pornit spre Akkad să răzbun (...) şi să aduc înfrângere (...) 
am intrat în Kutha, Babilon şi Borsippa. 

Am adus jertfe zeilor din sacrele oraşe ale Akkadului. Am 
coborât în aval spre Chaldeea şi am primit tribut de la toți regii 
chaldeeni (...). 

În vremea aceea, Ashur, marele domn (...) mi-a dat sceptru, 
toiag (...) şi toate cele de trebuinţă pentru a cârmui poporul. 

Tot ce făceam era potrivit poruncilor de încredere primite de 
la Ashur, marele domn, domnul meu care mă iubeşte. 


Descriindu-şi feluritele campanii militare, Shalmaneser a 
afirmat că victoriile sale s-au realizat cu arme dăruite de doi zei: 
„Am luptat cu Puternica Forţă pe care Ashur, domnul meu, mi-o 
dăduse; şi cu puternicele arme pe care Nergal, conducătorul 
meu, mi le dăruise." Arma lui Ashur a fost descrisă ca având o 
„strălucire înspăimântătoare", într-un război cu Adini, inamicii 
au fugit văzând „înfiorătoarea Strălucire a lui Ashur; i-a 
copleşit." 

Când Babilonul, după mai multe fapte sfidătoare, a fost 
prădat de regele asirian Sennacherib (în anul 689 î.Ch.), 
prăbuşirea sa a fost posibilă fiindcă propriul lui zeu, Marduk, s-a 


supărat pe rege şi pe popor, hotărând că „şaptezeci de ani va fi 
măsura pustiirii" - exact cum, ulterior, Dumnezeul lui Israel avea 
să decreteze pentru lerusalim. O dată cu subjugarea întregii 
Mesopotamii, Sennacherib a putut prelua râvnitul titlu de „Rege 
al Sumerului şi al Akkadului". 

În inscripţiile sale, Sennacherib a descris de asemenea 
campaniile militare de pe coastele Mediteranei, ducând la lupte 
cu egiptenii în poarta peninsulei Sinai. Lista oraşelor cucerite de 
el seamănă cu un capitol din Vechiul Testament - Sidon, Tyr, 
Byblos, Akko, Ashdod, Ashkalon - „cetăţi puternice", pe care 
Sennacherib le-a „covârşit" cu ajutorul „înfricoşătoarei Străluciri, 
arma lui Ashur, domnul meu". Basoreliefurile care ilustrează 
campaniile sale (ca acela ce prezintă asediul cetăţii Lachish, Fig. 
4) îi arată pe atacanţi folosind împotriva duşmanilor proiectile 
asemănătoare unor rachete. În oraşele cucerite, Sennacherib a 
„ucis demnitarii şi patricienii (...) şi le-am spânzurat leşurile de 
stâlpi în jurul cetăţii; pe cetăţenii de rând i-am considerat 


Figura 4 


Un artefact cunoscut ca Prisma lui Sennacherib a conservat o 


inscripţie istorică în care se face referire la subjugarea ludeei şi 
la atacul asupra lerusalimului. Conflictul lui Sennacherib cu 
regele lezechia a pornit de la faptul că acesta îl luase în 
captivitate pe Padi, regele oraşului filistin Ekron, „care era 
credincios jurământului său solemn făcut zeului Ashur". 

„Cât despre lezechia, iudeul," a scris Sennacherib, „care nu s- 
a supus jugului meu, am asediat patruzeci şi şase dintre cetăţile 


sale puternice, fortărețele împrejmuite cu ziduri şi nenumărate 
sate din vecinătate (...) Pe lezechia însuşi l-am capturat în 
lerusalim, reşedinţa sa regală; ca pe o pasăre în colivie l-am 
înconjurat cu pământ (...). Oraşele lui, pe care le-am jefuit, le- 
am rupt de pământurile sale şi i le-am dat lui Mitinti, regele din 
Ashdod; lui Padi, regele din Ekron; şi lui Sillibel, regele din Gaza. 
Astfel i-am împuţinat ţara." 

Asediul lerusalimului prezintă mai multe aspecte interesante. 
El nu a avut nici o cauză directă, ci numai una indirectă: 
reținerea forţată acolo a regelui loial din Ekron. „Înfricoşătoarea 
Strălucire, arma lui Ashur", care era folosită pentru „a răpune 
oraşele fortificate" din Fenicia şi Filistia, nu a fost folosită contra 
lerusalimului. lar tradiționala încheiere a inscripţiilor - „am luptat 
cu ei şi le-am adus înfrângerea" - lipseşte în cazul lerusalimului; 
Sennacherib nu a făcut decât să reducă întinderea ludeei, dând 
zonele sale mărginaşe regilor învecinaţi. 

Mai mult, obişnuita afirmaţie că un ţinut sau un oraş a fost 
atacat la „poruncile de încredere" ale zeului Ashur este absentă 
şi ea în cazul lerusalimului; ne întrebăm dacă nu cumva toate 
acestea înseamnă că atacul asupra oraşului a fost neautorizat - 
un capriciu al lui Sennacherib însuşi, dar nu cu voia zeului său? 

Această  incitantă posibilitate devine o probabilitate 
convingătoare când citim cealaltă variantă a povestirii - căci 
există şi o versiune complementară, în Vechiul Testament. 

In timp ce Sennacherib ascundea sub o poleială înşelătoare 
eşecul său de a captura lerusalimul, povestea din Cartea a 
Doua a Regilor, capitolele 18 şi 19 oferă relatarea completă. 
Din descrierea biblică, aflăm că „în anul al paisprezecelea al 
regelui lezechia a pornit Sennacherib, regele Asiriei, împotriva 
tuturor cetăților întărite ale regatului ludeea şi le-a cuprins". 
Apoi, a trimis doi generali cu o armată numeroasă la lerusalim, 
capitala ţării. Dar, în loc de a lua cu asalt oraşul, generalul 
asirian Rab-Shakeh a început un schimb verbal cu liderii oraşului 
- un schimb pe care a insistat să-l facă în ebraică, pentru ca 
toată populaţia să-l înţeleagă. 

Ce a avut de spus generalul asirian, care merita să fie ştiut de 
populaţie? După cum scrie clar în textul biblic, schimburile de 


cuvinte priveau chestiunea dacă invazia asiriană a ludeei era 
autorizată de Domnul lahve! 


„Si Rab-Shakeh le-a vorbit aşa: Spuneţi-i lui lezechia: Aşa zice 
marele rege, regele Asiriei: Ce însemnează nădejdea aceasta pe 
care o ai? " 

Și dacă îmi spuneţi: 

„În Domnul Dumnezeul nostru, lahve, ne-am pus nădejdea" 
l...) 

Și crezi tu că m-am îndreptat eu spre locul acesta, ca să-l 
pustiesc, 

fără voia Domnului? 

Nu! Ci Domnul lahve mi-a poruncit: 

„Porneşte împotriva acestei ţări şi o pustieşte!" 


Cu cât insistau mai mult miniştrii regelui lezechia, stând pe 
zidurile oraşului, ca Rab-Shakeh să înceteze rostirea acestor 
neadevăruri în ebraică şi să-şi transmită mesajul în limba 
diplomatică a epocii, arameica, cu atât se apropia mai mult Rab- 
Shakeh de ziduri, strigându-şi cuvintele în ebraică, spre a le auzi 
toată lumea. Curând, a început să le adreseze emisarilor lui 
lezechia expresii obscene: apoi, l-a înjosit pe rege însuşi. Dus de 
propria sa retorică, Rab-Shakeh a renunţat la pretenţiile că avea 
permisiunea lui lahve de a ataca lerusalimul şi a început să-l 
umilească până şi pe însuşi Dumnezeu. 

Când lui lezechia i s-a spus despre blasfemie, acesta „şi-a 
sfâşiat veşmintele, s-a înveşmântat în pânză de sac şi a intrat în 
Casa lui lahve (...)." Şi i-a trimis vorbă Profetului Isaia, spunând: 
„Zi de strâmtorare şi de certare şi de ruşine este ziua de azi (...) 
Poate Domnul Dumnezeul tău a auzit toate vorbele lui Rab- 
Shakeh, pe care l-a trimis stăpânul lui, regele Asiriei, ca să-l 
defaime pe Dumnezeul cel Viu." lar cuvântul Domnului 
Dumnezeu lahve a sosit prin mijlocirea profetului Isaia: „Pentru 
aceasta aşa rosteşte Domnul către regele Asiriei (...). Pe drumul 
pe care a venit să se întoarcă şi să nu pătrundă în cetatea 
aceasta (...), căci eu voi ocroti cetatea aceasta şi o voi mântui 


Gas 


Și a fost că chiar în noaptea aceea 
îngerul Domnului a ieşit 

şi a lovit în tabăra asirienilor 

o sută şi optzeci şi cinci de mii de inşi; 
iar, când s-au sculat dimineaţa, 

toți erau leşuri fără viață. 

Atunci Sennacherib, regele Asiriei, 

a plecat şi s-a întors şi a rămas în Ninive. 


Conform Vechiului Testament, după ce Sennacherib s-a întors 
la Ninive, „pe când el se închina în templul zeului său Nisroch, 
fiii săi Adrammelech şi Sharezzer l-au ucis cu sabia, apoi au fugit 
în ţinutul Ararat. lar în locul său a ajuns rege Esarhaddon, fiul 
lui." Documentele asiriene confirmă afirmația biblică: 
Sennacherib a fost într-adevăr asasinat astfel, iar fiul său mai 
mic, Esarhaddon, a urcat pe tron după el. 

O inscripție a lui Esarhaddon, cunoscută ca Prisma B, descrie 
mai complet împrejurările. La porunca marilor zei, Sennacherib 
îşi proclamase public fiul mai mic ca succesor. „l-a chemat 
laolaltă pe locuitorii din Asiria, tineri şi bătrâni, şi i-a făcut pe 
fraţii mei, progenitura de parte bărbătească a tatălui meu, să 
depună un jurământ solemn în prezenţa zeilor Asiriei (...) în 
scopul de a-mi asigura succesiunea." Apoi, fraţii şi-au călcat 
jurământul, ucigându-l pe Sennacherib şi căutând să-l omoare şi 
pe Esarhaddon. Dar zeii l-au răpit „şi m-au pus să stau într-o 
ascunzătoare (...), ocrotindu-mă pentru domnie." 

După o perioadă de frământări, Esarhaddon a primit „o 
poruncă de încredere din partea zeilor: «Du-te, nu mai amâna! 
Te vom însoţi!»" 

Zeitatea delegată să-l întovărăşească pe Esarhaddon a fost 
Ishtar. În timp ce forţele fraţilor săi ieşeau din Ninive, pentru a-i 
stăvili atacul asupra capitalei, „Ishtar, Doamna Bătăliilor, care 
dorea ca eu să-i fiu mare preot, mi-a stat alături. Le-a rupt 
arcurile, le-a împrăştiat armata ordonată." O dată ce trupele 
ninivite s-au dezorganizat, Ishtar li s-a adresat în numele lui 
Esarhaddon. „La măreaţa ei poruncă, au venit în masă la mine şi 


s-au rânduit în urma mea," a scris Esarhaddon, „şi m-au 
recunoscut ca rege al lor." 

Atât Esarhaddon, cât şi fiul şi succesorul lui, Ashurbanipal, au 
încercat să înainteze spre Egipt şi amândoi au folosit în lupte 
Arme ale Strălucirii. „Înspăimântătoarea Strălucire a lui Ashur," 
a scris Ashurbanipal, „l-a orbit pe Faraon, astfel încât a 
înnebunit." 

Alte inscripţii ale lui Ashurbanipal sugerează că această armă, 
care răspândea o lumină intensă, orbitoare, era purtată de zei la 
echipamentul capului. Într-un caz, inamicul „a fost orbit de 
strălucirea dinspre capul zeului", în altul, „Ishtar, care 
sălăşluieşte în Arbela, înveşmântată în Foc Divin şi purtând 
Coiful Radiant, a dezlănţuit ploaie de flăcări asupra Arabiei." 

Vechiul Testament se referă şi el la o asemenea Armă a 
Strălucirii care putea orbi. Atunci când îngerii (în sens literal, 
emisarii) lui Dumnezeu au venit la Sodoma, înainte de 
distrugerea ei, populaţia a încercat să spargă uşa unei case în 
care se odihneau. Atunci, îngerii „au lovit oamenii de la intrarea 
casei cu orbire (...) şi ei n-au mai putut găsi uşa." 

Pe măsură ce Asiria dobândea supremaţia, întinzându-şi 
stăpânirea chiar şi peste Egiptul Inferior, regii ei, cu cuvintele lui 
Dumnezeu rostite prin intermediul Profetului Isaia, au uitat că 
nu erau decât un instrument al Domnului: „Stai, Asirie, bici al 
mâniei mele! Furia mea este varga din mâinile lor; împotriva 
neamurilor necredincioase îi trimit; asupra oamenilor care mi-au 
încălcat voinţa îi asmut." Dar regii asirieni au trecut dincolo de 
simpla pedeapsă: „Mai degrabă, în inimă are dorinţa de a nimici 
şi de a şterge de pe lume nu puţine neamuri." Acest lucru 
depăşea dorinţa lui Dumnezeu; prin urmare, Domnul lahve a 
anunţat: „îi voi cere să dea seamă regelui Asiriei, să dea seamă 
de roadele crescândei trufii din inima lui." 

Profeţiile biblice care preziceau căderea Asiriei s-au adeverit: 
când cotropitorilor de la nord şi est li s-au alăturat babilonienii 
rebeli din sud, Ashur, capitala religioasă, a căzut în anul 614 
î.Ch., iar Ninive, capitala regală, a fost capturată şi jefuită peste 
doi ani. Marea Asirie nu mai era. 


Dezintegrarea imperiului asirian a fost folosită de regii vasali 
din Egipt şi Babilonia ca ocazie pentru a încerca restauraţia 
propriilor lor hegemonii. Pământurile dintre regatele lor au 
redevenit pradă de mare preţ, iar egiptenii, sub Faraonul Necho, 
s-au grăbit să le invadeze. 

In Babilonia, Nabucodonosor al ll-lea - după cum 
consemnează inscripţiile - a primit ordin de la zeul Marduk să 
pornească spre vest cu armata. Expediția a fost posibilă fiindcă 
„alt zeu", cel care deținuse iniţial suveranitatea asupra regiunii, 
„nu mai dorea ţara cedrilor"; iar acum „o stăpânea şi o jefuia un 
duşman străin". 

La  lerusalim, cuvântul Domnului lahve, transmis prin 
intermediul profetului său leremia, spunea să se alăture 
Babilonului, căci lahve - numindu-l pe Nabucodonosor 
„servitorul meu" - hotărâse să-l facă pe regele babilonian 
instrumentul mâniei Lui contra zeilor egipteni: 


Astfel grăit-a lahve, Domnul Dumnezeu, Domnul lui Israel: 

„Într-adevăr voi trimite şi-l voi aduce pe Nabucodonosor, 
servitorul meu (...). 

Și va lovi țara Egiptului, 

şi va plăti cu moarte pentru moarte, 

şi cu captivitate pentru captivitate, 

şi cu spadă pentru spadă. 

Şi voi aprinde un foc în casa zeilor Egiptului, 

şi-i va arde (...). 

lar el va dărâma obeliscurile din Heliopolis, 

cel care e în țara Egiptului; 

Casele zeilor din Egipt vor arde în flăcări. " 


În decursul acestei campanii, lahve a anunţat că şi lerusalimul 
avea să fie pedepsit pentru păcatele locuitorilor săi, care 
începuseră s-o adore pe „Regina Cerului" şi pe zeii Egiptului: „A 
mea mânie şi furia mea se vor revărsa asupra acestui loc (...) şi 
va arde şi nu se va ostoi (...). In oraşul asupra căruia numele 
meu a fost chemat, osânda o voi începe." Aşa se face că, în anul 
586 î.Ch., „Nebuzaraddan, căpetenia gărzii regelui din Babilon, a 


intrat în lerusalim; şi a ars Casa lui lahve, şi casa regelui, şi 
toate casele din lerusalim (...) şi toate zidurile din jurul 
lerusalimului au fost dărâmate de armata chaldeenilor." Acest 
prăpăd însă avea să dureze doar şaptezeci de ani, a făgăduit 
lahve. 

Regele care urma să îndeplinească promisiunea şi să facă 
posibilă reclădirea Templului din lerusalim a fost Cyrus. Despre 
strămoşii lui, vorbitori ai unei limbi indo-europene, se crede că 
au migrat către sud, dinspre zona Mării Caspice în provincia 
Anshan, pe coasta răsăriteană a Golfului Persic. Acolo, Hakham- 
Anish („Omul înţelept"), conducătorul migratorilor, a pus bazele 
unei dinastii pe care o numim Achaemenid; urmaşii lui - Cyrus, 
Darius, Xerxes - au făcut istorie ca lideri ai viitorului Imperiu 
Persan. 

Când Cyrus a urcat pe tronul din Anshan, în anul 549 î.Ch., 
ţara lui era o provincie îndepărtată a Elamului şi a Mediei. În 
Babilon, pe-atunci centrul puterii, domnia îi aparţinea lui 
Nabunaid, care a devenit rege în cele mai neobişnuite 
împrejurări: el nu a fost ales, ca de obicei, de zeul Marduk, ci ca 
urmare a unui pact unic între o înaltă Preoteasă (mama lui 
Nabunaid) şi zeul Sin. O tăbliță parţial deteriorată conţine 
condamnarea finală a lui Nabunaid; „A înălţat o statuie eretică 
pe un soclu (...) i-a dat numele «zeul Sin» (...) La vremea 
cuvenită a Sărbătorii de Anul Nou, a sfătuit să nu se ţină 
petreceri (...). A amestecat riturile şi a tulburat obiceiurile." 

In timp ce Cyrus era ocupat să se lupte cu grecii din Asia 
Mică, Marduk - căutând să-şi restabilească poziţia de zeu 
naţional al Babilonului - „a cercetat şi a privit prin ţări, căutând 
un cârmuitor cinstit, doritor să fie condus. Şi a strigat numele lui 
Cyrus, Regele Anshanului, şi i-a pronunţat numele spre a fi 
conducător al tuturor pământurilor." 

După ce primele fapte ale lui Cyrus s-au dovedit a fi în acord 
cu dorinţele zeului, Marduk „i-a ordonat să pornească împotriva 
propriului său oraş, Babilonul. L-a pus să meargă pe drumul spre 
Babilon, păşindu-i alături ca un adevărat prieten." Astfel, însoţit 
literalmente de zeul babilonian, Cyrus a putut cuceri Babilonul 
fără vărsare de sânge, într-o zi, echivalentă cu data de 20 


martie a anului 538 î.Ch., Cyrus „a ţinut mâinile lui Bel 
[Domnul] Marduk" în împrejmuirea sacră din Babilon. De Anul 
Nou, fiul său, Cambyses, a oficiat festivalul restabilit, onorându-l 
pe Marduk. 

Cyrus le-a lăsat urmaşilor săi un imperiu care cuprindea toate 
împărăţiile şi regatele anterioare, cu excepţia unuia singur. 
Sumer, Akkad, Babilon şi Asiria, în Mesopotamia; Elam şi Media, 
la est; ţinuturile din nord; regiunile hittite şi greceşti din Asia 
Mică; Fenicia, Canaanul şi Filistia - toate se aflau acum sub 
puterea unui singur rege suveran şi a unui singur zeu suprem, 
Ahura-Mazda, Zeul Adevărului şi al Luminii. În Persia antică, el 
era reprezentat (Fig. 5a) ca o divinitate cu barbă, zburând pe 
cer în interiorul unui Disc înaripat - foarte asemănător cu 
imaginea asirienilor despre zeul lor suprem, Ashur (Fig. 5b). 

La moartea lui Cyrus, în anul 529 î.Ch., singura ţară ce 
rămăsese independentă, cu zeii săi independenţi, era Egiptul. 
Patru ani mai târziu, fiul şi succesorul lui, Cambyses, şi-a condus 
trupele pe coasta mediteraneană a peninsulei Sinai, învingându- 
i pe egipteni la Pelusium; peste câteva luni, el a intrat în 
Memphis, capitala regală a Egiptului, proclamându-se Faraon. 

In pofida victoriei, Cambyses a avut grijă să se abţină de la a- 
şi folosi în inscripţiile egiptene obişnuita formulă introductivă 
„marele zeu, Ahura-Mazda, m-a ales". 


Figura 5 


Egiptul, a recunoscut el, nu intra în domeniile acestui zeu. Din 
respect pentru zeii independenți ai Egiptului, Cambyses s-a 
prosternat în faţa statuilor lor, acceptându-le stăpânirea, în 
schimb, preoţii egipteni i-au legitimat domnia peste Egipt, 
acordându-i titlul de „Progenitură a lui Ra". 

Lumea antică era acum unită sub un singur rege, ales de 
„Marele zeu al adevărului şi al luminii" şi acceptat de zeii 


Egiptului. Nici oamenii şi nici zeii nu mai aveau motive să se 
războiască între ei. Pace pe Pământ! 

Dar pacea nu a reuşit să dureze. Dincolo de Marea 
Mediterană, grecilor le creşteau bogăţiile, puterea şi ambițiile. 
Asia Mică, Marea Egee şi Mediterană de Est cunoşteau ciocniri 
tot mai multe, atât locale, cât şi internaţionale, în anul 490 î.Ch., 
Darius | a încercat să invadeze Grecia şi a fost învins la Maraton; 
nouă ani mai târziu, 

Xerxes | a fost înfrânt la Salamina. Peste un secol şi jumătate, 
Alexandru Macedon a traversat marea din Europa pentru a lansa 
o campanie de cucerire care a vărsat sânge omenesc pe toate 
pământurile străvechi, până în India. 

Oare şi el îndeplinea o „poruncă de încredere" a zeilor? 
Dimpotrivă. Dând crezare unei legende care spunea că tatăl lui 
era un zeu egiptean, Alexandru a mers mai întâi în Egipt, pentru 
a auzi de la oracolul zeului confirmarea originilor sale 
semidivine. Dar oracolul i-a mai prezis şi moartea prematură, iar 
călătoriile şi cuceririle lui Alexandru au fost în continuare 
motivate de căutarea Apei Vii, pentru a o bea şi a-şi evita 
soarta.In pofida tuturor carnagiilor, el a murit tânăr şi în putere. 
Şi de-atunci, Războaiele Oamenilor au rămas numai ale 
oamenilor. 


2 . CONFLICTUL DINTRE HORUS ŞI SETH 


să fi fost oare un trist comentariu asupra istoriei războaielor 
faptul că mesianicii essenieni au imaginat Războiul Final al 
Oamenilor ca pe o luptă în care Adunarea Celor Divini se alătura 
Congregaţiei Muritorilor, iar „strigătele de război ale zeilor şi ale 
oamenilor" se amestecau pe câmpul de luptă? 

Câtuşi de puţin. Ceea ce a avut în vedere „Războiul Fiilor 
Luminii contra Fiilor întunericului" nu era decât că războaiele 
omeneşti aveau să se încheie la fel cum începuseră: cu zeii şi 
oamenii luptând alături. 

Oricât ar părea de incredibil, există un document care descrie 
primul război în care zeii au implicat oameni muritori. Este o 
inscripţie de pe zidurile marelui templu de la Edfu, un vechi oraş 
sfânt egiptean, închinat zeului Horus. Acolo, susţine tradiţia 
egipteană, Horus a înfiinţat o topitorie de „fier divin" unde, într-o 
îngrăditură specială, îşi ţinea uriaşul Disc înaripat care putea 
zbura pe cer. „Când uşile topitoriei se deschid", declara un text 

o 5 
egiptean, „Discul se înalţă": 9. S1 

Inscripţia (Fig. 6), remarcabilă prin precizia ei geografică, 
începe cu o dată exactă - nu din calendarul oamenilor, ci din cel 
al zeilor. Ea se referă la evenimente de pe vremea când zeii 
înşişi - cu mult timp înaintea faraonilor - au domnit peste Egipt: 

În anul 363, Maiestatea Sa, Ra, Cel Sfânt, Şoimul Orizontului, 
Nemuritorul Care Veşnic Trăieşte, se afla în tara Khenn. Era 
însoțit de războinicii lui, căci duşmanii conspiraseră impotriva 
domnului lor în districtul care, din ziua aceea, a fost numit Ua- 
Ua. 

Ra s-a dus acolo cu barca lui, împreună cu tovarășii săi. A 
acostat în districtul Locului de Tron al lui Horus, în partea 


apuseană a acestuia, la răsărit de Casa lui Khen-nu, cel care a 
fost numit de-atunci încoace Regatul Khenu. 

Horus, Măsurătorul înaripat, a venit la barca lui Ra. l-a spus 
înaintaşului său: „ O, Soim al Orizontului, am văzut duşmanii 
conspirând contra Domniei tale, pentru a lua ei Coroana 
Luminoasă." 


În câteva cuvinte, străvechiul scrib a reuşit să schiţeze 
fundalul şi să descrie decorul neobişnuitului război care urma să 
se desfăşoare. Înţelegem imediat că luptele au fost provocate 
de conspirația anumitor „duşmani" ai zeilor Ra şi Horus, pentru 
a pune mâna pe „Corona Luminoasă a Domniei". Acest lucru, 
evident, nu l-ar fi putut face decât alt zeu sau alţi zei. Pentru a 


preîntâmpina conspirația, Ra - „însoţit de războinicii lui" - a 
plecat cu barca într-un district unde Horus îşi instalase cartierul 
general. 


„Barca" lui Ra, aşa cum e cunoscută din multe alte texte, era 
o Ambarcaţiune Celestă cu care Ra se putea înălța până în cele 
mai îndepărtate ceruri. În această situaţie, Ra a folosit-o pentru 
a acosta departe de orice apă, „în partea apuseană" a 
districtului Ua-Ua. Acolo, s-a oprit la est de „Locul de Tron" al lui 
Horus. lar Horus a ieşit să-şi primească înaintaşul şi l-a anunţat 
că „duşmanii" îşi adunau forţele. 

Atunci Ra, Cel Sfânt, Soimul Orizontului, i-a spus lui Horus, 
Măsurătorul înaripat: „Înaltă mlădiţă a lui Ra, urmaşul meu: du- 
te repede, doboară duşmanul pe care l-ai văzut. " 

Instruit astfel, Horus a pornit cu Discul înaripat, ca să caute 
din cer inamicul: 

Așadar Horus, Măsurătorul înaripat, a zburat spre orizont cu 
Discul înaripat al lui Ra; de aceea, începând din acea zi, el a fost 
numit „Mare Zeu, Domn al Cerurilor. " 

Din cer, zburând cu Discul înaripat, Horus a zărit forţele 
inamice şi a dezlănţuit asupra lor o „furtună" care nu se putea 
nici vedea, nici auzi, şi totuşi omora pe loc: 

În tăria cerurilor, din Discul înaripat, a văzut duşmanii şi a 
venit spre ei din spate. Din partea anterioară a dat drumul peste 
ei unei Furtuni pe care nici cu ochii n-o vedeau, nici cu urechile 


nu o auzeau. Tuturor le-a adus moartea, într-o clipită; nici o 
făptură nu a mai scăpat cu viață. 

După aceea, Horus a zburat înapoi la barca lui Ra, cu Discul 
înaripat „care strălucea în multe culori", şi şi-a auzit victoria 
anunţată oficial de Thoth, zeul meşteşugurilor vrăjitoreşti: 

Apoi Horus, Măsurătorul înaripat, a reapărut cu Discul 
înaripat, care strălucea în multe culori; şi s-a întors la barca lui 
Ra, Soimul Orizontului. 

lar Thoth a spus: „ O, Domn al zeilor! Măsurătorul înaripat s-a 
întors cu marele Disc înaripat, strălucind în multe culori (...). " 

Prin urmare, din acea zi a fost numit „Măsurătorul înaripat". Şi 
după Horus, Măsurătorul înaripat, au numit oraşul lui Hut 
„Behutet", de atunci încoace. 

In Egiptul Superior a avut loc prima luptă, descrisă mai sus, 
între Horus şi „duşmani". Heinrich Brugsch, cel care a publicat 
primul textul inscripţiei, în 1870 (Die Sage von der geBugten 
Sonnenscheibe), a sugerat că Ţara lui Khenn'" era Nubia, iar 
Horus văzuse inamicii la Syene (astăzi Aswan). Studii mai 
recente, ca Egypt in Nubia de Walter B. Emery, confirmă că 
Ta-Khenn era Nubia, iar Ua-Ua era denumirea zonei sale 
nordice, regiunea dintre prima şi a doua cataractă a Nilului. 
(Partea de sud a Nubiei se numea Kush.) Aceste identificări par 
valabile, întrucât oraşul Behutet, care i-a fost acordat lui Horus 
ca premiu pentru prima victorie, era chiar localitatea Edfu, 
consacrată lui Horus de-atunci şi până în zilele noastre. 

Tradițiile afirmă că Edfu a fost locul unde Horus a înfiinţat o 
topitorie divină de metale, în care se făureau arme unice, din 
„fier divin". Tot acolo, Horus a instruit o armată de mesniu - 
„Oameni de Metal". Aceştia au fost reprezentaţi pe pereţii 
templului din Edfu ca având capetele rase, o tunică scurtă cu 
guler jos şi arme în ambele mâini. O descriere a armei 
neidentificate, în formă de harpon, = era inclusă în termenii 
hieroglifici „fier divin" şi „oameni de metal". 

Mesniu au fost, conform tradiţiilor egiptene, primii oameni 
înarmaţi vreodată de zei cu arme făcute din metal. De 
asemenea, după cum vom înţelege curând din desfăşurarea 


povestirii, ei au fost primii oameni înrolați de un zeu pentru a 
lupta în războaiele dintre zei. 

Intrucât zona aflată între Aswan şi Edfu era acum asigurată cu 
străşnicie, iar oamenii-luptători înarmaţi şi instruiți, zeii s-au 
declarat gata să pornească spre nord, către vatra Egiptului. Se 
pare că victoriile iniţiale au întărit de asemenea alianţa zeilor, 
căci ni se spune că grupului i se alăturase şi zeiţa asiatică Ishtar 
(pe care textul egiptean o pomeneşte cu numele ei canaaneian, 
Ashtoreth). Plutind pe cer, Horus i-a strigat lui Ra să cerceteze 
pământurile de jos: 


lar Horus a spus: „Înaintează, o, Ra! 

Caută duşmanii care umblă pe jos, pe pământ! " 
Atunci Ra, Cel Sfânt, a înaintat; 

iar Ashtoreth era cu el. 

Și s-au uitat după duşmani pe pământ; 

dar fiecare dintre aceştia era ascuns. 


Întrucât duşmanii de la sol erau ascunşi vederii, lui Ra i-a 
venit o idee: „Şi Ra le-a spus zeilor ce-l însoțeau: «Haideţi să ne 
cârmim corabia spre apă, căci duşmanul se ascunde pe 
pământ.» Şi din acea zi încoace au numit apele «Apele 
Călătorite».' Dacă Ra putea folosi capacităţile amfibii ale 
vehiculului său, Horus avea nevoie de o corabie care să 
plutească pe apă. Prin urmare, i-au dat o barcă, „şi de-atunci şi 
până acum au numit-o Mak-A (Marele Protectorn)." 

Imediat după aceea, a avut loc prima luptă în care au 
participat oameni muritori: 


Dar şi duşmanii s-au dus pe apă, prefăcându-se în crocodili şi 
hipopotami, şi au lovit barca lui Ra, Șoimul Orizontului (...). 

Atunci Horus, Măsurătorul înaripat, a venit cu ajutoarele sale, 
care slujeau de războinici, fiecare chemat pe nume, cu Fierul 
Divin şi un lanț în mâini, şi i-au bătut pe crocodili şi pe 
hipopotami. 

Și au scos din apă şase sute cincizeci şi unu de duşmani în 
acel loc; i-au ucis în preajma cetății. 


lar Ra, Şoimul Orizontului, i-a spus lui Horus, Măsurătorul 
înaripat: „Fie ca acest loc să fie cunoscut ca locul unde s-a 
consacrat a ta victorie în ținuturile de sud. " 

După biruirea duşmanilor din cer, de pe uscat şi de pe apă, 
victoria lui Horus părea completă; iar Thoth a chemat la 
sărbătorire: 

Atunci spusu-le-a Thoth celorlalți zei: 

„ O, Zei din Ceruri, să se bucure inimile voastre! 

O, Zei de pe Pământ, să se bucure inimile voastre! 

Tânărul Horus a adus pacea, după ce a izbutit 

să facă fapte miraculoase în această campanie. " 

Cu acea ocazie, Discul înaripat a fost adoptat ca emblemă a 
victoriosului Horus: 

Din ziua aceea, există emblemele de metal ale lui Horus. 
Horus e cel care şi-a făcut emblemă din Discul înaripat, 
punându-l pe partea de dinainte a bărcii lui Ra. Pe zeița de la 
miazănoapte şi zeița de la miazăzi, înfăţişate ca doi şerpi, le-a 
aşezat alături. 

lar Horus stătea în spatele emblemei, la bordul bărcii lui Ra, 
cu Fierul Divin şi lanţul în mână. 

In ciuda proclamării lui Horus de câtre Thoth ca aducător al 
păcii, pacea încă nu era aproape. În timp ce compania zeilor 
continua să avanseze spre nord, „au zărit două străluciri pe o 
câmpie, la sud-est de Teba. lar Ra i-a spus lui Thoth: «Aceia sunt 
duşmanii; Horus să-i măcelărească (...).» Şi Horus mare masacru 
a făcut în rândurile lor." 

Incă o dată, cu ajutorul armatei de oameni pe care-i instruise 
şi înarmase, Horus a învins; iar Thoth a continuat să 
denumească locurile după triumfurile în luptă. 

Dacă prima bătălie aeriană a izbucnit peste liniile de apărare 
care despărţeau Egiptul de Nubia, la Syene (Aswan), luptele 
următoare de pe uscat şi apă au adus sub controlul lui Horus 
meandra Nilului, de la Teba până la Dendra. În vremurile 
viitoare, acolo aveau să prolifereze mari temple şi palate regale. 
Se deschisese drumul spre vatra Egiptului. 

Timp de mai multe zile, zeii au înaintat spre nord - Horus 
stând de veghe în cer, cu Discul înaripat, Ra şi tovarăşii săi 


navigând pe Nil, iar Oamenii de Metal păzind flancurile, pe 
maluri. A urmat o serie de ciocniri scurte, dar aprige; denumirile 
de locuri - bine stabilite în vechea geografie egipteană - arată că 
zeii atacanţi au ajuns la regiunea lacurilor ce se întindeau în 
antichitate de la Marea Roşie până la Mediterană (dintre care 
unele mai există şi astăzi): 


Atunci, duşmanii s-au îndepărtat de el, spre miazănoapte. S- 
au oprit în ţinutul lacurilor, cu fata spre marea dosnică a 
Mediteranei; iar inimile le erau pierite de frica lui. 

Dar Horus, Măsurătorul înaripat, i-a urmat îndeaproape, în 
barca lui Ra, cu Fierul Divin în mână. 

Şi toate Ajutoarele lui, înarmate cu arme făurite din fier, s-au 
rânduit în jur. 


Dar încercarea de a-i înconjura şi de a-i prinde în cursă pe 
inamici nu a reuşit: „Timp de patru zile şi patru nopţi, a 
cutreierat apele în urmărirea lor, fără a vedea măcar unul." 
Atunci, Ra l-a sfătuit să urce din nou cu Discul înaripat, iar de 
astă dată Horus i-a putut vedea pe duşmanii care fugeau; „şi-a 
azvârlit Lancea Divină după ei şi i-a ucis, şi mare prăpăd a făcut 
printre ei. Şi a mai adus o sută patruzeci şi doi de prizonieri 
duşmani în partea de la prova a bărcii lui Ra," unde au fost 
executaţi sumar. 

Inscripţia din templul de la Edfu continuă pe un alt panou, 
căci şi în acel Război al Zeilor începe un nou capitol. Inamicii 
care reuşiseră să scape „s-au îndreptat pe lângă Lacul din 
Miazănoapte, mergând spre Mediterană, unde doreau să ajungă 
navigând prin ţinutul lacurilor. Dar zeul le-a lovit inimile (cu 
frică) şi când au ajuns în mijlocul apelor, fugind, s-au abătut 
dinspre lacul de la apus spre apele care au legătură cu lacurile 
din regiunea Mer, în scopul de a se uni acolo cu duşmanii care 
erau în Ţara lui Seth." 

Aceste versete nu oferă numai informaţii geografice; ele îi 
identifică, totodată, pentru prima oară, pe „duşmani". Conflictul 
se transferase spre salba de lacuri care, în antichitate, într-o 
mult mai mare măsură decât astăzi, despărţea Egiptul propriu- 


zis de peninsula Sinai. La est, dincolo de această barieră lichidă, 
se întindea domeniul lui Seth - adversarul de odinioară şi 
ucigaşul lui Osiris, tatăl lui Horus. Seth, aflăm acum, era 
inamicul împotriva căruia avansaseră forţele lui Horus dinspre 
sud. lar acum, Horus ajunsese la linia care despărţea Egiptul de 
Ţara lui Seth. 

Un timp, luptele au cunoscut o pauză, în timpul căreia Horus 
şi-a adus în linia întâi Oamenii de Metal, iar Ra a ajuns la faţa 
locului cu barca. Ilnamicii s-au regrupat şi ei, după care au 
traversat înapoi apele, urmând o bătălie importantă. De astă 
dată, au fost capturați şi executaţi trei sute optzeci şi unu de 
inamici (textul nu prezintă cifra victimelor din tabăra lui Horus); 
iar Horus, alergând pe urmele lor, a traversat apele, pătrunzând 
pe teritoriul lui Seth. 

Atunci, conform inscripţiei din marele templu de la Edfu, Seth 
s-a înfuriat atât de tare încât a ieşit în faţa lui Horus, 
antrenându-l într-o serie de lupte - la sol şi în aer -pentru a se 
confrunta ca de la zeu la zeu. Despre aceste ciocniri s-au găsit 
mai multe versiuni, după cum vom vedea. Interesant, în 
momentul de faţă, este faptul subliniat de E.A. Wallis Budge în 
The Gods of the Egyptians: şi anume, că în prima participare 
a oamenilor la Războaiele Zeilor, oştirea omenească înarmată 
cu Fierul Divin a fost cea care i-a adus victoria lui Horus: „E 
destul de clar că şi-a datorat succesele în primul rând 
superiorității armelor cu care erau înzestrați el şi oamenii lui, şi 
materialului din care erau făcute." 

Astfel, conform scrierilor egiptene, omul a învăţat să ridice 
spada împotriva omului. 

Când toate luptele s-au sfârşit, Ra şi-a exprimat satisfacția 
faţă de realizările „acestor Oameni de Metal ai lui Horus" şi a 
hotărât ca, de-atunci începând, „să locuiască în sanctuare" şi să 
fie slujiţi cu libaţii şi ofrande „ca răsplată, căci i-au ucis pe 
duşmanii zeului Horus". Ei s-au aşezat la Edfu, capitala Egiptului 
Superior a lui Horus, şi la This (Tanis în greacă, biblicul Zo'an), 
capitala Egiptului Inferior a zeului. Cu timpul, şi-au depăşit rolul 
strict militar, ajungând la titlul de Samsu-Hor („Asistenţi ai lui 
Horus"), servind ca emisari şi ajutoare umane. 


S-a stabilit că inscripţia de pe pereţii templului din Edfu era 
copia unui text cunoscut scribilor egipteni din surse mai vechi; 
când însă şi de cine a fost compus textul iniţial, nu ştie nimeni. 
Savanţii care au studiat inscripţia au tras concluzia că datele 
exacte geografice şi de altă natură din text indică (folosind 
cuvintele lui E.A. Wallis Budge) „că nu avem de-a face numai cu 
evenimente mitologice; este aproape sigur că înaintarea 
triumfală atribuită lui Hor-Behutet (Horas din Edfu) se bazează 
pe faptele unui invadator victorios care s-a stabilit la Edfu în 
cele mai vechi timpuri." 

La fel ca în cazul tuturor textelor egiptene istorice, şi acesta 
începe cu o dată calendaristică: „In anul 363". Asemenea date 
indică întotdeauna anul din domnia faraonului la care se referă 
evenimentul: fiecare faraon avea primul său an, al doilea an şi 
aşa mai departe. Textul respectiv însă nu se ocupă de 
problemele regilor, ci de chestiuni divine - un război între zei. 
Prin urmare, textul relatează evenimente care au avut loc în 
„anul 363" din domnia anumitor zei şi ne duce înapoi, în 
vremurile de demult, când Egiptul era stăpânit de zei, nu de 
oameni. 

Tradițiile egiptene nu lasă nici o îndoială că au existat într- 
adevăr asemenea timpuri. Istoricul grec Herodot (secolul al V- 
lea î.Ch.), cu ocazia vizitei sale prelungite în Egipt, a aflat de la 
preoţi amănunte despre dinastiile şi domniile faraonice. 
„Preoţii,' a scris el, „au spus că Men a fost primul rege al 
Egiptului şi că el a înălţat zăgazul care apără oraşul Memphis de 
revărsările Nilului," abătând albia râului şi în continuare 
construind Memphisul pe terenul astfel dobândit. „Pe lângă 
aceste lucrări, au mai spus preoţii, a clădit templul lui Vulcan, 
care se înalţă lângă oraş, o construcţie vastă, foarte vrednică de 
a fi pomenită. 

În continuare, mi-au citit de pe un papirus numele a trei sute 
treizeci de monarhi care au fost urmaşii lui la tron. In acest 
număr de succesori se înscriau optsprezece regi etiopieni şi o 
regină băştinaşă; toţi ceilalţi au fost regi egipteni." 

Apoi, preoţii i-au arătat lui Herodot şiruri de statui 
reprezentându-i pe faraonii succesivi şi i-au povestit diverse 


detalii despre unii dintre aceşti regi şi pretenţiile lor de 
ascendență divină. „Făpturile reprezentate de acele imagini 
erau într-adevăr foarte departe de a fi zei," a comentat Herodot; 
„totuşi“, a continuat el: 


În timpurile dinaintea lor, altfel au stat lucrurile: pe-atunci, 
Egiptul avea cârmuitori zei, care locuiau pe Pământ cu oamenii, 
unul dintre ei fiind întotdeauna suprem deasupra celorlalti. 

Ultimul dintre aceştia a fost Horus, fiul lui Osiris, pe care 
grecii îl numeau Apollo. El l-a detronat pe Typhon şi a domnit 
peste Egipt ca rege-zeu. 


În cartea sa Împotriva lui Apion, istoricul evreu din secolul | 
Flavius Josephus a citat ca sursă despre istoria Egiptului scrierile 
unui preot egiptean numit Manetho. Aceste scrieri nu s-au găsit 
niciodată; dar orice îndoială privitoare la existenţa unui 
asemenea istoric s-a risipit când a ieşit la iveală faptul că 
lucrările lui formau baza mai multor opere ale istoricilor greci 
ulteriori. În prezent, se ştie cu certitudine că Manetho (numele 
său hieroglific însemna „Darul lui Thoth"), cu adevărat mare 
preot şi cărturar, a compilat istoria Egiptului în mai multe 
volume, la porunca regelui Ptolemeu Philadelphus, în jurul 
anului 270 î.Ch. Manuscrisul original a fost depus în marea 
bibliotecă din Alexandria, pentru a pieri acolo laolaltă cu 
nenumărate alte documente de o valoare inestimabilă, când 
clădirea şi conţinutul ei au fost incendiate de cuceritorii 
musulmani, în A.D. 642. 

Manetho a fost primul istoric cunoscut care i-a împărţit pe 
conducătorii Egiptului în dinastii - sistem continuat până în zilele 
noastre. Lista Regilor întocmită de el - cu numele, perioadele de 
domnie, ordinea succesiunii şi alte informaţii pertinente - s-a 
conservat în primul rând prin intermediul scrierilor lui lulius 
Africanul şi ale lui Eusebius din Caesarea (în secolele al Ill-lea şi 
al IV-lea d.Ch.). Acestea, precum şi alte versiuni, bazate pe 
Manetho, confirmă că el l-a înscris ca prim domnitor din prima 
dinastie a faraonilor pe regele Men (în greacă Menes) -unul şi 


acelaşi pe care l-a menţionat Herodot, pe baza propriilor sale 
cercetări în Egipt. 

De atunci, acest fapt a fost confirmat de descoperirile 
moderne, ca Tăbliţa lui Abydos (Fig. 7), în care Faraonul Seti |, 
însoţit de fiul său, Ramses al II-lea, înşiră numele a şaptezeci şi 
cinci de predecesori ai săi. Primul nominalizat este Mena. 

Dacă Herodot a avut dreptate în privinţa dinastiilor faraonilor 
egipteni, e posibil să fi spus adevărul şi referitor la un „timp 
anterior", când „Egiptul avea cârmuitori zei"? 

Constatăm că Manetho a fost de aceeaşi părere cu Herodot şi 
în această problemă. Dinastiile faraonilor, a scris el, au fost 
precedate de alte patru dinastii - două de zei, una de semizei şi 
o dinastie tranzitorie. La început, a scris el, şapte mari zei au 


9.000 de ani 
1.000 de ani 
700 de ani 
500 de ani 
450 de ani 
350 de ani 
-Horusa domnit 300 de ani 


| Şapiezeiau domnit 12.300 de ani 

A doua dinastie a zeilor, a scris Manetho, a constat din 
doisprezece conducători divini, dintre care primul a fost zeul 
Thoth; aceştia au domnit 1.570 de ani. In total, a spus el, 


nouăsprezece zei au domnit timp de 13.870 ani. Apoi, a urmato 
dinastie de treizeci de semizei, care au domnit 3.650 de ani; în 
total, au fost patruzeci şi nouă de conducători divini şi 
semidivini ai Egiptului, domnind în total 17.520 de ani. Apoi, 
vreme de 350 de ani, nu a existat nici un conducător al 
întregului Egipt; a fost o perioadă haotică, în care zece 
conducători umani au continuat domnia la This. Numai după 
aceea a înfiinţat Men prima dinastie umană a faraonilor şi a 
construit o nouă capitală, închinată zeului Ptah - „Vulcan" al lui 
Herodot. 

Un secol şi jumătate de descoperiri arheologice şi descifrări 
ale scrierilor hieroglifice i-a convins pe savanţi că, probabil, 
dinastiile faraonice au început în Egipt în jurul anului 3.100 î.Ch.; 
ba mai mult, se confirmă că sub un conducător a cărui hieroglifa 
se citeşte Men. Acesta a unit Egiptul Superior şi cel Inferior şi a 
stabilit capitala într-un oraş nou, numit Men-Nefer („Frumuseţea 
lui Men" - în greceşte Memphis). Ascensiunea lui pe tronul unui 
Egipt unit urmase într-adevăr unei perioade anarhice, cu ţara 
dezbinată, după cum declarase Manetho. O inscripţie de pe un 
artefact cunoscut ca Piatra de la Palermo a păstrat cel puţin 
nouă nume arhaice ale regilor care nu purtau decât Coroana 
Roşie a Egiptului Inferior şi care au domnit înaintea lui Menes. S- 
au găsit morminte şi artefacte propriu-zise aparţinând regilor 
arhaici care purtau nume ca „Scorpion", Ka, Zeser, Nanner şi 
Sma. Sir Flinders Petrie, reputatul egiptolog, a afirmat în The 
Royal Tombs of the First Dynasty şi în alte scrieri că aceste 
nume corespund cu cele prezentate de Manetho în lista celor 
zece conducători umani care au domnit la Tanis în secolele 
haotice. Petrie a propus ca acest grup, care a precedat prima 
dinastie, să se numească „Dinastia 0". 

Un document arheologic major, având de-a face cu 
regalitatea egipteană, aşa-numitul Papirus din Torino, începe cu 
o dinastie de zei care îi enumera pe Ra, Geb, Osiris, Seth şi 
Horus, urmaţi de Thoth, Maat şi alţii, atribuindu-i lui Horus - la 
fel cum a făcut şi Manetho - o domnie de trei sute de ani. Acest 
papirus, care datează de pe vremea lui Ramses al II-lea, înşiră, 
după conducătorii divini, treizeci şi opt de conducători 


semidivini:  „Nouăsprezece  Căpetenii ale Zidului Alb şi 
nouăsprezece Venerabili de la Miazănoapte". Între ei şi Menes, 
declară Papirusul din Torino, au domnit regi umani sub 
patronajul lui Horus; epitetul lor era Shamsu-Hor! 

Ţinând o cuvântare în faţa Societăţii Regale de Literatură din 
Londra, în 1843, curatorul Antichităţilor Egiptene de la British 
Museum, dr. Samuel Birch, a anunţat că numărase pe papirus şi 
pe fragmentele acestuia un total de trei sute treizeci de nume - 
număr care „coincidea cu cei trei sute treizeci de regi 
menţionaţi de Herodot". 

Chiar dacă se contrazic în unele amănunte, egiptologii convin 
că descoperirile arheologice confirmă informaţia furnizată de 
istoricii antici cu privire la dinastiile începute de Menes, în urma 
unei perioade anarhice de circa zece conducători ai unui Egipt 
dezbinat; şi că a existat o perioadă anterioară, când Egiptul 
era unit sub conducători ale căror nume s-ar fi putut să nu fie 
altele decât Horus Osiris şi aşa mai departe. Totuşi, savanții 
care găsesc dificil de acceptat faptul că aceşti conducători erau 
„Zei" sugerează că nu au fost decât fiinţe omeneşti „zeificate". 

Pentru a lămuri mai bine subiectul, putem începe chiar cu 
locul ales de Menes pentru a fi capitala Egiptului reunificat. 
Amplasamentul oraşului Memphis, constatăm, nu a fost stabilit 
la voia întâmplării; el avea legătură cu anumite evenimente 
privitoare la zei. Nici modalitatea în care s-a clădit Memphisul nu 
a fost lipsită de semnificaţii simbolice: Menes a construit oraşul 
pe o movilă artificială, creată prin devierea Nilului în acel loc şi 
prin alte  îndiguiri extinse, stăvilare şi asanări, pentru 
recuperarea de terenuri. A făcut acest lucru într-o emulaţie a 
modului în care luase naştere însuşi Egiptul. 

Egiptenii credeau că în ţară a sosit „un foarte mare zeu care a 
apărut în cele mai vechi timpuri" şi care a găsit-o scufundată 
sub apă şi noroi. Acesta a întreprins mari lucrări de zăgăzuire şi 
asanare, literalmente ridicând Egiptul din ape - astfel 
explicându-se supranumele Egiptului, „Ţara înălţată". Acest zeu 
vechi se numea Ptah - un „Zeu al Cerului şi al Pământului". A 
fost considerat un mare inginer şi meşter artificier. 


Veridicitatea legendei Ţării înălțate este accentuată de 
aspectele sale teologice. Nilul e un fluviu liniştit şi navigabil 
până la Syene (Aswan); cu începere de acolo, cursul apei e 
înşelător şi obstrucţionat de mai multe cataracte. Aşa cum 
actualul nivel al Nilului este regularizat de barajul de la Aswan, 
la fel pare să fi fost situaţia şi în Egiptul preistoric. Ptah, afirmă 
legendele egiptene, şi-a stabilit baza de operaţiuni pe insula 
Abu, cea numită din epoca grecească Elefantina, din cauza 
formei sale; ea se află deasupra primei cataracte a Nilului, la 
Aswan. În texte şi desene (Fig. 8), Ptah, al cărui simbol era 
şarpele, este reprezentat controlând apele Nilului din nişte 
caverne subterane. 


Figura 8 

„El era cel ce păzea uşile care opreau inundaţiile, cel ce 
trăgea zăvoarele la momentul potrivit." În limbaj tehnic, suntem 
informaţi că, în locul cel mai adecvat din punct de vedere 
ingineresc, Ptah a construit „caverne gemene" (două rezervoare 
legate între ele) ale căror valve se puteau deschide şi închide, 
„Zăvori" şi descuia, astfel reglând artificial nivelul şi curgerea 
apelor Nilului. 

Ptah şi alţi zei erau numiţi, în egipteană, Ntr - „Păzitor, 
Veghetor". Veniseră în Egipt, au scris egiptenii, din Ta-Ur, „[ara 
Străină/indepărtată", al cărei nume, Ur, însemna „vechi", dar 
putea fi şi denumirea propriu-zisă a locului - un loc bine 
cunoscut din documentele mesopotamiene şi biblice: străvechiul 
oraş Ur din sudul Mesopotamiei. lar strâmtorile Mării Roşii, care 
făceau legătura între Mesopotamia şi Egipt, se numeau Ta- 
Neter, „Locul Zeilor", trecătoarea pe unde veniseră aceştia în 
Egipt. Faptul că primii zei au venit din ţinuturile biblice ale lui 


Shem este susţinut şi de faptul surprinzător că numele acestor 
zei vechi era de derivație „semitică" (akkadiană). Astfel, ptah, 
care nu însemna nimic în egipteană, în limbile semite avea 
sensul de „cel care făurea lucruri cioplind şi deschizând". 

In timp - după nouă mii de ani, conform lui Manetho -, Ra, un 
fiu al lui Ptah, a devenit stăpânitorul Egiptului. Nici numele lui nu 
avea nici un înţeles în egipteană, dar, întrucât Ra era asociat cu 
un corp ceresc luminos, cercetătorii presupun că însemna 
„strălucitor". Ştim cu mult mai mare certitudine că una dintre 
poreclele lui, Tem, avea conotaţia semitică de „Desăvârşitul, 
Cel Pur". 

Egiptenii credeau că şi Ra venise pe Pământ de pe „Planeta 
Milioanelor de Ani", cu o Barjă Cerească, a cărei parte 
superioară conică, numită Ben-Ben („Pasărea Piramidală"), 
urma să se conserve ulterior într-un altar construit anume în 
oraşul sacru Anu (biblicul On, mai cunoscut după numele său 
grecesc, Heliopolis). In epocile dinastice, egiptenii făceau 
pelerinaje la acest altar pentru a vedea Ben-Ben-ul şi alte 
relicve asociate cu Ra şi cu călătoriile celeste ale zeilor. Israeliţii 
au fost siliţi să-i construiască lui Ra oraşul numit în Biblie Pi- 
Tom - „Poarta lui Tem". 

Preoţii din Heliopolis au fost primii care au consemnat 
tradiţiile zeilor din Egipt şi au relatat că prima „companie" de 
zei, condusă de Ra, consta din nouă „Păzitori" - şi patru perechi 
divine care l-au urmat. Primul cuplu divin care a venit la 
conducere, atunci când Ra s-a săturat să mai stea în Egipt, a 
fost alcătuit din propriii lui copii, masculul Su („Uscăciune") şi 
femela Tefnut („Umezeală"); principala lor sarcină, conform 
legendelor egiptene, era aceea de a-l ajuta pe Ra să controleze 
cerurile de deasupra Pământului. 

Shu şi Tefnut au servit de exemplu pentru faraonii muritori 
din epocile ulterioare: regele îşi alegea ca soţie regală propria 
soră după părintele pământean. Erau urmaţi pe tronul divin - 
cum ne informează atât legendele, cât şi Manetho - de copiii lor, 
din nou un cuplu frate-soră: Geb („Cel Care îngrămădeşte 
Pământul") şi Nut („Firmamentul întins"). 


Atitudinea strict mitologică faţă de poveştile egiptene despre 
zei - aceea că oamenii primitivi observau Natura şi-şi imaginau 
„Zei" în fenomenele ei - i-a determinat pe cercetători să 
presupună că Geb reprezenta Pământul zeificat, iar Nut, Cerul; 
şi că, numindu-i pe Geb şi Nut Mamă şi Tată ai zeilor care au 
domnit în continuare peste Egipt, egiptenii credeau că zeii se 
născuseră din uniunea dintre Pământ şi Cer. Dar dacă legendele 
şi versetele din „Textele piramidelor" şi „Cartea morţilor" sunt 
interpretate într-un mod mai literal, reiese că Geb şi Nut erau 
numiţi astfel pe baza activităţilor legate de apariţia periodică a 
păsării Bennu, de unde grecii au obţinut legenda păsării 
Phoenix: un vultur ale cărui pene erau roşii şi aurii şi care murea 
şi reapărea la intervale de câteva milenii. Pentru această pasăre 
- al cărei nume era acelaşi cu al vehiculului cu care a aterizat 
Geb pe Pământ -, Geb s-a angajat în mari lucrări terestre, iar 
Nut „a întins firmamentul cerului". Se pare că aceste fapte au 
fost realizate de zei în „[ara Leilor"; acolo, Geb „deschis-a 
pământul" pentru marele obiect sferic care a coborât din „cerul 
întins" şi a apărut la orizont. 

În urma faptelor descrise mai sus, Geb şi Nut le-au predat 
domnia directă asupra Egiptului celor patru copii ai lor: lui Asar 
(„Atoate-Văzătorul"), pe care grecii îl numeau Osiris, şi 
sorei/soţiei lui, Ast, mai cunoscută ca Isis; precum şi lui Seth şi 
soţiei sale, Nephtys (Nebt-Hat, „Doamna Casei"), sora lui Isis. 
De aceşti zei, care au fost cu adevărat divinităţi ale Egiptului, se 
ocupă în cea mai mare parte legendele egiptene; dar, în nici una 
dintre înfăţişările lor (Fig. 9), Seth nu este reprezentat fără 
travestiul său animal: chipul nu i se vedea niciodată, iar numele 
lui continuă să-i sfideze pe egiptologi, chiar dacă e identic cu 
numele dat în Biblie celui de-al treilea fiu al lui Adam şi al Evei. 


Ris Figura 9 
In cazul celor doi frați care şi-au luat de soţii propriile surori, 
zeii s-au confruntat cu o serioasă problemă a succesiunii. 


Singura soluţie plauzibilă era aceea de a împărţi regatul: Osiris a 
primit şesurile din nord (Egiptul Inferior), iar lui Seth i s-a dat 
sudul muntos (Egiptul Superior). Cât timp a durat acest 
aranjament, nu putem decât deduce din cronicile lui Manetho; 
dar este sigur că Seth nu a fost mulţumit de împărţirea 
suveranităţii şi a recurs la felurite planuri, pentru a dobândi 
controlul asupra întregului Egipt. 

Savanţii au presupus că singurul motiv al lui Seth era pofta de 
putere. Dar, o dată ce aflăm care erau regulile de succesiune 
zeiască, devine posibil să înţelegem profundul efect al acestor 
reguli asupra afacerilor zeilor (şi, în continuare, ale regilor 
umani). Întrucât zeii (şi apoi oamenii) puteau avea, pe lângă 
soţia oficială, una sau mai multe concubine, precum şi copii 
născuţi din relaţii ilicite, prima regulă de succesiune era 
următoarea: cel dintâi fiu născut de soţia oficială avea să fie 
moştenitorul tronului. Dacă soţia oficială nu avea copii, 
moştenitorul devenea primul născut al oricăreia dintre 
concubine. Totuşi, dacă la un moment dat, chiar şi după 
naşterea primului moştenitor, conducătorului i se năştea un fiu 
de la propria sa soră/soţie, acesta îl întrecea pe primul născut, 
devenind Urmaş Legal. 

Această datină a fost cauza multor rivalități şi conflicte între 
Zeii din Cer şi de pe Pământ şi - presupunem - explică motivaţia 
de bază a lui Seth. Sursa acestei ipoteze este tratatul De hide 
et Osiride („Despre Isis şi Osiris"), de Plutarh, istoric-biograf din 
secolul | d.Ch., care a scris pentru grecii şi romanii din vremea 
lui legendarele istorii ale zeilor din Orientul Apropiat. Sursele 
egiptene pe care s-a bazat el erau considerate în acea epocă a fi 
scrieri ale zeului Thoth însuşi, care, ca Scrib al Zeilor, a 
consemnat pentru totdeauna istoriile şi faptele lor pe acest 
Pământ. 

„lar povestea lui Isis şi Osiris, omiţând părţile ei cele mai 
semnificative [reţinute] şi superficiale, este astfel relatată pe 
scurt," a scris Plutarh în fraza introductivă, spunând în 
continuare că Nut (pe care grecii o comparau cu zeiţa lor Rhea) 
născuse trei fii: primul născut era Osiris, iar ultimul, Seth. De 
asemenea, ea a adus pe lume şi două fiice, Isis şi Nephtys. Dar 


nu toţi aceşti copii erau în realitate ai lui Geb, ci numai Seth şi 
Nephtys. Osiris şi fratele său al doilea îi aparţineau, de fapt, 
zeului Ra, care venise pe furiş la nepoata lui Nut; iar Isis era fiica 
lui Thoth (zeul grec Hermes), care, „fiind de asemenea 
îndrăgostit de aceeaşi zeiţă", s-a achitat în diverse moduri „ca 
recompensă pentru favorurile pe care le primise de la ea". 

Prin urmare, situaţia se prezenta astfel: primul născut era 
Osiris şi, cu toate că nu-l avusese ca tată pe Geb, el avea 
pretenţii mai mari la succesiune, întrucât era procreat de însuşi 
marele Ra. Dar moştenitorul legitim era Seth, fiind conceput de 
domnitorul Geb şi sora sa Nut. Ca şi cum atât n-ar fi fost de 
ajuns, problema s-a complicat şi mai mult prin cursa dintre cei 
doi fraţi pentru a se asigura că fiul lor urma să fie următorul 
succesor legitim. Spre a realiza acest lucru, Seth ar fi putut face 
un fiu numai cu propria sa soră Isis, câtă vreme Osiris putea 
rezolva chestiunea concepând un copil fie cu Isis, fie cu Nephtys 
(ambele fiindu-i numai pe jumătate surori). Dar Osiris a 
zădărnicit intenţionat şansele lui Seth de a-şi aduce urmaşii pe 
tronul Egiptului, luând-o pe Isis de soţie. Atunci, Seth s-a însurat 
cu Nephtys; dar, întrucât ea îi era soră după ambii părinţi, nici 
unul dintre copiii lor nu se putea califica. 

Astfel s-a pregătit decorul pentru furia tot mai violentă a lui 
Seth faţă de Osiris, care îl îndepărtase atât de tron, cât şi de 
succesiune. 

Conform lui Plutarh, Seth a avut ocazia să se răzbune când „o 
anumită regină din Etiopia, numită Aso", a venit să viziteze 
Egiptul. Conspirând cu susţinătorii săi, Seth a dat un banchet în 
cinstea ei, la care i-a invitat pe toţi zeii. Pentru acest plan, Seth 
a construit un cufăr magnific, suficient de încăpător pentru 
Osiris: „A adus cufărul in sala banchetului; unde, după ce toţi cei 
de faţă mult l-au admirat, Seth - chipurile în glumă - a promis că 
avea să-l dăruiască aceluia care încăpea înăuntru. La asta, toţi 
invitaţii, unul după altul, au intrat în cufăr. 

Ultimul dintre toţi, Osiris s-a culcat şi el înăuntru, la care 
conspiratorii s-au repezit imediat cu toţii, au trântit capacul şi l- 
au bătut în cuie pe dinafară, turnând de asemenea peste el şi 
plumb topit." Apoi, au dus cufărul, cu Osiris închis înăuntru, pe 


malul mării şi, în locul unde Nilul se varsă în Mediterana, la 
Tanis, l-au aruncat în mare. 

Imbrăcată în straie de doliu şi tăindu-şi o şuviţă de păr în 
semn de durere, Isis a pornit în căutarea cufărului. „După un 
timp, a primit veşti mai concrete despre cufăr, cum că valurile 
mării îl duseseră până pe coastele de la Byblos" (în Libanul de 
azi). Isis a găsit cufărul cu trupul lui Osiris şi l-a ascuns într-un 
loc părăsit, până avea să găsească o cale de a-l reînvia pe 
Osiris. Dar Seth a aflat cumva toate astea, a răpit cufărul şi a 
tăiat trupul lui Osiris în paisprezece bucăţi, pe care le-a 
împrăştiat prin tot Egiptul. 

Incă o dată, Isis a plecat să caute fragmentele risipite ale 
corpului soţului/fratelui ei. Unele variante spun că pe unele le-a 
îngropat acolo unde le-a găsit, punând bazele adoraţiei lui Osiris 
în acele locuri; altele afirmă că a adunat la un loc părţile găsite, 
astfel începând cutuma mumificării. Toate confirmă că a găsit 
mai multe fragmente, cu excepţia unuia singur - falusul lui 
Osiris. 

Totuşi, înainte de a se debarasa de trupul neînsufleţit, a reuşit 
să extragă „esenţa" lui Osiris şi s-a autoinseminat cu sămânţa 
lui, astfel concepându-l şi născându-l pe băiatul Horus. L-a 
ascuns de Seth în mlaştinile cu papirus din delta Nilului. 

S-au găsit multe legende despre evenimentele care au urmat: 
legende copiate şi recopiate pe papirusuri, alcătuind capitole din 
„Cartea morţilor" sau folosite ca versete în textele piramidelor. 
Adunate la un loc, ele dezvăluie o mare dramă care a implicat 
manevre legale, răpiri din motive de stat, o înviere din morţi 
magică, homosexualitate şi, în sfârşit, un mare război - o dramă 
a cărei miză era Tronul Divin al zeilor. 

Intrucât toţi păreau să creadă că Osiris pierise fără a lăsa 
moştenitori, Seth a considerat că avea şansa de a obţine un 
moştenitor legitim, silind-o pe Isis să-l ia de bărbat A răpit-o şi a 
tinut-o prizonieră până când ea a consimţit, dar, cu ajutorul 
zeului Thoth, Isis a reuşit să evadeze. O versiune consemnată pe 
aşa-numita Stelă Metternich, compusă ca o poveste spusă de 
Isis cu propriile sale cuvinte, descrie fuga în noapte şi aventurile 
ei, până a ajuns la mlaştinile unde era ascuns Horus. L-a găsit 


pe moarte, în urma înţepăturii unui scorpion (Fig. 10). Din text 
se poate deduce că vestea despre agonia fiului ei a determinat- 
o să evadeze. Oamenii care locuiau în mlaştini au ieşit la auzul 
strigătelor ei, dar nu i-au putut da nici un ajutor. Apoi, a sosit o 
navă spaţială: 

aisi Atunci, Isis a strigat spre cer, trimițându-şi 
chemarea spre Barca Milioanelor de Ani. 

Și Discul Celest s-a oprit în loc şi nu s-a mai clintit din locul 
unde se afla. 

lar Thoth a coborât, şi era înzestrat cu puteri vrăjite, şi avea 
chiar marea putere care a făcut să se nască lumea. Şi a spus: 

„ O, Isis, tu zeiță, atât de glorioasă, care ai cunoştinţa gurii; 
iată, nici un rău nu i se va întâmpla copilului Horus, căci apărat 
este de Barca lui Ra. 

Am sosit în această zi cu Barca Discului Ceresc din locul unde 
se găsea ieri. La lăsarea nopții, această Lumină va alunga 
[otrava] pentru însănătoşirea lui Horus (...). 

Am coborât din cer ca să salvez copilul pentru mama lui. " 


Reînviat din morţi de către măiastrul Thoth şi, cum spun unele 
texte, imunizat pentru totdeauna în urma tratamentului primit, 
Horus a crescut ca Wetch-atef, „Răzbunător al Tatălui Său". 
Educat şi instruit în artele marţiale de către zeițe şi zei alăturaţi 
lui Osiris, a fost crescut ca Prinţ Divin, demn de asocierea 
celestă. Apoi, într-o zi, a apărut în faţa Sfatului Zeilor, pentru a 
revendica tronul lui Osiris. 

Dintre numeroşii zei care au fost surprinşi de apariţia lui, nici 
unul nu s-a mirat mai mult decât Seth. Toţi păreau să se întrebe: 
l-a procreat într-adevăr Osiris pe fiul său? Conform descrierii 
dintr-un text cunoscut ca „Papirusul Chester Beatty Nr. 1", Seth 


a propus ca deliberările zeilor să se scurteze, pentru a i se da 
posibilitatea să discute paşnic problema cu nepotul său nou- 
apărut. L-a invitat pe Horus să „vină, să petrecem o zi fericită în 
casa mea", iar Horus a acceptat. Dar lui Seth nu-i stătea mintea 
la împăcare, ci la înşelătorie: 


Și când s-a înserat, patul a fost aşternut pentru dânşii şi 
culcatu-s-au cei doi. 

lar în puterea nopții, Seth şi-a făcut mădularul să se 
întărească şi l-a vârât între coapsele lui Horus. 


La următorul sfat al zeilor, Seth a cerut ca Funcţia de 
Cârmuitor să i se hotărască lui, Horus fiind descalificat: 
indiferent dacă era sau nu din spiţa lui Osiris, acum avea în el 
sămânţa lui Seth, dându-i dreptul de a-i succede, nu de a-i 
precede, lui Seth! 

Apoi, a venit rândul lui Horus să-i ia prin surprindere pe zei. 
Când Seth şi-a slobozit sămânţa, „am prins-o între mâini", a 
spus Horus. Dimineaţa, i-a arătat-o mamei sale, spunându-i ce 
se întâmplase. Atunci, Isis l-a pus pe Horus să-şi erecteze 
membrul şi să-şi verse sămânţa într-un vas. După aceea, a ieşit 
în grădina lui Seth şi a turnat sămânţa lui Horus peste salata pe 
care Seth, fără a bănui nimic, a mâncat-o. Aşa că, a anunţat 
Horus, „nu numai că sămânţa lui Seth nu e în mine, ci sămânţa 
mea este în el! Seth e cel care rămâne nedemn!" 

Încurcaţi, zeii l-au chemat pe Thoth, ca să rezolve dilema. El a 
verificat sămânţa pe care Horus i-o dăduse mamei lui, păstrată 
de Isis într-un ulcior; a confirmat că era a lui Seth. Apoi, i-a 
examinat acestuia trupul pe dinăuntru şi a constatat că într- 
adevăr conţinea sămânţa lui Horus... 

Înfuriat, Seth n-a aşteptat continuarea discuţiei. Numai o 
luptă pe viaţă şi pe moarte mai putea hotărî acum rezultatul, a 
strigat el, plecând. 

Până atunci, potrivit lui Manetho, Seth domnise trei sute 
cincizeci de ani. Dacă la aceştia adunăm perioada - de 
treisprezece ani, se presupune - necesară lui Isis pentru a gasi 
cele treisprezece fragmente din trupul dezmembrat al lui Osiris, 


era într-adevăr „în anul 363" când Ra s-a întâlnit cu Horus în 
Nubia, pentru ca de acolo să-l însoţească în războiul contra 
„Duşmanului". In „Horus, zeul regal al Egiptului", S.B. Mercer 
rezumă opiniile savanților asupra acestui subiect cu 
impresionantele cuvinte: „Povestea conflictului dintre Horus şi 
Seth reprezintă un eveniment istoric." 

Conform inscripţiei din templul de la Edfu, prima luptă faţă-în- 
faţă dintre Horus şi Seth a avut loc la „Lacul Zeilor", cunoscut cu 
începere de la acea dată sub numele de „Lacul Bătăliei". Horus 
a reuşit să-l lovească pe Seth cu Lancea Divină; când Seth a 
căzut, Horus l-a capturat şi l-a adus în faţa lui Ra. „Suliţa sa era 
în gâtul lui [Seth] şi picioarele celui rău erau înlănţuite, iar gura 
îi fusese închisă dintr-o lovitură cu ghioaga zeului [Horus]." Ra a 
hotărât ca Isis şi Horus să le facă ce doreau lui Seth şi celorlalţi 
„conspiratori" prinşi. 

Dar, când Horus a început să execute prizonierii tăindu-le 
capetele, lui Isis i s-a făcut milă de fratele ei Seth şi l-a eliberat. 
Despre urmările acestui moment există mai multe variante, 
inclusiv cea cunoscută ca „Al Patrulea Papirus Sallier"; conform 
majorităţii, eliberarea lui Seth l-a înfuriat atât de tare pe Horus 
încât acesta a decapitat-o pe propria lui mamă, Isis; dar zeul 
Thoth i-a pus la loc capul tăiat şi a înviat-o. (Acelaşi incident 
este relatat şi de Plutarh.) 

După ce a scăpat, Seth s-a ascuns la început într-un tunel 
subteran. Au trecut şase zile, apoi a urmat o serie de lupte 
aeriene. Horus şi-a luat zborul cu un War („Stâlp Arzător"), care 
era reprezentat ca o navă alungită, cilindrică, echipată cu 
stabilizatoare sau aripioare. Vârful ei avea doi „ochi" care îşi 
schimbau încontinuu culoarea, din albastru în roşu şi înapoi; din 
coadă erau înfăţişate ieşind linii ca ale unui motor cu reacţie 
(Fig. 11); din faţă, alcătuirea răspândea raze. (Textele egiptene, 
scrise toate de discipolii lui Horus, nu conţin nici o descriere a 
vehiculului aerian al lui Seth.) 


Figura 11 


Textele descriu o luptă care s-a desfăşurat în lung şi-n lat, iar 
primul lovit a fost Horus - atins de un trăsnet aruncat din 
vehiculul lui Seth. Nar-ul şi-a pierdut un „ochi“, iar Horus a 
continuat lupta din Discul înaripat al lui Ra. De acolo, a tras în 
Seth cu un „harpon"; lovit, Seth şi-a pierdut testiculele... 

Insistând asupra naturii armei, W. Max Muller a scris, în 
„Mitologia egipteană", că avea „un cap straniu, imposibil din 
punct de vedere practic", iar textele hieroglifice o mai numeau 
„arma celor treizeci". După cum dezvăluie reprezentările antice 
(Fig. 12a), „harponul" era într-adevăr o ingenioasă rachetă cu 
trei componente într-unul singur; după ce era lansată prima 
rachetă, cea mai mare, rămânea pe loc, pentru a porni şi cele 
două rachete mai mici. Denumirea („arma celor treizeci") 
sugerează că era ceea ce în zilele noastre se numeşte Rachetă 
cu Focoase Multiple, fiecare proiectil conţinând câte zece 
focoase. 

Printr-o pură coincidenţă, dar probabil fiindcă circumstanţele 
asemănătoare duc la conotaţii similare, Corporaţia McDonnell 
Douglas din St. Louis, Missouri şi-a numit racheta navală cu 
ghidaj, recent construită, „Harponul" (Fig. 12b). 

Zeii cei mari au chemat la un armistițiu şi din nou i-au 
convocat pe adversari în faţa Sfatului Zeilor. Detaliile despre 
deliberări se pot deduce dintr-un text înscris pe o coloană de 
piatră de către Faraonul Shabako (secolul al VIII-lea î.Ch.), care 
a declarat că textul e o copie făcută după un sul de piele foarte 
vechi, „mâncat de viermi", care a fost găsit îngropat în marele 
templu al lui Ptah din Memphis. 


Figura 12 


La început, Sfatul a reîmpărţit Egiptul între Horus şi Seth, pe 
linia de diviziune din timpurile lui Osiris, dar Geb avea alte 
intenţii şi a respins hotărârea, căci îl preocupa problema 
continuității: cine avea să „deschidă corpul" generaţiilor 
succesive? Seth, pierzându-şi testiculele, nu mai putea avea 
urmaşi... Şi astfel, Geb, „Domnul Pământ, i-a dat moştenire lui 
Horus" întregul Egipt. Lui Seth i s-a dat un dominion din afara 
Egiptului; în continuare, egiptenii declară că el a devenit o 
zeitate asiatică. 

Sfatul Zeilor a adoptat unanim recomandarea. Măsura sa 
finală este descrisă în „Papirusul lui Hunefer" astfel: 


Horus a triumfat în prezenţa întregii adunări a zeilor. I s-a dat 
suveranitatea asupra lumii, iar stăpânirea lui se întinde până în 
cele mai îndepărtate regiuni ale Pământului. 

Tronul zeului Geb i-a fost adjudecat, deopotrivă cu rangul 
care fusese întemeiat de zeul Shu. 

Această legitimare, spune în continuare papirusul: 

. a fost oficializată prin decrete [înregistrată] în Camera 
Documentelor. 

S-a înscris pe o tăbliță de metal, potrivit poruncilor tatălui tău 
Ptah (...). 

Zeii cereşti şi zeii pământeşti se pun în slujba fiului tău Horus. 

Îl urmează în Sala Hotărârilor. Va domni peste ei. 


3 . RACHETELE LUI ZEUS ȘI ALE LUI INDRA 


După ce a vizitat Egiptul, în secolul al V-lea î.Ch., Herodot a 
fost convins că de la egipteni obţinuseră grecii concepţiile şi 
credinţele lor teiste; scriind pentru compatrioţii lui, Herodot a 
folosit numele zeilor greci pentru a descrie divinităţile egiptene 
corespunzătoare. 

Convingerea sa asupra originii egiptene a teologiei greceşti 
nu izvora numai din atributele şi sensurile comparabile ale 
numelor zeilor, ci şi (mai ales) din similitudinile povestirilor 
despre ei. Dintre acestea, o paralelă şocantă trebuie să-l fi 
frapat cu siguranţă ca fiind mai mult decât o simplă coincidenţă: 
era povestea castrării unui zeu de către altul, în lupta pentru 
supremație. 

Sursele greceşti din care s-a putut inspira Herodot sunt, din 
fericire, încă disponibile: diverse opere literare, ca „lliada" lui 
Homer; „Odele" lui Pindar din Teba, scrise şi cunoscute chiar 
înaintea perioadei lui Herodot; şi, în primul rând, „Teogonia" 
(„Genealogia divină") a lui Hesiod, un scriitor originar din 
Askara, în Grecia centrală, care a creat această operă, precum 
şi „Lucrări şi zile", în secolul al VIll-lea î.Ch. 

Poetul Hesiod a preferat să atribuie scrierea „Teogoniei" 
muzelor, zeițele muzicii, literaturii şi ale celorlalte arte, despre 
care scria că l-au încurajat să „celebrez în cântec" istoriile 
„veneratului neam de zei, de la începuturi (...) şi apoi să cânt 
despre neamul oamenilor şi al giganţilor puternici; şi astfel să 
bucur inima lui Zeus în Olimp". Toate acestea s-au întâmplat 
într-o zi când Hesiod îşi păstorea mieii lângă Muntele Sfânt, care 
era sălaşul lor. 

In pofida acestei introduceri pastorale, povestea zeilor 
dezvăluită lui Hesiod conţinea mai mult pasiune, revoltă, 
viclenie şi mutilări; şi, de asemenea, lupte şi războaie globale. 
Cu toată glorificarea în imnuri a lui Zeus, nu există nici o 
încercare de a escamota suita de violenţe sângeroase care au 
dus la supremaţia sa. Tot ceea ce cântau muzele, Hesiod scria; 


şi „aceste lucruri le-au cântat muzele, cele nouă fiice ale lui 
Zeus": 


Adevărat, la început Haosul a luat ființă, 

iar apoi, Geea cea cu piept larg (...). 

Şi tenebrosul Tartar, 'n-adâncurile Terrei cu căi bătute, 
şi Eros, cel mai frumos dintre nemuritorii zei (...). 

Din Haos s-au ivit Erebus şi neagra Nyx; 

iar din Nyx născutu-s-au Aether şi Hemera. 


Primul grup de zei celeşti s-a desăvârşit când Geea 
(„Pământul") l-a născut pe Uranus („Cerul înstelat"), după care 
l-a luat de soţ pe propriul ei dintâi născut, pentru a putea fi 
inclus în Prima Dinastie a zeilor. Pe lângă Uranus, la scurt timp 
după moartea lui, Geea a mai născut-o şi pe graţioasa lui soră 
Ureea, şi pe „Pontus, sterpul Abis cu furtunile lui pustiitoare". 

Apoi, s-a născut generaţia următoare de zei - progeniturile 
împerecherii dintre Geea şi Uranus: 


După aceea s-a culcat cu Uranus, 

şi a născut pe Okeanos, cel cu volburi adânci; 

Pe Coeus şi Crius şi Hyperion şi lapetus; 

Pe Theea şi Rhea, Themis şi Mnemosyne; 

Şi pe Phoebe cea încoronată cu aur, 

şi pe frumoasa Thetys. 

In urma lor s-a născut Cronos, răul, 

cel mai mic şi mai cumplit dintre copiii ei. 

În ciuda faptului că aceste douăsprezece odrasle proveneau 
din împerecherea unui fiu cu propria lui mamă, copiii - şase 
băieţi, şase fete - erau vrednici de originile lor divine. Dar 
Uranus devenind tot mai pătimaş, progeniturile care au urmat - 
deşi de o forţă fizică formidabilă - au prezentat diverse 
diformităţi. Primii dintre „monştrii" născuţi au fost cei trei 
ciclopi, Brontes („Tunătorul"), Steropes („Făuritorul Fulgerului") 
şi Arges („Cel Ce Face Razele"); „în toate celelalte erau 
asemenea zeilor, dar numai un singur ochi aveau în mijlocul 


frunţii; şi se numeau «Glob-de-ochi» (ciclopi), fiindcă numai un 
singur glob ocular le stătea în frunte". 

„Şi iarăşi, alţi trei fii s-au născut din Geea şi Uranus, mari şi 
viteji fără seamăn: Cottus şi Briareos şi Gyes, cutezători copii." 
De proporţii gigantice, cei trei au fost numiţi Hekatoncheires 
(„Cei Cu O Sută De Brate"): „Din umeri le creşteau câte o sută 
de braţe, de nu te puteai apropia, şi fiecare avea câte cincizeci 
de capete pe umeri." 

„lar Cronos îşi ura pofticiosul părinte," scrie Hesiod; dar 
„Uranus se bucura de relele lui fapte." 

Atunci, Geea „a dat formă unei mari seceri şi le-a destăinuit 
planul dragilor ei fii," ca „păcătosul tată" să fie pedepsit pentru 
„murdarele-i mârşăvii": să-i taie lui Uranus organele genitale, 
punând capăt pornirilor lui sexuale. Dar „frica i-a cuprins pe 
toţi"; şi numai „marele Cronos, cel rău, a avut curaj". 

Şi astfel, Geea i-a dat lui Cronos secera pe care o făcuse din 
cremene cenuşie şi l-a ascuns în odăile ei, care se aflau lângă 
Marea Mediterană, punându-l să „stea la pândă". 

lar Uranus a venit la ceas de noapte, râvnind la dragoste; 

şi s-a culcat lângă Geea, întinzându-se peste ea. 

Atunci, fiul, din ascunzătoare 

a întins mâna stângă să apuce ; iar în dreapta tinea 

secera mare şi lungă cu dinţi tăioşi. 

Cu iuţeală, a tăiat părțile bărbăției tatălui său 

şi le-a aruncat, în spatele-i să cadă (...) 

în valurile mării. 

Fapta era consumată, dar castrarea lui Uranus nu i-a întrerupt 
complet linia urmaşilor. În timp ce îi şiroia sângele, o parte 
dintre stropi au impregnat-o pe Geea, care a rămas grea şi le-a 
născut „pe puternicile Erinii" (Furiile femeieşti ale răzbunării) „şi 
pe marii Giganţi cu armuri lucitoare! ţinând în mâini sulițe lungi; 
şi pe Nimfele care Meliae se numesc [«Nimfele copacului de 
cenuşă»].' Din organele genitale castrate, purtate de curenţii 
marini, lăsând în urmă o dâră de spumă, până în insula Cipru, 
„s-a ivit o groaznică şi fermecătoare zeiţă (...) zeii şi oamenii o 
numesc Afrodita |«Cea Din Spuma Mării»]." 


Mutilat, Uranus i-a chemat pe zeii-monştri să-l răzbune. 
Propriii lui copii, a strigat el, deveniseră Titani, Trădători care 
au „trădat şi făcut cu îngâmfare infama faptă"; acum, trebuia ca 
zeii ceilalţi să se asigure „că răzbunarea avea să urmeze". 
Speriat, Cronos i-a închis pe ciclopi şi pe ceilalţi giganţi 
monstruoşi într-o temniţă îndepărtată, pentru ca nici unul să nu 
răspundă chemării lui Uranus. 

În tot acest timp, pe când Uranus era ocupat să-şi aducă pe 
lume propriile progenituri, ceilalţi zei proliferau şi ei; copiii lor 
purtau nume indicându-le atributele - în genere, binevoitoare. 
Acum, după fapta cea rea, zeiţa Nyx a răspuns la apel, născând 
zeitățile răului: „A făcut Destinele şi nemiloasele Soarte 
răzbunătoare: Clotho [«Depănătoarea»] Şi Lachesis 
[«Aruncătoarea sorţilor»] şi Atropos [«lnevitabilul»] (...). A 
odrăslit Osânda şi Soarta Neagră şi Moartea (...) şi Vina şi 
Dureroasa Jale (...) Foametea şi Tristeţile." Şi a mai adus pe 
lume „înşelăciunea şi Sărăcia (...), precum şi Lupta, Bătăliile, 
Omorurile, Uciderile, Certurile, Vorbele Mincinoase, Disputele, 
Nelegiuirea şi Ruina." La sfârşit de tot, Nyx a născut-o pe 
Nemesis  („Răzbunarea"). Chemarea lui Uranus primise 
răspuns: luptele, bătăliile şi războaiele începuseră să circule 
printre zei. 

În această lume primejdioasă, Titanii aduceau la lumină cea 
de-a treia generaţie de zei. Temându-se de pedeapsă, se ţineau 
strâns uniţi, cinci sau şase fraţi căsătorindu-se cu cinci-şase 
dintre propriile lor surori. Dintre aceste cupluri divine frate-soră, 
cel mai important era Cronos-Rhea, căci Cronos, din cauza 
faptei sale îndrăzneţe, preluase conducerea printre zei. Din 
uniunea lor, Rhea a dat naştere la trei fiice şi trei fii: Hestia, 
Demeter şi Hera; şi Hades, Poseidon şi Zeus. 

Nici nu se năştea bine câte un copil, că „marele Cronos îl 
înghiţea pe fiecare (...), hotărât ca nici un altul dintre mânarii Fii 
ai Cerului să nu primească rang regesc printre zeii nemuritori". 
Motivul de a-şi elimina propriile progenituri, înghiţindu-le, ţinea 
de o profeție pe care o auzise, şi anume că „oricât ar fi fost de 
puternic, îi era sortit să fie învins de propriul lui fiu": Soarta 
urma să repete cu Cronos ceea ce-i făcuse el tatălui său. 


Dar Soarta nu putea fi ocolită. Ştiind despre şiretlicurile lui 
Cronos, Rhea l-a ascuns pe ultimul născut, Zeus, pe insula 
Creta. Lui Cronos i-a dat în locul copilului „o piatră mare înfăşată 
în scutece". Neobservând înşelăciunea, Cronos a înghiţit piatra, 
crezând că era micul Zeus. Nu peste mult, a început să vomite, 
regurgitându-i unul câte unul pe toţi copiii înghiţiţi înainte. 

„Cu trecerea anilor, puterea şi voinicele membre ale prinţului 
[Zeus] creşteau repede." Un timp, ca vrednic nepot al 
pătimaşului Uranus, Zeus s-a ţinut după zeițe frumoase, adesea 
având necazuri cu partenerii lor zei. Apoi însă şi-a îndreptat 
atenţia spre problemele de stat. De zece ani, avea loc un război 
între Titanii bătrâni, „domneştii Titani de pe înaltul Munte 
Othyres" (care era sălaşul lor), şi zeii mai tineri, „pe care Rhea 
cea cu păr bogat i-a născut din uniunea cu Cronos" şi care s-au 
instalat vis-ă-vis, pe Muntele Olimp. „Cu amarnică mânie au 
luptat continuu între ei, vreme de zece ani în cap, iar aspra 
bătălie nu se apropia de sfârşit din nici o parte, motivul 
războiului rămânând în echilibru." 

Oare această luptă nu era decât punctul culminant al 
deteriorării relaţiilor între coloniile zeieşti învecinate, o izbucnire 
de rivalitate între zeițe şi zei consangyvinizaţi şi infideli (mamele 
culcându-se cu fiii lor şi unchii fecundându-şi nepoatele) sau era 
prima manifestare a eternei rebeliuni a tineretului contra 
vechiului regim? „Teogonia" nu oferă un răspuns clar, dar 
legendele şi piesele de teatru greceşti ulterioare sugerează că 
toate motivele de mai sus se combinaseră spre a provoca un 
„război îndărătnic" şi prelungit între zeii tineri şi cei bătrâni. 

Zeus a găsit în acest război interminabil şansa de a acapara 
domnia asupra zeilor şi, prin urmare - cu sau fară bună ştiinţă -, 
a împlini destinul rezervat tatălui său, Cronos, înlăturându-l de 
la putere. 

Ca primă măsură, Zeus „i-a eliberat din ucigătoarele lor 
cătuşe pe fraţii tatălui său, fiii lui Uranus, pe care tatăl lui, în 
nesocotinţa sa, îl legase". Recunoscători, cei trei ciclopi i-au dat 
armele divine pe care Geea le ascunsese de Uranus: „Tunetul, 
Trăsnetul cu Raze şi Fulgerul". De asemenea, i-au dat lui Hades 
un coif vrăjit, care îl făcea invizibil pe cel care-l purta pe cap; iar 


Poseidon a primit un trident magic, cu care putea face să se 
cutremure pământul şi marea. 

Pentru a-i ospăta şi a-i revigora pe Hekatoncheires după 
îndelungata lor captivitate, Zeus le-a oferit celor trei „nectar şi 
ambrozie, aceleaşi pe care le mănâncă zeii"; apoi, li s-a adresat 
cu cuvintele: 

Ascultaţi-mă, 

O, luminoşi copii ai lui Uranus şi ai Geei, 

să vă pot spune ce mă leagă inima din mine. 

De multă vreme, noi cei 

ce ne-am născut din Cronos, şi zeii Titani, 

luptăm unii cu alții în fiecare zi 

spre a învinge şi a triumfa. 

Vreti a vă arăta acum uriaşa forță şi putere 

şi pe Titani să-i înfruntați în cruntă încleştare? 

lar Cottus, unul dintre Cei Cu O Sută De Braţe, i-a răspuns: 
„Divinule, spui lucruri pe care le cunoaştem bine (...) prin fapta 
ta, venit-am înapoi din bezna neagră şi din nemiloasele cătuşe. 
Aşadar, azi, cu un scop limpede şi sfaturi cugetate, îţi vom sluji 
puterea în groaznicul război şi vom lupta contra Titanilor în 
bătălie grea." 

Astfel, „toţi cei născuţi din Cronos, împreună cu cei puternici 
şi temuţi, de o copleşitoare forţă, pe care Zeus i-a scos la lumină 
(...) cu toţii, bărbaţi şi femei, au aţâţat în acea zi ura bătăliei." 
Rânduiţi contra acestor Olimpieni erau Titanii bătrâni, care şi ei 
„s-au grăbit să le îngroaşe forţele". 

Izbucnind bătălia, ea s-a întins pe tot Pământul şi în ceruri: 

Nemărginita mare mugea cumplit în jur, 

pământul se ciocnea cu zgomot; 

Cerul cel larg se zguduia, gemea, 

iar marele Olimp se clătina din temelie 

sub şarja zeilor nemuritori. 

De la adâncul sunet al paşilor, 

de la temuta lovitură a armelor lor tari, 

cutremuratul greu ajunse până-n Tartar. 


Într-un vers care aminteşte de textul Manuscriselor de la 
Marea Moartă, „Teogonia" aminteşte strigătele de luptă ale 
zeilor în război: 


Astfel, atunci, îşi aruncau amarnicele trăsnete unul spre altul; 
Și strigătul armatelor amândurora când răcneau a răzbătut 
până în înstelatul cer cum se ciocneau cu tipete de bătălie. 


Zeus însuşi lupta din răsputeri, folosindu-şi Armele Divine la 
puterea maximă. „Din ceruri, în faţa Muntelui Olimp, se repezea- 
nainte, azvârlindu-şi trăsnetul. Fulgerele zburau groase şi repezi 
din puternica lui mână, Tunet şi Trăsnet laolaltă, învârtejindu-se 
ca o flacără zdrobitoare. Pământul mănos se răscolea arzând, 
iar codrul întins trosnea de flăcări peste tot. Toată ţara clocotea, 
precum şi râurile cu apă dulce şi marea cea sărată." 

Apoi, Zeus a aruncat o Piatră-a-Tunetului (Fig. 13) spre 
Muntele Othyres; într-adevăr, nu s-a deosebit cu nimic de o 
explozie atomică: 


Aburi încinşi fierbeau în jurul Titanilor din Geea născuți; 
Flăcări de nedescris se înălțau strălucitoare în tării. 
Văpaia de fulger a Pietrei-Tunetului, 

lumina ei, le orbea ochii - 

atât de puternică era. 

Căldură uluitoare cuprinse Haosul (...). 

Părea cum că Pământul şi largul Cer de sus 

se îmbinaseră; 

Un bubuit năprasnic, de parcă Terra se prăbuşea-n 


Figura 13 


„Atât de mare era zarva când zeii se ciocneau în luptă". 

Pe lângă sunetul asurzitor, lumina orbitoare şi căldura ce 
pârjolea totul, aruncarea Pietrei-Tunetului a provocat şi un 
imens vânt de furtună: 


Asemenea vânturi suflau vuind, 
cutremur şi uragan de praf, 
tunet şi fulger. 


Toate acestea au fost produse de Piatra-Tunetului a lui Zeus. 
lar când cele două tabere beligerante au auzit şi au văzut ce se 
întâmplase, „un oribil huiet de luptă cumplită s-a înălţat; fapte 
măreţe s-au arătat; şi cumpăna bătăliei s-a înclinat". Luptele 
slăbeau; zeii îi învingeau pe Titani. 

„Nesătui de război", cei trei ciclopi s-au năpustit asupra 
Titanilor, copleşindu-i cu arme ţinute în mână. „l-au legat în 
lanţuri amarnice" şi i-au azvârlit în captivitate, în îndepărtatul 
Tartar. „Acolo, la sfatul lui Zeus care se preumblă pe nori, zeii 
Titani sunt ascunşi sub o ceaţă întunecoasă, într-un loc umed 
din capătul uriaşului Pământ." Cei trei ciclopi au rămas şi ei 
acolo, ca „temniceri de nădejde ai lui Zeus", pentru a-i păzi pe 
Titanii întemnițați. 

Când Zeus se pregătea să-şi revendice „egida", suzeranitatea 
asupra tuturor zeilor, în scenă a apărut un concurent 
neaşteptat. Căci, „când Zeus îi izgonise pe Titani din cer, marea 
Geea l-a născut pe cel mai mic copil al ei, Typhoeus, din 
dragoste de Tartar, cu ajutorul auriei Afrodita." Typhoeus 
(„Typhon" - Taifun) era un adevărat monstru: „Puterea era cu 
mâinile lui, în tot ce făcea, iar picioarele puternicului zeu erau 
neobosite. De pe umeri îi creşteau o sută de capete ale unui 
şarpe, un înfiorător dragon, cu limbi negre, săgetătoare. De sub 
sprâncene, în miraculoasele sale capete, fulgerau flăcări; iar 
focul îi ardea din capete când se încrunta. Şi în toate capetele 
lui groaznice erau voci, ce scoteau sunete de necrezut": sunetul 
unui om când vorbeşte, şi sunetul unui taur, şi acela al unui leu, 
şi al unui căţelandru. (Conform lui Pindar şi Eschil, Typhon avea 
o statură gigantică, „iar capul său ajungea la stele.") 


„În ziua aceea, s-ar fi putut întâmpla într-adevăr un lucru cu 
neputinţă de oprit," i-au dezvăluit muzele lui Hesiod; era 
aproape inevitabil ca Typhoeus „să ajungă la domnie peste 
muritori şi nemuritori". Dar Zeus a observat pe loc pericolul şi, 
fără să piardă vremea, l-a şi atacat. 

Seria de lupte care au urmat n-au fost cu nimic mai puţin 
înfricoşătoare decât războaiele dintre zei şi Titani, căci Zeul- 
Şarpe Typhon era înzestrat cu aripi şi putea zbura la fel ca Zeus 
(Fig. 14). „Zeus tuna din răsputeri şi cu forţă, iar pământul în jur 
răsuna cumplit, precum şi cerul larg de deasupra şi marea şi 
cursurile de apă, chiar şi părţile de dedesubt ale Pământului." 
Armele Divine s-au folosit din nou - de către ambii combatanți: 


Figura 14 


Prin amândoi, 

prin tunet şi fulger, 

căldura înghițea mările albastre; 

Și prin focul Monstrului, 

şi vânturile arzătoare şi orbitorul Trăsnet, 

întreg Pământul clocotea, şi cer şi mare. 

Mari valuri pustiau pe țărmuri (...). 

Și s-a iscat un cutremur necontenit. 

În Lumea de Jos, „Hades tremura unde domnea"; tremurau şi 
Titanii închişi la capătul Pământului. Urmărindu-se unul pe altul 
pe cer şi pe pământ, Zeus a reuşit să dea cel dintâi o lovitură cu 
„Năprasnicul Trăsnet". Fulgerul „a ars toate capetele 
miraculoase ale monstrului, tot ce era în jurul lui"; iar Typhoeus 
s-a prăbuşit pe pământ, cu nemaivăzuta sa alcătuire: 


Când Zeus l-a răpus şi l-a biciuit cu lovituri, 
Typhoeus a fost zvârlit jos, zdreanţă schiloadă. 
Enormul Pământ a gemut. 


O flacără ţâşnit-a din domnul lovit 

în valea-ntunecoasă, stâncoasă şi pustie a Muntelui, 

când l-a trăsnit. 

O mare parte din Pământul uriaş fu pârjolită de aburii 
cumpliți, 

topindu-se cum se topeşte tabla încinsă de meşteşugul 
omului (...). 

În văpaia unui foc nimicitor Pământul s-a topit. 


În ciuda prăbuşirii şi a cutremurătorului impact al vehiculului 
lui Typhon, zeul a rămas în viaţă. Conform „Teogoniei", Zeus l-a 
aruncat şi pe el „în largul Tartar". O dată cu această victorie, 
domnia lui era asigurată; ca atare, el s-a îndreptat spre 
problemele importante ale procreării, aducând pe lume odrasle 
de la soţii şi concubine deopotrivă. 

Deşi „Teogonia" descrie numai o singură bătălie între Zeus şi 
Typhon, celelalte scrieri greceşti afirmă că aceasta a fost doar 
lupta finală, ea fiind precedată de altele, în care Zeus fusese 
lovit cel dintâi. Iniţial, Zeus a luptat cu Typhon de aproape, 
folosind secera specială pe care i-o dăduse mama lui pentru 
„fapta rea", căci urmărea să-l castreze şi pe Typhon. Dar Typhon 
l-a prins pe Zeus în plasa lui, i-a smuls secera din mână şi i-a 
tăiat cu ea tendoanele de la mâini şi de la picioare. După aceea, 
l-a lăsat pe Zeus neputincios, cu tendoanele şi armele, într-o 
peşteră. 

Însă zeii Aegipan şi Hermes au găsit caverna, l-au întremat pe 
Zeus, refacându-i tendoanele, şi i-au înapoiat armele. Apoi, Zeus 
a fugit şi a zburat „cu un Car înaripat" înapoi pe Olimp, unde a 
primit o nouă provizie de trăsnete de la Tunătorul lui. Cu 
acestea, Zeus a reluat atacul asupra lui Typhon, împingându-l 
spre Muntele Nyssa, unde Soartele l-au amăgit să mănânce din 
hrana muritorilor, care l-a slăbit, în loc să-l întărească. Luptele 
au reînceput pe cer, deasupra Muntelui Haemus, din Tracia, au 
continuat peste Muntele Etna, din Sicilia, şi s-au sfârşit deasupra 
Muntelui Casius, de pe coasta asiatică a Mediteranei de Est. 
Acolo, Zeus, folosindu-şi Trăsnetul, l-a doborât pe Typhon din 
cer. 


Asemănările dintre lupte, dintre armele folosite, dintre locuri, 
precum şi castrările, mutilările şi reînvierile - toate pe parcursul 
unei lupte pentru succesiune - l-au convins pe Herodot (şi pe alţi 
istorici clasici greci) că grecii îşi împrumutaseră teogonia de la 
egipteni. Aegipan îl reprezenta pe Zeul Berbec African al 
Egiptului, iar Hermes era omologul zeului Thoth. Hesiod însuşi a 
scris că, atunci când Zeus a întâlnit-o pe frumoasa muritoare 
Alcmena, pentru a i-l naşte pe eroicul Heracles, s-a furişat 
noaptea de pe Muntele Olimp, ducându-se în ţara lui 
Typhaonion, unde s-a oprit în vârful Phikion-ului (Muntele 
Sfinx). „Ucigătorul Sfinx, care-i distrusese pe Cadmeeni' („Cei 
Străvechi"), prezent în faptele Herei, soţia oficială a lui Zeus, 
avea legătură în aceste legende şi cu Typhon şi domeniul lui. lar 
Apollodorus a relatat că, atunci când s-a născut Typhon, 
crescând până la o mărime incredibilă, zeii au alergat în Egipt 
să-i arunce o privire înfricoşătorului monstru. 

Majoritatea savanților susţin că Muntele Casius, locul luptei 
decisive dintre Zeus şi Typhon, se află lângă gura râului 
Orontes, din Siria zilelor noastre. Dar, după cum a arătat Otto 
Eissfeldt în importantul său studiu Baal Zaphon, Zeus Kasios 
und der Durchgang der Israeliten durches Meer, în 
antichitate mai exista încă un munte cu acest nume - un 
promontoriu al Lagunei Serbonice care iese din peninsula Sinai, 
în Marea Mediterană. Eissfeldt a sugerat că acesta era muntele 
menţionat în legende. 

Încă o dată, nu avem altă soluţie decât să ne încredem în 
informaţiile pe care le-a primit Herodot în Egipt. Descriind 
drumul pe uscat din Fenicia în Egipt, prin Filistia („Istoria", 
Cartea a Ill-a, 5), Herodot a scris că ţinuturile asiatice „se întind 
până la Lacul Serbonis, lângă locul unde Muntele Casius se 
repede în mare. Egiptul începe la Lacul Serbonis, unde povestea 
spune că s-a ascuns Typhon". 

Încă o dată, poveştile egiptene şi greceşti converg, cu punctul 
culminant în peninsula Sinai. 

Ţinând seama de numeroasele analogii găsite de grecii antici 
între teogonia lor şi cea egipteană, savanții europeni din secolul 


al XIX-lea au găsit paralele şi mai uluitoare mult mai departe - în 
India. 

La sfârşitul secolului al XVIII-lea, când sanscrita, limba Indiei 
antice, abia începuse să fie stăpânită, Europa a fost fascinată de 
traducerile unor scrieri până atunci necunoscute. Dominat iniţial 
de britanici, studiul literaturii, filosofiei şi mitologiei sanscrite 
devenise pe la jumătatea secolului al XIX-lea favoritul 
cărturarilor, poeţilor şi intelectualilor germani, căci sanscrita a 
reieşit a fi limba-mamă a tuturor limbilor indo-europene (cărora 
le aparţine şi germana), iar în India o aduseseră migratorii de pe 
malurile Mării Caspice - „arienii", despre care germanii credeau 
că fuseseră şi strămoşii lor. 

Un loc central în această literatură îl ocupă Vedel/e, sfinte 
scripturi pe care tradiţia hindusă le crede a fi „nu de origine 
umană", ci compuse de zei înşişi, într-o epocă anterioară. 
Acestea au fost aduse pe subcontinentul indian de către 
emigranții arieni, cândva în mileniul II î.Ch., sub formă de 
tradiţie orală. Dar, cu timpul, s-au pierdut tot mai multe dintre 
cele zece mii de versete iniţiale; astfel, în jurul anului 200 î.Ch., 
un înţelept a scris versurile rămase, împărțindu-le în patru părți: 
Rig-Veda („Veda în versuri" alcătuită din zece cărţi; Sama- 
Veda („Vedele cântate"); Yajur-Veda (în majoritate, rugăciuni 
de sacrificiu); şi Atharva-Veda (farmece şi incantaţii). 

In timp, diversele componente ale Vedelor şi literatura 
auxiliară pe care au generat-o (Mantrele, Brahmanele, 
Aranyakele, Upanishadele) s-au îmbogăţit cu Puranele non- 
vedice („Scrierile străvechi"). Impreună cu marile epopei 
Mahabharata şi Ramayana, toate acestea alcătuiesc sursele 
poveştilor ariene şi hinduse despre Cer şi Pământ, zei şi eroi. 

Din cauza îndelungatului interval oral, a dimensiunilor şi 
abundenței textelor scrise în sfârşit după mai multe secole, 
numeroasele nume, termenii generici şi epitetele folosite 
interşanjabil pentru zeități - precum şi faptul că multe dintre 
aceste nume şi termeni originali nu erau, în fond, deloc ariene -, 
consistenţa şi precizia nu reprezintă trăsături definitorii ale 
acestei literaturi sanscrite. Totuşi unele fapte şi evenimente 
apar ca elemente fundamentale ale moştenirii ariano-hinduse. 


La început, relatează sursele, au existat numai corpurile 
cereşti, „Cei primordiali care zburau". In ceruri a avut loc o 
frământare şi „Dragonul" a fost rupt în două de „Curgerea dintâi 
a furtunilor". Atribuindu-le celor două părţi nume de origine non- 
ariană, poveştile afirmă că Rehu, partea superioară a planetei 
distruse, străbate neîncetat cerurile în căutarea răzbunării; 
partea inferioară, Ketu („Cel retezat"), s-a alăturat 
„Primordialilor" pe „curgerile" (orbitele) lor. De-atunci, au trecut 
multe epoci şi şi-a făcut apariţia o dinastie de Zei ai Cerului şi ai 
Pământului. Cerescul Mar-lIshi, care îi conducea, avea şapte (sau 
zece) copii, de la consoarta sa Prit-Hivi („Cea largă"), care 
personifica Pământul. Unul dintre aceştia, Kas-Yapa („Cel de pe 
tron") s-a autointitulat şef al Devilor („Strălucitorii"), acaparând 
titlul de Dyaus-Pitar („Tată ceresc") - neîndoielnica sursă a 
numelui-titlu grecesc Zeus („Dyaus") şi al omologului său roman 
Jupiter („Dyauspiter"). 

Fiind foarte prolific, Kasyapa a procreat mulţi zei, giganţi şi 
progenituri monstruoase, cu diverse soţii şi concubine. Cei mai 
proeminenţi, veneraţi şi cunoscuţi individual din timpurile vedice 
au fost Aditya-ii - unii născuţi de consoarta lui Kasyapa, Aditi, 
(„Nemărginita"). Numărând şapte la început, au fost Vishnu, 
Varuna, Mitra, Rudra, Pushan, Tvashtri şi Indra. Apoi, Adiţilor li s- 
a alăturat Agni, un fiu al lui Kasyapa, făcut fie de către soţia sa 
Aditi, fie (cum sugerează unele texte) de propria lui mamă, 
Prithivi. La fel ca în cercul olimpian din Grecia, numărul Adiţilor a 
crescut în cele din urmă la doisprezece. Printre ei se afla Bhaga, 
despre care savanții cred că a devenit zeul slav suprem Bogh. 
Ultimul născut dintre Adiţi - deşi nu se ştie sigur dacă tatăl lui 
era Kasyapa - a fost Surya. 

Tvashtri („Modelatorul"), în rolul său de „Atoate-împlinitor", 
artizanul zeilor, le-a oferit care aeriene şi arme magice. Dintr-un 
metal celest arzător a făurit un disc pentru Vishnu, un trident 
pentru Rudra, o „armă de foc" pentru Agni, un „Tunător 
aruncător de trăsnete" pentru Indra şi o „măciucă zburătoare" 
pentru Surya. În vechile reprezentări hinduse, toate aceste arme 
apar sub forma unor proiectile de diverse forme, ţinute în mână 
(Fig. 15). În plus, zeii au dobândit şi alte arme de la ajutoarele 


lui Tvashtri; Indra, de exemplu, a primit o „plasă aeriană" cu 
care îşi putea prinde duşmanii în timpul luptelor cereşti. 


Figura 15 


Carele celeste, sau „aeriene", erau descrise invariabil ca fiind 
luminoase şi strălucitoare, făcute sau placate cu aur. Vimana 
(carul aerian) al lui Indra avea lumini aprinse pe margini şi se 
mişca „mai repede ca gândul", traversând rapid mari distanţe. 
Caii săi nevăzuţi aveau „ochi-de-soare", răspândind o nuanţă 
roşiatică, dar şi schimbându-şi culoarea. In alte situaţii, carele 
aeriene ale zeilor erau descrise ca supraetajate; uneori, puteau 
nu numai să zboare prin aer, ci şi să se deplaseze pe sub apă. In 
epopeea Mahabharata, sosirea zeilor la un ospăț de nuntă cu o 
flotă de care aeriene este descrisă după cum urmează (după 
traducerea lui R. Dutt, în Mahabharata, The Epic of Ancient 
India): 


Zeii, în care purtate pe nori, 

au venit să vadă frumoasa scenă: 
Adiții luminoşi în splendoarea lor, 
Maruţții în văzduhul mişcător; 
Suparnaii înaripati, Nagaii solzoşi, 
Rishii Deva puri şi înalți, 

Vestiti cu muzica lor, Gandharvaii; 
(şi) frumoşii Apsaraşi ai cerului (...). 
Luminoase care celeste în şir 
pluteau pe cerul fără nori. 


Textele vorbesc şi despre Ashvin-i („Vizitii"), zei specializaţi 
în pilotarea carelor aeriene. „luţi ca şoimii tineri", aceştia erau 
„cei mai buni căruţaşi care ajung în cer", pilotându-şi mereu 
carele câte doi, însoţiţi de un navigator. Vehiculele lor, care 
uneori apăreau în grupuri, erau aurii, „luminoase şi strălucitoare 


(...) cu locuri comode şi legănat blând". Erau construite pe 
principiu triplu, având trei niveluri, trei fotolii, trei stâlpi de 
susţinere şi trei roţi care se învârteau. „Acest car al vostru", 
spune Imnul 22 din Cartea a VIll-a din Rig-Veda, proslăvindu-i 
pe Ashvini, „avea un loc triplu şi hăţuri de aur - faimosul car ce 
traversează Cerul şi Pământul". Roţile, reiese din text, serveau 
mai multor funcţii: una pentru a ridica nava, cealaltă pentru a o 
direcţiona, iar a treia pentru acceleraţie: „Una dintre roţile 
carului vostru se învârteşte cu repeziciune de jur împrejur; una 
se roteşte înainte, ca să vă ducă pe drum." 

La fel ca în legendele greceşti, zeii din Vede manifestă foarte 
puţină moralitate sau reţinere în problemele sexuale - uneori 
scăpând cu bine, alteori nu, ca atunci când Adiţii indignaţi l-au 
ales pe Rudra („Cel cu trei ochi") ca să-l ucidă pe tatăl lor, 
Dyaus, pentru că le violase sora, Ushas. (Dyaus, rănit, şi-a salvat 
viaţa fugind pe un corp ceresc îndepărtat.) Tot ca în poveştile 
greceşti, zeii din folclorul hindus se amestecă, mai târziu, în 
iubirile şi războaiele regilor şi eroilor muritori. În aceste situaţii, 
vehiculele aeriene ale zeilor jucau roluri mai importante decât 
armele. Astfel, când un erou s-a înecat, Ashvinii au apărut cu o 
flotă de trei care aeriene, „corăbii în care apa nu pătrunde, care 
străbat văzduhul prin propria lor putere", s-au scufundat în 
ocean, l-au scos pe erou din adâncuri şi „l-au dus pe uscat, 
dincolo de oceanul lichid". Mai este apoi şi povestea lui Yayati, 
un rege care s-a însurat cu fiica unui zeu. Când cei doi au avut 
copii, fericitul bunic i-a dăruit regelui „un car celest auriu, foarte 
strălucitor, care putea merge oriunde nefacând popas". Fără a 
pierde vremea, „Yayati a urcat în car şi, neînvins în luptă, în 
răstimp de şase nopţi a cucerit întregul Pământ." 

Asemenea  „lliadei", tradiţiile hinduse ne vorbesc despre 
războaie ale oamenilor şi ale zeilor pentru eroine frumoase. Cea 
mai cunoscută dintre aceste povestiri este „Ramayana'", lunga 
epopee a lui Rama, prinţul a cărui frumoasă soţie a fost răpită 
de regele din Lanka (insula Ceylon, din apropierea Indiei). 
Printre zeii care au venit să-l ajute pe Rama era şi Hanuman, 
zeul cu faţă de maimuţă, care a purtat lupte aeriene cu 
înaripatul Garuda (Fig. 16), unul dintre urmaşii monstruoşi ai lui 


Kasyapa. Într-un alt exemplu, Sukra, un zeu „întinat de 
imoralitate", a răpit-o pe Tara, frumoasa soţie a căruţaşului lui 
Indra. „ilustrul Rudra" şi alţi zei au sărit atunci în ajutorul soţului 
întristat. 

A urmat „o bătălie cumplită, distrugând zei şi demoni, nentru 
Tara". În pofida înfricoşătoarelor lor arme, zeii au fost învinşi şi a 
trebuit să se refugieze la „Prima Zeitate". Prin urmare, tatăl 
zeilor însuşi a coborât pe Pământ şi a pus capăt luptelor, 
înapoind-o pe Tara soţului ei. Apoi, Tara a născut un fiu „a cărui 
frumuseţe îi umbrea pe celeşti (...). Cuprinşi de bănuieli, zeii au 
cerut să ştie cine era adevăratul tată: soţul legiuit sau zeul 
răpitor". Tara a declarat că băiatul era fiul lui Soma, „Nemurirea 
cerească"; şi i-a pus numele Budah. 

zeii s-au luptat între ei din cauze mai importante: supremaţia şi 
domnia peste Pământ şi peste resursele lui. Cu atât de multe 
odrasle ale lui Kasyapa de la diferite soţii şi concubine, precum 
şi cu descendenţi ai altor zei bătrâni, conflictul a devenit curând 
inevitabil. Dominația  Adiţilor era duşmănită îndeosebi de 
Asuraşi, zeii vârstnici, ale căror mame îi născuseră lui Kasyapa 
înaintea Adiţilor. Purtând un nume non-arian, de origine oriental- 
apropiată clară (înrudit cu numele zeilor supremi ai Asiriei, 
Babilonului şi Egiptului - Ashur, Asar, Osiris), în cele din urmă 
ei au preluat în tradiţiile hinduse rolul de zei răi, „demoni". 
Invidiile, rivalităţile şi alte motive de fricţiuni au dus în cele 
din urmă la război, atunci când Pământul, „care la început a 
produs hrană fără a avea culturi", a căzut victimă unei foamete 
globale. Zeii, dezvăluie textele, îşi întreţineau nemurirea bând 
Soma, un ambroziac care era adus pe Pământ din Sălaşul Celest 
de către un vultur şi se bea în amestec cu laptele. „Kinele" 
(vitele) zeilor ofereau de asemenea „sacrificiile" de carne friptă 


preferate de aceştia. Dar a sosit o vreme când toate aceste 
produse de strictă necesitate au devenit tot mai rare. 
Satapatha Brahmana descrie evenimentele care au urmat: 


Zeii şi Asurii, descendenți, şi unii şi alţii, ai Tatălui Zeilor şi ai 
Oamenilor, concurau pentru superioritate. Zeii i-au învins pe 
Asuri; totuşi, în continuare, aceştia din urmă i-au hărțuit încă o 
dată (...). 

Zeii şi Asurii, descendenți, şi unii şi alţii, ai Tatălui Zeilor şi ai 
Oamenilor, au început să concureze [din nou] pentru 
superioritate. De astă dată, zeii au fost înfrânți. lar Asurii şi-au 
spus: „Numai nouă ne aparține această lume! " 

La care, au zis: „Ei bine, atunci haideţi să impărțim lumea 
aceasta între noi; şi, după ce o împărțim, să ne hrănim din ea. " 
Prin urmare, s-au apucat s-o împartă de la apus la răsărit. 


Auzind acestea, Adiţii învinşi s-au înfăţişat să ceară o parte 
din resursele Pământului: 


Când au aflat, zeii au spus: 

„Asurii împart într-adevăr acest Pământ! 

Haideţi, să mergem acolo unde îl impart Asurii; 

căci ce se va alege din noi dacă nu primim o parte din 
Pământ? " 

Punându-l pe Vishnu în frunte, s-au dus la Asuri. 


Trufaşi, Asurii le-au oferit Adiţilor doar atâta pământ cât îi 
ajungea lui Vishnu să se culce... Dar zeii au folosit un 
subterfugiu şi l-au aşezat pe Vishnu într-o „îngrăditură" care 
putea „merge în trei direcţii", astfel câştigând trei dintre cele 
patru regiuni ale Pământului. 

Păcăliţi, Asurii au atacat atunci dinspre sud; iar zeii l-au 
întrebat pe Agni „cum i-ar putea învinge pe Asuri pentru 
totdeauna". Agni a propus o manevră tip cleşte: în timp ce zeii 
atacau dinspre regiunile lor, „eu voi ocoli până în partea de la 
miazănoapte, iar voi îi veţi împresura de aici; şi, împresurându-i, 
îi vom răpune." Infrângându-i astfel pe Asuri, consemnează 


Satapatha Brahmana, „zeii erau dornici să vadă cum îşi 
puteau  îndestula jertfele"; prin urmare, multe dintre 
fragmentele de luptă ale vechilor scrieri hinduse vorbesc despre 
recapturarea kinelor şi reaprovizionarea cu băutură Soma. 

Aceste războaie s-au purtat pe pământ, în aer şi sub mări. 
Asurii, după cum scrie în „Mahabharata", şi-au făcut trei 
fortărețe de metal în cer, de unde au atacat cele trei regiuni ale 
Pământului. Aliaţii lor din războiul cu zeii puteau deveni 
nevăzuţi, folosind arme invizibile; iar alţii luptau dintr-un oraş de 
sub mare, pe care îl capturaseră de la zei. 

Unul dintre cei care au excelat în aceste bătălii a fost Indra 
(„Furtună"). Pe uscat, el a nimicit nouăzeci şi nouă de fortărețe 
ale Asurilor, ucigând un mare număr din discipolii lor înarmaţi. În 
cer, lupta din carul său aerian, contra Asurilor ascunşi în 
„fortăreaţa lor din nori". Imnurile din Rig-Veda enumera grupuri 
de zei, precum şi zeități individuale învinse de Indra (după 
traducerea lui R.T. Griffith, „Imnurile din Rig-Veda"): 


Ucisu-i-ai cu trăsnetu-ți pe Sasyii (...) 

Departe de podeaua Cerului, în toate părțile, 

cei de demult şi fără rituri fugeau spre nimicire (...) 

Pe Dasyii arsu-i-ai din ceruri. 

Au întâlnit în luptă armata celor fără de prihană, şi-atunci 
Navagvaii dezlănțuitu-şi-au puterea. 

Precum jugani la-ntrecere cu taurii 

fugiră pe căi abrupte dinspre Indra s-au risipit. 

Sfarmat-a Indra tarile castele-ale lui Ilibsa 

şi în bucăţi pe Sushna cu cornu-i l-a tăiat (...). 

Ucisu-ţi-ai duşmanul luptător cu Tunetu-ți (...) 

Aprig căzu arma lui Indra peste duşmani, cu iutele-i 
Trăsnet cel ascuţit le spulberă oraşele-n fărâme. 

Și înainte-ai mers din luptă să lupti cutezător, 

castel după castel cu forța-ți nimicind. 

Tu, Indra, cu-al tău prieten care duşmanu-l face să se plece, 
cel mai încet din depărtări neînfricatul Namuchi. 

In moarte doborât-ai pe Karanja, pe Parnaya (...) 

Oraşele o sută-ale lui Vangrida le-ai zdrobit. 


Făcut-ai să se cutremure streaşină 'naltului cer 
când, îndrăzneț, prin tine însuți ai lovit Sambara. 


Învingându-i pe inamicii zeilor în grupuri ca şi în ciocniri 
individuale şi făcându-i să „fugă spre nimicire", Indra şi-a 
îndreptat eforturile spre a da drumul kinelor. 

Demonii" le-au ascuns într-un munte, păzit de Vala 
(„încercuitorul"); Indra, ajutat de Angiraşi, zei tineri care puteau 
emite flăcări divine, a năvălit în ascunzătoarea fortificată şi a 
eliberat kinele. (Unii cercetători, ca J. Herbert, în Hindu 
Mythology, susţin că ceea ce a eliberat sau recuperat Indra nu 
erau vaci, ci o Rază Divină, căci cuvântul sanscrit go are ambele 
înţelesuri.) 

Când au început aceste războaie ale zeilor, Adiţii l-au numit 
pe Agni („Agilul") în funcţia de Hotri, „Şef de funcţie". Pe măsură 
ce războaiele continuau - unele texte sugerează că au durat 
mult peste o sută de ani - a fost făcut şef Vishnu („Activul"). Dar 
când luptele au luat sfârşit, Indra, care contribuise atât de mult 
la victorie, a revendicat supremaţia. La fel ca în „Teogonia" 
greacă, una dintre primele fapte săvârşite pentru a-şi impune 
cererea a fost asasinarea propriului său tată. Rig-Veda (Cartea a 
IV-a: 18, 12) îl întreabă retoric pe Indra: „Indra, cin' ţi-a lăsat 
mama văduvă?" Răspunsul urmează tot sub formă de întrebare: 
„Care zeu a fost prezent în vâltoare, când tu ucisu-ţi-ai tatăl, 
prinzându-l de picior?" 

Pentru această crimă, Indra a fost exclus de zei de la băutul 
Somei, astfel periclitându-i-se continuarea nemuririi. Aceştia au 
„urcat la Cer", lăsându-l pe Indra cu kinele pe care le luase 
înapoi. El însă „s-a dus după ei, cu Arma-Tunet ridicată", 
înălțându-se din locul de la nord al zeilor. Temându-se de arma 
lui, zeii au strigat: „Nu azvârli!" şi au acceptat să-l lase din nou 
pe Indra să se înfrupte din alimentele divine. 

Însă acapararea puterii zeilor de către Indra nu a rămas 
necontestată. Provocarea i-a aparţinut lui Tvashtri, la care, în 
Imnuri, se fac referiri ambigue ca fiind „întâiul născut" - fapt 
care ar putea explica propriile lui pretenţii la succesiune. Indra l- 
a lovit rapid cu Arma-Tunet, una şi aceeaşi cu cea pe care i-o 


făurise Tvashtri. Apoi însă lupta a fost preluată de Vritra 
(„Opritorul"), pe care câteva texte îl declară primul născut al lui 
Tvashtri, dar unii cercetători îl interpretează ca fiind un monstru 
artificial, întrucât a crescut rapid până la proporţii imense. La 
început, Indra a fost în inferioritate şi a fugit într-un colţ 
îndepărtat al Pământului. Când l-au abandonat toţi zeii, nu i-au 
mai rămas alături decât douăzeci şi unu de Maruţi. Aceştia 
făceau parte dintr-un grup de zei care conduceau cele mai 
repezi care aeriene, cu „puternic vuiet ca al vânturilor ce clatină 
şi răstoarnă munţii" când „se înălţau la cer": 


Aceste neasemuite miracole, roşii la culoare, 

Goneau pe drumul lor cu mare muget peste streşinile cerului 
(...) 

Și se aşterneau cu raze de lumină (...) 

Strălucitoare, celeste, cu fulgerul în mâini 

şi pe capete cu coifuri de aur. 


Cu ajutorul Maruţilor, Indra a revenit să se lupte cu Vritra. 
Imnurile care descriu bătălia în termeni spectaculari au fost 
traduse de J. Muir (Original Sanskrit Texts) în versuri ritmate 
poetic: 


Carul îşi urcă zeul nenfricat, 

De apriga-i iuțeală e purtat, 

Pe cer zboară eroul în neştire 
Escorta de Maruti îi e oştire, 
Cutezătoare duhuri de furtună. 
Aleargă carele ce fulgeră şi tună, 

Și strălucesc de aprigă mândrie (...). 
Răget de leu e glasul lor de-osândă; 
Ca fierul tari, ai lor dinţi se împlântă. 
Colinele, pământul îl cutremur; 
Toate făpturile i-aud şi tremur. 


În timp ce pământul se cutremura şi toate fiinţele vii fugeau 
să se adăpostească, numai Vritra, duşmanul, le privea calm 
apropierea: 


Pe-abruptă culme aeriană, stând măreață, 

Viu strălucea-a lui Vritra fortăreață. 

Pe zid, în strai martial, cutezător, 

Gigantul demon sta, încrezător în artele magiei, 
şi-narmat cu sute de săgeți, neînfricat. 


„Fără frică, sfidând puterea braţului lui Indra," netemător de 
„spaimele zborului de moarte" ce se repezea spre el, Vritra 
stătea în aşteptare. 


Și-atunci, cumplit spectacol s-a ivit 
Demon şi zeu în luptă s-au ciocnit. 
Vritra săgețile şi-a aruncat, 

Trăsnet şi fulger fără număr au zburat, 
fierbinți ca focul, dese cum e ploaia. 
Dar furiei lui, zeu-i sfida văpaia; 
Armele boante-n lături îi căzură 

spre Indra aruncate-n van cu ură. 


Când Vritra şi-a consumat toate proiectilele, Indra a putut 
trece la ofensivă: 
Fulgere-au început să strălucească, 


Trăsnet cumplit purces-a să zdrobească, de Indra 

Cu mândrie azvărlite. 

Și ca făpturi de-uimire amuțite 

Stau zeii înşişi; groaza potopea lumea universală (...). 


Trăsnetele aruncate de Indra, „făurite de măiastra mână a lui 
Tvashtri" din fier divin, erau rachete complexe, arzătoare: 


Cine-ar fi putut să steie-n cale ploii de săgeți, 
Ce vărsa din roşia-i mână dreaptă Indra cel măreț 


Trăsnete având pe ele-ncheieturi sute şi sute, 
Lăncile de fier cu vârfuri mii şi mii neîntrecute, 
Arzătoare, şuierănde, iute prin văzduh zburând, 
Fără greş lovindu-şi ținta, cu viteză ca de gând, 
Ce duşmanul cel mai mândru într-o clipă îl doboară, 
Scurt şi zdrobitor lovindu-l încă de întâia oară, 
Și al căror însuşi sunet îi alungă negreşit 

Pe nebunii ce mânia Tunetului au stârnit. 
Rachetele ghidate îşi nimereau inevitabil ţinta: 
Și gongul osândei lui Vritra, curând, 

Cu dangăt şi tunet puternic sunând 

din ploaia de fier a lui Indra-a vestit; 

C-un urlet oribil, străpuns şi zdrobit, 

Din turnul în nouri clădit se văzu 

Cum demonu-n ghearele morții căzu. 


Vritra zăcea prăbuşit la pământ, „ca un trunchi de copac 
doborât de secure"; însă, chiar rămas „fără mâini şi picioare, 
încă îl mai desfidea pe Indra". Atunci, Indra i-a aplicat lovitura 
de graţie, „izbindu-l cu trăsnetul între umeri". 

Triumful lui Indra era total; dar Soarta voia ca roadele victoriei 
să nu fie numai ale lui. În timp ce revendica tronul tatălui său, 
Kasyapa, au ieşit la suprafaţă vechi îndoieli referitoare la 
adevărata sa paternitate. 

Se ştia sigur că la naştere, mama lui îl ascunsese de mânia lui 
Kasyapa. De ce? Exista un sâmbure de adevăr în zvonurile că 
adevăratul său tată era propriul lui frate mai mare, Tvashtri? 

Vedele nu înlătură decât parţial vălul misterului. Ele spun 
totuşi că Indra, mare zeu cum era, nu a domnit singur; a trebuit 
să împartă puterea cu Agni şi Surya, fraţii lui - la fel cum şi Zeus 
a fost nevoit să împartă domeniile cu fraţii săi, Hades şi 
Poseidon. 


4 . CRONICILE PĂMÂNTULUI 


Ca şi cum similitudinile dintre genealogiile şi războaiele zeilor 
greci şi hinduşi nu ar fi fost de ajuns, tăbliţele descoperite în 
arhivele regale hittite (într-un loc numit actualmente Boghazkoi) 
conţin alte aspecte ale aceleiaşi poveşti: cum, o dată cu 
înlocuirea unei generaţii de către alta, zeii s-au luptat între ei 
pentru supremație. 

Cele mai lungi texte găsite vorbeau, cum este de aşteptat, 
despre zeitatea hittită supremă Teshub: genealogia sa; 
îndreptăţita sa dobândire a domniei peste regiunile superioare 
ale Pământului; şi luptele dezlănţuite împotrivă-i de către zeul 
KUMARBI şi progeniturile lui. La fel ca în legendele greceşti şi 
egiptene, Răzbunătorul lui Kumarbi a fost ascuns cu ajutorul 
zeilor aliaţi, până a crescut mare, undeva într-o parte „închisă la 
culoare" a Pământului. Ultimele lupte s-au desfăşurat în ceruri şi 
pe mări; într-una din ele, Teshub a fost sprijinit de şaptezeci de 
zei cu carele lor. Învins iniţial şi ascunzându-se sau plecând în 
exil, Teshub şi-a înfruntat până la urmă inamicul într-o luptă de 
la zeu la zeu. Înarmat cu „Tunetul-de-furtună care împrăştie 
stâncile pe optsprezece poşte" şi „Fulgerul ce străluceşte 
înfricoşător", a urcat spre cer cu carul său, tras de doi Tauri 
Cereşti înzăuaţi în aur, şi „din cer şi-a întors faţa" spre duşman. 
Deşi din fragmentele de tăblițe lipseşte sfârşitul poveştii, e 
evident că Teshub a ieşit victorios. 

Cine erau aceşti zei străvechi, care s-au luptat între ei pentru 
supremație şi au căutat să domine Pământul întărâtând 
naţiunile una împotriva alteia? 

Într-un mod adecvat, poate, tratatele care au pus capăt chiar 
unora dintre războaiele declanşate de oameni pentru zeii lor 
oferă câteva indicii importante. 

Când egiptenii şi hittiţii au făcut pace, după mai mult de două 
secole de război, aceasta a fost pecetluită prin căsătoria fiicei 
regelui hittit Hattusilish al Iil-lea cu faraonul egiptean Ramses al 
ll-lea.  Faraonul a consemnat evenimentul pe stele 
comemorative depuse la Karnak, la Elefantina, lângă Aswan, şi 
la Abu Simbel. 

Descriind călătoria şi sosirea prinţesei în Egipt, inscripţia 
relatează că, atunci când „Maiestatea Sa a văzut că era 


frumoasă la faţă ca o zeiţă", s-a îndrăgostit de ea pe loc şi a 
declarat-o a fi „un dar fermecător de la zeul Ptah" şi un semn al 
recunoaşterii „victoriei" sale de către hittiţi. Implicaţiile tuturor 
acestor manevre diplomatice au fost clarificate de alte 
fragmente ale inscripţiei: cu treisprezece ani în urmă, Hattusilish 
îi trimisese faraonului textul unui tratat de pace; dar Ramses al 
II-lea, încă meditând la întâmplarea aproape fatală prin care 
trecuse în bătălia de la Kadesh, nu l-a luat în seamă. „Atunci, 
marele Şef din Hatti i-a scris împăciuitor Maiestăţii Sale, an de 
an; dar Regele Ramses nu i-a dat nici o atenţie." În sfârşit, 
Regele din Hatti, în loc să mai trimită mesaje înscrise pe tăblițe, 
„a trimis-o pe fiica lui cea mai mare, precedată de un tribut 
preţios" şi însoţită de nobili hittiţi. Întrebându-se ce însemnau 
toate aceste daruri, Ramses a trimis o escortă egipteană să-i 
întâmpine şi să-i însoţească pe hittiţi. Şi, conform relatării de 
mai sus, a fost fermecat de frumuseţea prinţesei hittite, astfel 
încât a facut-o regină şi i-a pus numele Maat-Neferu-Ra 
(„Frumuseţea Pe Care Ra O Vede"). 

Cunoştinţele noastre de istorie antică au avut şi ele de 
câştigat de pe urma acestei iubiri la prima vedere, căci faraonul 
a acceptat îndelung amânatul tratat de pace şi a poruncit să fie 
înscris şi acesta la Karnak, nu departe de locul unde fuseseră 
comemorate Bătălia de la Kadesh şi Povestea Frumoasei 
Prinţese Hittite. Două exemplare, unul aproape complet, celălalt 
fragmentar, au fost descoperite, descifrate şi traduse de către 
egiptologi. Prin urmare, nu numai că avem textul complet al 
tratatului, ci ştim şi că regele hittit a scris tratatul în limba 
akkadiană, care pe-atunci era (la fel ca franceza, acum un secol, 
două) limba comună a relaţiilor internaţionale. 

Faraonului i-a trimis o copie a originalului akkadian, scrisă pe 
o tăbliță de argint, pe care inscripţia egipteană de la Karnak o 
descrie astfel: 


Ce e în mijlocul tăbliței de argint, pe partea din față: 
Figuri conținând o imagine a lui Seth, imbrățişând o imagine a 
Marelui Prinț din Hatti, înconjurată de un chenar cu cuvintele 


„Pecetea lui Seth, cârmuitorul cerului; pecetea reglementării pe 
care a făcut-o Hattusilish " (...). 

Ce e în ceea ce înconjoară imaginea peceții lui Seth, pe 
cealaltă parte: 

Figuri conținând o imagine femeiască a zeiței din Hatti 
îmbrățişând o imagine femeiască a Prințesei din Hatti, 
înconjurată de un chenar cu cuvintele „Pecetea lui Ra cel al 
oraşului Arinna, stăpânul pământului" (...). 

Ce e în [chenarul] care înconjoară figurile: pecetea lui Ra din 
Arinna, stăpânul tuturor pământurilor. 


În arhivele regale hittite, arheologii au descoperit efectiv 
sigiliile regale care reprezintă principala zeitate hittită 
îmbrăţişându-l pe regele hittit (Fig. 17), exact aşa cum e 
descrisă în documentul egiptean, inclusiv inscripția 
înconjurătoare de pe chenarul sigiliului. Oricât de surprinzător 
pare, în arhive s-a găsit chiar şi tratatul original însuşi, înscris pe 
două tăblițe în limba akkadiană. Dar textele hittite îl numeau pe 
zeul principal Teshub, nu „Seth din Hatti". Întrucât Teshub 
însemna „Furtuna Vântoasă", iar Seth (judecând după numele 
său grecesc, Typhon) însemna „Vântul Năprasnic", reiese că 
egiptenii şi hittiţii îşi acordau panteonurile conform numelor- 
epitete ale zeilor lor. În acelaşi spirit, soţia lui Teshub, HEBAT, se 
numea „Doamna Cerurilor", în paralel cu zeiţa ce purta acest 
titlu în versiunea egipteană a tratatului; Ra („Strălucitorul") îşi 
avea omologul în „Domnul Cerului" hittit, pe care varianta 
akkadiană îl numea SHAMASH („Cel Strălucitor"), şi aşa mai 
departe._ 


Era clar că egiptenii şi hittiţii potriveau între ele panteonuri 
separate, dar paralele; iar oamenii de ştiinţă au început să se 


întrebe ce mai aveau de dezvăluit vechile tratate. Informaţii 
surprinzătoare s-au găsit într-un tratat încheiat în jurul anului 
1350 î.Ch. între regele hittit Shuppilulima şi regele hurrian 
Mattiwaza, al ţării Mitanni, care se afla pe râul Eufrat, la 
jumătatea drumului dintre ţara hittiţilor şi străvechile ţinuturi 
sumeriene şi akkadiene. 

Redactat ca de obicei în două exemplare, tratatul original a 
fost depus în altarul zeului Teshub din oraşul hurrian Kahat - un 
loc şi o tăbliță pierdute în negura timpurilor. Dar tăbliţa duplicat, 
depusă în oraşul hittit sfânt Arinna, „în faţa zeiţei Discului Ce Se 
înalţă", a fost descoperită de arheologi la circa 3.300 de ani 
după ce fusese scrisă! 

La fel ca toate tratatele din acele vremuri, şi cel dintre regele 
hittit şi cel mitannian se încheia cu un apel ca „zeii părţilor 
contractante să fie prezenţi, să asculte şi să servească drept 
martori", astfel ca respectarea tratatului să aducă 
binecuvântarea divină, iar încălcarea lui să atragă mânia zeilor. 
Aceşti „zei ai părţilor contractante" erau înşiraţi în continuare, 
începând cu Teshub şi consoarta sa Hebat, ca zei suverani 
supremi ai ambelor regate, zeii „care reglementează domnia 
regelui şi a reginei" în Hatti şi Mitanni, şi într-ale căror temple au 
fost depuse copiile tratatului. Apoi erau enumerate mai multe 
zeități tinere, bărbaţi şi femei, urmaşi ai celor doi domnitori, 
după capitalele de provincii unde acționau ca divinităţi 
guvernatoare, reprezentându-şi părinţii. 

Prin urmare, era vorba de o listă a aceloraşi zei, în aceleaşi 
poziţii ierarhice; spre deosebire de cazul egiptean, când se 
puneau de acord panteonuri diferite. Aşa cum au dovedit alte 
texte descoperite, panteonul hittit era de fapt împrumutat de la 
hurrieni (sau prin intermediul lor). Dar acest tratat anume 
rezerva o surpriză aparte: spre sfârşitul tăbliţei, printre martorii 
divini, erau nominalizați şi Mitraash, Uruwana, Indar, precum 
şi zeii Nashatiyanu - înşişi Mitra, Varuna, Indra şi zeii Nasatya 
din panteonul hindus! 

Care dintre cele trei - hittită, hindusă, hurriană - era, aşadar, 
sursa comună? Răspunsul se găseşte în acelaşi tratat hittito- 
mitannian: nici una; căci aşa-zişii zei „arieni" erau enumeraţi în 


tratat la un loc cu părinţii şi bunicii lor, „Zeii Bătrâni": perechile 
Anu şi Antu, Enlil şi soţia sa Ninlil, Ea şi soţia sa Damkina; 
precum şi „divinul Sin, domnul jurământului (...) Nergal din 
Kutha (...) zeul războinic Ninurta (...) belicoasa Ishtar." 

Toate acestea sunt nume familiare; fuseseră invocate în 
vremurile de demult de către Sargon din Akkad, care susţinuse 
că era „Supraveghetor al lui Ishtar, preot uns al lui Anu, mare şi 
drept păstor al lui Enlil". Nepotul său, Naram-Sin („Cel iubit de 
zeul Sin") a putut ataca Muntele Cedrilor când zeul Nergal i-a 
„deschis calea". Hammurabi din Babilon a mărşăluit contra altor 
ţări „la porunca lui Anu, cu Enlil înaintând în faţa armatei". 
Regele asirian Tiglat-Pileser a pornit să cucerească, la ordinul lui 
Anu, Adad şi Ninurta; Shalmaneser a luptat cu arme primite de 
la Nergal; Esarhaddon a fost însoţit de Ishtar, în marşul spre 
Ninive. 

Nu mai puţin revelatoare a fost descoperirea faptului că hittiţii 
şi hurrienii, deşi pronunţau numele zeităților în limbile lor 
proprii, le scriau cu caractere sumeriene; chiar şi determinativul 
„divin" folosit era sumerianul DIN.GIR, însemnând literalmente 
„Cei Drepţi" (DIN) „Din Nava-rachetă" (GIR). Astfel, numele lui 
Teshub era scris DIN.GIR IM („Furtunosul Divin"), unul şi acelaşi 
cu numele sumerian al zeulut ISHKUR, cunoscut şi ca Adad; sau 
mai era scris DIN.GIR U, însemnând „Zeul 10", care era rangul 
numeric al lui Ishkur/Adad - rangul lui Anu fiind cel mai mare 
(60), urmat de cel al lui Enlil (50), al lui Ea (40) şi aşa mai 
departe. De asemenea, la fel ca sumerianul Ishkur/Adad, Teshub 
era reprezentat de hittiţi ţinând în mână arma emițătoare de 
fulgere, o „Armă asStrălucirii" (Fig. 18). 


Figura 18 


La vremea când hittiţii şi scrierile lor au fost scoşi din negura 
uitării, savanții determinaseră deja că înainte de civilizațiile 


hittită şi egipteană, înaintea Asiriei şi a Babilonului, chiar 
înaintea Akkadului, în sudul Mesopotamiei existase marea 
civilizaţie sumeriană. Toate celelalte au fost mlădiţe ale acestei 
prime civilizaţii cunoscute. 

lar acum se ştie fără umbră de îndoială că în Sumer s-au 
consemnat primele povestiri despre zei şi oameni. Acolo s-au 
scris prima oară numeroase texte - mai numeroase decât ne 
putem imagina, mai detaliate decât s-ar aştepta oricine. Acolo s- 
a aflat originea tuturor documentelor scrise despre istoria şi 
preistoria planetei Pământ. Le vom numi CRONICILE 
PĂMÂNTULUI. 

Descoperirea şi înţelegerea civilizaţiilor antice a constituit un 
proces marcat de continuă uimire, de revelații incredibile. 
Monumentele antichităţii - piramide, ziggurate, platforme vaste, 
coloane în ruine, pietre cioplite - ar fi rămas nişte enigme, 
dovezi mute ale unor evenimente de demult, dacă nu exista 
Cuvântul Scris. Fără acesta, monumentele străvechi ar fi rămas 
rebusuri nerezolvate: de o vârstă incertă, cu creatori obscuri şi 
scopuri neclare. 

Tot ceea ce ştim se datorează vechilor scribi - o breaslă 
prolifică şi meticuloasă, care folosea monumente, artefacte, 
pietre de fundaţie, cărămizi, ustensile, arme din toate 
materialele posibile, ca tăblițe care-i invitau să scrie nume şi să 
înregistreze evenimente. Mai presus de toate au fost tăbliţele de 
argilă: bucăţi plate de lut umed, pe care scribul grava dibaci, cu 
ajutorul unui condei, simbolurile ce formau silabe, cuvinte şi 
propoziţii. Apoi, tăbliţa era pusă la uscat (sau uscată în cuptor) 
şi astfel lua fiinţă un document definitiv - document care a 
supravieţuit prin milenii întregi de eroziuni naturale şi distrugeri 
omeneşti. 

În locuri nenumărate - centre comerciale sau administrative, 
temple şi palate şi în toate zonele Orientului Apropiat antic - au 
existat arhive de stat şi private pline de asemenea tăblițe; au 
mai fost şi biblioteci propriu-zise, unde tăbliţele, cu zecile de mii, 
erau aranjate în ordine, după subiect, cu titlul conţinutului, 
numele scribului, numărul continuării. Invariabil, ori de câte ori 
aveau de-a face cu istoria, ştiinţa sau zeii, erau identificate ca 


fiind copii ale unor tăblițe anterioare, tăblițe scrise în „limba 
veche". 

Cât au fost arheologii de uimiţi să descopere grandoarea 
Asiriei şi a Babiloniei, au fost şi mai nedumeriţi cand au citit 
inscripţiile despre „oraşele vechi". Şi ce însemna titlul de „rege 
al Sumerului şi al Akkadului", pe care îl râvneau atât de mult 
conducătorii acelor imperii? 

Abia o dată cu descoperirea documentelor privindu-l pe 
Sargon din Agade, cercetătorii moderni s-au putut convinge că 
în Mesopotamia apăruse într-adevăr un mare regat, Regatul 
Akkad, cu o jumătate de mileniu înainte de înflorirea Asiriei şi a 
Babilonului. Cu cea mai mare uimire, savanții cu citit în acele 
scrieri că Sargon „a învins Urukul şi i-a dărâmat zidul (...). 
Sargon, regele din Agade, i-a înfrânt pe locuitorii Urului (...). A 
răpus pe E-Nimmarul şi i-a demolat zidul şi i-a cucerit teritoriile 
de la Lagash până la mare. Armele şi le-a spălat în mare. În 
bătălia cu locuitorii Ummei, a ieşit victorios (...)." 

Oamenilor de ştiinţă nu le venea să creadă: era posibil să fi 
existat centre urbane, cetăţi cu ziduri, încă înaintea lui Sargon 
din Agade, chiar înainte de anul 2500 î.Ch.? 

După cum se ştie acum, au existat. Erau oraşele şi centrele 
urbane sumeriene, ale Sumerului din titlul „rege al Sumerului şi 
al Akkadului". Un secol întreg de descoperiri arheologice şi 
cercetări erudite a confirmat că era ţinutul unde s-a format 
Civilizaţia, cu aproape şase mii de ani în urmă; unde, dintr-o 
dată şi în mod inexplicabil, ca de nicăieri, a apărut un limbaj 
scris şi o literatură; regi şi preoţi; şcoli şi temple; medici şi 
astronomi; clădiri înalte, canale, porturi şi corăbii; o agricultură 
intensivă; o metalurgie avansată; o industrie textilă; 
meşteşuguri şi comerţ; legi şi concepte de justiţie şi morală; 
teorii cosmologice; şi, în sfârşit, povestiri şi documente despre 
istorie şi preistorie. 

În toate aceste scrieri, fie epopei lungi, fie proverbe de două 
rânduri, în inscripţii prozaice sau divine, apar aceleaşi fapte ca 
un precept imuabil al sumerienilor şi al popoarelor care le-au 
urmat: pe vremuri, DIN.GIR-ii - „Cei Drepţi din Navele-rachete", 
fiinţele pe care grecii au început să le numească „zei" - veniseră 


pe Pământ de pe planeta lor. Au ales sudul Mesopotamiei ca 
locuinţă departe de casă. Au numit regiunea KI.EN.GIR - „Tara 
Domnului Rachetelor" (numele akkadian, Shumer, însemna 
„Ţara Păzitorilor"); şi au înfiinţat acolo primele aşezări de pe 
Pământ. 

Declaraţia că primii întemeietori ai unor aşezări pe Pământ au 
fost astronauți de pe altă planetă nu a fost făcută cu uşurinţă de 
către sumerieni. In texte nenumărate, ori de câte ori se 
rememora punctul de pornire, apăreau întotdeauna 
următoarele: cu 432.000 de ani înainte de Potop, DIN.GIR;-ii 
(„Cei Drepţi din Navele-rachete") au venit pe Pământ de pe 
propria lor planetă. Sumerienii o considerau a douăsprezecea 
membră a Sistemului Solar - un sistem alcătuit din Soare, în 
centru, Lună, cele nouă planete cunoscute şi o planetă mai 
mare, a cărei revoluţie durează un Sar, 3.600 de ani tereştri. 
Orbita acesteia, au scris ei, duce planeta la o „staţie" aflată 
departe în cer, după care o readuce în vecinătatea Pământului, 
trecând printre Marte şi Jupiter. Datorită acestei poziţii - 
reprezentată într-un desen sumerian vechi de 4.500 de ani (Fig. 
19), planeta şi-a obţinut numele, NIBIRU („Răscrucea"), şi 
simbolul, Crucea. 


Liderul astronauţilor sosiți pe Pământ de pe Nibiru, ştim din 
numeroase texte antice, se numea E. A („Cel Al Cărui Casă E 
Apa"); după ce a aterizat şi a întemeiat Eridu, prima Staţie 
Terestră, a preluat titlul de EN.KI („Domnul Pământului"). Un 
text descoperit în ruinele Sumerului îi consemnează aterizarea 
pe Pământ la persoana întâi: 


Când m-am apropiat de Pământ 
era mare inundație. 
Când m-am apropiat de pajiştile verzi, 


dâmburi şi movile s-au înălţat la comanda mea. 
Mi-am clădit casa într-un loc pur (...). 
Casa mea - umbra ei se întinde peste Mlaştina Şarpelui. 


În continuare, textul descrie eforturile lui Ea de a face 
construcţii hidrotehnice extraordinare în mlaştinile din capătul 
Golfului Persic: a studiat bălțile, a tăiat canale de scurgere şi 
control al apei, a clădit zăgazuri, a săpat şanţuri şi a construit 
clădiri de cărămizi modelate din argile locale. A unit râurile Tigru 
şi Eufrat prin canale; iar la marginea mlaştinilor şi-a clădit Casa 
Apei, cu un cheu şi alte anexe. 

Toate aveau un motiv. Pe planeta lui era nevoie de aur. Nu 
pentru bijuterii sau alte foloase frivole, căci niciodată, în 
mileniile următoare, aceşti vizitatori ai Pământului nu au fost 
văzuţi vreodată purtând giuvaeruri de aur. Fără îndoială, aurul 
era necesar pentru programele spaţiale ale nibirienilor, după 
cum reiese clar din referirile textelor hinduse, pentru carele 
celeste acoperite cu aur; într-adevăr, aurul este vital pentru 
multe aspecte ale instrumentelor şi vehiculelor spaţiale din 
timpurile noastre. Dar acesta nu putea fi singurul motiv pentru 
intensitatea căutării de aur a nibirienilor pe Pământ şi imensele 
lor eforturi de a-l obţine aici şi de a-l transporta în cantităţi mari 
pe planeta lor natală. Metalul respectiv, cu proprietăţile sale 
unice, era necesar acasă într-un scop crucial, afectând însăşi 
supraviețuirea tuturor formelor de viaţă de pe planetă; din câte 
putem deduce, această nevoie vitală putea fi aceea de a 
suspenda particulele de aur în atmosfera evanescentă a 
planetei Nibiru, oprindu-i astfel disiparea în continuare. 

Fiu al conducătorului de pe Nibiru, Ea a fost bine ales pentru 
misiune. Era un savant şi inginer strălucit, cu porecla 
NU.DIM.MUD („Cel Care Făureşte Lucruri"). Planul, după cum 
indica numele-epitet E.A., consta în a extrage aurul din apele 
calme ale Golfului Persic şi din bălțile învecinate puţin adânci, 
care se întindeau de lângă golf până în Mesopotamia. 
Reprezentările sumeriene îl înfăţişează pe Ea ca domn al apelor 
curgătoare, aşezat într-un laborator şi înconjurat de vase 
comunicante (Fig. 20). 


Figura 20 

Dar desfăşurarea poveştii sugerează că planul nu mergea 
deloc bine. Producţia de aur era mult sub aşteptări Şi, pentru ao 
accelera, pe Pământ au aterizat alţi astronauți - de un rang 
numit Anunnaki („Cei Care din Cer au Venit pe Pământ"). 

Aceştia au sosit în grupuri de câte cincizeci, iar unul dintre 
texte dezvăluie că unul dintre aceste grupuri era condus de 
primul fiu al lui Enki, MAR.DUK. Textul consemnează mesajul 
urgent al lui Marduk către tatăl său, descriind riscul unei 
catastrofe pe drumul spre Pământ, la trecerea navei pe lângă 
unul dintre giganţii Sistemului Solar (probabil Jupiter), când 
aproape s-a ciocnit cu un satelit al planetei. Descriind „atacul” 
asupra navei spaţiale, Marduk, emoţionat, i-a spus tatălui său: 


Era creată ca o armă; 

S-a repezit ca moartea (...) 

Pe Annunakii care sunt cincizeci i-a lovit (...) 
Pe Suprema Orbitală, ca o pasăre în zbor, 

a lovit-o în piept. 


E foarte posibil ca o gravură sumeriană de pe un sigiliu 
cilindric (Fig. 21) să ilustreze scena în care Domnul Pământ (în 
stânga) îşi întâmpină neliniştit fiul, îmbrăcat în astronaut (în 
dreapta), pe când nava pleacă de pe Marte (steaua cu şase 
colţuri) şi se apropie de Pământ (a şaptea planetă, numărând 
din afară spre centru, simbolizată prin cele şapte puncte 
desenate împreună cu Luna). 


Figura 21 


Pe planeta natală, unde era conducător tatăl lui Enki, AN 
(Anu, în akkadiană), progresele grupurilor debarcate pe Pământ 
erau urmărite cu nelinişte şi speranţă. Acestea trebuie să se fi 
transformat în nerăbdare cauzată de încetineală, apoi în 
dezamăgire. Evident, planul de a extrage aur din apele marine, 
prin procese de laborator, nu mergea conform aşteptărilor. 

Dar aurul era în continuare foarte necesar, iar Anunnakii se 
confruntau cu o dilemă grea: să abandoneze proiectul - ceea ce 
nici nu intra în discuţie - sau să încerce să obţină aurul printr-un 
nou procedeu: mineritul. Căci aurul, aflaseră între timp 
Anunnakii, se găsea din belşug în stare naturală, în AB.ZU 
(„Sursa Primordială"), pe continentul Africa. (In limbile semite 
care au evoluat din sumeriană, Za-ab - Abzu inversat - a rămas 
termenul pentru aur până în zilele noastre.) 

Exista însă o mare problemă. Aurul african trebuia să fie 
extras din adâncurile pământului, prin minerit; iar hotărârea cu 
profunde implicaţii de a înlocui sofisticatul proces de tratare a 
apei cu o muncă istovitoare sub suprafaţa pământului nu a fost 
uşor de luat. În mod clar, noua întreprindere necesita mai mulţi 
Anunnaki, o colonie de mineri, în „locul filoanelor strălucitoare", 
instalaţii extinse în Mesopotamia şi o flotă de nave pentru 
minereu (MA.GUR UR.NU AB.ZU - „Nave pentru Minereul din 
Abzu"), care să facă legătura între cele două regiuni. Putea 
rezolva Enki totul de unul singur? 

Anu a considerat că nu; şi, la opt ani nibirieni după aterizarea 
lui Enki - 28.800 de ani tereştri -, Anu a venit pe Pământ, ca să 
vadă cu ochii lui ce se întâmpla. A aterizat însoţit de 
Moştenitorul Legal EN.LIL („Domnul Poruncii") - un fiu care, 
socotea cu siguranţă Anu, se putea însărcina cu misiunea 
terestră, organizând transporturile de aur pe Nibiru. 


Alegerea lui Enlil pentru misiune poate să fi fost necesară, dar 
şi chinuitoare; căci n-a făcut decât să acutizeze rivalitatea şi 
invidia dintre cei doi fraţi după tată. Căci Enki era primul născut 
şi fiul lui Anu cu ld, una dintre cele şase concubine ale lui, şi s-ar 
fi putut aştepta să-i urmeze lui Anu pe tronul Nibirului. Apoi însă 
- la fel ca în povestirea biblică a lui Abraham, cu concubina sa 
Hagar şi soţia pe jumătate soră, Sara - soţia pe jumătate soră a 
lui Anu, Antum, i-a născut un fiu, Enlil. Şi, conform regulilor de 
succesiune nibiriene - adoptate cu atâta fidelitate de patriarhul 
biblic -, Enlil a devenit moştenitorul legal în locul lui Enki. lar 
acum acest rival, acest uzurpator al dreptului lui Enki din 
naştere, venise pe Pământ ca să preia comanda! 

E greu de accentuat suficient de mult importanţa ascendenţei 
şi a  genealogiei în Războaiele Zeilor, în luptele pentru 
succesiune şi supremație, pe Nibiru, ca şi, mai târziu, pe 
Pământ. 

Într-adevăr, pe măsură ce depanăm  surprinzătoarea 
persistenţă şi ferocitate a războaielor dintre zei, încercând să le 
înscriem în cadrul de referinţă al istoriei şi al preistoriei - sarcină 
niciodată întreprinsă până acum -, devine clar că ele proveneau 
dintr-un cod de comportament sexual bazat nu pe morală, ci pe 
considerente de puritate genetică, în centrul acestor războaie se 
află o genealogie complicată, care determină ierarhia şi 
succesiunea; iar actele sexuale erau judecate nu după tandrete 
sau violenţă, ci în funcţie de scop şi rezultat. 

Există o poveste sumeriană despre felul cum Enlil, comandant 
suprem al Anunnakilor, s-a îndrăgostit de o tânără soră medicală 
pe care a văzut-o scăldându-se goală în râu. A convins-o să 
meargă împreună cu barca şi a făcut dragoste cu ea, în ciuda 
protestelor fetei („vulva mea e mică, nu cunoaşte 
împreunarea"). Cu tot rangul său, Enlil a fost arestat de cei 
„cincizeci de zei seniori", la întoarcerea în oraşul său Nippur, şi 
găsit, de către „cei şapte Anunnaki care judecă", vinovat de a fi 
comis crima de viol; aceştia l-au condamnat la exil în Abzu. (A 
fost iertat numai când s-a căsătorit cu tânăra zeiţă, care îl 
urmase în surghiun.) 


Multe cântece celebrează povestea de dragoste dintre Inanna 
şi un tânăr zeu numit Dumuzi, în care „culcările" lor sunt 
descrise cu o înduioşătoare tandreţe: 


O, să-și pună ei mâna lui în mâna mea pentru mine. 

O, să-şi pună ei inima lui lângă inima mea pentru mine. 

Nu numai că e dulce somnul mână în mână cu el. 

Cel mai dulce din ce-i dulce este şi farmecul de a se uni inimă 
la inimă cu el. 


Putem înţelege tonul aprobator al versurilor, fiindcă Dumuzi 
era mirele destinat Inannei, ales de ea cu aprobarea fratelui ei, 
Utu/Shamash. Dar cum să explicăm un text în care Inanna 
descrie amorul pasional cu propriul ei frate? 


Iubitul meu m-a întâlnit, 

şi-a luat plăcerea de la mine, cu mine s-a bucurat. 
Fratele m-a dus în casa lui, 

m-a culcat pe dulcele său pat (...) 

La unison, cu limbile la unison, 

fratele meu cu cel mai frumos chip 

făcu de cincizeci de ori. 


Aceste lucruri se pot înţelege numai dacă reținem că legea 
interzicea căsătoria, dar nu şi sexul între frate şi soră din ambii 
părinţi. Pe de altă parte, căsătoria cu o soră pe jumătate era 
permisă; fiii de parte bărbătească făcuţi cu o soră după un 
singur părinte aveau chiar întâietate în ordinea ierarhică. lar 
dacă violul era condamnat, sexul - chiar şi neregulamentar şi 
violent - era scuzat dacă se făcea în scopul succesiunii la tron. O 
lungă poveste relatează cum Enki, dorind un băiat de la sora pe 
jumătate a lui şi a lui Enlil, Sud, i s-a impus cu forţa când era 
singură şi „şi-a vărsat sămânţa în pântecul ei". Când Sud a 
născut o fiică (în locul fiului dorit), Enki nu a pierdut vremea şi a 
făcut dragoste cu fata, imediat ce a devenit „tânără şi frumoasă 
(...). Şi-a luat bucuria de la ea, a îmbrăţişat-o, s-a culcat în poala 
ei; îi atinge coapsele, îi atinge (...), cu cea tânără conlocuieşte." 


Acest sistem a continuat fără ruşine, cu un şir de tinere fiice, 
până când Sud l-a legat pe Enki cu un blestem care l-a paralizat; 
abia atunci au încetat isprăvile erotice în căutarea unui 
moştenitor de sex masculin. 

Când Enki se angaja în aceste aventuri amoroase, el era deja 
căsătorit cu Ninki, ceea ce ilustrează faptul că acelaşi cod care 
condamna violul nu interzicea legăturile extraconjugale ca 
atare. Mai ştim şi că zeilor li se permitea orice număr de neveste 
şi concubine (un text catalogat cu indicativul CT-24 înşiră şase 
dintre concubinele lui Anu), dar, dacă erau căsătoriţi, trebuia să- 
şi aleagă o soţie oficială - preferând pentru acest rol, cum am 
menţionat, o soră pe jumătate. 

Dacă zeul, pe lângă numele dat şi numeroasele epitete, era 
gratificat şi cu un nume-titlu, consoarta sa oficială era la rândul 
ei onorată cu forma feminină a titlului respectiv. Astfel, când AN 
şi-a primit numele-titlu („Cerescul"), soţia lui a fost numită ANTU 
- în akkadiană, Anu şi Antum. Sora medicală care se măritase cu 
Enlil („Domnul Poruncii") a primit numele-titlu Ninlin („Doamna 
Poruncii"); soţia lui Enki, Damkina, a fost numită Ninki, şi aşa 
mai departe. 

Datorită importanţei relaţiilor de familie între aceşti mari 
Anunnaki, multe aşa-numite Liste de Zei pregătite de scribii din 
antichitate aveau o natură genealogică. Intr-o asemenea listă 
importantă, intitulată de scribii antici seria "AN: ilu Anum", 
apar cei „patruzeci şi doi de înaintaşi ai lui Enlil", aranjaţi vizibil 
ca douăzeci şi unu de cupluri divine. Acesta trebuie să fi fost un 
semn de mare ascendență regală, căci două documente similare 
despre Anu îi înşiră şi ele cele douăzeci şi unu de cupluri 
ancestrale de pe Nibiru. Aflăm că părinţii lui Anu au fost 
AN.SHAR.GAL („Mare Prinţ al Cerului") şi KI.SHAR.GAL („Mare 
Prinţesă a Solului Tare"). După cum indică numele, nu era 
perechea domnitoare pe Nibiru: mai degrabă, tatăl era Marele 
Prinţ, adică moştenitorul legal; iar soţia lui era o mare prinţesă, 
fiica dintâi născută a conducătorului (cu o altă soţie) şi, astfel, 
soră pe jumătate a lui Anshragal. 


În aceste fapte genealogice se găseşte cheia înţelegerii 
evenimentelor de pe Nibiru, dinaintea aterizării pe Pământ, şi a 
celor ulterioare, de pe Pământ. 

Trimiterea lui Ea pe Pământ după aur dă de înţeles că 
nibirienii ştiau deja despre existenţa metalului preţios pe 
Pământ, cu mult timp înainte de a fi lansat misiunea. Cum şi de 
unde? 

S-ar putea oferi mai multe răspunsuri: e posibil să fi sondat 
Pământul cu sateliți automatizaţi, la fel cum facem noi cu alte 
planete din Sistemul Solar. E posibil să fi cercetat Pământul 
aterizând pe suprafaţa lui, cum am făcut şi noi pe Lună. Mai 
mult, nu putem trece cu vederea asolizarea lor pe Marte, citind 
textele care descriu călătoriile spaţiale de pe Nibiru pe Pământ. 

Dacă şi când au avut loc asemenea aterizări premeditate pe 
Pământ, nu ştim. Dar există totuşi o cronică străveche, tratând 
despre o aterizare anterioară, în împrejurări dramatice: fuga pe 
Pământ, cu nava spaţială, a conducătorului demis de pe Nibiru! 

Evenimentul trebuie să se fi întâmplat înainte ca Ea să fi fost 
trimis pe Pământ de către tatăl lui, căci cu acel prilej a ajuns 
Anu conducătorul planetei Nibiru. Intr-adevăr, este vorba de 
uzurparea tronului nibirian de către Anu. 

Informaţia este cuprinsă într-un text a cărui versiune hittită a 
fost intitulată de cercetători „Regalism în Cer". El descrie viaţa 
de la curtea regală din Nibiru şi deapănă o poveste de trădare şi 
uzurpare demnă de o intrigă shakespeareiană. Dezvăluie faptul 
că, atunci când pe Nibiru a sosit vremea succesiunii - prin 
moartea naturală sau în alte condiţii -, nu Anshargal, tatăl lui 
Anu şi moştenitorul legal, a urcat pe tron. În schimb, a devenit 
conducător un nibirian înrudit cu el, pe nume Alalu (Alalush, în 
textul hittit). 

Ca gest de reconciliere sau prin tradiţie, Alalu l-a numit pe 
Anu paharnic regal, funcţie onorantă şi de încredere, cunoscută 
şi din mai multe texte apropiat-orientale şi reprezentări regale 
(Fig. 22). Dar, după nouă ani nibirieni, Anu ( Anush, în textul 
hittit) „l-a chemat la luptă pe Alalu" şi l-a înlăturat: 


Odată, demult, Alalush era rege în Cer. 

pe tron Alalush stătea aşezat; 

Viteazul Anush, primul între zei, 'naintea lui stătea: 

La picioare-i se pleca, în mână cupa îi punea. 

Nouă răstimpuri numărate, Alalush a fost rege în Cer. 

Într-al nouălea răstimp numărat, Anush pe Alalush la luptă l-a 
chemat. 

Atunci, ne spune străvechiul text, a avut loc dramatica fugă 
pe Pământ: 

Alalush a fost învins, de Anush a fugit 

Pe Pământul închis la culoare a coborât. 

Anush i-a luat locul pe tron. 


Deşi e foarte posibil ca pe Nibiru să se fi cunoscut atât de 
multe despre Pământ şi resursele sale încă dinainte de fuga lui 
Alalu, realitatea este că în această poveste avem totuşi o 
consemnare a sosirii unei nave spaţiale cu nibirieni pe Pământ, 
înaintea misiunii lui Ea. „Lista regilor sumerieni" arată că primul 
administrator al lui Eridu se numea Alulim - nume care ar fi 
putut să fie un alt epitet al lui Ea/Enki, sau redarea sumeriană a 
numelui lui Alalu; astfel, ne vine în minte posibilitatea că, deşi 
destituit, Alalu era suficient de preocupat de soarta planetei 
Nibiru pentru a-şi anunţa uzurpatorul că găsise aur în apele de 
pe Pământ. Că asta s-a întâmplat într-adevăr, ne poate indica 
faptul că a urmat o reconciliere între fostul şi actualul rege; în 
continuare, Anu l-a numit pe Kumarbi, un nepot al lui Alalu, 
paharnic regal. 

Dar gestul de împăcare nu a făcut decât ca istoria de pe 
Nibiru să se repete. În ciuda tuturor onorurilor acordate, tânărul 
Kumarbi nu a putut uita că Anu uzurpase tronul de la bunicul 


său; şi, cu timpul, duşmănia lui Kumarbi faţă de Anu a început 
să devină tot mai evidentă, iar Anu „nu suporta privirea din ochii 
lui Kumarbi". 

Şi astfel s-a făcut că, hotărând să plece de pe Nibiru pe 
Pământ şi chiar să-l ia cu el pe Moştenitorul Legal (Enlil), Anu a 
considerat că era mai sigur să-l ia şi pe tânărul Kumarbi. Ambele 
decizii - de a-i lua în călătorie şi pe Enlil, şi pe Kumarbi - au 
făcut, până la urmă, ca vizita să fie tulburată de conflicte şi, de 
asemenea - pentru Anu -, plină de chinuri personale. 

Hotărârea de a-l aduce pe Enlil pe Pământ şi a-l pune la 
conducere a dus la certuri aprinse cu Enki - certuri reproduse în 
textele descoperite până acum. Furios, Enki a ameninţat cu 
plecarea de pe Pământ şi întoarcerea pe Nibiru; dar Anu putea 
avea încredere în el că, ajuns acasă, nu urma să uzurpe tronul? 
Dacă, printr-un compromis, Anu însuşi urma să rămână pe 
Pământ, numindu-l pe Enlil conducător delegat pe Nibiru, putea 
să aibă încredere în el că avea să-i restituie tronul la întoarcere? 
In cele din urmă, s-au hotărât să tragă la sorţi: să determine 
hazardul ceea ce avea să se întâmple. Împărţirea autorităţii care 
a urmat este menţionată în repetate rânduri în textele 
sumeriene şi akkadiene. Una dintre cele mai lungi Cronici ale 
Pământului, o scriere numită „Epopeea  Atra-Hasis", 
consemnează tragerea la sorţi şi deznodământul său: 


Zeii şi-au dat mâna, 

apoi au tras la sorți şi-au împărțit: 

Lui Anu cerul i-a revenit; 

Lui Enlil, Pământul i-a fost făcut supus; 
Pe cel pe care marea ca un lat îl cuprinde 
prințului Enki i l-au dat. 

Enki în Abzu a coborât, 

luând cârmuirea peste Abzu. 


Crezând că reuşise să-i despartă pe fraţii rivali, „Anu la Cer s- 
a înălţat". Dar, în cerurile de deasupra Pământului îl aştepta o 
întorsătură neprevăzută. Poate ca măsură de prevedere, 
Kumarbi fusese lăsat pe o platformă orbitală care gravita în jurul 


Pământului; când Anu a revenit la bord, gata să pornească pe 
lungul drum înapoi spre Nibiru, Kumarbi l-a primit furios. 
Cuvintele aspre au degenerat curând în încăierare: „Anu l-a 
bătut pe Kumarbi, Kumarbi l-a bătut pe Anu". Când Kumarbi l-a 
învins pe Anu la trântă, „Anu s-a smuls din braţele lui Kumarbi". 
Dar Kumarbi a reuşit să-l apuce pe Anu de picioare şi „l-a 
muşcat între genunchi", vătămându-l în „bărbăţia" lui. S-au găsit 
desene antice ale evenimentului (Fig. 23a), precum şi ale 
obiceiului Anunnakilor care se luptau de a se lovi în organele 
genitale (Fig. 23b). 

Dizgraţiat şi suferind, Anu a plecat înapoi spre Nibiru, 
lăsându-i în urmă pe Kumarbi şi pe ceilalţi astronauți, să 
deservească platformele şi navetele spaţiale. Dar, înainte de a 
pleca, l-a legat pe Kumarbi cu un blestem de „trei monştri în 
burtă". 


Asemănarea dintre această legendă hittită şi povestea 
grecească a castrării lui Uranus de către Cronos, precum şi a 
înghiţirii fiilor lui Cronos de către tatăl lor nu are nevoie de alte 
detalieri. Şi, la fel ca în legendele greceşti, episodul respectiv a 
pregătit terenul pentru războaiele dintre zei şi titani. 

După plecarea lui Anu, Misiunea Pământeană a început cu 
adevărat. 

Pe măsură ce aterizau tot mai mulţi Anunnaki - în timp, 
numărul lor a crescut la şase sute -, unii au fost repartizaţi în 
Lumea de Jos, pentru a-l ajuta pe Enki să extragă aurul; alţii 
manevrau navele cu minereu; iar ceilalţi au rămas cu Enlil, în 
Mesopotamia. Acolo s-au înfiinţat aşezări noi, conform unui plan 
general stabilit de Enlil, în cadrul unui proiect organizatoric 
complet de acţiune şi proceduri definite clar: 

A desăvârşit ce era de făcut, poruncile divine; 

A-nfiinţat cinci oraşe în locuri fără cusur, 


Le-a dat nume, 

Le-a rânduit ca însemnătate. 

Pe primul dintre ele, Eridu, 

I l-a dat în seamă lui Nudimmud, pionierul. 

Fiecare dintre aceste aşezări antediluviene din Mesopotamia 
avea o funcţie concretă, exprimată prin denumire. Primul era 
E.RI.DU - „Casa în Depărtare Clădită'", combinatul pentru 
extragerea aurului de pe malul apei, care a rămas pentru 
totdeauna locuinţa mesopotamiană a lui Ea. Urma BAD.TIBIRA - 
„Locul Luminos Unde Minereul Se întregeşte", centrul metalurgic 
pentru topire şi rafinare. Apoi, LA.RA.AK - „Vederea Văpăii 
Strălucitoare" - era un oraş-far pentru ghidarea navetelor care 
soseau. SIPPAR - „Oraşul Pasăre" - era locul de aterizare. lar 
SHU.RUP.PAK - „Locul Celei Mai Mari Bunăstări" - era echipat ca 
un centru medical; i-a fost dat în sarcină lui SUD („Cea Care 
Redă Viaţa"), o soră pe jumătate a lui Enki şi Enlil. 


A mai fost construit încă un oraş-far, LA.AR.SA („Vederea 
Luminii Roşii"), căci operaţiunile complexe depindeau de o 
coordonare strânsă între Anunnakii care aterizaseră pe Pământ 
şi trei sute de astronauți, numiţi IGI.GI („Cei Ce Văd ŞI 
Observă"), care rămâneau permanent pe orbita circumterestră. 
Acţionând ca intermediari între Pământ şi Nibiru, Igigii stăteau 
pe platformele orbitale unde minereul prelucrat pe Pământ era 
adus cu navetele, pentru a fi transferat în continuare pe nave 
spaţiale propriu-zise, care puteau transporta aurul pe Planeta 
Natală, când aceasta se apropia periodic de Pământ, pe vasta ei 
orbită eliptică. Astronauții şi echipamentele erau aduse pe 
Pământ în aceleaşi etape, inversate. 

Toate acestea necesitau un Centru de Control al Misiunii, pe 
care Enlil a început să-l construiască şi să-l echipeze. Se numea 
NIBRU.KI („Locul Pământean Al Lui Nibiru") - în akkadiană, 
Nippur. Acolo, pe o platformă artificială înaltă, echipată cu 
antene - prototipul „Turnurilor lui Babel" mesopotamiene (Fig. 
24) - se găsea o cameră secretă, DIR.GA („Camera întunecată, 
Strălucitoare"), unde erau afişate hărţile spaţiale („emblemele 
stelelor") şi unde se întreținea DUR.AN.KJ („Legătura Cer- 
Pământ"). 

Cronicile au afirmat că primele aşezări ale Anunnakilor pe 
Pământ au fost „rânduite ca însemnătate". Acestei declaraţii 
enigmatice i s-a adăugat misterul afirmației regilor post- 
diluvieni că, refăcând în Sumer oraşele distruse de Poop, 
urmaseră: 

Veşnicul plan al pământului, 

cel care tot timpul 

a hotărât construcțiile. 

Este cel ce poartă 

desenele din Vremea de Demult 

şi scrierile din Cerul de Sus. 


Figura 24 

Rebusul se va rezolva dacă însemnăm acele prime oraşe 
înfiinţate de Enki şi Enlil pe harta regiunii şi le unim prin cercuri 
concentrice. Erau într-adevăr „rânduite ca însemnătate", toate 
fiind echidistante faţă de Centrul de Control al Misiunii din 
Nippur. Planul era într-adevăr „din Cerul de Sus", căci nu avea 
sens decât pentru cei ce puteau privi întregul Orient Apropiat de 
la mare înălţime, deasupra Pământului: alegând Muntele Ararat, 
cel cu piscuri gemene - cea mai vizibilă trăsătură a zonei -, ca 
punct de reper, Anunnakii au plasat spaţioportul în locul unde 
linia nordului, bazată pe Ararat, traversa râul vizibil Eufrat. În 
acest „veşnic plan al pământului", toate oraşele erau aranjate în 
formă de săgeată, marcând Ruta de Aterizare spre Spaţioportul 
din Sippar (Fig. 25). 

Transporturile periodice de aur pe Nibiru au generat 
îngrijorări, chiar şi rivalități, pe planetă, căci Anu a rămas mult 
timp după aceea conducător. Pe Pământ însă toţi actorii 
principali erau prezenţi pe scena „de culoare închisă pentru a da 
frâu liber tuturor emoţiilor imaginabile şi unor conflicte 
incredibile. 


5 . RĂZBOAIELE ZEILOR BĂTRÂNI 


Prima vizită a lui Anu pe Pământ şi hotărârile luate atunci au 
stabilit cursul evenimentelor terestre din toate mileniile 
următoare. In timp, au dus la crearea lui Adam - omul aşa cum îl 


cunoaştem, Homo sapiens; de asemenea, au sădit sămânţa 
viitorului conflict de pe Pământ dintre Enlil şi Enki şi dintre 
descendenţii lor. 

Dar mai întâi au avut loc lâncezelile şi luptele amarnice dintre 
Casa lui Anu şi Casa lui Alalu, o duşmănie care s-a dezlănţuit pe 
Pământ în Războiul Titanilor. A fost un război în care „zeii din 
cer" s-au înfruntat cu „zeii de pe Pământul de culoare închisă"; 
în faza sa finală, apoteotică, a fost o revoltă a Igigilor! 

Ştim că acesta s-a desfăşurat la începuturile colonizării 
Pământului de către nibirieni, după prima vizită a lui Anu pe 
Pământ, din textul „Regalitate în Cer". Rememorând adversarii, 
el îi numeşte „vitejii zei bătrâni, zeii din vechile vremuri". După 
ce nominalizează cinci strămoşi ca „taţi şi mame ale zeilor", 
care i-au precedat pe Anu şi pe Alalu, povestea începe cu 
uzurpările tronului de pe Nibiru, fuga lui Alalu, vizita lui Anu pe 
Pământ şi conflictul ulterior cu Kumarbi. 

Relatarea din „Regalitate în cer" se continuă şi se dezvoltă în 
alte câteva texte hittit/hurriene, cărora oamenii de ştiinţă le 
atribuie titlul colectiv de „Ciclul lui Kumarbi". Compilate laborios 
(şi încă foarte fragmentare), textele au devenit recent mai 
inteligibile, prin descoperirea unor fragmente şi versiuni 
suplimentare, descrise şi integrate la locurile lor de către H. 
Guterbock (Kumarbi Mythen von Churritischen Kronos) şi 
H. Orten (Mythen vom Gotte Kumarbi - Neue Fragmente). 

Cât de mult timp a rămas la înălţime Kumarbi după lupta cu 
Anu nu reiese clar din texte. Aflăm însă că după trecerea unei 
perioade de timp şi după ce a reuşit să scuipe „pietrele" pe care 
Anu le făcuse să i se formeze în burtă, Kumarbi s-a întors pe 
Pământ. Din motive care s-ar putea să se explice în părţile 
pierdute ale textelor, Kumarbi s-a dus la Ea, în Abzu. 

În continuare, versurile mutilate descriu apariţia în scenă a 
Zeului Furtunii, Teshub, care, conform sumerienilor, era fiul cel 
mai mic al lui Enlil, Ishkur/Adad. Teshub îl supără pe Kumarbi, 
vorbindu-i despre minunatele atribute şi obiecte pe care fiecare 
zeu i le va acorda lui, Zeul Furtunii; printre aceste atribute se va 
afla înţelepciunea, care-i va fi luată lui Kumarbi. „Cu sufletul plin 
de furie, Kumarbi a plecat la Nippur". Golurile din text ne 


împiedică să ştim ce s-a întâmplat acolo, la sediul lui Enlil; dar, 
după o şedere de şapte luni, Kumarbi s-a întors să se consulte 
cu Ea. 

Ea i-a propus să „urce la cer" şi să ceară ajutorul lui Lama, 
care era „mama a doi zei' şi astfel, pare-se, matriarha 
ancestrală a celor două dinastii concurente. Având şi unele 
interese proprii, Ea s-a oferit să-l transporte pe Kumarbi în 
Sălaşul Ceresc, cu MAR.GID.DA (carul celest), Pe care akkadienii 
îl numeau Ti-ia-ri-ta, „vehiculul zburător ; Dar zeiţa, aflând că 
Ea venea fără permisiunea Adunării Zeilor, a trimis „vânturi de 
fulgere" împotriva navei spaţiale a lui Ea, silindu-i pe amândoi 
să se înapoieze pe Pământ. 

Insă, în loc să coboare până la destinaţie, Kumarbi a preferat 
să rămână cu zeii de pe orbită, numiţi de textul hittit/hurrian 
Irsirra („Cei Care Văd Şi Orbitează"), sumerienii IGI.GI. Având 
mult timp la dispoziţie, „Kumarbi a căzut pe gânduri (...) 
judecând în minte (...) nutrind cugete de a pricinui nenorociri 
(...) ticluind rele." Esenţialul acestor meditații era acela de a fi 
proclamat „tatăl tuturor zeilor", divinitatea supremă! 

Câştigând susţinerea zeilor orbitali Irsirra, Kumarbi „şi-a pus 
în picioare încălțări repezi" şi a zburat pe Pământ. De acolo, şi-a 
trimis emisarul la ceilalţi fruntaşi zei, cerând să-i recunoască 
supremaţia. 

Atunci, Anu a ajuns la capătul răbdării. Ca să-l învingă o dată 
pentru totdeauna pe nepotul adversarului său Alalu, Anu i-a 
ordonat propriului său nepot, „Zeul Furtunii" Teshub, să-l 
găsească pe Kumarbi şi să-l omoare. Au urmat lupte feroce între 
zeii tereştri, cu Teshub în frunte, şi zeii din cer, conduşi de 
Kumarbi; numai într-o singură bătălie, au participat nu mai puţin 
de şaptezeci de zei, toţi deplasându-se cu care cereşti. Deşi din 
textul incomplet lipsesc majoritatea scenelor de luptă, ştim că 
până la urmă a învins Teshub. 

Dar înfrângerea lui Kumarbi nu a pus capăt luptei. Din alte 
epopei hittite ale Ciclului Kumarbi aflăm că, înainte de 
înlăturare, Kumarbi reuşise să lase însărcinată o zeiţă de pe 
munte, ducând la naşterea Răzbunătorului său, „Zeul de Piatră" 
Ullikummi. Ascunzându-şi miraculosul (sau monstruosul) fiu 


printre zeii Irsirra, l-a instruit să crească şi să atace „frumosul 
oraş Kummiya" al lui Teshub, să-l „atace pe Zeul Furtunii şi să-l 
sfâşie în bucăţi (...) să doboare toţi zeii din cer, ca pe păsări!" O 
dată ce realiza victoria pe Pământ, Ullikummi urma să „se înalțe 
la Cer pentru Domnie" şi să cucerească prin forţă tronul planetei 
Nibiru. 

După ce i-a dat aceste instrucţiuni, Kumarbi a ieşit din scenă. 

Mult timp, copilul a stat ascuns. Dar, crescând - până la 
proporţii gigantice - a fost văzut într-o zi de Utu/Shamash, în 
timp ce cutreiera cerurile. Utu a alergat la locuinţa lui Teshub, 
pentru a-l informa despre apariţia Răzbunătorului. După ce i-a 
dat lui Utu mâncare şi băutură ca să se liniştească, Teshub l-a 
îndemnat: „urcă-n caru-ţi şi te-nalţă la cer", pentru a-l urmări pe 
Ullikummi în creştere. Apoi, a escaladat Muntele Privirii, ca să-l 
vadă cu ochii lui pe Zeul de Piatră. „S-a uitat la înfiorătorul Zeu 
de Piatră şi a agitat pumnul cu mânie." 

Dându-şi seama că lupta nu putea fi evitată, Teshub şi-a 
pregătit carul pentru război; textul hittit îl numeşte cu termenul 
sumerian ID.DUG.GA, „Alergătorul de Plumb Curgător". Merită 
să cităm instrucţiunile de echipare a carului ceresc, pentru care 
textul hittit foloseşte preponderent terminologia sumeriană. 
Pentru rodarea vehiculului, l-au chemat pe „Marele Pocnitor"; au 
ataşat „Taurul" (centrala energetică) care „se luminează" în faţă 
şi „Taurul Pentru Arma înaltă" din partea posterioară; au instalat 
dispozitivele de navigaţie sau orientare „Care Arată Drumul" în 
zona anterioară; au activat instrumentele cu puternicele „pietre" 
de energie (minerale); şi, în sfârşit, au înarmat vehiculul cu 
„Tunătorul Furtunii", încărcându-l cu nu mai puţin de opt sute de 
„Pietre de Foc": 


„Marele Pocnitor" al „Alergătorului de Plumb Strălucitor" 
să le ungă cu untdelemn şi să le pregătească. 

„ Taurul care Se Luminează " să le pună între coarne. 

În coadă, „ Taurul ce-i înaltă Armă " să le placheze cu aur. 
În partea dinainte, pe „ Cele Care Arată Drumul" 

să le pună şi întoarcă, 

înzestrate cu puternicele „Pietre " înăuntru. 


Să aducă „ Tunătorul Furtunii " 

care împrăştie stânci pe optsprezece poşte 
încredințând „Pietrele de Foc " cu opt sute (...) spre 
a acoperi. 

„Fulgerul ce Străluce infiorător" 

să-l aducă din magazia sa. 

Să scoată MAR. GID.DA şi să-l aibă gata! 


„Din ceruri, de printre nori, Zeul Furtunii şi-a întors faţa spre 
Zeul de Piatră." După primele atacuri nereuşite, Ninurta, fratele 
lui Teshub/Adad, a intrat şi el în luptă. Dar Zeul de Piatră a 
rămas nevătămat şi a dus bătălia până la porţile Kummiyei, 
oraşul Zeului Furtunii. 

In Kummiya, soţia lui Teshub, Hebat, urmărea ştirile despre 
luptă într-o cameră interioară din casa zeului. Dar proiectilele lui 
Ullikummi „au silit-o pe Hebat să plece din casă, aşa că n-a mai 
putut auzi mesajele zeilor (...) nici pe cele ale lui Teshub, nici 
mesajele oricărui alt zeu". l-a ordonat mesagerului să-şi „pună 
în picioare încălţările Repezi" şi să se ducă în locul unde erau 
adunaţi zeii, pentru a-i aduce veşti din luptă; se temea ca „Zeul 
de Piatră să nu-l fi ucis pe soţul meu, nobilul prinț". 

Dar Teshub nu a murit. Sfătuit de ajutorul său să se ascundă 
în nişte regiuni muntoase, a refuzat: dacă facem asta, a spus el, 
„nu va mai fi un rege în Cer!" Atunci, cei doi s-au hotărât să 
meargă la Ea, în Abzu, pentru a consulta acolo un oracol, 
conform „vechilor tăblițe cu cuvintele soartei". 

Dându-şi seama că din Kumarbi se născuse un monstru care 
scăpa de sub control, Ea a plecat la Enlil să-l prevină asupra 
pericolului: „Ullikummi va tăia calea spre Cer şi spre sfintele 
case ale zeilor!" A fost convocată o adunare a Marilor Anunnaki. 
Cum nimeni nu găsea nici o soluţie, Ea a propus ca, din magazia 
păzită a „tăietorilor de piatră", să se aducă un anumit Bătrân 
Tăietor de Metale, cu care să taie picioarele lui Ullikummi, Zeul 
de Piatră. 

Astfel procedând, Zeul de Piatră a rămas olog. Când au aflat, 
zeii „au venit la locul de adunare şi toţi au început să urle contra 
lui Ullikummi". Teshub, încurajat, a sărit în car; „l-a ajuns din 


urmă pe Ullikummi Zeul de Piatră la mare şi l-a provocat la 
luptă". Dar Ullikummi, în continuare sfidător, a declarat: „Voi 
distruge Kummiya, voi cuceri Casa Sacră, îi voi alunga pe zei 
(...) până în cer mă voi duce să iau domnia!" 

Încheierea epopeii hittite e deteriorată complet; dar putem 
pune la îndoială că ne-ar spune aceeaşi poveste sanscrită 
despre lupta finală dintre Indra şi „demonul" Vritra? 


Și-atunci, cumplit spectacol s-a ivit 
Demon şi zeu în luptă s-au ciocnit. 

Vritra săgețile şi-a aruncat, 

Trăsnet şi fulger fără număr au zburat (...). 
Fulgere-au început să strălucească, 
Trăsnet cumplit purces-a să zdrobească, 
de Indra cu mândrie azvârlite (...). 

Și gongul osândei lui Vritra, curând, 

Cu dangăt şi tunet puternic sunând 

din ploaia de fier a lui Indra-a vestit; 
C-un urlet oribil, străpuns şi zdrobit, 

Din turnul în nouri clădit se văzu 

Cum demonu-n ghearele morții căzu (...). 
Și Indra cu un trăsnet îl izbi 

între umeri. 


Acestea, presupunem, au fost bătăliile dintre „zeii" şi Titanii 
legendelor greceşti. Nimeni încă nu a aflat semnificaţia 
„Titanilor"; dar dacă poveştile erau de origine sumeriană, la fel 
ca şi numele zeilor, atunci TI.TA.AN ar fi trebuit să însemne în 
sumeriană, literalmente, „Cei Care în Cer Trăiesc" - exact 
definiţia Igigilor conduşi de Kumarbi; iar adversarii lor erau 
Anunnakii, „Care Sunt pe Pământ". 

Textele sumeriene consemnează într-adevăr o veche luptă pe 
viaţă şi pe moarte între un nepot al lui Anu şi un „demon" dintr- 
un alt clan; povestea este cunoscută ca „Mitul lui Zu". Eroul ei e 
Ninurta, fiul lui Enlil cu sora sa pe jumătate, Sud; se prea poate 
să fi fost povestea iniţială din care s-au împrumutat legendele 
hinduse şi hittite. 


Decorul evenimentelor descrise în textul sumerian 
corespunde perioadei de după vizita lui Anu pe Pământ. Sub 
comanda generală a lui Enlil, Anunnakii şi-au început munca în 
Abzu şi Mesopotamia: minereurile sunt extrase şi transportate, 
apoi topite şi rafinate. De pe activul spaţio-port din Sippar, 
metalele preţioase sunt duse cu navetele pe staţiile orbitale 
acţionate de lIgigi, iar de acolo spre Planeta Natală, cu nave 
spaţiale care fac curse periodice. 

Complexul sistem de operaţiuni spaţiale - sosirile şi plecările 
unor vehicule şi comunicațiile dintre Pământ şi Nibiru, în timp ce 
ambele planete gravitează pe traiectoriile lor - este coordonat 
de Enlil din Centrul de Control al Misiunii, de la Nippur. Acolo, pe 
o platformă, se află camera DIR.GA, cea mai strict păzită „sfântă 
a sfintelor", unde sunt instalate hărţile celeste şi panourile cu 
date orbitale - vitalele „Tăbliţe ale Destinelor”. 

În această cameră sacră a dobândit accesul un zeu numit Zu, 
care a sustras tăbliţele, astfel luând în mâinile lui soarta 
Anunnakilor de pe Pământ şi, implicit, de pe Nibiru. 

Combinând fragmente din vechile versiuni babiloniene şi 
asiriene ale textului sumerian, s-a reconstituit o mare parte din 
poveste. Dar porțiunile degradate continuă să ascundă secretul 
adevăratei identități a lui Zu, precum şi o explicaţie a modului 
cum a obţinut accesul pe Dirga. Abia în 1979, doi cercetători 
(W.W. Hallo şi W.L. Moran) au găsit răspunsul, folosind o tăbliță 
descoperită în Colecţia Babiloniană de la Universitatea Yale, 
pentru a reconstitui începutul vechii povestiri. 

In sumeriană, numele ZU însemna „Cel Care Cunoaşte", un 
expert într-un anumit domeniu. Câteva referiri la eroul negativ 
al acestei istorii, menţionat sub numele de AN.ZU - „Cel Care 
Cunoaşte Cerurile" - sugerează o legătură cu programul spaţial 
care făcea legătura între Pământ şi Nibiru; iar începutul 
restaurat al cronicii relatează într-adevăr cum orfanul Zu a fost 
adoptat de astronauții ce deserveau navetele şi platformele 
orbitale, Igigii, aflând de la ei secretele cerului şi ale călătoriilor 
spaţiale. 

Acţiunea începe atunci când Igigii, „adunându-se din toate 
părţile", au hotărât să facă apel la Enlil. Se plângeau că „până 


atunci, încă nu se construise un loc de luat pauză pentru Igigi". 
Cu alte cuvinte, pe Pământ nu exista nici o staţiune de odihnă şi 
recreere, unde Igigii să se poată relaxa după rigorile spaţiului şi 
ale imponderabilităţii. Pentru a-şi exprima nemulţumirea, l-au 
ales ca purtător de cuvânt pe Zu, trimiţându-l la centrul lui Enlil 
din Nippur. 

Enlil, „tatăl zeilor, în Dur-An-Ki, l-a primit şi s-a gândit la ceea 
ce spuseseră ei [Igigiil." În timp ce „cugeta în mintea lui" la 
cererea primită, „l-a studiat îndeaproape pe Zu cel din cer". Cine 
era, în fond, acest emisar, care, fără a fi astronaut, le purta 
totuşi uniforma? Pe măsură ce suspiciunile i s-au accentuat, Ea - 
conştient de adevărata ascendență a lui Zu - a vorbit; i-a 
sugerat lui Enlil că puteau amâna luarea unei decizii cu privire la 
cererea Igigilor, dacă Zu era reţinut la sediul lui Enlil. 

„Slujba ta să-l lase să intre," i-a spus Ea lui Enlil; „în sanctuar, 
pe cel mai dinăuntru loc, el să fie cel care opreşte calea." 


La vorbele ce Ea i le-a grăit 
Zeul [Enlil] a consimțit. 

în sanctuar Zu şi-a luat locul (...) 
La intrarea încăierii 

II trimisese Enlil. 


Şi aşa s-a făcut, cu participarea lui Ea, că un zeu advers - 
urmaş secret al lui Alalu - a fost primit în cea mai strictă şi mai 
sensibilă cameră a lui Enlil. Citim că, acolo, Zu „necontenit îl 
vede pe Enlil, tatăl zeilor, zeul Legăturii-Cer-Pământ (...) celesta 
Tăbliţă a Destinelor Zu încontinuu o vede." Şi, curând, un plan a 
prins contur: „înlăturarea puterii lui Enlil o nutreşte în inimă": 


Voi lua celesta Tăbliță a Destinelor; 

Hotărârile zeilor le voi cârmui; 

Îmi voi înființa tronul, fiind stăpân al Poruncilor Cereşti; 
Pe Igigi, în spațiul lor, îi voi conduce! 


„Inima lui astfel urzind atacul," Zu a prins ocazia într-o zi, 
când Enlil s-a dus să se răcorească la scaldă. „A luat în mâini 


Tăbliţa Destinelor" şi, cu Pasărea lui, „s-a înălţat şi a zburat la 
adăpost în HUR.SAG.MU" („Muntele Camerelor Cerului"). Nici nu 
a ajuns bine, şi toate au încremenit: 


Opritu-s-au divinele formule; 
Lucitoarea lumină a pălit; 
Domnea tăcerea, în spațiu, 
Igigii erau năuciți; 

Strălucirea sanctuarului pierise. 


La început, „părintele Enlil a amuţit". Când comunicațiile s-au 
refăcut, „zeii de pe Pământ s-au adunat unul câte unul la auzul 
veştii". Anu, pe Nibiru, a fost informat şi el. Era clar că Zu 
trebuia capturat, iar Tăbliţa Destinelor readusă la Dir-Ga. Dar 
cine s-o facă? Au fost abordaţi câţiva dintre zeii tineri, cunoscuţi 
pentru virtutea lor. Însă nici unul nu a îndrăznit să-l urmeze pe 
Zu în muntele îndepărtat, căci acesta era acum la fel de 
puternic ca Enlil, după ce îi furase „Strălucirea"; „iar cel ce i se 
împotriveşte va deveni ca lutul (...) la strălucirea lui, zeii se 
mistuie." 

Atunci, Ninurta, moştenitorul legal al lui Enlil, s-a înfăţişat ca 
să-şi asume sarcina, căci - aşa cum arătase mama lui, Sud - Zu 
nu-l lipsise de putere numai pe Enlil, ci şi pe Ninurta. Sud l-a 
sfătuit să-l atace pe Zu în ascunzătoarea lui din munţi tot cu o 
armă a „Strălucirii", dar numai după ce reuşea să se apropie de 
Zu la adăpostul unui paravan de praf. Pentru a realiza acest 
lucru, i-a trimis lui Ninurta propriile ei „şapte vârtejuri care 
stârnesc praful". 

Cu „curajul de luptă întărit", Ninurta s-a instalat pe Muntele 
Hazzi - muntele întâlnit în poveştile lui Kumarbi - unde şi-a 
agăţat de car cele şapte arme, a ataşat moriştile care stârnesc 
praful şi a pornit asupra lui Zu „spre a dezlănţui un război 
înfricoşător, o aprigă bătălie": 

Zu şi Ninurta s-au întâlnit pe coasta muntelui. 

Când Zu l-a zărit, a izbucnit turbat. 

Cu Strălucirea lui, a făcut muntele 

luminos ca ziua; 


A slobozit razele cu mânie. 

Neputându-şi identifica adversarul din cauza furtunii de praf, 
Zu i-a strigat lui Ninurta: „Am luat toată Autoritatea, [acum] eu 
cârmuiesc hotărârile zeilor! Cine eşti tu, care vii să te lupţi cu 
mine? Vorbeşte!" 

Dar Ninurta a continuat să „înainteze bătăios" spre Zu, 
anunțând că era desemnat de Anu însuşi să-l captureze pe Zu şi 
să aducă înapoi Tăbliţa Destinelor. Auzind, Zu şi-a oprit 
Strălucirea şi „faţa muntelui s-a întunecat". Fără teamă, Ninurta 
„a intrat în bezne". Din „pieptul" vehiculului său, a lansat spre 
Zu un Fulger, „dar lovitura nu s-a putut apropia de Zu; s-a întors 
din drum." Cu puterile obţinute de Zu, nici un fulger sau trăsnet 
nu se putea „apropia de trupul lui". 

Astfel, „lupta s-a întrerupt, conflictul a încetat; armele s-au 
oprit în mijlocul muntelui; nu l-au răpus pe Zu." 

Descumpănit, Ninurta i-a cerut fratelui său mai tânăr, 
Ishkur/Adad, să obţină sfatul lui Enlil. „Ishkur, prinţul, a plecat 
să-i ducă lui Enlil veştile despre luptă." 

Enlil l-a instruit pe Ishkur să se întoarcă la Ninurta şi să-i 
spună: „În bătălie să nu oboseşti; dovedeşte-ţi puterea!" Pe un 
nivel mai practic, i-a trimis lui Ninurta un tillu - un proiectil 
(reprezentat pictografic =) - pentru a-l ataşa la Furtunosul 
care lansează proiectilele. A spus că Ninurta, cu „Pasărea 
Vârtejurilor", trebuia să se apropie cât mai mult posibil de 
Pasărea lui Zu, până ajungeau „aripă la aripă". Apoi, urma să 
ţintească „vârfurile aripilor" Păsării-vârtej a lui Zu şi să „azvârle 
săgeata ca fulgerul; când Strălucirea Arzătoare urma să înghită 
vârfurile, aripile lui aveau să palpite ca ale fluturilor; atunci, Zu 
era învins". 

Scenele finale ale luptei lipsesc de pe toate tăbliţele, dar ştim 
că la conflict au participat mai multe „Păsări-vârtej". Fragmente 
de duplicate, găsite în ruinele unei arhive hittite dintr-un loc 
numit astăzi Sultan-Tepe, ne spun că Ninurta a desfăşurat 
„şapte vâltori care stârnesc praful", şi-a înarmat carul cu 
„Vânturile Răului" şi l-a atacat pe Zu conform indicaţiilor primite 
de la tatăl său. „Pământul se cutremura (...) [ilizibil] s-a 
întunecat, cerurile s-au înnegrit (...) vârfurile aripilor lui Zu au 


fost covârşite". Zu a căzut prins şi a fost adus înapoi la Enlil, în 
Nippur; Tăbliţa Destinelor a revenit la locul ei; „Domnia a intrat 
iarăşi în Ekur; Formulele Divine au fost înapoiate." 

Captiv, Zu a fost judecat de o curte marţială constând din 
Şapte Mari Anunnaki; a fost găsit vinovat şi condamnat la 
moarte; Ninurta, învingătorul lui, „i-a tăiat beregata". S-au găsit 
multe descrieri ale scenei procesului, în care Zu, pe baza 
asocierii sale cu astronauții Igigi, era îmbrăcat în pasăre. Un 
basorelief arhaic găsit în Mesopotamia centrală ilustrează chiar 
momentul execuţiei. El îl reprezintă pe Zu - care aparţinea celor 
„Care Observă şi Văd" - sub forma unui cocoş demonic, cu un al 
treil în frunte (Fig. 26). 

Înfrângerea lui Zu a dăinuit în memoria Anunnakilor ca o mare 
eliberare. Poate din cauza supoziţiei că spiritul lui Zu - 
reprezentând trădarea, duplicitatea şi toate relele în general - 
persistă în a provoca nenorociri şi suferinţe, procesul şi execuţia 
lui Zu au fost transmise generaţiilor omenirii sub forma unui 
ritual elaborat. În cadrul acestei comemorări anuale, era ales un 
taur care să-l reprezinte pe Zu şi să-i ispăşească faptele. 

În versiunile babiloniene şi asiriene s-au găsit lungi 
instrucţiuni pentru acest ritual, toate indicându-şi sursele 
sumeriene anterioare. După pregătiri amănunțite, un „taur 
mare, taur puternic care păşeşte pe pajişti curate" era adus în 
templu şi purificat în prima zi a unei anumite luni. Apoi, i se 
şoptea la urechea stângă, printr-o tulpină de trestie: „Taure, Zu 
cel vinovat tu eşti"; iar la urechea dreaptă: „Taure, ai fost ales 
pentru rit şi ceremonii." În ziua a cincisprezecea, taurul era adus 


în faţa imaginilor „celor Şapte Zei Care Judecă" şi a simbolurilor 
celor douăsprezece corpuri cereşti ale Sistemului Solar. 

Apoi, era pusă în scenă judecata lui Zu. Taurul era 
îngenuncheat înaintea lui Enlil, „Marele Păstor". Preotul acuzator 
recita întrebările incriminatoare retorice, ca şi cum i s-ar fi 
adresat lui Enlil: cum i-ai putut da „comoara păzită" 
duşmanului? Cum l-ai putut lăsa să vină şi să locuiască în „locul 
pur"? Cum a putut dobândi accesul în încăperile tale? După 
aceea, spectacolul le cerea lui Ea şi celorlalţi zei să-i 
poruncească lui Enlil să se calmeze, căci Ninurta păşise înainte, 
rugându-şi tatăl: „îndrumă-mi mâinile în direcţia potrivită! 
Spune-mi cuvintele cuvenite pentru conducere!" 

În urma acestui recital de dovezi prezentate la proces, se 
pronunţa judecata. În timp ce taurul era măcelărit, conform unor 
instrucţiuni detaliate, preoţii citeau verdicul: ficatul să i se fiarbă 
într-un ceaun de jertfă; pielea şi muşchii să i se ardă în templu; 
dar „limba lui cea rea să rămână afară". 

Apoi, preoţii, jucând rolurile celorlalţi zei, începeau un imn de 
slavă pentru Ninurta: 


Spală-te pe mâini, spală-te pe mâini! 
Acum eşti ca Enlil, spală-te pe mâini! 
Eşti ca Enlil [pe] Pământ; 

Fie ca toţi zeii să se bucure de tine! 


Când zeii căutau voluntari care să se lupte cu Zu, îi făgăduiau 
învingătorului: 


Al tău nume fi-va cel mai măreț în 

Adunarea Marilor Zei; 

Printre zei, frații tăi, nu vei avea pereche; 
Proslăvit 'naintea zeilor şi puternic fi-va-ţi numele! 


După victoria lui Ninurta, promisiunea trebuia să fie 
respectată. Dar tot acolo se găseau fricţiunile şi germenii 
conflictelor viitoare între zei: Ninurta era într-adevăr 
Moştenitorul Legal al lui Enlil, dar pe Nibiru, nu pe Pământ. 


Acum, după cum dă clar de înţeles ritualul comemorativ de la 
templu, era tăcut „ca Enlil - pe Pământ". Ştim din alte texte, 
care tratează despre zeii Sumerului şi ai Akkadului, că ordinea 
lor ierarhică era de asemenea exprimată numeric. Anu avea cel 
mai mare număr din sistemul sexagesimal sumerian, 60. 
Moştenitorul său legal, Enlil, avea gradul 50; fiul dintâi născut (şi 
moştenitor, în eventualitatea dispariţiei lui Enlil), Ea, avea 40. 
Acum, după cum atestă enigmatica declaraţie că Ninurta 
devenise „ca Enlil", şi el primise rangul 50. 

Finalul parţial mutilat al textului cu ritualul din templu conţine 
următoarele versuri lizibile: „O, Marduk, pentru regele tău 
grăiesc cuvântul: «Renunţ!» O, Adad, pentru regele tău grăiesc 
cuvântul: «Renunţ!>»" Putem presupune cu destulă convingere 
că rândurile pierdute includeau o renunțare similară din partea 
lui Sin la pretenţiile de domnie printre zei şi o recunoaştere a 
autorităţii lui Ninurta. Ştim că în continuare Sin - primul născut 
al lui Enlil pe Pământ - a avut gradul 30, fiul său Shamash 20, 
fiica sa Ishtar 15, iar Ishkur (Adad în akkadiană), rangul 10. 
(Despre rangul numeric al lui Marduk nu s-a găsit nici un 
document.) 

Conspirația lui Zu şi urzelile sale duşmănoase au rămas şi ele 
în memoria omenirii, evoluând într-o teamă de demonii cu 
înfăţişare de pasăre care pot provoca molime şi suferinţe (Fig. 


Unii dintre aceşti demoni se numeau U/iu, termen cu dublul 
înţeles de „a urla" şi de „noapte"; conducătoarea lor, Lilitu - 
Lilith - era înfăţişată ca o zeiţă goală, cu aripi şi picioare de 
pasăre (Fig. 28). Numeroasele texte despre shurpu 
(„purificarea prin ardere") care s-au găsit erau formule de 


incantaţii contra acestor spirite rele - înaintaşe ale vrăjitoriei şi 
magiei ce au dăinuit de-a lungul mileniilor. 


S 


Figura 28 


În ciuda jurămintelor solemne depuse după înfrângerea lui Zu, 
ca semn de cinste şi respect pentru supremaţia lui Enlil şi 
pentru poziția de secund a lui Ninurta, factorii de bază care 
cauzau rivalitatea şi concurenţa au rămas, manifestându-se făţiş 
din când în când, în mileniile următoare. Înţelegând că aşa urma 
să se întâmple, Anu şi Enlil l-au înzestrat pe Ninurta cu arme noi 
şi miraculoase. Anu i-a dat SHAR.UR-ul („Vânătorul Suprem") şi 
SHAR.GAZ-ul („Izbitorul Suprem"); Enlil i-a dat mai multe arme, 
dintre care unicul IB - o armă cu „cincizeci de capete 
ucigătoare" - era cea mai fioroasă, făcând ca Ninurta să fie 
numit în cronici „Domnul cu Ib". Astfel înarmat, Ninurta a 
devenit „întâiul Războinic al lui Enlil", gata să înfrunte toate 
provocările la adresa domniei. 

Următoarea asemenea provocare a apărut sub forma unei 
revolte a Anunnakilor care lucrau în minele de aur din Abzu. 
Rebeliunea şi evenimentele anterioare şi ulterioare ei sunt 
descrise complet într-un text numit de savanţi „Epopeea Atra- 
Hasis" - o Cronică a Pământului completă care, printre altele, 
consemnează evenimentele care au dus la crearea lui Homo 
sapiens, Omul, aşa cum îl cunoaştem. 

Textul ne informează că, după ce Anu se întorsese pe Nibiru şi 
Pământul fusese împărţit între Enlil şi Enki, Anunnakii au lucrat 
în minele din Abzu timp de „patruzeci de perioade numărate" - 
patruzeci de revoluţii ale planetei lor sau 144.000 de ani 
tereştri. Dar munca era dificilă şi istovitoare; „înăuntrul munţilor 


(...) în puţurile adânc săpate (...) Anunnakii se trudeau din greu; 
peste măsură i-a apăsat truda, patruzeci de perioade 
numărate." 

Operațiunile miniere, în adâncurile pământului, nu se 
întrerupeau nici un moment: Anunnakii „îndurau cazna zi şi 
noapte". Dar, pe măsură ce puţurile deveneau tot mai adânci şi 
munca mereu mai aspră, nemulţumirile creşteau: „se plângeau, 
ripostau, bombăneau în săpături." 

Pentru a ajuta la menţinerea disciplinei, Enlil l-a trimis pe 
Ninurta în Abzu, dar acest lucru a încordat şi mai mult relaţiile 
cu Enki. Atunci, Enlil s-a hotărât să meargă personal în Abzu, 
pentru a evalua situaţia. Anunnakii nemulţumiţi au profitat de 
ocazie ca să se revolte! 

Cronica Atra-Hasis, într-un limbaj la fel de viu ca al unui 
reportaj modern, pe parcursul a peste o sută cincizeci de rânduri 
de text, descrie fără echivoc evenimentele care au urmat: felul 
cum Anunnakii rebeli şi-au pus pe foc uneltele şi, în toiul nopţii, 
au pornit spre locuinţa lui Enlil, cum unii au strigat „Să ne 
omoare... Să frângem jugul!"; cum un conducător anonim le-a 
amintit că Enlil era „Ofiţerul Şef de pe vremuri" şi le-a 
recomandat să negocieze; şi cum Enlil, înfuriat, şi-a luat armele, 
dar şi lui i-a amintit şambelanul său: „Doamne, aceştia sunt fiii 
tăi..." 

Rămânând prizonier în propria lui locuinţă, Enlil i-a trimis un 
mesaj lui Anu, chemându-l pe Pământ. Când Anu a sosit, Marii 
Anunnaki s-au întrunit într-o curte marţială. „Enki, Conducător în 
Abzu, era prezent şi el." Enlil a vrut să ştie cine era instigatorul 
răscoalei, cerând pedeapsa cu moartea. Neavând sprijinul lui 
Anu, Enlil şi-a înaintat demisia. „Nobile," i-a spus el lui Anu, „ia- 
mi funcţia, ia-mi puterea; în Cer voi urca împreună cu tine." Dar 
Anu, calmându-l, şi-a exprimat totodată înţelegerea faţă de 
greutăţile minerilor. 

Incurajat, Enki „a deschis gura şi s-a adresat zeilor". Repetând 
concluziile lui Anu, a propus o soluţie: dacă tot era cu ei în Abzu 
Ofiţerul Medical Şef, sora lor Sud: 

Să creeze un Muncitor Primitiv; 

Și să-i dea lui jugul să-l poarte (...). 


Muncitorul să îndeplinească truda zeilor, 
Fie ca el să poarte jugul! 


În următoarele o sută de rânduri ale textului Atra-Hasis, 
precum şi în alte scrieri despre „Facerea Omului" care au fost 
descoperite în diverse stadii de conservare, povestea creării lui 
Homo sapiens prin inginerie genetică este descrisă într-o 
amănunţime uluitoare. Pentru a realiza fapta, Enki a propus ca o 
„fiinţă care există deja" - femela de maimuţă antropoidă - să fie 
folosită la crearea lui Lulu Amelu („Muncitorul Mixt"), prin 
„altoirea" fiinţelor mai puţin evoluate cu „plămada zeilor". Zeița 
Sud a purificat „esenţa" unui tânăr Anunnaki; a combinat-o într- 
un „ou" (ovul) de maimuţă. Ovulul fertilizat a fost apoi implantat 
în uterul unei femei Anunnaki, pentru perioada de sarcină. Când 
s-a născut „făptura mixtă", Sud a ridicat-o, strigând: „Am creat! 
Mâinile mele au facut-o!" 

„Muncitorul Primitiv" Homo sapiens - luase fiinţă. Acest 
eveniment s-a întâmplat acum aproximativ 300.000 de ani; a 
avut loc printr-un procedeu de inginerie genetică şi prin diverse 
tehnici de implantare a embrionului, pe care, în prezent, 
omenirea începe să le folosească ea însăşi. Fără îndoială, a 
urmat un lung proces de evoluţie; dar, în fond, Anunnakii 
participaseră şi ei şi au accelerat evoluţia, „creându-ne" mai 
curând decât s-ar fi întâmplat pe cale naturală. Savanţii au 
căutat mult timp „veriga lipsă" din evoluţia omului. Textele 
sumeriene relevă că „veriga lipsă" a fost un act de manipulare 
genetică efectuat într-un laborator. Nu s-a rezolvat cât ai bate 
din palme. Textele arată clar că Anunnakii au avut nevoie de 
considerabile încercări şi erori repetate pentru a ajunge la 
„modelul perfect" dorit al Muncitorului Primitiv, dar odată 
realizat, s-a lansat producţia de masă: paisprezece „zeițe 
născătoare" au fost impregnate simultan cu ovulele de maimuţă 
antropoidă modificate genetic: şapte au născut Muncitori băieţi, 
iar şapte, fete. De cum au crescut, Muncitorii au fost puşi la 
muncă în mine; şi, pe măsură ce se înmulţeau, au preluat tot 
mai multe dintre muncile fizice din Abzu. 


Ciocnirea militară dintre Enlil şi Enki care urma să aibă loc 
curând, însă, a pornit de la aceşti sclavi... 

Cu cât creştea mai mult producţia de minereu din Abzu, cu 
atât mai mare era sarcina care le revenea Anunnakilor rămaşi în 
unităţile din Mesopotamia. Climatul era mai blând, ploile mai 
abundente, iar râurile mesopotamiene se revărsau constant. 
Anunnakii mesopotamieni „săpau râul" tot mai mult, construind 
stăvilare şi adâncind canalele. Curând, au început să ceară 
sclavi, „făpturi cu înfăţişare luminoasă", dar cu păr negru şi des: 


Anunnakii au venit la Enlil (...). 
Din Cei cu Cap-negru îi cereau. 
Oamenilor cu Cap-negru să le dea târnăcopul în mână. 


Citim despre aceste evenimente într-un text intitulat de 
Samuel N. Kramer „Mitul Târnăcopului". Deşi lipsesc unele 
porţiuni, se înţelege că Enki a refuzat cererea lui Enlil de a 
transfera Muncitori Primitivi în Mesopotamia. Hotărând să 
rezolve singur problema, Enlil a luat măsura extremă de a 
întrerupe comunicațiile cu planeta natală: „In «Legătura Cer- 
Pământ» a făcut o spărtură (...) numaidecât s-a grăbit să rupă 
Cerul de Pământ." Apoi, a lansat un atac militar asupra Ţării 
Minelor. 

Anunnakii din Abzu au adunat Muncitorii Primitivi într-o incintă 
centrală, fortificându-i zidurile în calea asediului iminent. Dar 
Enlil a făurit o armă miraculoasă, AL.A.NI („Securea Care 
Produce Putere"), echipată cu un „corn" şi un „despicător de 
pământ" care putea sfredeli zidurile şi palisadele. Cu aceste 
arme, Enlil a străpuns fortificațiile. Pe măsură ce gaura se 
lărgea, „Muncitorii Primitivi ieşeau spre Enlil. Îi privea fascinat 
pe Cei cu Cap-negru." 

În continuare, Muncitorii Primitivi şi-au continuat muncile 
manuale în ambele ţări: în Ţara Minelor, „purtau munca şi 
sufereau truda"; în Mesopotamia, „cu târnăcoape şi hârleţe, 
clădeau case pentru zei, taluzau marile maluri ale canalelor; 
cultivau hrană pentru alimentaţia zeilor." 


Multe desene antice gravate pe sigilii cilindrice îi reprezintă 
pe aceşti Muncitori Primitivi îndeplinindu-şi sarcinile, goi ca 
animalele pe câmp (Fig. 29). Diverse texte sumeriene au 
consemnat acest stadiu animal din dezvoltarea omului: 


Când Omenirea a luat fiinţă, 
Nu cunoştea mâncatul pâinii, 
Nu ştia de îmbrăcat veşminte, 
Mâncau plante cu gura, ca oile, 
Beau apă din şanţuri (...). 


Cât timp, însă, puteau fi solicitate (sau silite) tinerele 
Anunnaki să îndeplinească rolul de „zeițe născătoare"? Fără 
ştirea lui Enlil şi cu complicitatea lui Sud, Enki a conspirat să-i 
confere noii fiinţe încă o trăsătură genetică: să le acorde 
hibrizilor - incapabili să procreeze, ca toţi hibrizii - capacitatea 
de reproducere, „Cunoaşterea" sexuală pentru a avea copii. 

Evenimentul este relatat în povestea biblică a lui Adam şi a 
Evei în Grădina Edenului şi, cu toate că textul sumerian original 
al povestirii nu a fost găsit încă, s-au descoperit totuşi mai multe 
reprezentări sumeriene grafice ale evenimentului. Toate arată 
diverse momente ale povestirii: Copacul Vieţii; oferirea fructului 
oprit; întâlnirea furioasă, care a urmat, între „Domnul 
Dumnezeu" şi „Şarpe". O alta o prezintă pe Eva încinsă cu un 
veşmânt pe şolduri, în timp ce Adam e încă gol (Fig. 30), alt 
detaliu relatat în Biblie. 


x) ( 


Figura 30 


Deşi Zeul Şarpe e prezent în toate aceste imagini antice, 
ilustraţia reprodusă aici este de o semnificaţie aparte, întrucât 


conţine, scris în sumeriană arhaică, numele/epitet al zeului, sub 
forma ==. „Steaua' echivalează cu „zeu", iar simbolul 
triunghiular se citeşte BUR, BURU sau BUZUR - toţi, termeni care 
fac ca numele/epitet să însemne „Zeul Care Rezolvă Secrete", 
„Zeul Minelor Adânci" şi alte variaţiuni pe aceeaşi temă. Biblia 
(în versiunea ebraică originală) îl numeşte pe zeul care a ispitit- 
o pe Eva Nahash, tradus prin „Şarpe", dar însemnând în sens 
literal „Cel Care Rezolvă Secretele" şi „Cel Care Cunoaşte 
Metalele" - ceea ce se potriveşte exact cu numele zeului din 
descrierea sumeriană. Această reprezentare este cu atât mai 
interesantă prin faptul că îl arată pe Zeul Şarpe cu mâinile şi 
picioarele legate, sugerând că Enki a fost arestat pentru fapta 
sa neautorizată. 

Furios, Enlil a ordonat alungarea Adamului - Puiul de Homo 
sapiens - din E.DIN („Sălaşul Celor Drepţi"). Fără a mai fi 
ostracizat în aşezările Anunnakilor, Omul a început să cutreiere 
Pământul. 

„ȘI Adam a cunoscut pe Eva femeia sa. 

Și ea a zămislit şi a născut pe Cain (...) 

a doua oară, a născut pe fratele său, Abel. " 

Zeii nu mai erau singuri pe Pământ. 

Prea puţine lucruri ştiau Anunnakii despre rolul pe care 
Muncitorul Primitiv avea să-l joace în războaiele dintre ei. 


6 . APARE OMENIREA 


Din 1876, când George Smith a descoperit şi a raportat 
povestirile mesopotamiene detaliate despre Creaţiune, în opera 
sa The Chaldean Account of Genesis, urmată de The Seven 
Tablets of Creation a lui L.W. King, cercetătorii şi teologii 
deopotrivă au ajuns să recunoască faptul că relatarea din 
Vechiul Testament („Facerea'", capitolele 1-3) este o versiune 
condensată şi prescurtată a textelor sumeriene originale. Un 
secol mai târziu, în propria noastră lucrare The 12 th Planet 
(1976), am arătat că aceste texte nu sunt mituri primitive, ci 


depozitare de cunoştinţe ştiinţifice avansate, pe care savanții 
moderni abia acum încep să le descopere. 

Sondele spaţiale automatizate care au cercetat planetele 
Jupiter şi Saturn au confirmat numeroase fațete „incredibile" ale 
cunoştinţelor sumeriene despre Sistemul Solar, ca aceea că 
planetele din exterior au mulţi sateliți şi că pe unele dintre ele 
se găseşte apă. S-a constatat că acele planete îndepărtate şi 
unii dintre sateliții lor principali au un nucleu activ, care 
generează căldură internă; unele radiază mai multă căldură 
decât ar putea primi vreodată de la Soare. Activitatea vulcanică 
le-a creat acestor corpuri cereşti atmosferă proprie. Ele prezintă 
toate cerinţele de bază pentru apariţia vieţii, întocmai cum au 
spus sumerienii, acum şase mii de ani. 

Atunci, cum rămâne cu existenţa celei de-a douăsprezecea 
membre a Sistemului Solar - o a zecea planetă, situată dincolo 
de Pluton, sumerianul Nibiru (şi babilonianul Marduk) - o planetă 
a cărei existenţă a constituit concluzia fundamentală şi 
îndrăzneață a cărţii „A douăsprezecea planetă"? 

In 1978, astronomii de la Observatorul Naval al S.U.A. din 
Washington au determinat că Pluto - fiind mai mic decât se 
crezuse iniţial - nu putea justifica perturbările orbitelor lui 
Uranus şi Neptun; ei au postulat existenţa a încă unui corp 
ceresc, dincolo de Pluto. In 1982, Administraţia Naţională a 
Aeronauticii şi Spaţiului (N.A.S.A.) a anunţat concluzia că există 
într-adevăr un asemenea corp ceresc; dacă este sau nu tot o 
planetă mare, urma să se determine prin desfăşurarea într-un 
anumit mod a celor două sonde Pioneer care se deplasau prin 
spaţiu, dincolo de Saturn. 

lar la sfârşitul anului 1983, astronomii de la Laboratorul de 
Propulsie cu Reacţie din California au anunţat că I.R.A.S. - 
telescopul cu infraroşii instalat pe o navă spaţială şi lansat sub 
auspiciile N.A.S.A., cu cooperarea altor ţări - descoperise dincolo 
de Pluto un foarte îndepărtat „corp ceresc misterios", cam de 
patru ori mai mare decât Pământul, care se deplasa spre 
Pământ. incă nu l-au denumit planetă; dar Cronicile Pământului 
nu lasă nici o îndoială asupra concluziei finale. 


În 1983, s-au găsit în Antarctica şi prin alte zone pietre care 
sunt, cu certitudine, fragmente din Lună şi din Marte; iar 
oamenii de ştiinţă nu înţeleg cum s-a putut întâmpla aşa ceva. 
Povestea sumeriană despre Crearea Sistemului Solar, coliziunea 
dintre sateliții lui Nibiru şi Tiamat, şi restul cosmogoniei din 
celebra „Epopee a Creaţiunii" oferă o explicaţie cuprinzătoare. 

Şi ce se poate spune despre textele care descriu crearea 
Omului prin inginerie genetică, fertilizare in vitro şi 
reimplantare? 

Progresele recente ale ştiinţei şi tehnologiei genetice au 
confirmat concepţia sumeriană de evoluţie treptată, pe de o 
parte şi, pe de altă parte, apariţia (altminteri inexplicabilă) a lui 
Homo sapiens avansat biologic, prin ingineria genetică a 
Anunnakilor. Chiar şi foarte recenta metodă a procreerii în 
eprubetă - extragerea unui ovul, impregnarea lui cu spermă 
purificată şi reimplantarea oului fertilizat în uterul unei femei - 
este una şi aceeaşi cu procedura descrisă în textele sumeriene 
din urmă cu câteva milenii. 

Dacă cele două evenimente principale - crearea Pământului şi 
crearea Omului - sunt descrise corect în Biblie, n-ar trebui să 
acceptăm veridicitatea povestirii biblice despre răspândirea 
omenirii pe Pământ? 

lar dacă _istorisirile biblice nu sunt decât o versiune 
condensată a cronicilor sumeriene anterioare, mai detaliate, 
acesta din urmă nu s-ar putea folosi pentru a extinde şi 
completa consemnările biblice despre acele vremuri de început? 

Intrucât şi unele şi celelalte se reflectă reciproc, să ţinem 
oglinda în faţa acestei străvechi flăcări a amintirilor... Să 
continuăm depănarea miraculoasei poveşti. 

După ce a relatat cum Adamul / (literal, „Puiul de pământean") 
a primit facultatea de a procrea, Cartea Facerii trece de la 
descrierea evenimentelor de pe Pământ, în general la saga unei 
anumite ramuri a omenirii: persoana numită Adam şi 
descendenţii săi. 

„lată izvodul neamurilor lui Adam", ne informează Vechiul 
Testament. O asemenea carte, putem presupune cu destulă 
certitudine, a existat fără îndoială. Dovezile sugerează 


convingător că persoana pe care Biblia o numeşte Adam era 
numită de sumerieni Adapa, un pământean „perfecţionat" de 
Enki şi considerat a fi înrudit cu acesta pe cale genetică. 

„Largă înţelegere i-a pregătit Enki, pentru a dezvălui planurile 
Pământului; lui i-a dăruit Cunoaşterea; dar nemurirea nu i-a dat- 
o." 

S-au găsit unele părți din „Povestea lui Adapa"; e foarte 
posibil ca textul complet să fi fost „Izvodul neamurilor lui Adam" 
la care se referă Vechiul Testament. Regii asirieni au avut 
probabil acces la un asemenea document, căci mulți dintre ei 
afirmau că păstraseră unele sau altele dintre virtuțile lui Adapa. 
Sargon şi Sennacherib au susţinut că moşteniseră înţelepciunea 
pe care i-o acordase Enki lui Adapa; Sinsharishkun şi 
Esarhaddon se lăudau că se născuseră „după chipul şi 
asemănarea înţeleptului Adapa"; conform unei inscripţii a lui 
Esarhaddon, acesta înălţase în templul lui Ashur o statuie cu 
faţa lui Adapa; iar Ashurbanipal declara că învățase „secretul 
scrisului tăbliţelor dinainte de Potop" aşa cum îl cunoscuse 
Adapa. 

Sursele sumeriene susţin că existaseră atât culturi rurale - 
agricole şi păstoreşti - cât şi aşezări urbane, înainte ca Potopul 
să fi şters totul de pe suprafaţa Pământului. Cartea Facerii 
relatează că primul fiu al lui Adam şi al Evei, Cain, „era muncitor 
de pământ", iar fratele său, Abel, „era păstor de oi". Apoi, după 
ce Cain a fost exilat din preajma Domnului pentru faptul de a-l fi 
ucis pe Abel, s-au înfiinţat localităţile urbane - Cetățile Omului: 
în ţara Nod, la răsărit de Eden, Cain a avut un fiu pe care l-a 
numit Enoh şi a construit un oraş cu acelaşi nume, care însemna 
„Temelie". Vechiul Testament, pentru care linia urmaşilor lui 
Cain nu prezenta un interes deosebit, trece repede la a patra 
generaţie după Enoh, când s-a născut Lameh: 


Şi Lameh şi-a luat două femei; cea dintâi se numea Ada, 
jar cea de-a doua se numea Tila. 

Și Ada a născut pe label; acesta a fost părintele 

celor ce sălăşluiesc în corturi şi pasc turmele. 

lar numele fratelui său a fost lubal; acesta a fost 


părintele tuturor celor ce cântă din chitară şi din flaut. 
Și Jila a născut şi ea pe Tubal-Cain, 
făurar de unelte de aur, de aramă şi de fier. 


Pseudoepigraficele „Jubileuri", bănuite a fi fost compuse în 
secolul al doilea î.Ch., pe baza unor materiale anterioare, 
adaugă despre Cain informaţia că s-a căsătorit cu propria lui 
soră, Awan, care i l-a născut pe Enoch (Enoh), „aproape de al 
patrulea Jubileu. lar în primul an din prima săptămână a celui 
de-al cincilea Jubileu, pe pământ s-au construit case, iar Cain a 
clădit un oraş şi i-a pus numele Temelie, după numele fiului 
său." De unde proveneau aceste informaţii adiţionale? 

Multă vreme, s-a crezut că această parte a Genezei e 
singulară, fără  confirmări sau paralele în textele 
mesopotamiene. Dar am constatat că lucrurile nu stau chiar 
aşa. 

Mai întâi, găsim o tăbliță babiloniană de la British Museum 
(No. 74329, Fig. 31), catalogată drept „conţinând un mit 
altminteri necunoscut". Totuşi, ea poate fi, de fapt, o versiune 
babiloniano/asiriană din jurul anului 2000 î.Ch. a unui document 
sumerian dispărut, despre descendența lui Cain! 

Copiat de A.R. Miliard şi tradus de W.G. Lambert (Kadmos, 
vol. VI), textul vorbeşte despre începuturile unui grup de oameni 
care erau plugari, corespunzând cu biblicul „muncitor de 
pământ". Aceştia se numesc Ama-kandu - „Oamenii Care în 
Tristeţe Cutreieră"; se remarcă paralela cu condamnarea lui 
Cain: „blestemat să fii tu pe pământul care şi-a deschis gura să 
primească sângele fratelui tău (...) şi fugar să fii pe pământ." Și, 
în modul cel mai remarcabil, şeful acestor exilați mesopotamieni 
se numea Ka "in! De asemenea, la fel ca în povestea biblică: 


A clădit în Dunnu un oraş cu turle gemene. 
Ka'in şi-a însuşit domnia peste oraş. 


Numele localităţii ne intrigă. Întrucât în limba sumeriană 
ordinea silabelor se putea schimba fără a se modifica sensul 
cuvântului, numele se poate silabisi şi NU.DUN, reluând 


denumirea biblică Nud (Nod) ca loc al exilului lui Cain. Numele 
sumerian însemna „locul de sprijin săpat" - foarte asemănător 
cu interpretarea biblică a numelui „Temelie". 

După moartea (sau asasinarea) lui Ka'in, „a fost depus întru 
odihnă în oraşul Dunnu, pe care îl îndrăgea". Asemenea 
povestirii biblice, textul mesopotamian consemnează istoria a 
patru generaţii următoare: fraţii se căsătoreau cu surorile lor şi- 
şi ucideau părinţii, preluând puterea în Dunnu şi colonizând 
locuri noi, dintre care ultimul s-a numit Shupat („Judecată"). 

O a doua sursă indicând în cronicile mesopotamiene povestea 
biblică a lui Adam şi a fiului său Cain se găseşte în textele 
asiriene. Descoperim, de exemplu, o Listă a Regilor Asirieni 
arhaică, ce declară că în cele mai vechi timpuri, când strămoşii 
lor locuiau în corturi - termen reluat in Biblie cu privire la familia 
lui Cain -, patriarhul acestora se numea Adamu, biblicul Adam. 

Mai găsim printre eponimele tradiţionale asiriene ale numelor 
regale combinaţia Ashur-bel-Ka'ini („Ashur, domnul Ka'iniţilor”); 
iar scribii asirieni au stabilit o paralelă între acesta şi sumerianul 
ASHUR-EN.DUNI („Asmute domnul Duni-Xor'), dând de înţeles 
că Kaiinii („Poporul lui Kain") şi Dunii („Poporul din Dun") erau 
unii şi aceiaşi, astfel reafirmându-l pe Cain cel biblic şi Ţara Nod, 
Nud sau Dun. 


După ce a vorbit pe scurt despre linia genealogică a lui Cain, 
Vechiul Testament acordă toată atenţia unei noi linii descinse 
din Adam: „Şi Adam a cunoscut iarăşi pe femeia sa şi ea i-a 
născut un fiu şi i-a pus numele Seth (Set), «căci - a zis ea - mi-a 
dat Dumnezeu altă odraslă, în locul lui Abel, pe care l-a omorât 
Cain>." Apoi, Cartea Facerii adaugă: „Şi a mai trăit Adam, 
după ce i s-a născut Seth, opt sute de ani şi a avut fii şi fiice. 
Deci toate zilele lui Adam au fost nouă sute treizeci de ani. Apoi 
a murit. Şi Seth era în vârstă de o sută cinci ani şi i s-a născut 
Enosh (Enoş). Şi a mai trăit Set, după ce i s-a născut Enosh, opt 
sute şapte ani şi a avut fii şi fiice. Deci toate zilele lui Seth au 
fost nouă sute doisprezece ani. Apoi a murit." 

Numele fiului lui Seth şi al următorului patriarh antediluvian 
de care se interesează Biblia este Enosh; în limba ebraică, a 
ajuns să însemne „uman, muritor" şi este clar că Vechiul 
Testament îl considera ca fiind progenitorul spiţei omeneşti din 
centrul cronicilor străvechi. Cu privire la el, Biblia declară că 
„Atunci au început oamenii să cheme numele Domnului" - altfel 
spus, au început adoraţia şi preoţia. 

Există o serie de texte sumeriene care aduc mai multă lumină 
în această zonă obscură. Porţiunile disponibile din textul Adapa 
declară că acesta a fost „perfecţionat" şi tratat ca un fiu de 
către Enki, în oraşul său Eridu. Prin urmare, este foarte probabil 
ca, aşa cum a sugerat William Hallo în Antediluvian Cities, 
strănepotul lui Enosh să fi fost numit Yared, cu sensul de „Cel 
din Eridu". lată, aşadar, răspunsul: în timp ce îşi pierde interesul 
faţă de descendenţii exilați ai lui Adam, Biblia se concentrează 
asupra patriarhilor din linia genealogică a lui Adam care au 
rămas în Eden - sudul Mesopotamiei - şi au fost cei dintâi 
chemaţi pe calea preoţiei. 

Intr-a patra generaţie după Enosh, fiul întâi născut a fost 
numit Enoch (Enoh); oamenii de ştiinţă cred că, în acest caz, 
numele pornea de la o variantă a rădăcinii ebraice, cu sensul de 
„a instrui, a educa". Despre el, Vechiul Testament afirmă pe 
scurt că „Enoh a umblat în tovărăşia Domnului" şi nu a murit pe 
Pământ, „căci Dumnezeu l-a luat la sine". Acest unic verset 5:24 
al Facerii este dilatat substanţial în extra-biblicele „Cărţi ale lui 


Enoh". Ele descriu amănunţit prima lui vizită la îngerii lui 
Dumnezeu, pentru a fi instruit în domeniul diverselor ştiinţe şi 
etici. Apoi, după ce s-a întors pe Pământ ca să le transmită fiilor 
lui cunoştinţele şi cerinţele preoţiei, a fost luat la cer încă o 
dată, pentru a rămâne definitiv lângă Nefilim (termenul biblic 
cu sensul de „Cei Care Coborâseră"), în locuinţa lor siderală. 

Lista Regilor Sumerieni consemnează domnia clericală a lui 
Enmeduranki în Sippar, apoi poziţia Spaţioportului de sub 
comanda lui Utu/Shamash. Numele său, „Domnul preoţesc al 
Dur-an-ki-lor', arată că învățase în Nippur. O tăbliță puţin 
cunoscută, reprodusă de W.G. Lambert („Enmeduranki şi 
materialele înrudite"), spune următoarele: 


Enmeduranki [era] prinţ în Siopar, 

lubit de Anu, Enlil şi Ea. 

Shamash în Templul Luminos l-a numit. 

Shamash şi Adad [l-au luat] la adunare [a zeilor] (...). 

l-au arătat cum să folosească uleiul pe apă, 

un secret al lui Anu, Enlil şi Ea. 

l-au dat Tăblița Divină, 

tainicul kibdu al Cerului şi al Pământului (...). 

L-au învățat cum să facă socoteli cu numere. 

Când studiile lui Enmeduranki în cunoştinţele secrete ale 
zeilor s-au încheiat, a fost trimis înapoi în Sumer. „Oamenii din 
Nippur, Sippar şi Babilon au fost chemaţi în faţa lui." l-a informat 
despre experienţele lui şi despre înfiinţarea preoţiei. Aceasta 
urma să se transmită, la porunca zeilor, din tată în fiu: „învățatul 
savant, care păzeşte secretele zeilor, îşi va lega cu jurământ fiul 
ales în faţa lui Shamash şi Adad [...) şi îl va instrui în secretele 
zeilor." 

Tăbliţa se încheie cu un post-scriptum: „Aceasta a fost 
seminţia creată de preoţi - cei cărora li se îngăduie să se 
apropie de Shamash şi Adad." 

In perioada celei de-a şaptea generaţii după Enosh, în ajunul 
Potopului, Pământul şi locuitorii săi au fost loviți de o nouă Eră 
Glaciară. Textele mesopotamiene descriu amănunţit suferinţele 
omenirii, lipsurile alimentare, chiar şi canibalismul. Cartea 


Facerii face doar o aluzie la această situaţie, afirmând că, la 
naşterea lui, Noe („Mângâiere") a fost numit astfel de tatăl său 
în speranţa că naşterea lui va aduce mângâiere "de munca şi de 
truda mâinilor noastre, căşunate de pământul pe care l-a 
blestemat Dumnezeu." Varianta biblică spune foarte puţine 
despre Noe, cu excepţia faptului că era „om drept şi fără de 
prihană'". Textele mesopotamiene ne informează că eroul 
Diluviului trăia în Shuruppak, centrul medical condus de Sud. 
Scrierile sumeriene relatează că, pe măsură ce dificultăţile 
omenirii creşteau, Enki a propus, iar Enlil s-a opus vehement, să 
se ia măsuri pentru uşurarea acestor suferinţe. Ceea ce-l supăra 
peste poate pe Enlil erau relaţiile sexuale tot mai intense între 
tinerii Anunnaki şi Fiicele Omului. Cartea Genezei descrie 
„luarea nevestelor" de către Nefilim cu următoarele cuvinte: 


Şi a ajuns să se întâmple, 

Când Pământenii sporeau la număr 

pe fața Pământului, 

şi li se năşteau fiice 

Ca fiii zeilor 

să vadă fiicele Pământenilor care se potriveau cu ei, 
Și şi-au luat neveste după bunul plac. 


O „tăbliță mitică" (CBS-14061) remarcată de E. Chiera („Texte 
religioase sumeriene"), spune povestea acelor zile de demult şi 
a unui zeu tânăr numit Martu, care s-a plâns că şi lui ar fi trebuit 
să i se permită căsătoria cu o soţie de neam omenesc. S-a 
întâmplat, începe textul, atunci când 


Oraşul Nin-ab exista, 

Shid-tab nu exista; 

Sfânta tiară exista, sfânta coroană nu exista (...) 
Locuire împreună era (...) 

Naştere [de copii] era. 


„Nin-ab," continuă textul, „era un oraş din Marea Ţară 
locuită." înaltul său preot, un muzicant talentat, avea o soţie şi o 
fiică. 

În timp ce oamenii se adunau să le aducă zeilor carnea friptă 
a jertfelor, Martu, care era celibatar, a văzut-o pe fiica preotului. 
Dorind-o, s-a dus la mama lui şi i s-a plâns: 

În oraşul meu am prieteni, ei şi-au luat neveste. 

Am tovarăşi, şi-au luat neveste. 

În oraşul meu, spre deosebire de ei, eu nu mi-am 

luat nevastă; 

Nu am nevastă, nu am copii. 


Întrebând ce fecioară dorită de el „îi aprecia căutătura", zeiţa 
şi-a dat consimţământul. Atunci, ceilalţi zei tineri au pregătit un 
ospăț; căsătoria a fost anunţată, „în oraşul Nin-ab, omenii cu 
sunetul tobei de aramă au fost chemaţi; cele şapte tamburine 
au sunat". 

Această apropiere tot mai accentuată între tinerii astronauți şi 
descendentele Lucrătorului Primitiv nu era pe placul lui Enlil. 
Textele sumeriene ne spun că, „pe măsură ce [ara se întindea 
şi oamenii se înmulţeau", Enlil devenea tot mai „tulburat de 
pronunţările Omenirii" şi de pasiunea ei pentru sex şi pofte. 
Împerecherile Anunnakilor cu fiicele Omului îl făceau să nu 
doarmă noaptea. „lar Domnul a spus: «îl voi distruge pe 
Pământeanul pe care l-am creat, ştergându-l de pe faţa 
Pământului.»" 

Textele ne informează că, atunci când s-au hotărât să se sape 
minele adânci din Abzu, Anunnakii au început să construiască şi 
o staţie de monitorizare ştiinţifică, în capătul Africii. Aceasta i-a 
fost dată în sarcină lui Ereshkigal, o nepoată a lui Enlil. O 
epopee sumeriană relatează periculoasa călătorie a lui Enki şi 
Ereshkigal din Mesopotamia până în acel îndepărtat ţinut 
muntos (Kur) - textul implicând că Ereshkigal a fost fie răpită, fie 
silită de către Enki în vreun alt mod să-l însoţească, fiind „dusă 
în Kur ca pradă". 

(Ereshkigal, ştim din alte povestiri, a fost atacată ulterior la 
staţie de către Nergal, unul dintre fiii lui Enki, în urma unei 


insulte în care a fost implicat un emisar al ei. În ultimul moment, 
Ereshkigal şi-a salvat viaţa oferindu-i-se lui Nergal de soţie, 
pentru a controla împreună „Tăbliţele înţelepciunii" din staţie.) 

Enlil a prins ocazia de a scăpa de Pământeni în momentul 
când staţia sa ştiinţifică din capătul Africii a început să raporteze 
o situaţie periculoasă: calota glaciară din Antarctica, în creştere, 
devenise instabilă, stând rezemată pe un strat de clisă 
alunecoasă. 

Problema era că această instabilitate apăruse tocmai când 
Nibiru se apropia de Pământ; iar atracţia gravitaţională a lui 
Nibiru putea perturba echilibrul calotei de gheaţă, facând-o să 
alunece în Oceanul Antarctic. lmensele valuri astfel provocate 
puteau inunda tot globul. 

Când lIgigii de pe orbită au confirmat certitudinea acestei 
catastrofe, Anunnakii au început să se adune în Sippar, la 
spaţioport. Enlil, însă, a insistat ca omenirea să nu fie anunţată 
despre Diluviul iminent; la o sesiune specială a Adunării Zeilor, i- 
a pus pe toţi şi mai ales pe Enki, să jure păstrarea secretului. 

Ultimul fragment din textul Atra-Hasis, o parte importantă a 
„Epopeii lui Ghilgameş", precum şi alte texte mesopotamiene 
descriu pe larg evenimentele care au urmat - felul cum 
catastrofa Potopului a fost folosită de Enlil pentru a anihila 
omenirea; şi cum Enki, împotrivindu-se hotărârii impuse de Enlil 
Adunării Zeilor, a complotat spre a-l salva pe credinciosul său 
discipol Ziusudra („Noe"), proiectându-i un submarin care putea 
rezista avalanşei apelor. 

Anunnakii înşişi, la un semnal, „s-au înălţat" cu Ru-kub Hani 
(„carele zeilor"), navele cu rachete „aprinzând pământul cu 
văpaia lor". Gravitând pe orbită cu navetele, au privit îngroziţi 
revărsarea valurilor de jos. O colosală inundație a măturat totul 
de pe suprafaţa planetei: A.MA.RU BA.UR RA.TA - „Potopul le-a 
şters pe toate". Sud, care crease Omul împreună cu Enki, „a 
văzut şi a Plâns (...) Ishtar a ţipat ca o femeie în durerile facerii 
(...) zeii, Anunnakii, au lăcrimat împreună cu ea". Rostogolindu- 
se înainte şi-napoi, valurile uriaşe străbăteau solul, lăsând în 
urmă vaste depuneri de mâl: „Tot ceea ce fusese creat s-a 
întors în lut." 


În The 12th Planet, am prezentat dovezile concluziei 
noastre că Diluviul, punând brusc capăt ultimei Ere Glaciare, a 
avut loc cu circa 13.000 de ani în urmă. 

In timp ce apele Potopului „se retrăgeau de pe pământ", 
potolindu-se treptat, Anunnakii au început să aterizeze pe 
Muntele Nisir („Muntele Salvării") - Muntele Ararat. Tot acolo a 
sosit şi Ziusudra/Noe, cu nava pilotată de un navigator pe care i- 
| pusese la dispoziţie Enki. Indignat, Enlil a descoperit că 
„sămânţa Omenirii" se salvase; dar Enki l-a convins să se 
înduplece: zeii, a argumentat el, nu mai puteau trăi pe Pământ 
fără ajutorul omului. „Şi Dumnezeu i-a binecuvântat pe Noe şi 
pe fiii lui şi le-a spus: «Fiţi rodnici şi vă înmulţiţi şi îndestulaţi din 
nou Pământul.»" 

Vechiul Testament, focalizându-şi interesul numai asupra 
liniei genealogice a lui Noe, nu mai nominalizează şi alţi 
pasageri din nava de salvare. Dar textele despre Potop mai 
amănunțite din Mesopotamia îl menţionează şi pe navigatorul 
Arcei şi dezvăluie faptul că, în ultimul moment, au sosit la bord 
şi prietenii sau ajutoarele lui Ziusudra (cu familiile lor). 
Versiunile greceşti ale relatării, de Berossus, afirmă că, după 
Diluviu, Ziusudra, familia lui şi pilotul au fost luaţi de zei să 
locuiască împreună; ceilalţi oameni au fost îndrumați să-şi 
găsească singuri drumul înapoi spre Mesopotamia. 

Problema imediată cu care se confruntau toţi cei salvaţi era 
hrana. Lui Noe şi fiilor lui, Domnul le-a spus: „Toate vieţuitoarele 
care sunt pe pământ şi toate cele ce zboară în ceruri şi toate 
care se târăsc pe pământ şi toţi peştii din mare în mâinile 
voastre sunt date; toate care se împerechează şi viețuiesc vor fi 
ale voastre să le mâncaţi." După care urmează un adaus 
semnificativ: „Ca plante ierboase, v-am dat grâne de tot felul." 

Această declaraţie aproape neobservată (Facerea, 9:3), care 
se referă la originile agriculturii, este argumentată substanţial în 
scrierile sumeriene. Cercetătorii sunt de acord că agricultura a 
apărut în semiluna Mesopotamia-Siria-lsrael, dar nu pot explica 
de ce nu a început să se practice pe câmpii (unde cultivarea e 
uşoară), ci mai degrabă pe podişuri. Au convenit că ea a început 
cu recoltarea „strămoşilor sălbatici" ai grâului şi orzului, cu vreo 


12.000 de ani în urmă, dar sunt nedumeriţi de uniformitatea 
genetică a acestor cereale timpurii; şi sunt complet incapabili să 
explice realizarea botano-genetică prin care - într-un interval de 
doar 2.000 de ani - plantele sălbatice şi-au dublat, triplat şi 
cvadruplat perechile de cromozomi, pentru a deveni grâul şi 
orzul cultivabil de o valoare nutritivă uluitoare, cu incredibila 
capacitate de a creşte aproape oriunde şi cu neobişnuitele 
recolte semestriale. 

Pe lângă aceste enigme, se adaugă la fel de marea bruscheţe 
cu care au început să apară tot felul de legume şi fructe, din 
acelaşi nucleu regional şi aproape în acelaşi timp, precum şi 
„domesticirea" simultană a animalelor, începând cu oile şi 
caprele, care furnizau carne, lapte şi lână. 

Cum s-au întâmplat toate în acel moment? Ştiinţa modernă 
încă nu a găsit răspunsul; dar textele sumeriene l-au oferit cu 
mii de ani în urmă. Asemenea Bibliei, relatează cum a început 
să se dezvolte agricultura după Potop, când (cu cuvintele 
Genezei) „Noe a început ca soţ"; dar, la fel ca Biblia, care care 
consemnează că avuseseră loc munci agricole (ale lui Cain) şi 
de păstorit (al lui Abel) cu multă vreme înainte de Potop, 
cronicile sumeriene ne vorbesc şi ele despre apariţia culturilor 
de plante şi animale în timpurile preistorice. 

Când Anunnakii aterizaseră pe Pământ, declară un text 
intitulat de cercetători „Mitul vitelor şi al grânelor", încă nu 
existau nici unele din cerealele sau vitele domesticite: 


Când de pe înălțimile Cerului pe Pământ 
i-a făcut Anu pe Anunnaki să coboare, 
Grânele încă nu încolțiseră, încă nu rodiseră (...). 
Nu erau oi, 

nici un miel nu se fătase încă; 

Nu era capră, 

nici ied nu fusese fătat. 

Oaia încă nu-şi născuse mieii, 

capra nu adusese pe lume iedul. 

Țesutul [lânei] nu se ivise încă, 

nu era cunoscut. 


Apoi, în „Camera de Creaţie" a Anunnakilor - laboratorul lor de 
manipulare genetică - „frumos s-au făurit" Lahar („animale de 
lână") şi Anshan („cereale"): 


În zilele acelea, 

în Camera Facerii a zeilor, 

în Casa Făuririi, pe Movila Pură, 

Lahar şi Anshan frumos s-au făurit. 

Sălaşul era plin cu hrană pentru zei. 

Din înmulţirea de Lahar şi Anshan 
Anunnakii, pe Sfântul Munte-al lor, se-nfruptă - 
dar nu se saturau. 

Laptele bun din ugerul oii 

Anunnakii, pe Sfântul Munte-al lor, îl beau - 
dar nu se saturau. 


Muncitorii Primitivi - cei care „nu cunoşteau mâncatul pâinii 
(...) care mâncau plante cu gura" - existau deja: 


După ce Anu, Enlil, Enki şi Sud îi făruiseră pe oamenii cu cap- 
negru. 

Plantele ce desfată le-au înmulțit în Ţară. 

Animale pe patru picioare au trezit cu meşteşug la viață; 

în E.DIN le-au pus. 


Astfel, în scopul de a mări producţia de cereale şi vite, pentru 
a-i sătura pe Anunnaki, s-a luat o hotărâre: ca NAM.LU.GAL.LU - 
„omenirea civilizată" - să fie învățată „munca pământului" şi 
„creşterea oilor (...) spre folosul zeilor": 


Spre folosul celor ce satură, pentru oile pure 
Omenirea Civilizată a luat ființă. 


La fel cum descrie ceea ce-şi începuse existenţa în acele 
vremuri de început, textul enumera şi sortimentele domesticite 
care încă nu fuseseră create: 


Ceea ce prin sădire se înmulţeşte, 

încă nu se făurise; 

Terasele nu erau încă bătătorite (...) 

Grâul triplu de treizeci de zile nu exista; 

Grâul triplu de patruzeci de zile nu exista; 

Grâul mărunt, grâul de munte, 

grâul curatului A.DAM nu exista (...). 

Legumele cu tuberculi ale câmpului încă nu se iviseră. 


După cum vom vedea, acestea au fost aduse pe Pământ de 
Enlil şi Ninurta, la câtva timp după Potop. 

După ce Diluviul măturase totul de pe suprafaţa Pământului, 
prima problemă cu care s-au confruntat Anunnakii a fost aceea 
de a obţine seminţele necesare pentru reluarea cultivărilor. Din 
fericire, pe Nibiru fuseseră trimise specimene de cereale 
domesticite; iar acum, „Anu i le-a adus, din cer, lui Enlil". Enlil a 
căutat un loc sigur unde seminţele puteau fi sădite, pentru a lua 
de la început agricultura. Pământul era încă acoperit de ape şi 
singurul loc ce părea potrivit era „muntele cedrilor aromaţi”. 
Intr-un text fragmentat, reprodus de S.N. Kramer în 
Sumerische Literarische Texte aus Nippur, citim: 


Enlil a urcat pe pisc şi a ridicat ochii; 

A privit în jos: acolo era de ape plin ca marea. 

A privit în sus: acolo era muntele cedrilor aromați. 
A cărat orzul, l-a sădit pe munte. 

Ceea ce rodeşte a cărat, 

a sădit boabele de cereale pe munte. 


Alegerea Muntelui Cedrilor de către Enlil şi convertirea sa într- 
un Loc Interzis („Sfânt") nu a fost, după toate probabilitățile, 
întâmplătoare. În tot Orientul Apropiat - ba chiar, în întreaga 
lume - nu există decât un singur Munte al Cedrilor, unic şi de 
faimă universală: în Liban. A rămas până în zilele noastre locul 
unei vaste platforme, susţinută pe blocuri de piatră colosale, 
considerată şi astăzi o minune a tehnologiei - la Baalbek (Fig. 


32). Aşa cum am arătat pe larg în The Stairway to Heaven, 
acesta era un Loc de Aterizare al Anunnakilor: o platformă 
despre care legendele persistă în a susţine că a fost construită 
în epoca antediluviană, încă de pe vremea lui Adam. 

Era singurul loc, după Potop, imediat convenabil pentru 
manevrele navetelor spaţiale: spaţioportul de la Sippar fusese 
măturat şi îngropat sub straturi de noroi. 

Având la dispoziţie seminţele, se punea întrebarea unde să le 
sădească. Şesurile, încă pline de mâl şi apă, erau improprii 
locuirii. Podişurile, deşi degajate de avalanşa apelor, erau 
îmbibate de ploile care începuseră odată cu epoca neotermală. 
Râurile încă nu-şi găsiseră noile cursuri; apele nu aveau unde să 
se scurgă; cultivarea era imposibilă. Citim într-un text sumerian 
următoarea descriere: 

Foametea era cruntă, nimic nu se producea. 

Micile râuri nu se curăţiseră, noroiul nu era dus de ape [...). 

În nici un ținut nu creșteau roade, numai buruieni. 


Cele două mari râuri ale Mesopotamia, Eufratul şi Tigrul, 
curgeau nici ele bine: „Eufratul nu-şi revenise, damnes 
nefericirea; Tigrul era abătut din matcă, zguduit şi vătămat." Cel 
care şi-a asumat sarcina de a clădi baraje în munţi, de a săpa 
noi canale pentru râuri şi de a asana excesul de apă a fost 
Ninurta: „La care domnul îşi pune la contribuţie măreaţa minte; 
Ninurta, fiul lui Enlil, face să apară lucruri mari": 


Ca să apere pământul, un straşnic zid a înălțat. 
Cu ciocanul pietrele le-a sfărâmat; 

Stânci a-ngrămăadlit eroul, o aşezare a făcut [...). 
Apele ce se împrăştiaseră, le-a adunat; 

Cele risipite de munti le-a îndrumat 


şi-n jos spre Tigru le-a trimis. 

Apele crescute se scurg de pe pământul lucrat. 

Și-acuma, iată - 

Toate de pe Pământ se bucură în fața lui Ninurta, 

domnul pământului. 

Un text lung, reconstituit treptat de savanţi, „Faptele şi 
izbânzile lui Ninurta", adaugă o notă tragică la eforturile 
acestuia de a readuce ordinea pe Pământul din autoritatea lui. 
Pentru a acoperi toate punctele-problemă simultan, Ninurta 
alerga din loc în loc, prin munţi, cu aeronava; dar „Pasărea 
înaripată pe culme i s-a zdrobit; vârfurile aripilor la pământ s-au 
prăbuşit". (Un vers neclar sugerează că a fost salvat de Adad.) 

Ştim din textele sumeriene că pe versanţii munţilor s-au 
cultivat mai întâi pomi fructiferi, arbuşti şi, cel mai probabil, 
struguri. Anunnakii, afirmă textele, au dat omenirii „gustoşii 
struguri albi şi deliciosul vin alb; minunaţii struguri negri şi 
aromatul vin roşu". Nu e de mirare când citim în Biblie că „Noe a 
început ca soţ, a sădit o vie; şi a băut vinul şi s-a îmbătat". 

Când canalele de drenaj realizate în Mesopotamia de Ninurta 
au făcut posibilă agricultura pe câmpii, Anunnakii „au adus jos 
de pe munte cerealele", iar „Tara [Sumer] cu grâul şi orzul a 
făcut cunoştinţă." 

În mileniile care au urmat, omenirea l-a venerat pe Ninurta ca 
fiind cel ce a învăţat-o agricultura; arheologii au găsit chiar şi un 
„Almanah al fermierului", atribuit lui, într-un sit sumerian. 
Numele său akkadian era Urash - „Cel cu Plugul"; un sigiliu 
cilindric sumerian îl reprezintă (alţii consideră că pe Enlil) 
dăruind omenirii plugul (Fig. 33). 


Figura 33 


Dacă Enlil şi Ninurta sunt creditaţi cu aducerea agriculturii pe 
Pământ, meritul domesticirii turmelor îi revine lui Enki. Era după 
ce începuse cultivarea primelor cereale, dar încă nu apăruseră 
„grânele care se înmulţesc", cele cu cromozomi dublaţi, triplaţi 


şi cvadruplaţi; acestea au fost create de Enki pe cale artificială, 
cu consimţământul lui Enlil: 


În vremea aceea, Enki i-a vorbit lui Enlil: 

„Părinte Enlil, turmele şi grânele te-au bucurat pe Sfântul 
Munte, 

tare s-au înmulțit pe Sfântul Munte. 

Haide ca noi, Enki şi Enlil, să poruncim: 

Făptura cea cu lână şi grâul ce se-nmulţeşte 

să ne aducă jos de pe Sfântul Munte. " 

Enlil a fost de acord şi a urmat belşugul: 

Făptura cea cu lână într-o stână au pus-o. 

Boabele ce încolţesc le-au dat mamei, 

pentru grâne au hotărât un loc. 

Lucrătorului i-au dat plugul şi jugul (...). 

Ciobanul scoate belşug din stână; 

Tânăra femeie belşug de roade aduce; 

înalță capul pe câmpie: 

Belşugul a venit de la cer. 

Făptura cu lână şi grânele ce sunt sădite 

în splendoare au rodit. 

Belşugul oamenilor adunați li s-a dăruit. 


Revoluţionara unealtă argicolă - un instrument de lemn, 
simplu, dar ingenios conceput - plugul, a fost la început tras, 
după cum declară textul de mai sus, cu ajutorul unui jug pus 
peste gâtul muncitorilor agricoli. Apoi, însă, Enki „a dat naştere 
vietăţilor mai mari", vitele domesticite şi taurii i-au înlocuit pe 
oameni la trasul plugului (Fig. 34). Astfel, conchid textele, zeii 
„au mai saa pământului". 

În timp ce Ninurta era ocupat să îndiguiască munţii care 
mărgineau Mesopotamia şi să-i asaneze câmpiile, Enki s-a întors 


în Africa să examineze pagubele pe care le pricinuise acolo 
Potopul. 

După cum a reieşit, Enlil şi copiii lui au ajuns să stăpânească 
toate teritoriile mai înalte din sud-est (Elamul, încredinţat lui 
Inanna/Ishtar), din nord-vest (Munţii Taurus şi Asia Mică, date în 
seama lui Ishkur/Adad), cu podişul ce se arcuieşte între ele 
controlat de Ninurta în sud şi de Nannar/Sin în nord. Enlil însuşi 
a păstrat poziţia centrală, dominând vechiul E.DIN; Locul de 
Aterizare de pe Muntele Cedrilor a fost pus sub comanda lui 
Utu/Shamash. Unde urmau să se ducă Enki şi clanul său? 

Întrucât Enki superviza Africa, i-a fost clar că numai Azu - 
sudul continentului - îi era insuficient. La fel ca în Mesopotamia, 
„belşugul" trebuia să se bazeze şi în Africa pe culturile din 
luncile râurilor; iar Enki şi-a îndreptat atenţia şi cunoştinţele, 
făcând planuri, spre recuperarea Văii Nilului. 

Egiptenii, după cum am văzut, susțineau că marii lor zei 
veniseră în Egipt din Ur (care înseamnă „locul vechi"). Conform 
lui Manetho, domnia lui Ptah peste pământurile Nilului a început 
cu 17.900 de ani înaintea lui Menes; prin urmare, în jurul anului 
21.000 î.Ch. Nouă mii de ani mai târziu, Ptah i-a predat 
domeniul egiptean fiului său Ra; dar domnia acestuia din urmă a 
fost întreruptă brusc după doar un mileniu, deci prin anul 11.000 
î.Ch.; după calculele noastre, atunci a avut loc Potopul. 

Apoi, credeau egiptenii, Ptah a revenit în Egipt ca să se 
angajeze în marile lucrări de refacere şi să-l ridice efectiv din 
apele inundaţiilor. Găsim texte sumeriene care atesta în mod 
similar că Enki s-a dus în teritoriile din Meluhha (Etiopia/Nubia) 
şi Magan (Egipt), spre a le face locuibile pentru oameni şi 
animale: 


Purcede spre Țara Meluhha; 

Enki, domn din Abzu, îi hotărăşte soarta: 

Pământ negru, fie ca ai tăi copaci să crească mari, 
fie să se asemuliască celor de pe Podiş. 

Fie ca tronurile să-ți umple palatele regale. 

Fie ca trestiile să-ți fie mari, 

fie asemenea trestiilor de pe Podiş (...). 


Fie ca taurii tăi să crească, 

fie asemenea taurilor de pe Podiş (...). 

Fie ca argintul tău cu aurul să se asemene, 

Fie ca arama ta cositor şi bronz să pară (...). 

Fie ca poporul tău să se înmulțească; 

Fie ca eroul tău neînfricat ca taurul să pornească [...). 


Aceste documente sumeriene, asociindu-l pe Enki cu ţinuturile 
africane ale Nilului, dobândesc o dublă semnificaţie: 
coroborează legendele egiptene cu cele mesopotamiene şi îi 
leagă pe zeii sumerieni - în special, zeii lui Enki - de zeii din 
Egipt; căci Ptah, credem, nu era altul decât Enki. 

Figura 35 

După ce terenurile au redevenit practicabile, Enki a împărțit 
continentul african, pe toată lungimea sa, între cei şase fii ai lui 
(Fig. 35). Domeniul din extremitatea sudică i s-a acordat din nou 
lui NER.GAL („Marele Veghetor") şi soției sale, Ereshkigal. La 
nord de el, în bazinele minereşti, a fost instalat GIBIL („Cel de 
Foc"), după ce a învăţat de la tatăl său secretele metalurgiei. 
NIN.A.GAL („Prinţul Marilor Ape") a primit, cum sugerează şi 
numele, regiunea marilor lacuri şi a izvoarelor Nilului. Mai spre 
nord, pe platoul cu păşuni al Sudanului, a primit domnia cel mai 
tânăr fiu, DUMU.ZI („Fiul Care Este Viaţă"). 

Identitatea încă a unui fiu este disputată printre oamenii de 
ştiinţă (vă vom prezenta mai târziu propria noastră soluţie). Dar 
nu încape nici o îndoială cine era cel de-al şaselea fiu - practic, 
primul născut al lui Enki şi moştenitorul legal. Era MAR.DUK 
(„Fiul Movilei Pure"). Întrucât unul dintre cele cinci epitete ale lui 
era ASAR, care sună foarte asemănător cu egipteanul As-sar 
(„Osiris", în greceşte), unii savanţi au speculat că Marduk şi 
Osiris ar fi fost unul şi acelaşi. Dar aceste epitete (ca 
„Atotputernicul“ sau „Cutremurătorul") li se aplicau mai multor 


zeități diverse, iar Asar însemnând „Atoate-Văzătorul", era şi 
numele-epitet al zeului asirian Ashur. 

De fapt, găsim mai multe similitudini între babilonianul 
Marduk şi zeul egiptean Ra: cel dintâi era fiul lui Enki, cel din 
urmă, al lui Ptah, cei doi, Enki-Ptah, fiind după opinia noastră 
unul şi acelaşi; câtă vreme Osiris era strănepotul lui Ra şi, astfel, 
membru al unei generaţii mult ulterioare celei a lui Ra sau a lui 
Marduk. De fapt, în textele sumeriene se găsesc probe risipite, 
dar persistente, confirmând opinia că zeul numit Ra de egipteni 
şi cel numit Marduk de mesopotamieni reprezentau aceeaşi 
divinitate. Astfel, un imn auto-laudativ al lui Marduk (tăbliţa 
Ashur/4125) declară că unul din epitetele sale era „Zeul 
IM.KUR.GAR RA" - „Ra Care Lângă Ţara Muntoasă Locuieşte". 

Mai mult, există dovezi documentare că sumerienii erau la 
curent cu numele egiptean al zeităţii, Ra. Numele personale ale 
unor sumerieni încorporau numele divin RA; iar tăbliţele de pe 
vremea Dinastiei a lll-a Ur îl menţionează pe „Dingir Ra" şi 
templul său, E.Dingir.Ra. Apoi, după căderea acelei dinastii, 
când Marduk a dobândit supremaţia în oraşul său favorit, 
Babilonul, numele lui sumerian, KA.DINGIR („Poarta Zeilor") a 
fost schimbat în KA.DINGIR.RA - „Poarta Zeilor a lui Ra". 

Într-adevăr, după cum vom demonstra în curând, ascensiunea 
lui Marduk la supremație a început în Egipt, unde cel mai 
cunoscut monument al său - Marea Piramidă din Gizeh - a jucat 
un rol crucial în turbulenta lui carieră. Dar Marele Zeu al 
Egiptului, Marduk/Ra, jinduia să conducă întregul Pământ, 
făcând-o din vechiul „Buric al Pământului" din Mesopotamia. 
Această ambiţie l-a împins să abdice de pe tronul divin al 
Egiptului, în favoarea copiilor şi nepoților lui. 

Habar n-avea că acest lucru urma să ducă la două Războaie 
ale Piramidelor şi aproape la propria lui moarte. 


7 . CÂND PĂMÂNTUL ERA ÎMPĂRŢIT 


„Şi fiii lui Noe care au ieşit din arcă erau Shem, Ham şi Japhet 
(...) aceştia erau cei trei fii ai lui Noe în faţa cărora se întindea 
tot Pământul." 

Astfel, povestea biblică a Potopului, urmată de o recitare a 
„IZvodului Neamurilor" (Facerea, 10), este un document unic, 
iniţial pus la îndoială de savanţi, întrucât enumera state şi 
naţiuni necunoscute, apoi analizat critic şi în cele din urmă - 
după un secol şi jumătate de descoperiri arheologice - constatat 
a fi de o uluitoare precizie. Este un document care conţine o 
bogăţie de informaţii istorice, geografice şi politice de încredere, 
privind ridicarea resturilor omenirii din noroiul şi pustiul care au 
urmat Potopului, pe culmile civilizaţiei şi ale imperiilor. 

Lăsând la sfârşit cea mai importantă linie genealogică, a lui 
Shem, „Izvodul Neamurilor" începe cu urmaşii lui Japhet („Cel 
Frumos"): „Şi fiii lui Japhet: Gomer şi Magog şi Madai, Javan şi 
Tubal şi Meshech şi Tiras; şi fiii lui Gomer: Ashkenaz şi Riphat şi 
Togarmah; şi fiii lui Javan: Elishah şi Tarshish, Kittim şi Dodanim. 
Din ei s-au coborât neamurile insulelor." Dacă generaţiile 
ulterioare s-au răspândit astfel în zonele de coastă şi pe insule, 
a trecut neobservat faptul că toate cele şapte naţiuni/fii dintâi 
corespundeau podişurilor Asiei Mici, din regiunile Mării Negre şi 
ale Mării Caspice - podişuri care au fost locuibile la scurt timp 
după Potop, spre deosebire de zonele litorale mai joase şi 
insulele care au putut fi locuite abia mult mai târziu. 

Urmaşii lui Ham („Cel Ce E Fierbinte" şi, de asemenea, „Cel 
De Culoare închisă"), mai întâi, „Cush şi Mizra'im şi Put şi 
Canaan", iar apoi o pleiadă de alte naţiuni-state, corespund 
populațiilor africane din Nubia, Etiopia, Egipt şi Libia, ca nuclee 
ale repopulării Africii, începând iarăşi cu regiunile de la altitudini 
ridicate, pentru a se propaga apoi pe şesuri. 

„Şi Shem, tatăl tuturor celor ce s-au coborât din Eber, a avut 
şi el odrasle; era fratele mai mare al lui Japhet." Primii fii-naţiuni 
ai lui Shem au fost „Elam şi Ashur, Arpakhshad şi Lud şi Aram," 
naţiuni-state care cuprindeau podişurile arcuite din Golful Persic 
până în sudul Mării Mediterane la nord-vest, mărginind marea 
„Țară-Dintre-Râuri", care încă nu era locuibilă. Acelea erau 
pământurile care s-ar putea numi Zona Spaţioportului: 


Mesopotamia, unde se aflase spaţioportul antediluvian; Muntele 
Cedrilor, unde rămăsese în funcţiune Locul de Aterizare; Ţara lui 
Shalem, unde urma să se înfiinţeze Centrul de Control al Misiunii 
postdiluvian; şi peninsula Sinai, învecinată, locul viitorului 
spaţioport. Numele strămoşului tuturor acestor naţiuni, Shem - 
însemnând „Camera Cerului" - era aşadar foarte potrivit. 

Larga divizare a omenirii în trei ramuri, aşa cum o relatează 
Biblia, nu a urmat numai geografia şi topografia zonelor în care 
se  răspândise omul, ci şi împărţirea Pământului între 
descendenţii lui Enlil şi cei ai lui Enki. Shem şi Japhet sunt 
prezentaţi în Biblie ca fraţi buni, câtă vreme atitudinea faţă de 
spita lui Ham - şi mai ales cea a lui Canaan - constituie una 
dintre amintirile neplăcute. De aici se revendică povestiri pe 
care le vom spune mai târziu - relatări despre zei şi oameni şi 
despre războaiele lor. 

Tradiţia împărţirii vechii lumi locuite în trei părţi corespunde, 
de asemenea şi cu ceea ce ştim despre ascensiunea 
civilizaţiilor. 

Savanţii au recunoscut o bruscă schimbare a culturii omeneşti 
în jurul anului 11.000 î.Ch. - perioada Potopului, conform 
descoperirilor noastre - şi au numit acea epocă a domesticirii 
Mezoliticul (Epoca Pietrei Mijlocii). Cam prin 7400 î.Ch. - după 
exact 3.600 de ani - se situează un alt progres neaşteptat. 
Oamenii de ştiinţă l-au numit Neoliticul (Epoca Pietrei Noi); dar 
principala sa trăsătură a fost trecerea de la piatră la argilă şi 
apariţia olăritului. lar apoi, „în mod neaşteptat şi inexplicabil" - 
dar peste exact 3.600 de ani - pe câmpia dintre Eufrat şi Tigru a 
înflorit (în jurul anului 3800 î.Ch.) marea civilizaţie sumeriană. A 
fost urmată, cam prin 3100 î.Ch., de civilizaţia Râului Nil; iar pe 
la 2800 î.Ch. şi-a făcut apariţia a treia civilizaţie a antichităţii, 
cea de pe Râul Indus. Acestea au fost cele trei regiuni alocate 
omenirii; din ele au evoluat naţiunile Orientului Apropiat, ale 
Africii şi ale Indo-Europei, diviziune consemnată fidel în „Izvodul 
neamurilor" din Vechiul Testament. 

Toate acestea, susţin cronicile sumeriene, au fost rezultatul 
unor decizii deliberate ale Anunnakilor: 


Anunnakii care hotărăsc sorții s-au aşezat la sfat în legătură 
cu Pământul. Cele patru regiuni le-au creat. 


Cu aceste cuvinte simple, reproduse în mai multe texte 
sumeriene, s-a hotărât destinul postdiluvian al Pământului şi al 
locuitorilor săi. Celor trei civilizaţii ale omenirii li s-au atribuit trei 
regiuni; a patra a fost reţinută Anunnaki pentru propria lor 
folosinţă. A primit numele TIL.MUN, „Tara Rachetelor". 

În The Stairway to Heaven am prezentat dovezile care 
identifică Tilmun cu peninsula Sinai. 

Deşi, în privinţa locuirii omeneşti, descendenţii lui Shem - 
„Locuitorii Nisipurilor" din scripturile egiptene -au fost cei care 
puteau locui în zonele neinterzise ale peninsulei, când s-a pus 
problema alocării de teritorii alături de Anunnaki, s-au ivit 
disensiuni profunde. Controlul asupra locului pentru spaţioportul 
postdiluvian era sinonim cu controlul legăturilor dintre Pământ şi 
Nibiru, după cum arătaseră atât de clar experienţele cu Kumarbi 
şi Zu. În rivalitatea redeşteptată dintre clanurile lui Enlil şi Enki, 
se cerea o autoritate neutră asupra Ţării Rachetelor. 

Soluţia a fost ingenioasă. Sora lor, Sud, avea drepturi egale cu 
ei. Ca fiică a lui Anu, purta titlul de NIN.MAH („Mare Doamnă"). 
Făcea parte din primul grup al Marilor Anunnaki care veniseră ca 
pionieri pe Pământ şi din Panteonul celor Doisprezece. l-a făcut 
un fiu lui Enlil, o fiică lui Enki, şi era numită cu drag Mammi 
(„Mama Zeilor"). A ajutat la facerea Omului. Cu talentele ei 
medicale, a salvat multe vieţi şi era cunoscută de asemenea ca 
NIN.TI („Doamna Viaţă"). Dar nu a avut niciodată dominioane 
proprii. Nimeni nu s-a opus ideii ca Tilmun să devină domeniul 
ei. 

Peninsula Sinai e aridă, ocupată cu piscuri înalte de granit în 
sud, un platou montan în centru şi o câmpie cu sol dur în 
treimea nordică, înconjurată cu lanţuri de coline şi munţi tociţi. 
Urmează o fâşie de dune, coborând spre coasta mediteraneană. 
Dar, în locurile unde se poate reţine apa, ca în cele câteva oaze 
sau în luncile râurilor care se umplu în timpul scurtelor ploi de 
iarnă şi menţin umezeala sub suprafaţă, cresc luxuriant curmali, 
legume şi fructe, iar turmele de oi şi capre pot să pască. 


Regiunea trebuie să fi fost şi în urmă cu câteva milenii la fel 
de dificilă ca acum. Dar, deşi lui Sud i s-a făcut o locuinţă într- 
unul din şirurile reconstruite din Mesopotamia, ea s-a hotărât să 
intre personal în posesia regiunii montane. Cu toate atributele 
statutului şi ale cunoştinţelor ei, a jucat întotdeauna un rol 
secundar. Când a venit pe Pământ, fusese tânără şi frumoasă 
(Fig. 36a); acum era bătrână, poreclită pe la spate „Vaca" (Fig. 
36b). Prin urmare, când i s-a dat propriul ei domeniu, s-a hotărât 
să se ducă acolo. A declarat cu mândrie: „Acum sunt Stăpână! 
ae voi ia acolo, domnind veşnic!" 


i igura 

Incapabil să-i schimbe gândul, Ninurta şi-a folosit experienţa 
de zăgăzuire şi canalizare a apelor pentru a face locuibilă noua 
regiune muntoasă a mamei sale. Citim despre aceste lucruri în 
Tăbliţa a IX-a a „Faptelor şi izbânzilor lui Ninurta", în locul unde i 
se adresează mamei sale: 


De vreme ce tu, nobilă doamnă, 
singură în Ţara Aterizării ai plecat, 

De vreme ce în Ţara Coborârii 

Fără teamă te-ai dus - 

Un stăvilar îti voi înălța, 

pentru ca Ţara să poată avea stăpână. 


Terminându-şi lucrările de irigaţii şi aducând oameni ca să 
facă muncile necesare, Ninurta şi-a asigurat mama că urma să 
aibă în locuinţa ei muntenească vegetaţie, produse forestiere şi 
minerale din abundență: 


Văile sale vor fi înverzite de vegetație, 

Pantele sale iți vor produce miere şi vin, 

Vor produce (...) pomi de zabalum şi cimişir, 
terasele sale vor fi decorate cu fructe ca o grădină; 


Harsag-ul îți va dărui mireasma zeilor, 

îți va dărui filoane lucitoare; 

Minele tale îti vor da tribut de aramă şi cositor, 
Munţii săi vor înmulți cornutele mari şi mici; 
Harsag-ul va da la iveală animale cu patru picioare. 


Este într-adevăr o descriere adecvată a peninsulei Sinai: o 
ţară a minelor, o sursă importantă a antichităţii de cupru, 
turcoază şi alte minerale; o sursă de salcâm, care se folosea la 
lemnăria templelor; un loc înverzit, oriunde se găsea apă; o 
regiune cu păşuni unde puteau paşte turmele. Să fie oare o 
întâmplare că principalul râu hibernal al peninsulei se mai 
numeşte şi în zilele noastre Arish - „Soţul" - păstrând chiar 
porecla lui Ninurta (Urash)? 

Făcându-i casă mamei sale în sudul cu piscuri înalte de granit 
al peninsulei Sinai, Ninurta a gratificat-o cu un nou titlu: 
NIN.HAR.SAG („Doamna Muntelui Cap"); cu acest titlu avea să 
fie numită Sud în continuare. 

Termenul „munte cap" arată că era cel mai înalt vârf din 
zonă. Este vorba de culmea cunoscută în prezent ca Sfânta 
Ecaterina, un munte venerat încă din antichitate, cu milenii 
întregi înainte de a se fi construit mânăstirea din apropiere. În 
vecinătate se înalţă piscul puţin mai scund numit de călugări 
Muntele Moise, sugerând că ar fi Muntele Sinai din Cartea leşirii. 
Deşi asupra acestui lucru planează îndoiala, rămâne cert faptul 
că vârfurile gemene au fost declarate sacre din antichitate. 
Credem că s-a întâmplat astfel fiindcă au jucat un rol central în 
planificarea  spaţioportului postdiluvian şi a  Culoarului de 
Aterizare care ducea la el. 

Aceste noi planuri au adoptat vechi principii; şi, pentru a 
înţelege marele proiect postdiluvian, trebuie să revedem mai 
întâi stilul în care s-au elaborat spaţioportul antediluvian şi 
culoarul său de aterizare. Pe atunci, Anunnakii au ales mai întâi 
ca punct focal Muntele Ararat cu cele două piscuri gemene ale 
sale, cel mai înalt vârf din Asia de Vest şi, astfel, semnul natural 
de reper cel mai vizibil din spaţiu. Următoarele trăsături 
topografice din punct de vedere al vizibilităţii erau Eufratul şi 


Golful Persic. Trasând o linie imaginară nord-sud de la Ararat, 
Anunnakii au determinat că spaţioportul avea să se afle în 
punctul de intersecţie dintre linie şi râu. Apoi, în diagonală faţă 
de el din direcţia Golfului Persic - sub un unghi precis de 
patruzeci şi cinci de grade -, au trasat Calea de Aterizare. In 
continuare, şi-au înfiinţat primele aşezări, pentru a marca un 
Culoar de Aterizare de o parte şi de alta ale Căii de Aterizare. In 
mijloc, la Nippur, s-a stabilit Centrul de Control al Misiunii, faţă 
de care toate celelalte localităţi erau echidistante (Fig. 25). 
Instalaţiile spaţiale postdiluviene au fost planificate după 
aceleaşi principii. Cele două piscuri ale Muntelui Ararat serveau 
drept focar principal; o linie în unghi de patruzeci şi cinci de 
grade însemna Calea de Aterizare, iar o combinaţie de repere 
naturale şi artificiale conturau un Culoar de Aterizare în formă 
de săgeată. Diferenţa, însă, era că, de astă-dată, Anunnakii 
aveau la dispoziţie Platforma deja existentă de pe Muntele 
Cedrilor (Baalbek) şi au încorporat-o în noua Grilă de Aterizare. 
La fel ca înainte de Potop, muntele cu două vârfuri Ararat 
urma să servească din nou ca punct de reper nordic, ancorând 
Culoarul de Aterizare şi Calea de Aterizare în centrul Culoarului 
(Fig. 37). Limita sudică a Culoarului de Aterizare consta într-o 
linie care lega Araratul de cel mai înalt pisc al peninsulei Sinai, 
Harsag (Muntele Sf. Ecaterina) şi geamănul său, Muntele Moise, 
puţin mai scund. 


E. Marea Neagră 


Limita de nord a Culoarului de Aterizare era o linie ce se 
întindea de la Ararat, prin Platforma de Aterizare de la Baalbek, 


continuându-şi drumul până în Egipt. Acolo, terenul e prea plat 
pentru a oferi semne de reper naturale, şi astfel, nu ne îndoim, 
Anunnakii au început să construiască piscurile gemene artificiale 
ale celor două mari piramide de la Gizeh. 

Dar unde avea să se înalțe această ancoră? 

Acum intră în joc o linie est-vest imaginară, concepută 
arbitrar de Anunnaki în cadrul ştiinţelor lor spaţiale. Aceştia au 
împărţit arbitrar cerul din jurul Pământului în trei fâşii sau „căi". 
Cea nordică era „Calea lui Enlil", cea sudică se numea „Calea lui 
Enki", iar cea centrală, „Calea lui Anu". Le despărţeau liniile pe 
care le numim paralela 30 latitudine nordică şi paralela 30 
latitudine sudică. 

Paralela 30 nordică pare să fi avut o semnificaţie aparte - 
„sacră". Oraşele sfinte din antichitate încoace, din Egipt şi până 
în Tibet, au fost amplasate pe parcursul ei. A fost aleasă pentru 
a fi linia pe care (la intersecţia cu linia Ararat-Baalbek) urmau să 
se construiască marile piramide; şi, de asemenea, linia care să 
indice, pe câmpia centrală a peninsulei Sinai, locul 
Spaţioportului (SP). O linie situată exact pe mijlocul Culoarului 
de Aterizare, Calea de Aterizare, avea să ducă la locul exact al 
Spaţioportului pe paralela 30. 

Presupunem că astfel a fost calculată Grila de Aterizare, astfel 
s-a marcat locul Spaţioportului şi au luat fiinţă marile piramide 
de la Gizeh. 

Evident, sugerând că marile piramide de la Gizeh nu au fost 
clădite de faraoni, ci de Anunnaki, cu câteva milenii mai 
devreme, contrazicem teoriile de durată cu privire la piramide. 

Teoria egiptologilor din secolul al XIX-lea, şi anume că 
piramidele egiptene, inclusiv cele trei de la Gizeh, au fost 
înălțate de o succesiune de faraoni ca morminte graţioase 
pentru ei înşişi, a fost infirmată de mult: în nici una dintre ele nu 
s-au găsit rămăşiţele pământeşti ale faraonului care a fost 
constructorul lor cunoscut sau presupus. In conformitate cu 
acestea, Marea Piramidă din Gizeh ar fi fost construită de Khufu 
(Cheops), geamăna ei de un succesor numit Chefra (Chephren), 
iar cea de-a treia, mai mică, de un al treilea succesor, Menkara 
(Mycerinus) - toţi regi din dinastia a şasea. Sfinxul, presupun 


aceiaşi egiptologi, trebuie să fi fost construit de Chephren, 
fiindcă era situat lângă un drum care ducea la a doua piramidă. 

Un timp, s-a crezut că în cea mai mică dintre cele trei 
piramide de la Gizeh au fost găsite dovezi cu privire la 
identitatea faraonului care a  clădit-o. Creditul acestei 
descoperiri şi l-au revendicat un anume colonel Howard Vyse şi 
cei doi asistenţi ai săi, care susţin că au descoperit în piramidă 
sarcofagul şi resturile mumificate ale Faraonului Menkara. De 
fapt, însă - lucru cunoscut cercetătorilor de o bună bucată de 
vreme, dar, din anumite motive, încă nedat publicităţii -, nici 
sarcofagul de lemn şi nici rămăşiţele scheletice nu sunt 
autentice. Cineva - fără îndoială, colonelul Vyse şi oamenii lui - a 
adus în piramidă un sarcofag de dată cu circa două mii de ani 
mai recentă decât epoca lui Menkara şi oase din vremuri 
creştine mult mai târzii, combinându-le, spre a realiza o 
neruşinată fraudă arheologică. 

Actualele teorii cu privire la constructorii piramidelor se 
ancorează în şi mai mare măsură de descoperirea numelui 
Khufu înscris hieroglific într-un compartiment mult timp sigilat 
din Marea Piramidă, astfel stabilind aparent identitatea 
constructorului. A trecut neobservat faptul că descoperitorii 
inscripţiei erau acelaşi colonel Vyse şi asistenții săi (anul 1837). 
In „Scara spre Cer", am reunit probe substanţiale care arată că 
inscripţia era un fals comis de „descoperitori". La sfârşitul anului 
1983, s-a prezentat un cititor al cărţii pentru a ne oferi 
documente de familie care dovedesc că străbunicul lui, un 
meşter zidar numit Humphries Brewer, care fusese angajat de 
Vyse ca să ajute la folosirea prafului de puşcă pentru spargerea 
intrării în piramidă, a fost martor ocular al falsificării şi, 
având de făcut obiecţii, a fost alungat de la locul faptei şi 
expulzat complet din Egipt! 

In Stairway to Heaven am arătat că Khufu nu putea să fi 
fost constructorul Marii Piramide, fiindcă se referise la existenţa 
ei încă din timpurile lui, într-o stelă pe care o înălţase lângă 
piramide; în inscripţie este menţionat chiar şi Sfinxul, presupus 
a fi fost clădit de al doilea succesor al lui Khufu. 


Constatăm că probele grafice de pe vremea faraonilor din 
chiar prima dinastie - cu mult timp înaintea lui Khufu şi a 
urmaşilor lui - arată concludent că aceşti regi timpurii văzuseră 
deja cu ochii lor minunile de la Gizeh. Vedem clar Sfinxul, atât în 
descrierile călătoriilor regelui în Viaţa de Apoi (Fig 38a), cât şi 
într-o scenă a învestirii sale de către „Cei Bătrâni", care sosesc 
în Egipt cu barca (Fig. 38b). De asemenea, supunem atenţiei 
bine cunoscuta tăbliță a victoriei primului faraon, Menes, care 
descrie un 


i că Figura 38 

Pe o latură, el este înfăţişat purtând coroana albă a Egiptului 
Superior, învingându-i căpeteniile şi cucerind cetăţile. Pe 
cealaltă parte, tableta îl prezintă (Fig. 39a) cu coroana roşie a 
Egiptului Inferior, defilând prin districte şi  decapitând 
comandanții, în dreapta capului său, desenatorul a scris epitetul 
"Nar-Mer " dobândit de rege; în stânga, tăbliţa arată cea mai 
importantă construcţie din districtele anexate -piramida (Fig. 


Toţi oamenii de ştiinţă sunt de acord că tăbliţa înfăţişează 
realist locurile, fortificațiile şi inamicii întâlniți de Menes în 
campania sa pentru a unifica Egiptul Superior şi pe cel Inferior; 
totuşi, simbolul piramidei este singurul care pare să fi trecut 
neobservat de interpretări, altminteri atente. 


Afirmăm că acest simbol, la fel ca toate celelalte de pe 
tăbliță, a fost desenat şi inclus atât de proeminent pe faţa cu 
Egiptul Inferior fiindcă respectiva construcţie exista efectiv 
acolo. 

Prin urmare, întregul complex de la Gizeh - piramidele şi 
Sfinxul - exista deja când a început domnia regilor în Egipt; 
constructorii săi nu erau şi nu puteau să fie faraonii din dinastia 
a şasea. 

Celelalte piramide din Egipt - comparativ mai mici şi mai 
primitive, unele dărâmate încă dinaintea încheierii, toate 
degradate - au fost într-adevăr clădite de diverşi faraoni; nu ca 
morminte, nici ca cenotafuri (monumente funerare simbolice), ci 
în emulaţia zeilor. Căci în antichitate se susţinea şi se credea că 
piramidele de la Gizeh şi Sfinxul alăturat lor arătau drumul către 
Scara spre Cer - Spaţioport - din Peninsula Sinai. Construind 
piramidele astfel încât să poată călători în Viaţa de Apoi, faraonii 
le-au împodobit cu simboluri adecvate, cu ilustraţii ale călătoriei 
şi, în câteva situaţii, au acoperit pereţii cu citate din „Cartea 
morţilor". Cele trei piramide de la Gizeh, unice prin elementele 
lor de construcţie externe şi interne, prin mărime şi prin 
incredibila durabilitate, se disting şi prin faptul că în interior nu 
au absolut nici un fel de inscripţii sau decoraţiuni. Nu sunt decât 
nişte construcţii golaşe şi funcţionale, ridicându-se de pe câmpie 
ca două faruri gemene pentru a juca un rol nu în slujba 
oamenilor, ci într-a celor „Care din Cer pe Pământ au Venit". 

Cele trei piramide de la Gizeh, tragem concluzia, au fost 
clădite începând cu construirea celei de-a treia piramide, mai 
mici, ca model redus la scară. Apoi, respectând în continuare 
preferința pentru punctele focale cu două vârfuri, s-au înălţat 
cele două piramide mari. Deşi A Doua Piramidă este mai mică 
decât Marea Piramidă, pare să aibă aceeaşi înălţime, din cauză 
că e clădită pe un teren relativ mai ridicat, astfel că, pentru a se 
ajunge la aceeaşi altitudine, nu a fost necesar să fie la fel de 
înaltă ca prima. 

Cu excepţia incomparabilelor sale dimensiuni, Marea Piramidă 
mai e unică şi prin faptul că, pe lângă pasajul descendent care 
se găseşte în toate celelalte piramide, are un Pasaj Ascendent 


singular, un Coridor orizontal, două Camere Superioare şi o serie 
de compartimente înguste (Fig. 40). Camera cea mai de sus 
este accesibilă printr-o Mare Galerie incredibil de complexă şi o 
Anticameră care se putea închide etanş dintr-o tragere de 
cordon. Camera superioară conţinea - şi încă mai conţine - un 
neobişnuit bloc de piatră gol la mijloc, a cărui fasonare a cerut o 
tehnologie uimitoare şi care răsuna ca un clopot; deasupra 
camerei se află seria strâmtă de spaţii joase şi cu pereţi aspri, 
generând o extremă rezonanţă. 


Figura 40 


Ce scop au avut toate astea? 

Am găsit multe asemănări între acestei trăsături unice ale 
Marii Piramide şi antediluvianul E.KUR 9 („Casa Care E Ca Un 
Munte") al lui Enlil, zigguratul său din Nippur. La fel ca Marea 
Piramidă, acesta era foarte înalt, dominând câmpiile 
înconjurătoare. În vremurile antediluviene, Ekurul din Nippur 
conţinea DUR.AN.KI - „Legătura Cer-Pământ" - şi servea drept 
Centru de Control al Misiunii, fiind echipat cu Tăbliţele 
Destinelor (panourile cu date orbitale). De asemenea, conţinea 
DIR.GA, o misterioasă „Cameră întunecată" a cărei „radiaţie" 
ghida naveta spre a ateriza la Sippar. 

Dar toate acestea - numeroasele mistere şi funcţii ale 
Ekurului, descrise în povestea lui Zu - au fost înainte de Potop. 
Când Mesopotamia a fost repopulată şi s-a reînfiinţat oraşul 
Nippur, locuinţa lui Enlil şi Ninlil se afla într-un mare templu 
înconjurat de curţi, cu porţi prin care puteau intra adoratorii. Nu 
mai era un teritoriu interzis; funcţiile legate de spaţiu, precum şi 
Spaţioportul propriu-zis fuseseră mutate în altă parte. 

Noul Ekur, un loc misterios şi impresionant, este descris de 
textele sumeriene ca fiind o „Casă Care E Ca Un Munte", aflată 
undeva departe, sub egida lui Ninharsag, nu a lui Enlil. Astfel, 


epopeea unui vechi rege sumerian dinaintea Potopului numit 
Etana, care a fost dus în Sălaşul Celest al Anunnakilor, declară 
că ascensiunea lui a început nu departe de noul Ekur, la „Locul 
Vulturilor" - adică nu departe de Spaţioport. O „Carte a lui lov" 
akkadiană, intitulată Ludlul Bel Nimegi („îl Slăvesc pe Domnul 
Adâncimii"), se referă la „demonul de neînvins care a ieşit din 
Ekur" într-o ţară „de dincolo de zare, în Lumea de Jos [Africa]". 

Nerecunoscând imensa vechime a piramidelor din Gizeh, nici 
identitatea adevăraţilor lor constructori, savanții au fost derutaţi 
şi de această aparentă referire la un Ekur aflat departe de 
Sumer. Într-adevăr, dacă e să urmărim interpretările acceptate 
ale textelor mesopotamiene, nimeni din Mesopotamia nu ştia 
despre existența piramidelor egiptene. Nici un rege 
mesopotamian care a invadat Egiptul, nimeni dintre neguţătorii 
care făceau comerţ cu ţara respectivă, nici unul din emisarii 
care o vizitaseră nu observase aceste monumente colosale... 
Era posibil aşa ceva? 

Sugerăm că monumentele de la Gizeh erau cunoscute în 
Sumer şi Akkad. Sugerăm că Marea Piramidă era Ekurul 
postdiluvian, despre care textele mesopotamiene vorbesc pe 
larg (după cum vom demonstra în curând). Şi mai sugerăm că 
străvechile desene mesopotamiene au reprezentat piramidele în 
timpul construcţiei şi după încheierea acesteia! 

Am vorbit deja despre felul cum arătau „piramidele'" 
zigguraturile sau turnurile etajate mesopotamiene (Fig. 24). Pe 
unele dintre cele mai arhaice imagini sumeriene, găsim structuri 
complet diferite. În unele (Fig. 41), vedem construirea unei 
clădiri cu bază pătrată şi feţe triunghiulare - o piramidă cu 
suprafeţe laterale netede. Alte desene prezintă o piramidă 
terminată (Fig. 42 a, b), cu simbolul şarpelui localizând-o clar 
într-un teritoriu al lui Enki. lar un altul (Fig. 43) înzestrează 
piramida încheiată cu aripi, pentru a-i indica funcţia asociată cu 
spaţiul. 


„b í 4 
"ERIS 
Această imagine, din care s-au găsit mai multe exemplare, 
prezintă piramida împreună cu alte elemente uluitor de exacte: 
un Sfinx ghemuit cu faţa spre Locul Trestiilor; alt Sfinx, de 
cealaltă parte a Lacului Trestiilor, confirmând sugestia din 
textele egiptene că mai exista unul, cu faţa spre Sfinxul din 
peninsula Sinai. Atât piramida, cât şi Sfinxul de lângă ea sunt 
amplasate lângă un râu, iar complexul de la Gizeh se găseşte 
într-adevăr lângă Nil. 


Figura 43 


lar dincolo de toate acestea se află întinderea de apă pe care 
navighează zeii cu coarne, cum spuseseră egiptenii că veniseră 
zeii lor din sud, pe Marea Roşie. 

Frapanta similitudine dintre această reprezentare sumeriană 
arhaică şi cea egipteană (Fig. 38a) oferă probe convingătoare 
despre faptul că, în Egipt, ca şi în Sumer, toată lumea ştia 
despre piramide şi Sfinx. Într-adevăr, chiar şi în privinţa unui 
detaliu minor, cum ar fi înclinația exactă a Marii Piramide - 52° -, 
documentul sumerian pare să fie exact. 

Prin urmare, se ajunge la concluzia inevitabilă că Marea 
Piramidă era cunoscută în Mesopotamia, dacă nu din alt motiv, 


atunci măcar fiindcă era construită de aceiaşi Anunnaki care 
clădiseră Ekurul iniţial la Nippur; şi, în mod asemănător şi 
perfect logic, şi pe ea o numeau E.KUR „Casa Care E Ca Un 
Munte". Asemenea predecesoarei sale, Marea Piramidă de la 
Gizeh a fost construită cu misterioase camere obscure şi 
echipate cu instrumente pentru ghidarea navetelor spaţiale spre 
Spaţioportul postdiluvian din Sinai. Şi, pentru a-i asigura 
neutralitatea, Piramida a fost pusă sub patronajul lui Ninharsag. 

Soluţia noastră dă sens unui poem altminteri enigmatic, care 
o exaltă pe Ninharsag ca stăpână a „Casei Cu Vârf Ascuţit" - o 
piramidă: 


Casă luminoasă şi întunecoasă a Cerului şi a Pământului, 
pentru rachete să fie construite; 

E.KUR, Casa Zeilor cu vârf ascuțit; 

Pentru Cer-Pământ e bine înzestrată. 

Casa ce pe dinăuntru luceşte cu o roşiatică Lumină 
a Cerului, 

pulsând o rază care ajunge departe în lung şi-n lat; 
Măreţia ei atinge carnea. 

Măreț ziggurat, falnic munte al munților 

Mare şi jalnică e facerea ta, 

oamenii nu o pot înțelege. 


Astfel, funcţia acestei „Case a Zeilor Cu Vârf Ascuţit" este 
explicată clar: era o „Casă a Echipamentelor" , cu funcţia de a 
„cobori la odihnă" astronauții „care văd şi orbitează", un „mare 
semn de reper pentru coborârea Shemuriloria «camerelor 
cerului»] de sus": 

Casă a Echipamentelor, înaltă Casă a Veşniciei. 

Temelia ei e de piatră [care ajunge] până la apă; 

Marea sa circumferință e fixată în lut. 

Casă ale cărei părți sunt meşteşugit împletite; 

Casă, al cărei urlet prin potrivirea lui 

pe Cei-Mari-Care-văd-şi-Orbitează ii coboară la 

odihnă (...). 

Casă care e marele punct de reper al falnicelor Shem; 


Munte pe lângă care urcă Ltu. 
[Casă] al cărei interior adânc oamenii nu-l pot pătrunde (...). 
Anu a mărit-o. 


În continuare, textul descrie diversele părţi ale construcţiei: 
fundaţia, „care e turnată în uimire"; intrarea, care se deschide şi 
se închide ca o gură, „răspândind o lumină verde difuză"; pragul 
(„ca botul unui uriaş dragon deschis în aşteptare"); uşorii uşilor 
(„ca două tăişuri de cuţit ce ţin duşmanii departe"). Camera 
interioară e „ca o vulvă" păzită de „cuțite care se repede din 
zori şi până-n asfinţit"; „scurgerea" - emisia - „e ca leul pe care 
nimeni nu cutează să-l atace". 

In continuare, e descrisă o galerie ascendentă: „Bolta ei este 
ca un curcubeu, acolo se sfârşeşte întunericul; în măreție e 
învăluită; încheieturile-i sunt ca un vultur cu ghearele gata să 
înşface". Acolo, în capătul de sus al galeriei, se află „intrarea în 
vârful Muntelui"; „duşmanului nu i se deschide; numai Celor Ce 
Trăiesc, pentru ei este deschisă." Trei încuietori - „broasca, 
zăvorul şi drugul (...) lunecând într-un loc ce dă fiori" - barează 
drumul spre camera superioară, de unde Ekurul „veghează 
Cerul şi Pământul, o plasă întinzâna". 

Precizia acestor detalii surprinde cu atât mai mult atunci când 
ele sunt citite în asociere cu cunoştinţele noastre despre 
interiorul Marii Piramide. Se intra printr-o deschizătură din latura 
de nord, ascunsă de o piatră pivotantă, care, într-adevăr, se 
deschidea şi se închidea „ca o gură". Păşind pe o platformă, 
vizitatorul avea în faţă deschiderea unui pasaj descendent, „ca 
botul unui uriaş dragon deschis în aşteptare" (Fig. 44a). Intrarea 
căscată era protejată de greutatea piramidei de deasupra, cu 
două perechi de blocuri masive din piatră, dispuse în diagonală, 
„ca două tăişuri (...) ce ţin duşmanii departe", dezvăluind o 
enigmatică piatră cioplită, în mijlocul intrării (Fig. 44b). 


La mică distanţă, pe pasajul descendent, începea un pasaj 
ascendent. Acesta ducea la un pasaj orizontal, prin care se 
putea ajunge în centrul piramidei, o Cameră a Emisiilor 
interioară, „ca o vulvă". Pasajul ascendent ducea de asemenea 
la o maiestuoasă galerie ascendentă, ai cărei pereţi se apropiau 
între ei gradat, pe măsură ce urcau, dându-i vizitatorului 
senzaţia că aceste încheieturi ale pereţilor „sunt ca un vultur cu 
ghearele gata să înşface" (Fig. 45). Galeria ducea la camera 
superioară, de unde o „plasă" - un câmp de forţă - „veghea 
Cerul şi Pământul". Drumul până acolo trecea printr-o 
anticameră, construită extrem de complex (Fig. 46), unde erau 
instalate într-adevăr trei încuietori, gata să „lunece'" şi 
„duşmanului să nu i se deschidă". 

După ce a descris astfel interiorul şi exteriorul Ekurului, textul 
laudativ oferă informaţii privind funcţiile şi locul structurii; 


În această zi, 

Stăpâna însăşi adevăr grăieşte; 

Zeița Rachetelor, Pura Doamnă Mare, se proslăveşte pe sine: 
„Eu sunt Stăpâna; Anu mi-a hotărât destinul; 

fiica lui Anu sunt eu. 

Enlil mi-a adăugat un destin mare; 

sora-prințesă sunt eu. 

Zeii au dat pe mâna mea 

instrumentele de pilotare şi ghidare a Cer-Pământului; 
Mama camerelor-cerului sunt eu. 

Ereshkigal mi-a alocat locul-deschiderii 
instrumentelor de pilotare şi ghidare; 

Marele punct de reper 

muntele lângă care se înalţă Utu, 


Dacă, aşa cum am conchis, Ninharsag era Stăpâna neutră a 
Piramidei de la Gizeh, reiese că ar fi trebuit să fie cunoscută şi 
venerată ca zeiţă şi în Egipt. Într-adevăr, aşa stau lucrurile; cu 
excepţia faptului că egiptenilor le era cunoscută şi ca Hat-Hor. 
Manualele ştiinţifice ne spun că acest nume înseamnă „Casa lui 
Horus"; dar afirmaţia e corectă doar la un nivel superficial. 
Concluzia reiese din scrierea hieroglifică a numelui 
reprezentând o casă şi un şoim, şoimul fiind simbolul lui Horus, 
întrucât acesta se putea înălța în zbor ca un şoim. Ceea ce 


însemna că, literalmente, numele zeiţei era „Zeița A Cărei Casă 
Este Acolo Unde Sunt «Şoimii»", unde îşi stabilesc căminul 
astronauții: Spaţioportul. 

Acest spaţioport, am constatat, se afla în epoca post-diluviană 
în peninsula Sinai; prin urmare, titlul Hat-Hor, „Casa Şoimilor", 
cerea ca zeiţa care-l purta să fie Stăpâna peninsulei Sinai. Intr- 
adevăr, aşa era; egiptenii considerau peninsula Sinai ca fiind 
domeniul lui Hathor. Toate templele şi stelele înălțate în 
peninsulă de faraonii egipteni erau închinate exclusiv acestei 
zeițe. Şi, la fel ca Ninharsag la bătrâneţe, şi Hathor era poreclită 
„Vaca" şi reprezentată cu coarne de vacă. 

Dar era Hathor - aşa cum am afirmat în cazul lui Ninharsag - 
şi Stăpâna Marii Piramide? În mod uimitor, dar nu surprinzător, 
era. 

Dovada apare sub forma unei inscripţii a Faraonului Khufu 
(circa 2600 î.Ch.), pe o stelă comemorativă înălţată de acesta la 
Gizeh, într-un templu închinat lui Isis. Cunoscut ca Stela- 
Inventar, monumentul şi inscripţia sa confirmă clar că Marea 
Piramidă (şi Sfinxul) existau încă dinainte de începutul domniei 
lui Khufu (Cheops). El nu a afirmat altceva decât că a construit 
templul lui Isis de lângă Piramida şi Sfinxul deja existente: 


Trăiască Horus Mezdau. 

Regelui din Egiptul Superior şi Inferior, Khufu, 
Viața-i e dată! 

A întemeiat Casa lui Isis, 

Stăpâna Piramidei, 

lângă Casa Sfinxului. 


Prin urmare, în vremea lui, Isis (soţia lui Osiris şi mama lui 
Horus) era considerată a fi fost “Stăpâna Piramidei" . Dar, 
după cum spune clar continuarea inscripţiei, ea nu a fost prima 
stăpână a Piramidei: 


Trăiască Horus Mezdau. 
Regelui din Egiptul Superior şi Inferior, Khufu, 
Viața-i e dată! 


Pentru divina lui mamă, Isis, 
Stăpâna "Muntelui Apusean Hathor ", 
a făcut [această] scriere pe o stelă. 


Aşadar, Piramida nu era numai un „Munte al lui Hathor" - 
paralela exactă cu „Casa Care E Ca Un Munte" sumeriană -, ci 
era şi muntele ei apusean, cu implicaţia că avea şi unul 
răsăritean. Ştim din sursele sumeriene că acela era Har-Sag, cel 
mai înalt vârf din peninsula Sinai. 

x kx x 

În ciuda rivalității şi a suspiciunii dintre cele două dinastii 
divine, nu încape nici o îndoială că munca propriu-zisă la 
construcţia Spaţioportului şi la instalaţiile de control şi ghidaj a 
căzut în sarcina lui Enki şi a descendenților săi. Ninurta s-a 
dovedit capabil de îndiguiri şi irigaţii; Utu/Shamash ştia cum să 
comande şi să acţioneze unităţile de aterizare şi decolare; dar 
numai Enki, principalul inginer şi savant care mai trecuse o dată 
prin toate acestea, avea experienţa şi cunoştinţele necesare 
pentru a planifica masivele lucrări de construcţie şi a le 
supraveghea execuţia. 

În textele sumeriene care descriu realizările lui Ninurta şi Utu 
nu există nici măcar o aluzie că vreunul dintre ei ar fi planificat 
ori s-ar fi angajat în activităţile de construcţii spaţiale. Când 
Ninurta, în ultima perioadă, a apelat la un rege sumerian să-i 
clădească un ziggurat cu o incintă specială pentru Pasărea lui 
Divină, un alt zeu, însoţindu-l pe Ninurta, a fost cel care i-a dat 
regelui planurile arhitecturale şi instrucţiunile de lucru. Pe de 
altă parte, câteva texte raportează că Enki îi predase fiului său 
Marduk cunoştinţele ştiinţifice pe care le avea. Textele descriu o 
conversaţie între tată şi fiu, după ce Marduk i-a adresat lui Enki 
o întrebare dificilă: 


Enki i-a răspuns fiului său Marduk: 
„Fiul meu, ce nu ştii? 

Ce ți-aş putea da mai mult? 
Marduk, ce anume nu ştii? 

în plus ce ţi-aş putea da? 


Tot ce ştiu eu, ştii şi tu! " 


Întrucât asemănările dintre Ptah şi Enki, ca tată, şi Marduk şi 
Ra, ca fiu, sunt atât de mari, n-ar trebui să fim deloc surprinşi de 
constatarea că textele egiptene îl asociau într-adevăr pe Ra cu 
instalaţiile spaţiale şi lucrările de construcţie aferente. În 
această activitate, a fost asistat de Shu şi Tefnut, de Geb şi Nut, 
precum şi de Thoth, zeul vrăjilor. Sfinxul, „călăuza divină" care 
arăta drumul spre răsărit exact pe paralela 30, avea trăsăturile 
lui Hor-Akti („Şoimul Zării") - epitetul lui Ra. 

O stelă înălţată lângă Sfinx în perioada faraonică purta o 
inscripţie care îl nominaliza direct pe Ra ca inginer („întinzător 
al Coardei") care construise „Locul Apărat" în „Deşertul Sacru", 
de unde se putea „înălța frumos" pentru a „traversa cerurile". 


Întins-ai coarda pentru plan, pământurilor formă le-ai dat (...). 
Făcut-ai secretă Lumea de Jos (...). 

Clădit-ai pentru tine un loc apărat în sacrul deşert, 
cu nume ascuns, înălțatu-te-ai ziua în fata lor (...). 
Frumos te înalţi (...). 

Ceru-l străbaţi cu vânt bun (...). 

Ceru-l traversezi cu celesta luntre (...). 

Cerul jubilează, 

Pământul de bucurie strigă. 

Echipajul lui Ra aduce slavă zi de zi; 

Triumfal se înfăţişează. 


Textele egiptene afirmau că Shu şi Tefnut erau implicaţi în 
extinsele lucrări spaţiale ale lui Ra „stăpânind cerurile deasupra 
Pământului". Fiul lor, Geb, purta un nume derivat din rădăcina 
gbb - „a îngrămădi, a aduna" -, atestând, după cum au convenit 
oamenii de ştiinţă, faptul că se angajase în lucrări de taluzare; o 
sugestie fermă a participării sale la construirea propriu-zisă a 
piramidelor. 

O poveste egipteană despre Faraonul Khufu şi cei trei fii ai săi 
dezvăluie faptul că, pe vremea lor, planurile secrete ale Marii 
Piramide se aflau în custodia zeului pe care egiptenii îl numeau 


Thoth, zeul astronomiei, al matematicii, geometriei şi 
topografiei. Ne amintim că o trăsătură unică a Marii Piramide 
constă în camerele ei superioare şi pasajele acestora. Totuşi, 
întrucât aceste galerii au fost închise - vom vedea cum, când şi 
de ce - exact în locul unde se ramificau din pasajul descendent, 
toţi faraonii care au încercat să emuleze piramidele de la Gizeh 
au construit numai camerele inferioare, neavând posibilitatea de 
a imita camerele superioare, în lipsa cunoştinţelor arhitecturale 
exacte sau (după un timp), pur şi simplu pentru că nu ştiau de 
existenţa lor. Dar Khufu, se pare, cunoştea existenţa acestor 
două camere secrete din Marea Piramidă şi, la un moment dat, 
a fost pe punctul să le descopere planurile de construcţie, căci i 
s-a spus unde le ascunsese zeul Thoth. 

Scrisă pe aşa-numitul Papirus Westcar şi intitulată „Poveşti cu 
vrăjitori", legenda relatează că „într-o zi, când regele Khufu 
domnea peste toată ţara," acesta şi-a chemat cei trei fii şi le-a 
cerut să-i spună povestiri despre „faptele magicienilor" de pe 
vremuri. Primul a vorbit „fiul regal Khafra", care a povestit „o 
istorie din vremea strămoşului tău [al lui Khufu] Nebka (...) 
despre ceea ce s-a petrecut când a intrat în templul lui Ptah". 
Povestea spunea cum un vrăjitor a readus la viaţă un crocodil 
mort. Apoi, fiul regal Bau-ef-Ra a vorbit despre un miracol de pe 
vremea strămoşului anterior al lui Khufu, când un magician a 
despărţit apele unui lac, pentru ca de pe fundul acestuia să se 
poată recupera un giuvaer; „şi atunci vrăjitorul grăi şi-şi 
întrebuința vorbirea magică şi aduse apele întregului lac înapoi 
la locul lor". 

Cu un oarecare cinism, al treilea fiu, Hod-De-Def, s-a ridicat să 
ia şi el cuvântul, spunând: „Am auzit despre vrăjitorii din trecut 
şi faptele lor, al căror adevăr nu-l putem verifica. Eu, însă, ştiu 
despre lucruri făcute în vremea noastră." Faraonul Khufu l-a 
întrebat care erau acelea; iar Hor-De-Def a răspuns că auzise 
despre un om numit Dedi, care ştia cum să pună la loc un cap 
retezat, să îmblânzească un leu şi, de asemenea, cunoştea 
„numerele Pdut din camerele lui Thoth". 

Auzind, Khufu a devenit extrem de curios, căci căutase să afle 
„secretul Camerelor lui Thoth" din Marea Piramidă (în vremea 


lui, deja blocate şi ascunse!). Prin urmare, a ordonat ca 
înțeleptul Dedi să fie găsit şi adus din locuinţa lui, o insulă de 
lângă capătul peninsulei Sinai. 

Când Dedi a apărut în faţa faraonului, Khufu i-a pus mai întâi 
la încercare puterile magice, ca învierea unei gâşte, a unei 
păsări şi a unui bou, cărora li se tăiaseră capetele. Apoi, Khufu l- 
a întrebat: „Este adevărat ce se spune, că ai ştiinţă despre 
numerele Pdut pentru Iput-urile lui Thoth?" lar Dedi a răspuns; 
„Numerele nu le cunosc, o, rege, dar ştiu locul unde se află 


Pdut' 
Aproape toţi egiptologii sunt de acord că /put însemna 
„camerele secrete ale sanctuarului primordial", iar Pdut, 


„desene, planuri cu numere". 

Răspunzându-i lui Khufu, magicianul (căruia i se atribuie 
vârsta de o sută zece ani) a spus: „Nu cunosc informaţiile din 
desene, o, rege, dar ştiu unde a ascuns Thoth planurile-cu- 
numere." La următoarele întrebări, a răspuns: „Există o cutie de 
gresie în încăperea sfântă numită Camera Hărţilor din Heliopolis; 
sunt în acea cutie." 

Surescitat, Khufu i-a poruncit lui Dedi să meargă şi să-i aducă 
lui cutia. Dar Dedi a răspuns că n-o puteau obţine nici el, nici 
Khufu; destinul ei era acela de a o găsi un viitor descendent al 
lui Khufu. Aşa hotărâse Ra, a spus el. Plecându-se în faţa voinţei 
zeului, Khufu, după cum am văzut, a sfârşit prin a construi doar 
un templu închinat Stăpânei Piramidei, lângă Sfinx. 

Astfel, ciclul dovezilor se închide. Textele sumeriene şi 
egiptene se confirmă reciproc, precum şi concluzia noastră: 
aceeaşi zeiţă neutră era stăpâna celui mai înalt pisc din Sinai şi 
a muntelui artificial înălţat în Egipt, ambele menite să servească 
drept ancore ale Culoarului de Aterizare. 

Dar dorinţa Anunnakilor de a păstra peninsula Sinai şi 
instalaţiile sale în neutralitate nu a avut câştig de cauză multă 
vreme. Rivalitatea şi dragostea s-au combinat în mod tragic 
spre a perturba starea de fapt; iar Pământul împărţit a fost atras 
curând în Războaiele Piramidelor. 


8 . RĂZBOAIELE PIRAMIDELOR 


„În anul 363, Maiestatea Sa Ra, cel sfânt, Şoimul Zării, 
Nemuritorul care trăieşte veşnic, se afla în ţara lui Khenn. ÎI 
însoțeau războinicii lui, căci duşmanii conspiraseră împotriva 
domnului lor (...). Horus, Măsurătorul înaripat, a venit pe barca 
lui Ra. l-a spus înaintaşului său: «O, Şoim al Zării, am văzut 
duşmanii urzind planuri contra Domniei tale, pentru a-şi lua lor 
Coroana Luminoasă.» (...) Atunci Ra, cel sfânt, Şoimul Zării, i-a 
spus lui Horus, Măsurătorul înaripat: «Falnică mlădiţă a lui Ra, 
urmaşul meu, du-te repede şi doboară duşmanii pe care i-ai 
văzut.»" 

Astfel începe povestea înscrisă pe zidurile templului din 
străvechiul oraş egiptean Edfu. Credem că e povestea 
conflictului care nu s-ar putea numi altfel decât primul Război al 
Piramidelor - un război care îşi avea originile în necontenita 
luptă pentru putere asupra Pământului şi instalaţiilor sale 
spaţiale şi în zbenguielile Marilor Anunnaki, îndeosebi ale lui 
Enki/Ptah şi ale fiului său, Ra/Marduk. 

Conform lui Manetho, Ptah a predat domnia asupra Egiptului 
după 9.000 de ani; dar autoritatea lui Ra a fost întreruptă după 
1.000 de ani - de către Poop, după cum am văzut. A urmat o 
domnie de 700 de ani a lui Shu, care l-a ajutat pe Ra „să 
stăpânească cerurile de deasupra Pământului", şi domnia de 
500 de ani a lui Geb („Care îngrămădeşte Pământul"). 

In acea perioadă, prin jurul anului 10.000 î.Ch., au fost 
construite complexele spaţiale - Spaţioportul din Sinai şi 
piramidele de la Gizeh. 

Deşi peninsula Sinai, unde a fost înfiinţat Spaţioportul, şi 
piramidele de la Gizeh ar fi trebuit să rămână neutre, sub egida 
lui Ninharsag, ne îndoim că autorii acestor construcţii - Enki şi 
descendenţii lui - au avut într-adevăr intenţia de a renunţa la 
controlul asupra instalaţiilor. Un text sumerian, care începe cu o 
descriere idilică, a fost numit de cercetători „Mit al Paradisului". 
Vechiul său nume era „Enki şi Ninharsag'" şi, de fapt, este o 
consemnare a dragostei cu motivații politice dintre cei doi, 


povestea unei tranzacţii între Enki şi sora sa pe jumătate, 
Ninharsag, cu privire la controlul asupra Egiptului şi a peninsulei 
Sinai - altfel spus asupra piramidelor şi a Spaţioportului. 

Acţiunea povestirii are loc în perioada de după ce Pământul a 
fost împărţit între Anunnaki, cu Tilmunul (peninsula Sinai) 
revenindu-i lui Ninharsag, iar Egiptul, clanului lui Enki. Atunci, 
relatează povestea sumeriană, Enki a traversat lacurile 
mlăştinoase care despărţeau Egiptul de peninsula Sinai, venind 
la singuratica Ninharsag pentru o orgie amoroasă: 


Cea care e singură, 

Doamna Vieţii, stăpâna pământului, 

Enki a venit la înțeleaptă Doamnă a Vieții. 

Işi face falusul să ude zăgazurile; 

îşi face falusul să înece trestiile (...). 

Și-a vărsat sămânţa în marea doamnă a Anunnakilor, 
şi-a vărsat sămânţa în pântecele lui Ninharsag; 

Ea a luat sămânţa în pântec, sămânţa lui Enki. 


Adevărata intenţie a lui Enki era aceea de a obţine un fiu de 
la sora sa pe jumătate, dar progenitura a fost fată. Atunci, Enki 
a făcu dragoste cu fiica lui, de îndată ce a devenit „tânără şi 
frumoasă", apoi şi cu nepoata lui. În urma acestor activităţi 
sexuale, s-au născut în total opt zei - şase fete şi doi băieţi. 

Înfuriată de incest, Ninharsag şi-a folosit aptitudinile medicale 
pentru a-l îmbolnăvi pe Enki. Anunnakii care erau cu el au 
implorat-o să-i cruţe viaţa, dar Ninharsag era hotărâtă: „Până nu 
moare, nu mă voi uita la el cu «Ochiul Vieţii»!" 

Convins că Enki fusese într-adevăr oprit o dată pentru 
totdeauna, Ninurta - care venise la Tilmun în inspecţie - s-a 
întors în Mesopotamia să raporteze evenimentele la o întrunire 
unde participau Enlil, Nanna/Sin, Utu/Shamash şi Inanna/Ishtar. 
Neconvins, Enlil i-a ordonat lui Ninurta să revină în Tilmun, de 
unde s-o aducă şi pe Ninharsag. Între timp, însă, lui Ninharsag i 
se făcuse milă de fratele ei şi se răzgândise. „Ninharsag l-a 
aşezat pe Enki lângă vulva ei şi a întrebat: «Frate, ce te 
doare?>»." După ce Ninharsag i-a vindecat trupul pas cu pas, Enki 


a propus să fie amândoi stăpâni ai Egiptului şi ai peninsulei 
Sinai, atribuindu-le celor opt zei tineri sarcini, soţii şi teritorii: 


Fie Abu stăpânul plantelor; 

Fie Nintulla domnul Maganului, 

Fie Ninsutu soțul lui Ninazu; 

Fie Ninkashi cea care astâmpără setea; 
Fie Nazi soțiul Nindarei; 

Fie Azimua soțul Ningishzidei; 

Fie Nintu regina lunilor; 

Fie Enshag domnul Tilmunului! 


Textele teologice egiptene de la Memphis susţin, de 
asemenea, că „au luat fiinţă" opt zei, din inima, limba, dinţii, 
buzele şi alte părţi ale trupului lui Ptah. Şi în acest text, la fel ca 
în cel mesopotamian, după naşterea acestor zei, Ptah le-a 
atribuit locuinţe şi teritorii: „După ce a format zeii, a făcut oraşe, 
a stabilit districte, a pus zeii în sălaşele lor sacre; le-a clădit 
temple şi le-a hotărât ofrandele". A făcut toate acestea „ca să 
bucure inima Stăpânei Vieţii". 

Dacă, aşa cum reiese, legendele respective au bază reală, 
înseamnă că rivalităţile pe care le-au generat aceste legături de 
rudenie confuze n-au putut decât să fie agravate de 
zburdălniciile sexuale atribuite şi lui Ra. Cea mai semnificativă 
dintre acestea a fost aserţiunea că Osiris era într-adevăr fiul lui 
Ra, nu al lui Geb, conceput când Ra venise pe furiş la propria lui 
nepoată. După cum am relatat anterior, aici se afla miezul 
conflictului dintre Osiris şi Seth. 

De ce Seth, căruia Geb îi alocase Egiptul Superior, tânjea la 
Egiptul Inferior, care îi fusese acordat lui Osiris? Egiptologii au 
oferit explicaţii din domeniul geografiei, al fertilităţii pământului 
etc. Dar, după cum am arătat, mai exista un factor - unul care, 
din punctul de vedere al zeilor, era mai important decât 
productivitatea agricolă a unei regiuni: Marea Piramidă şi 
tovarăşele sale de la Gizeh; cel care le controla participa la 
controlul asupra activităţilor spaţiale, asupra deplasărilor zeilor, 


asupa vitalei legături de aprovizionare dintre Pământ şi a 
douăsprezecea planetă. 

Un timp, Seth a avut câştig de cauză în ambițiile lui, 
dezavantajându-l pe Osiris. Dar, „în anul 363", după dispariţia 
lui Osiris, tânărul Horus a devenit răzbunătorul tatălui său şi a 
dezlănţuit războiul contra lui Seth - primul Război al Piramidelor. 
Aşa cum am văzut, a fost primul război în care zeii au implicat şi 
oameni în luptele lor. 

Sprijinit de alţi zei ai lui Enki, care domneau în Africa, 
răzbunătorul Horus a început ostilitățile în Egiptul Superior. Cu 
ajutorul Discului înaripat pe care i-l făurise Thoth, Horus a 
avansat persistent spre nord, în direcţia piramidelor, în 
„regiunea apelor", lanţul de lacuri care despart Egiptul de 
peninsula Sinai, a avut loc o bătălie importantă, în care au fost 
ucişi mulţi partizani ai lui Seth. După ce eforturile pacifiste ale 
altor zei au dat greş, Seth şi Horus s-au angajat în luptă 
personal, pe peninsula Sinai şi deasupra acesteia. În decursul 
luptei, Seth s-a ascuns în „tunelurile secrete", undeva în 
peninsulă; într-o altă bătălie, şi-a pierdut testiculele. Prin 
urmare, Sfatul Zeilor i-a dat întregul Egipt „moştenire (...) lui 
Horus". 

Dar ce s-a întâmplat cu Seth, unul dintre cei opt zei 
descendenţi ai lui Ptah? 

A fost izgonit din Egipt şi s-a refugiat în ţinuturile asiatice de 
la răsărit, inclusiv un loc care îi dădea posibilitatea de a „vorbi 
din cer". Era oare zeul numit Enshag din povestea sumeriană a 
lui Enki şi Ninharsag, cel căruia îi fusese repartizat Tilmunul 
(peninsula Sinai) de căre cei doi amanti? Dacă da, înseamnă că 
el a fost zeul egiptean (hamitic) care îşi întinsese domeniul 
peste ţara lui Shem, cunoscută mai târziu cu numele de Canaan. 

În acest deznodământ al Primului Război al Piramidelor se 
găseşte o descifrare a legendelor biblice. Tot aici aflăm şi 
cauzele celui de-Al Doilea Război al Piramidelor. 

Pe lângă Spaţioport şi instalaţiile de ghidare, după Potop a 
fost necesar şi un nou Centru de Control al Misiunii, în locul celui 
care existase înainte în Nippur. Am arătat (în „Scara spre Cer") 
că nevoia echidistanţei între acest centru şi celelalte unităţi 


spaţiale i-a dictat amplasarea pe Muntele Moriah („Muntele 
îndrumării"), locul viitorului oraş lerusalim. 

Acel loc, atât conform relatărilor mesopotamiene, cât şi celor 
biblice, se afla în ţara lui Shem - un dominion al enliliţilor. Totuşi, 
el a sfârşit prin a fi ocupat ilegal de către spiţa lui Enki, zeii 
hamitici, şi de către descendenţii Canaanului hamitic. 

Vechiul Testament numeşte Canaan ţara căreia în timp avea 
să-i devină capitală lerusalimul, după al patrulea şi cel mai mic 
fiu al lui Ham. De asemenea, a însemnat Canaanul pentru 
represalii deosebite şi i-a condamnat urmaşii să fie subordonați 
descendenților lui Shem. Improbabilul pretext al acestui 
tratament a fost faptul că Ham - nu fiul lui, Canaan - văzuse 
involuntar organele genitale ale tatălui său, Noe; prin urmare, 
Domnul îl blestemase pe Canaan: „Blestemat să fie Canaan! Să 
fie robul robilor fraţilor săi! (...) Binecuvântat să fie Domnul, 
Dumnezeul lui Shem, şi Canaan să fie robul lui!" 

Povestea din Cartea Facerii lasă nelămurite multe aspecte. 
De ce a fost condamnat Canaan, dacă autorul nelegiuirii 
accidentale fusese tatăl lui? De ce pedeapsa a constat în a-i fi 
sclav lui Shem şi zeului lui Shem? Cum s-au implicat zeii în 
crimă şi pedeapsă? Citind informaţiile suplimentare din „Cartea 
Jubileurilor" ex-biblică, devine clar că adevărata ofensă a fost 
ocuparea ilegală a teritoriului lui Shem. 

„Cartea Jubileurilor" relatează că, după ce omenirea s-a 
dispersat şi diversele ei clanuri şi-au primit pământurile, „Ham şi 
fiii lui s-au dus pe pământul pe care urmau să-l ocupe, 
[teritoriul] pe care l-a dobândit ca parte a lui din ţara de la 
miazăzi." Dar, călătorind din locul unde se salvase Noe spre 
ţinutul alocat lui din Africa, „Canaan a văzut ţara Libanului [până 
jos] spre râul din Egipt, că era foarte bună." Şi s-a răzgândit: 
„Nu a mai mers în ţara moştenită la apus de mare [în vestul 
Mării Roşii]; s-a instalat [în schimb] în ţara Libanului, la răsărit şi 
la apus de lordan." 

Tatăl şi fraţii săi au încercat să prevină această faptă ilegală a 
lui Shem: „Şi Ham, tatăl lui, şi Cush şi Mizra'im, fraţii lui, i-au 
spus: «Te-ai aşezat pe un pământ care nu e al tău şi pe care 
sorții nu ni l-au hotărât; n-o face; căci dacă faci asta, tu şi fiii tăi 


veţi fi doborâţi la pământ şi osândiţi pentru trădare; căci prin 
trădare v-aţi aşezat, şi trădarea o vor plăti copiii tăi, şi veţi fi 
dezrădăcinaţi pe veci. Nu sălăşluiţi în sălaşul lui Shem; căci lui 
Shem şi fiilor lui le-a căzut la tragerea sorţilor.»" 

Dacă urma să ocupe ilegal teritoriul atribuit lui Shem, i-au 
atras ei atenţia, „blestemat eşti şi blestemat vei fi dincolo de fiii 
lui Noe, cu blestemul prin care ne legăm sub jurământ în 
numele Sfântului Judecător şi în faţa lui Noe, tatăl nostru (...). 

Dar Canaan nu le-a dat ascultare şi s-a aşezat în ţara 
Libanului, de la Hamath până la intrarea în Egipt, el şi fiii lui, 
până în zilele noastre. Din acest motiv se numeşte ţara aceea 
Canaan." 

Dincolo de povestea biblică şi pseudoepigrafică a unei 
uzurpări teritoriale de către un descendent al lui Ham, trebuie 
să se afle povestea unei uzurpări similare din partea unui urmaş 
al Zeului Egiptean. Trebuie să reținem că, în perioada aceea, 
ţările şi teritoriile nu se alocau între oameni, ci între zei; zeii, nu 
oamenii, erau stăpânii pământurilor. Un popor se putea instala 
numai pe un teritoriu atribuit zeului său şi putea ocupa teritoriul 
altuia doar dacă propriul lui zeu îşi extindea stăpânirea asupra 
acelui teritoriu, prin bună înţelegere sau prin forţă. Capturarea 
ilegală a zonei dintre Spaţioportul din Sinai şi Locul de Aterizare 
de la Baalbek de către un descendent al lui Ham nu se putea 
produce decât dacă regiunea fusese uzurpată de un urmaş al 
zeităților hamitice, un zeu mai tânăr din Egipt. 

Şi, aşa cum am arătat, acesta a fost într-adevăr rezultatul 
Primul Război al Piramidelor. 

Intrarea ilegală a lui Seth în Canaan însemna că toate locurile 
cu semnificaţii spaţiale - Gizeh, peninsula Sinai, lerusalimul - 
ajungeau sub controlul zeilor lui Enki. 

Era o evoluţie pe care enliliţii n-o puteau accepta. Şi astfel, nu 
peste mult - trei sute de ani mai târziu, presupunem - au 
dezlănţuit deliberat un război pentru a-i disloca pe ocupanţi din 
apropierea vitalelor instalaţii spaţiale. Acest Al Doilea Război al 
Piramidelor este descris în mai multe texte, unele găsite în 
limba sumeriană originală, altele în traduceri akkadiene şi 
asiriene. Oamenii de ştiinţă le numesc „Miturile lui Kur" 


„Mituri" ale Ţării Munţilor; de fapt, sunt cronici poetizate ale 
războiului pentru stăpânirea piscurilor legate de activităţile 
spaţiale - Muntele Moria, Harsagul (Muntele Sfânta Ecaterina) 
din Sinai şi muntele artificial Ekur (Marea Piramidă) din Egipt. 

Din texte reiese clar că forţele enlilite au fost conduse şi 
comandate de Ninurta, „cel mai de seamă războinic al lui Enlil" 
şi că primele ciocniri au avut loc în peninsula Sinai. Acolo, zeii 
hamitici au fost învinşi, dar s-au retras să continue războiul din 
ţinuturile montane ale Africii. Ninurta a acceptat provocarea şi, 
în a doua fază a războiului, a dus lupta până la fortărețele 
inamicilor săi; această etapă s-a caracterizat prin bătălii feroce 
şi sălbatice. Apoi, în faza finală, războiul s-a purtat la Marea 
Piramidă, ultima şi cel mai greu de cucerit fortificaţie a 
adversarilor lui Ninurta; acolo, zeii hamitici au fost asediați până 
li s-au terminat alimentele şi apa. 

Acest război, pe care îl numim Al Doilea Război al Piramidelor, 
a fost comentat pe larg în documentele sumeriene - atât cronici 
scrise, cât şi reprezentări grafice. 

Imnurile lui Ninurta conţin numeroase referiri la faptele şi 
isprăvile lui eroice din război; o mare parte a psalmului „Ca Anu 
Eşti Făurit" se dedică unei relatări a luptei şi a victoriei finale. 
Dar principala şi cea mai directă cronică a războiului este 
epopeea Lugal-e Ud Melam-bi, cel mai bine reconstituită şi 
redactată de Samuel Geller în Al/torientalische texte und 
Untersuchungen. Asemenea tuturor textelor mesopotamiene, 
este intitulată astfel după fraza introductivă: 


Rege, domnească e gloria zilei tale; 

Ninurta, întăiule, posesor al Puterilor Divine, 

care în chinurile Ţărilor Muntoase înaintat-ai. 

Ca potop ce nu poate fi oprit, 

Țara Duşmană precum în cingătoare strâns ai legat-o. 
întăiule, care în luptă neînfricat intri; 

Erou ce-n ţara lui Divina Armă Strălucitoare o poartă; 
Doamne: Ţara Muntoasă ai supus-o ca pe a ta făptură. 
Ninurta, fiu regal, al cărui dată putere datu-i-a; 
Eroule: de frica ta, cetatea s-a predat (...). 


O, viteazule 
Marele Şarpe, eroicul zeu, 
I-ai smuls din toți munţii. 


Astfel, slăvindu-l pe Ninurta, faptele sale şi Strălucitoarea lui 
Armă, poemul descrie şi locul conflictului („Ţările Muntoase") şi 
pe principalul inamic: „Marele Şarpe", conducătorul zeităților 
egiptene. Poezia sumeriană îl identifică pe acest adversar de 
mai multe ori ca fiind Azag şi, o dată, îl numeşte Ashar, 
ambele fiind epitete bine cunoscute ale lui Marduk, ceea ce îi 
stabileşte pe cei doi fii principali ai lui Enlil şi Enki - Ninurta şi 
Marduk - drept lideri ai taberelor adverse din Al Doilea Război al 
Piramidelor. 

A doua tăbliță (una dintre cele treisprezece pe care a fost 
scris lungul poem) descrie prima luptă. Avantajul lui Ninurta 
este atribuit atât armelor sale zeieşti, cât şi unei noi aeronave 
pe care şi-a construit-o după ce nava inițială fusese distrusă 
într-un accident. Se numea IM.DU.GUD, formulă tradusă de 
obicei prin „Pasărea Furtunii Divine", dar însemnând 
literalmente „Cea Care Ca Furtuna Eroică Aleargă"; ştim din 
felurite texte că avea o anvergură a aripilor de circa douăzeci şi 
cinci de metri. 

Desenele arhaice o reprezintă ca pe o „pasăre" cu construcţie 
mecanică, având două suprafeţe de aripi susţinute pe tije 
încrucişate (Fig. 47a); partea inferioară a aripilor are o serie de 
deschizături rotunde, poate guri de aer pentru motoarele cu 
reacţie. Această aeronavă, de acum câteva milenii, seamănă 
frapant nu numai cu primele biplane din epoca aviaţiei 
moderne, ci şi, în mod incredibil, cu schiţa realizată în 1497 de 
Leonardo da Vinci, reprezentând conceptul lui de maşină 
zburătoare cu propulsie umană (Fig. 47b). 


Figura 47 


Imdugudul a inspirat emblema lui Ninurta - o pasăre cu cap 
de leu şi atitudine eroică, rezemată pe doi lei (Fig. 48) sau, 
uneori, pe doi tauri. În această „navă meşteşugită" - vehicul 
fabricat - „cea care în război nimiceşte sălaşurile princiare", s-a 
înălţat pe cer Ninurta, în timpul bătăliilor din Al Doilea Război al 
Piramidelor. A zburat atât de sus încât camarazii săi nu l-au mai 
văzut. Apoi, relatează textul, „în Pasărea-i înaripată, contra 
sălaşului zidit", a coborât în picaj. „Când Pasărea s-a apropiat de 


Figura 48 

Alungat din fortificaţii, inamicul a bătut în retragere, în timp 
ce Ninurta continua atacul frontal, Adad bântuia zona rurală din 
spatele liniilor inamice, distrugând rezervele de hrană ale 
adversarilor: „în Abzu, Adad a făcut ca apele să ducă peştii (...) 
vitele le-a împrăştiat." Când duşmanul a continuat să se retragă 
spre munţi, cei doi zei „ca potop ce prăpădeşte munţii i-au 
pustiit". 

Pe măsură ce luptele se extindeau în timp şi amploare, cei doi 
zei din frunte i-au chemat pe alţii să li se alăture - „Doamne, la 
lupta ce nu se mai sfârşeşte, de ce nu te duci?" l-au întrebat pe 
un zeu al cărui nume lipseşte din versul descompletat. Aceeaşi 
întrebare i-a fost adresată în mod neîndoielnic şi lui Ishtar, ea 
fiind menţionată nominal: „În ciocnirea armelor, în faptele 
eroice, Ishtar braţul înarmat nu şi l-a ţinut pe loc." Văzând-o, cei 


doi zei i-au strigat încurajator: „înaintează încoace fără oprire! 
Pune-ţi apăsat piciorul pe Pământ! In munţi, te aşteptăm!" 

„Arma ce are domnească strălucire, zeiţa a scos-o (...) un corn 
[pentru a o dirija] i-a făcut." În timp ce o folosea asupra 
inamicului, într-o acţiune „care până în zilele de departe" va fi 
ţinută minte, „cerurile s-au făcut de culoarea lânii înroşite". 
Raza explozivă „l-a sfâşiat [pe inamic], facându-l să-şi încleşteze 
mâna pe inimă". 

Continuarea povestirii, pe tăbliţele V-VIII, e prea deteriorată 
pentru a se putea citi bine. Versurile parţiale sugerează că, după 
atacul intensificat cu ajutorul lui Ishtar, s-a ridicat un mare 
strigăt şi vaiet de lamentare în Ţara Duşmană. „Frica de 
Strălucirea lui Ninurta a cuprins ţara," iar locuitorii ei au fost 
nevoiţi să folosească înlocuitori de grâu şi orz, „pentru a-i 
măcina ca faină". 

Sub acest asalt, forţele inamice au continuat să se retragă 
spre sud. Atunci, războiul şi-a reluat caracterul feroce şi sălbatic, 
când Ninurta i-a condus pe zeii enliliţi într-un atac asupra vetrei 
domeniului african al lui Nergal şi a oraşului său templu, 
Meslam. Au pârjolit pământul şi au înroşit râurile de sângele 
spectatorilor nevinovaţi - bărbaţi, femei şi copii din Azu. 

Versurile care descriu acest aspect al războiului sunt 
degradate pe tăbliţele cu textul principal; detaliile sale, însă, se 
pot găsi pe diverse alte tăblițe fragmentate, care vorbesc 
despre „covârşirea țării" de către Ninurta, faptă pentru care a 
primit titlul de „învingător al Meslamului". In aceste bătălii, 
Ninurta a atacat oraşul cu o ploaie de proiectile otrăvite, pe care 
„le-a catapultat în el; otrava, ea singură, a nimicit oraşul". 

Supraviețuitorii atacului au fugit în munţii din jur. Dar Ninurta 
„cu Arma Care Zdrobeşte a aruncat foc asupra munţilor; zeiasca 
Armă a Zeilor, căreia amarnic îi e Dintele, a strivit oamenii”. 

Şi aici apar indicaţii ale unui gen de război chimic: 


Arma Care Sfârtecă 

a răpit simțurile; 

Dintele i-a jupuit. 

Sfârtecarea a întins-o peste țară; 


Canalele le-a umplut cu sânge, 
în Ţara Duşmană câinii ca laptele să-l lingă. 


Copleşit de asaltul necruţător, Azag le-a cerut discipolilor săi 
să nu opună rezistenţă: „Duşmanul răsculat soţiei şi copilului 
strigatu-le-a; contra domnului Ninurta n-a ridicat braţul. Armele 
din Kur cu ţărână fost-au acoperite" (citeşte: au fost ascunse); 
„Azag nu le-a ridicat". 

Ninurta a luat lipsa rezistenţei ca un semn de victorie. Un text 
relatat de F. Hrozny (Mythen von dem Gotte Ninib) arată 
cum, după ce Ninurta i-a omorât pe adversarii care ocupau ţara 
lui Harsag (Sinai) şi a plecat mai departe „ca o Pasăre" să-i 
atace pe zeii care „după zidurile lor s-au retras" în Kur, i-a 
înfrânt în munţi. Apoi, a izbucnit cu un cântec victorios: 


Înfricoşătoarea-mi Strălucire ca a lui Anu e de vitează: 
Contra ei, cine se poate ridica? 

Sunt domnul munților înalţi, 

al munților ce spre zare piscurile îşi ridică. 

In munţi, eu sunt stăpânul. 


Dar declaraţia de victorie era prematură. Prin tacticile sale de 
non-rezistenţă, Azag evitase înfrângerea. Capitala era într- 
adevăr distrusă, dar nu şi liderii forţelor inamice. Sobru, textul 
Lugal-e observă: „Pe scorpionul din Kur Ninurta nu l-a anihilat." 
In schimb, zeii duşmani s-au retras în Marea Piramidă, unde 
„Meşteşugari înţelepţi" - Enki? Thoth? - au ridicat un zid 
protector „pe care Strălucirea nu-l putea străpunge", un scut pe 
care razele morţii nu puteau să-l penetreze. 

Cunoştinţele noastre despre această ultimă fază, cea mai 
dramatică, din Al Doilea Război al Piramidelor sunt suplimentate 
de texte din „cealaltă parte". La fel cum discipolii lui Ninurta i-au 
compus imnuri, acelaşi lucru l-au făcut şi cei ai lui Nergal. Unele 
dintre acestea, descoperite de arheologi, au fost reunite în 
Gebete und Hymnen an Nergal, de J. Bollenrucher. 

Rememorând faptele eroice ale lui Nergal în război, textele 
povestesc cum, în timp ce ceilalţi zei erau împrejmuiţi în 


complexul de la Gizeh, Nergal - „Falnicul Dragul lubit de Ekur" - 
„noaptea s-a furişat afară" şi, purtând arme cutremurătoare, 
însoţit de aghiotanţii săi, a spart împresurarea pentru a ajunge 
la Marea Piramidă (Ekur). La adăpostul întunericului, a intrat prin 
„uşile încuiate care se pot deschide de la sine". Intrând, l-a 
întâmpinat un muget de bucurie: 


Divinul Nergal, 

Domn care noaptea s-a strecurat, venit-a la luptă! 
Pocneşte din bici, armele-i zăngăne [...). . 

EI cel ce-i binevenit, imensă-i e puterea; 

Ca un vis în pragul uşii s-a ivit. 

Divinule Nergal, tu Cel Ce Eşti Binevenit: 

Alungă duşmanul de la Ekur, 

prinde-l pe Sălbaticul din Nippur! 


Dar marile speranţe ale zeilor asediați s-au spulberat curând. 

Aflăm mai multe despre ultimele etape ale acestui Război al 
Piramidelor dintr-un alt text, compilat iniţial de George A. Barton 
(Miscelanneous Babylonian texts), după fragmentele unui 
cilindru de argilă cu inscripţii găsit în ruinele templului lui Enlil 
din Nippur. 

Când s-a alăturat apărătorilor Marii Piramide („Formidabila 
Casă Care E Ridicată Ca O Movilă"), Nergal i-a întărit mijloacele 
defensive cu diverse cristale emițătoare de raze („pietre" 
minerale), poziţionate în interiorul piramidei: 


Piatra-Apei, Piatra-Bolţii, 
Piatra-(...), şi (...) 

(...) domnul Nergal 

i-a mărit puterea. 

Uşa pentru apărare a (...). 
Spre cer Ochiul şi-a înălţat, 
Adânc săpat care dă viaţă (...) 
(...) în Casă 

le-a dat de mâncare. 


Mijloacele de apărare ale piramidei fiind astfel îmbunătăţite, 
Ninurta a recurs la o altă tactică. L-a chemat pe Utu/Shamash să 
taie aprovizionarea cu apă a piramidei, intervenind asupra 
„cursului de apă" din apropierea fundaţiei. Textul e prea mutilat 
pentru a se putea citi detaliile; dar se pare că tactica şi-a atins 
scopul. 

Blocaţi în ultimul lor bastion, fără alimente şi apă, zeii asediați 
s-au străduit să-i respingă pe atacatori. Până atunci, în pofida 
ferocităţii luptelor, nu căzuse victimă nici un zeu important. 
Acum, însă, unul dintre zeii mai tineri - Horus presupunem - 
încercând să se strecoare afară din Marea Piramidă deghizat în 
berbec, a fost lovit de Arma Strălucitoare a lui Ninurta şi şi-a 
pierdut vederea. Atunci, un Zeu Bătrân i-a strigat lui Ninharsag - 
vestită pentru minunile ei medicale - să salveze viaţa tânărului 
zeu: 


În acea vreme, 

Strălucirea Ucigătoare veni; 

Platforma Casei pe domn îl sprijini. 

Spre Ninharsag un strigăt răsună: 

„ (...) arma (...) odrasla mea la moarte e osândită (...) " 


Alte texte sumeriene îl numesc pe acest tânăr zeu 
„progenitura care nu-şi cunoştea tatăl", un epitet potrivit pentru 
Horus, care se născuse după moartea tatălui său. În folclorul 
egiptean, „Legenda Berbecului" descrie vătămările ochilor lui 
Horus când un zeu „a suflat foc" spre el. 

Atunci, răspunzând „strigătului", Ninharsag s-a hotărât să 
intervină pentru a opri luptele. 

A noua tăbliță a textului Lugal-e începe cu declaraţia lui 
Ninharsag, cuvintele ei către comandantul enliliţilor, propriul său 
fiu, Ninurta, „fiul lui Enlil (...) Moştenitorul Legal pe care sora lui 
soţie îl adusese pe lume". În versuri grăitoare, Ninharsag şi-a 
anunţat decizia de a traversa liniile frontului şi a pune capăt 
ostilităţilor: 


La Casa Unde Măsurarea-cu-Coarda începe, 


Unde Asar ochii spre Anu şi-a înălţat, 
Mă voi duce. 

Coarda o voi tăia, 

Spre binele zeilor ce se războiesc. 


Destinația ei era „Casa Unde Măsurarea-cu-Coarda începe," 
Marea Piramidă! 

În primul moment, Ninurta a fost uimit de hotărârea ei de „a 
intra singură în Ţara Duşmană"; dar, întrucât era decisă, i-a dat 
„haine care s-o facă netemătoare" (de radiaţia rămasă în urma 
razelor?). Apropiindu-se de piramidă, Ninharsag i s-a adresat lui 
Enki: „Strigă la el (...) îl implora." Schimbul de replici s-a pierdut 
din tăbliţa degradată; dar Enki a acceptat să-i predea piramida: 


Casa care e ca o movilă, 
cea pe care ca pe un morman am înălţat-o - 
stăpâna ei poti fi. 


A pus, însă, o condiţie: capitularea să fie supusă unei rezoluţii 
finale asupra conflictului, până la sosirea „timpului care 
determină destinul". Promiţând să respecte condiţiile lui Enki, 
Ninharsag s-a întors să discute cu Enlil. 

Evenimentele care au urmat sunt înregistrate parţial în 
epopeea Lugal-e şi în alte texte fragmentare. Cel mai dramatic, 
însă, sunt descrise într-un text intitulat „Cânt Cântarea Mamei 
Zeilor". Supravieţuind în mare măsură fiindcă a fost copiat şi 
recopiat prin tot Orientul Apropiat antic, textul a fost menţionat 
pentru prima oară de către P. Dhorme în studiul său La 
Souveraine des Dieux. Este un text poetic, întru slava lui 
Ninmah („Marea Doamnă") şi a rolului ei de Mammi („Mamă a 
Zeilor") de ambele laturi ale liniei frontului. 

Incepând cu un apel la „tovarăşii de arme şi combatanți" să 
asculte, poemul descrie pe scurt războiul şi participanţii, precum 
şi proporţiile lui aproape globale. De o parte se aflau „primii 
născuţi ai lui Ninmah" (Ninurta) şi Adad, cărora li s-a alăturat 
curând Sin şi, mai târziu, Inanna/lshtar. De cealaltă parte sunt 
enumeraţi Nergal, un zeu numit „Cel Viteaz şi Falnic" 


Ra/Marduk - şi „Zeul celor două Case Mari" (cele două mari 
piramide de la Gizeh), care încercase să fugă deghizat în piele 
de berbec: Horus. 

Afirmând că acţiona cu aprobarea lui Anu, Ninharsag i-a dus 
lui Enlil propunerea de capitulare a lui Enki. L-a întâlnit, de faţă 
fiind şi Adad (în timp ce Ninurta rămăsese pe câmpul de luptă). 
„O, ascultaţi-mi rugile!" i-a implorat ea pe cei doi zei, în timp ce 
le explica ideile sale. La început, Adad a fost neînduplecat: 


Înfățişându-se acolo, în fata mamei, 

Adad astfel grăit-a: 

„Aşteptăm victoria. 

Forțele duşmane sunt învinse. 
Cutremurării pământului nu i-au rezistat. " 


Dacă doreşte să determine o încetare a ostilităţilor, a spus 
Adad, să discutăm pornind de la ideea că enliliţii sunt pe cale să 
învingă: 


„Ridică-te şi du-te - vorbeşte cu duşmanul. 

Cheamă-l la sfat 

pentru ca atacul să fie oprit. " 

Enlil, în limbajul său mai puţin categoric, a susţinut ideea: 
Enlil deschise gura; 

în adunarea zeilor spuse: 

„Dacă Anu la munte zeii i-a adunat, 

războiul să-l descurajeze, pacea s-o aducă, 

şi a trimis-o pe Mama Zeilor 

să se consulte cu mine 

Fie ca Mama Zeilor să fie mesager. " 

Întorcându-se spre sora lui, a continuat, în spirit conciliator: 
„ Du-te, linişteşte-mi fratele! 

Ridică asupra lui o mână întru Viaţă; 

Din uşa lui zăvorâtă, să iasă! " 


Făcând aşa cum i se propusese, Ninharsag „a plecat pe 
fratele lui să-l aducă, şi-a spus rugile în faţa zeului". L-a informat 


că siguranţa lui, ca şi aceea a fiilor săi, era garantată: „După 
stele a dat semn". 

Cum Enki ezita, Ninharsag i-a spus cu tandreţe: „Vino, să te 
conduc." lar Enki, supunându-se, i-a dat mâna... 

Ninharsag i-a condus, pe el şi pe ceilalţi apărători ai Marii 
Piramide, la Harsag, locuinţa ei. Ninurta şi războinicii lui i-au 
privit pe enkiiţi plecând. 

lar uriaşa şi nepătrunsa construcţie stătea tăcută, neocupată. 

În zilele noastre, vizitatorul Marii Piramide îi găseşte galeriile 
şi camerele goale, pustii, cu complexele structuri interioare 
aparent lipsite de scop, cu toate nişele şi coridoarele fără nici un 
sens. 

Aşa a fost de când au intrat primii oameni în piramidă. Dar nu 
era la fel şi când a intrat Ninurta - în jurul anului 8670 î.Ch., 
conform calculelor noastre. „În locul care răspândeşte raze", 
predat de apărători, intrase Ninurta, relatează textul sumerian. 
lar ceea ce a făcut după aceea a schimbat nu numai interiorul şi 
exteriorul Marii Piramide, ci şi evoluţia destinelor omeneşti. 

Când Ninurta a intrat pentru prima dată în „Casa Care E Ca 
Un Munte", trebuie să se fi întrebat ce avea să găsească 
înăuntru. Concepută de Enki/Ptah, planificată de Ra/Marduk, 
construită de Geb, echipată de Thoth, apărată de Nergal, ce 
mistere ale ghidării spaţiale, ce secrete ale apărării de 
nepătruns ascundea? 

Pe suprafaţa nordică, netedă şi aparent compactă, a 
piramidei, o piatră se putea roti în ax pentru a dezvălui intrarea, 
protejată de masivele blocuri în diagonală, aşa cum o descrisese 
textul de slăvire a lui Ninharsag. Un Pasaj Descendent drept 
ducea la camerele de serviciu inferioare, unde Ninurta a văzut 
un puț săpat de apărători în căutarea apei subterane. Interesul 
său, însă, se concentra asupra culoarelor şi camerelor 
superioare; în acestea erau rânduite „pietrele' magice - 
minerale şi cristale, unele pământene, altele cereşti, câteva cum 
niciodată nu mai văzuse. De acolo erau emise undele pulsatorii 
pentru ghidarea astronauţilor şi radiaţiile pentru apărarea 
construcţiei. 


Însoţit de Mineralogul Şef, Ninurta a inspectat sistemul de 
„pietre" şi instrumente. Oprindu-se la fiecare, le-a determinat 
destinul - să fie sfărâmate şi nimicite, sau luate, pentru a fi 
expuse, ori instalate ca instrumente în alte locuri. Cunoaştem 
aceste „destine“, precum şi ordinea în care s-a oprit Ninurta 
lângă pietre din textul înscris pe tăbliţele 10-13 ale poemului 
epic Lugal-e. Urmărirea şi interpretarea corectă a textului duce 
în sfârşit la înţelegerea scopului şi funcţiei misterioase a multor 
trăsături din structura interioară a piramidei. 

Urcând prin Pasajul Ascendent, Ninurta a ajuns la intersecţia 
cu impozanta Mare Galerie şi un Pasaj orizontal. Iniţial, a urmat 
Pasajul Orizontal, pentru a găsi o încăpere spațioasă, cu tavanul 
aşezat pe console. Numită în poemul lui Ninharsag „vulva", 
această cameră avea axa dispusă exact pe linia centrală a 
piramidei. Emisia ei („o revărsare ce e ca un leu pe care nimeni 
nu cutează să-l atace") provenea dintr-o piatră fixată într-o nişă 
scobită în zidul de la răsărit (Fig. 49). Era Piatra SHAM 
(„Destin"). Răspândind o radiaţie roşie pe care Ninurta „a văzut- 
o în întuneric", aceasta era inima pulsândă a piramidei. Pentru 
Ninurta, însă, echivala cu o anatemă, căci în timpul luptei, când 
el zbura, „marea putere" a acelei pietre fusese folosită „pentru a 
mă apuca şi ucide, cu o urmărire ce ucide să mă prindă". A 
ordonat să fie „smulsă (...) spartă în bucăţi (...) şi distrusă fără 
urmă". 


Revenind la intersecția coridoarelor, Ninurta a privit în jurul lui 
prin Marea Galerie (Fig. 45). Oricât de ingenioasă şi complexă 
era întreaga piramidă, înfăţişarea acestei galerii era atât de 
neobişnuită încât îţi tăia respiraţia. În comparaţie cu galeriile 
joase şi înguste, ea se înălța (până la vreo nouă metri) în şapte 
trepte suprapuse, cu pereţii apropiindu-se tot mai mult. Plafonul 


era construit tot din secţiuni în pantă, fiecare încastrată în 
zidurile masive sub un unghi astfel calculat încât să nu exercite 
nici o presiune asupra segmentului inferior. Dacă în pasajele 
înguste numai „o lumină verde difuză ardea", Galeria scânteia în 
lumini multicolore - „cu bolta ca un curcubeu, acolo se sfârşea 
întunecimea". Strălucirile de nenumărate nuanţe erau emise din 
douăzeci şi şapte de perechi de cristale diverse, dispuse la 
distanţe egale pe toată lungimea ambelor laturi ale galeriei (Fig. 
50a). Aceste pietre luminiscente erau plasate în cavităţi scobite 
cu precizie în rampele ce parcurgeau galeria pe toată lungimea, 
de ambele laturi ale pardoselii. 


Ţinut fix în loc cu ajutorul unei nişe elaborate din perete (Fig. 
50b), fiecare cristal emitea câte o altă radiaţie, producând 
efectul de curcubeu. Pentru moment, Ninurta a trecut prin 
dreptul lor, urcând; în primul rând îl interesa Marea Cameră de 
sus şi piatra ei pulsatilă. 

In capătul Marii Galerii, Ninurta a ajuns la o treaptă înaltă 
care, pe sub o arcadă joasă, dădea într-o Anticameră cu model 
unic (Fig. 46). Acolo, trei  lespezi-ghilotină  -„broasca, 
încuietoarea şi zăvorul" din poemul sumerian - se potriveau în 
adânciturile de pe pereţi şi duşumea, închizând ermetic Marea 
Cameră superioară: „duşmanului nu i se deschide; numai Celor 


Ce Trăiesc, lor le e deschisă". Acum, însă, trăgând de nişte 
cordoane, lespezile s-au ridicat şi Ninurta a trecut pe sub ele. 

Ajunsese în cea mai secretă („sacră") cameră a piramidei, de 
unde se „întindea" „Plasa" (radarul?) de ghidare, pentru a 
„cuprinde Cerul şi Pământul". Delicatul mecanism era amplasat 
într-un cofraj de piatră; dispus cu precizie pe axa nord-sud a 
piramidei, el reacţiona la vibrații cu rezonanţa sa de clopot. 
Nucleul unităţii de ghidaj era Piatra GUG („Hotărâtoarea 
Direcţiei"); emisiunile ei, amplificate de cinci compartimente 
goale, construite deasupra camerei, radiau în sus prin două 
canale oblice, ducând spre feţele de nord şi sud ale piramidei. 
Ninurta a ordonat ca această piatră să fie distrusă: „Atunci, la 
porunca lui Ninurta, stăpânul sorții, în ziua aceea piatra Gug a 
fost scoasă din scobitura ei şi sfărâmată." 

Pentru a se asigura că nimeni nu avea să încerce refacerea 
funcţiilor de „Hotărâre a Direcţiei" ale piramidei, Ninurta o 
ordonat şi înlăturarea celor trei lespezi-ghilotină. Primele urmau 
să fie atacate Piatra SU („Verticală") şi Piatra KA.SHUR.RA 
(„Cutremurătoarea, Pura Care Se deschide"). 

Apoi, „eroul a păşit spre Piatra SAG.KAL" („Piatra Solidă Care 
E în Faţă"). „Şi-a adunat toate puterile," a smuls-o din caneluri, a 
tăiat corzile care o ţineau şi „spre pământ a prăvălit-o". 

A venit apoi rândul mineralelor şi cristalelor poziţionate 
deasupra rampelor din Marea Galerie. In timp ce cobora, Ninurta 
s-a oprit în dreptul fiecăreia, pentru a-i declara soarta. Dacă 
tăbliţele de argilă pe care a fost scris textul n-ar fi fost sparte, 
am fi cunoscut numele tuturor celor douăzeci şi şapte; astfel 
stând lucrurile, sunt lizibile numai douăzeci şi două de nume. 
Ninurta a ordonat ca unele să fie sfărâmate sau pulverizate; 
altele, care se piteau folosi în noul Centru de Control al Misiunii, 
a ordonat să îi fie date lui Shamash; iar restul au fost 
transportate în Mesopotamia, pentru a fi expuse în templul lui 
Ninurta, la Nippur, şi prin alte locuri, ca dovezi permanente ale 
marii victorii enlilite asupra zeilor enkiiţi. 

Ninurta a anunţat că făcea toate aceste lucruri nu numai 
pentru el însuşi, ci şi spre binele generaţiilor viitoare: „Fie ca 


frica de tine" - Marea Piramidă - „să le fie înlăturată urmaşilor 
mei; fie ca lor să li se rânduiască pacea". 

În sfârşit, mai rămăsese Cheia de Boltă a Piramidei, Piatra UL 
(„înaltă Precum Cerul"): „Fie ca odraslele mamei să n-o mai 
vadă," a poruncit el. Şi, în timp ce piatra era dărâmată, a strigat: 
„Toată lumea să se îndepărteze". „Pietrele", care pentru Ninurta 
erau „anatemă", nu mai existau. 

Faptul fiind consumat, tovarăşii lui Ninurta l-au îndemnat să 
plece de pe câmpul de luptă, înapoindu-se acasă. AN DIM 
DIM.MA, „Ca Anu Eşti Făcut", i-au spus ei cu venerație; „Casa 
Radiantă unde începe măsurarea coardelor, casa din ţara pe 
care ai ajuns s-o cunoşti - bucură-te că ai intrat în ea." Acum, 
întoarce-te acasă, unde soţia şi fiul te aşteaptă: „în oraşul ce-l 
iubeşti, în sălaşul din Nippur, odihnească-cţi-se inima (...) 
liniştească-ţi-se inima." 

Al Doilea Război al Piramidelor se terminase, dar ferocitatea şi 
faptele lui, precum şi victoria finală a lui Ninurta la piramidele 
de la Gizeh au fost rememorate multă vreme după aceea în 
versuri şi cântece - şi în remarcabilul desen de pe un sigiliu 
cilindric, reprezentând Pasărea Divină a lui Ninurta în interiorul 
unui voal al victoriei, înălțându-se triumfal deasupra celor două 
mari p e (Fig. 51). 


Figura 51 
lar Marea Piramidă însăşi, golită, prădată şi fără piatra de 
boltă, a rămas ca un martor mut al înfrângerii apărătorilor ei. 


9 . PACE PE PĂMÂNT 


Cum s-au sfârşit Războaiele Piramidelor? 

S-au terminat ca oricare mari războaie din istorie: cu o 
conferinţă de pace; cu întrunirea combatanţilor, la fel ca la 
Congresul de la Viena (1814-1815), care a retrasat harta 
Europei după Războaiele Napoleoniene, sau ca la Conferinţa de 


Pace de la Paris, care a pus capăt Primului Război Mondial 
(1914-1918) prin Tratatul de la Versailles. 

Prima indicație că Anunnakii războinici s-au consfătuit într-un 
mod similar cu circa zece mii de ani în urmă provine din textul 
pe care George A. Barton l-a găsit înscris pe un cilindru de argilă 
spart. Era o variantă akkadiană a unui text sumerian mult 
anterior; iar Barton a tras concluzia că cilindrul de argilă a fost 
depus de conducătorul Naram-Sin, în jurul anului 2300 î.Ch., 
când respectivul rege akkadian a reparat platforma templului lui 
Enlil din Nippur. Comparând textul mesopotamian cu inscripţiile 
din aceeaşi perioadă ale faraonilor egipteni, Barton a remarcat 
că textele egiptene „se concentrau asupra regelui şi se 
interesează de izbânzile lui când intră în rândul zeilor"; textul 
mesopotamian, pe de altă parte, „se preocupa de comunitatea 
zeilor"; subiectul său nu consta în aspiraţiile regelui, ci în faptele 
zeilor înşişi. 

În ciuda avariilor suferite de text, mai ales la început, e clar că 
zeii de frunte s-au reunit în urma unui mare şi înverşunat război. 
Aflăm că s-au întâlnit la Harsag, locuinţa montană din Sinai a lui 
Ninharsag, care a jucat rolul de pacificator. Totuşi, autorul 
textului nu o tratează ca pe un personaj cu adevărat neutru: se 
referă la ea în repetate rânduri cu epitetul 7sir („Şarpe"), care o 
impunea ca zeiţă egiptean/enkită, exprimând o conotaţie 
peiorativă. 

Versurile introductive ale textului, după cum am declarat 
deja, descriu pe scurt ultimele momente ale războiului şi 
condiţiile din piramida asediată care i-au făcut pe apărători să 
„strige“, determinând decizia lui Ninharsag de a interveni. 

Din continuarea cronicii străvechi aflăm că Ninharsag şi-a 
aplicat la început ideea de a opri luptele şi a convoca o 
conferinţă de pace în tabăra lui Enlil. 

Prima reacţie a enliliţilor faţă de îndrăzneață iniţiativă a lui 
Ninharsag a fost aceea de a o acuza că-i ajuta şi îmbărbăta pe 
„demoni". Ninharsag a negat acuzaţiile; „Casa mea e curată," a 
răspuns ea. Dar un zeu cu identitate neclară i-a replicat 
sarcastic: „Dar Casa cea mai făloasă şi strălucitoare din toate" - 
Marea Piramidă - „tot «curată» este?" 


„Despre aceea nu pot vorbi," a răspuns Ninharsag; 
„strălucirea ei, Gibil o slujeşte." 

După ce primele acuzaţii şi explicaţii şi-au mai pierdut o parte 
din înverşunare, a avut loc o ceremonie simbolică de iertare. S- 
au folosit două ulcioare cu apă din Tigru şi Eufrat, într-un botez 
alegoric care o făcea pe Ninharsag să fie din nou binevenită în 
Mesopotamia. Enlil a atins-o cu „strălucitorul sceptru", iar 
„puterea ei nu a fost răsturnată". 

Obiecţiile lui Adad la adresa conferinţei de pace, în locul 
capitulării necondiționate, ne-au fost aduse la cunoştinţă în 
capitolul anterior. Apoi, însă, Enlil a acceptat, spunându-i: „Du- 
te, linişteşte-mi fratele." Am citit deja, într-un alt text, cum a 
traversat Ninharsag linia frontului pentru a parlamenta acordul 
de armistițiu. Scoţându-i pe Enki şi fiii lui, Ninharsag i-a dus la 
ea acasă, în Harsag. Zeii enliliţi erau deja acolo, aşteptându-i. 

Anunţând că acţiona în numele „marelui domn Anu (...) Anu 
Arbitrul", Ninharsag a efectuat o ceremonie simbolică proprie. A 
aprins şapte focuri, câte unul pentru fiecare dintre zeii adunaţi: 
Enki şi cei doi fii ai lui, Enlil şi cei trei fii ai săi (Ninurta, Adad şi 
Sin). A rostit o incantaţie, în timp ce aprindea fiecare foc: „O 
ofrandă arzătoare lui Enlil din Nippur... lui Ninurta... lui Adad... 
lui Enki cel venit din Abzu... lui Nergal cel venit din Meslam." La 
căderea nopţii, locul era luminat de flăcări: „Precum a soarelui 
era marea lumină aprinsă de zeiţă." 

Apoi, Ninharsag a făcut apel la înţelepciunea zeilor şi a lăudat 
virtuțile păcii: „Măreţe sunt roadele zeului înţelept; marele râu 
divin spre vegetaţia lui va veni (...) revărsarea sa va face [ţara] 
ca o grădină zeiască.' A conturat abundența de plante şi 
animale, de grâu şi alte cereale, de vii şi fructe, şi beneficiile 
unei „omeniri cu întreită încolţire" plantând, clădind şi slujindu-i 
pe zei - toate în urma păcii. 

După ce Ninharsag şi-a terminat oratoriul de pace, Enlil a luat 
cel dintâi cuvântul. „Inlăturată este nenorocirea de pe faţa 
Pământului," i-a declarat el lui Enki; „Marea Armă s-a ridicat." A 
acceptat să-l lase pe Enki înapoi la locuinţa sa din Sumer: „E.DIN 
va fi locul pentru a ta Sfântă Casă," cu suficient teren în jur 
pentru a aduce roade templului şi a însămânţa câmpiile. 


Auzind aceasta, Ninurta a obiectat. „Să nu vină!" a strigat 
„prinţul lui Enlil". 

Ninharsag a luat din nou cuvântul. l-a amintit lui Ninurta cum 
trudise, „zi şi noapte cu putere", pentru a da posibilitatea de a 
se cultiva pământul şi a se creşte vitele în ţară, cum a „ridicat 
fundaţiile, a umplut [pământul], a înălţat [stăvilarele]." Apoi, 
calamitatea războiului a distrus totul „totul, în întregime". 
„Domn al vieţii, zeu al roadelor," a apelat ea la Ninurta, „lasă 
berea cea bună să curgă cu îndoită măsură! Fă să fie lână din 
belşug!" - acceptă termenii de pace! 

Convins de rugăminţile ei, Ninurta s-a înduplecat: „O, mama 
mea, luminoaso! Continuă; făina nu o voi ţine pe loc (...) în 
împărăție, grădina se va reface (...). Pentru a pune capăt 
suferinţei, [şi] eu mă rog cu cinste." 

Negocierile de pace puteau continua; iar continuarea întâlnirii 
fără precedent între cei doi zei beligeranţi se găseşte în textul 
„Cânt Cântarea Mamei Zeilor". Primul care s-a adresat 
Anunnakilor întruniţi a fost Enki: 


Enki i-a adresat lui Enlil cuvinte de laudă: 

„ O, tu, cel ce eşti fruntaşul între frați, 

Taur al Cerului, care ţine în mâini soarta Omenirii: 
Pe pământurile mele, pustietatea larg s-a întins; 
Toate sălaşurile sunt pline de amărăciune 

din cauza atacurilor tale. " 


Primul punct pe ordinea de zi era, aşadar, încetarea 
ostilităţilor - pacea pe Pământ - pe care Enlil a acceptat-o 
imediat, cu condiţia ca disputele teritoriale să se încheie şi 
ţinuturile care le aparţineau de drept enliliţilor şi oamenilor din 
spiţa lui Shem să fie evacuate de enkiiţi. Enki a fost de acord să 
cedeze pentru totdeauna respectivele teritorii: 


„Iti voi acorda poziția conducătorului 
în Zona Interzisă a zeilor; 
Locul ce Radiază, în mâna-ţi îl încredințez! " 


Cedând astfel Zona Interzisă (peninsula Sinai cu Spaţioportul 
său) şi Locul ce Radiază (Centrul de Control al Misiunii, viitorul 
lerusalim), Enki a pus o condiţie fermă, în schimbul drepturilor 
eterne pe care i le acorda lui Enlil şi urmaşilor săi asupra acelor 
regiuni şi locuri vitale, să fie recunoscută pentru totdeauna 
suveranitatea lui Enki şi a descendenților lui peste complexul de 
la Gizeh. 

Enlil a consimţit, dar nu necondiţionat: fiilor lui Enki, care 
provocaseră războiul şi folosiseră Marea Piramidă în scopuri 
combative, trebuia să li se interzică domnia peste Gizeh, 
precum şi peste tot Egiptul Inferior. 

Analizând condiţia impusă, Enki a acceptat. Şi-a anunţat 
hotărârea pe loc. Domn peste Gizeh şi Egiptul Inferior, a spus el, 
urma să fie un fiu tânăr de-al lui, căsătorit cu una dintre zeitățile 
de sex feminin născute când Enki făcuse dragoste cu Ninharsag: 
„Pentru formidabila Casă Care E Ridicată Ca O Movilă, l-a numit 
pe prinţul a cărui strălucitoare soţie din conlocuirea cu Tsir 
[Ninharsag] se născuse. Pe puternicul prinţ care e ca un tap 
sălbatic în toată firea - pe el l-a numit şi i-a poruncit să păzească 
Locul Vieții." Apoi, i-a conferit tânărului zeu înaltul titlu 
NIN.GISH.ZI.DA („Domnul Artefactului Vieţii"). 

Cine era Ningishzidda? Cercetătorii găsesc informaţiile despre 
el subţiri şi confuze. Este menţionat în textele mesopotamiene 
în asociere cu Enki, Dumuzi şi Ninharsag; în Marea Listă a Zeilor, 
e inclus printre zeii africani care i-au urmat pe Nergal şi 
Ereshkigal. Sumerienii îl înfăţişează cu emblema şerpilor 
înlănţuiţi a lui Enki şi cu semnul egiptean Ankh (Fig. 52 a, b). 
Totuşi, l-au privit pe Ningishzidda favorabil; Ninurta s-a 
împrietenit cu el şi l-a invitat în Sumer. Unele texte sugerează 
că mama lui era Ereshkigal, bunica lui Enlil; propria noastră 
concluzie este că era într-adevăr fiul lui Enki, conceput în timpul 
furtunosului voiaj al lui Enki şi Ereshkigal în Lumea de Jos. Ca 
atare, era acceptabil pentru ambele tabere ca păzitor al 
secretelor din piramide. 

Figura 52 


Un imn, despre care Ake W. Sjöberg şi E. Bergmann („Colecţia 
imnurilor templelor sumeriene") cred că a fost compus de fiica 
lui Sargon din Akkad în mileniul trei î.Ch., exaltă casa-piramidă a 
lui Ningishzidda şi îi confirmă poziţia egipteană: 


Loc dăinuitor, munte deschis la culoare 

care în fel măiastru a fost întemeiat, 

întunecata-i cameră ascunsă stârneşte spaima; 
într-un Câmp de Supraveghere se află. 
Înspăimântător, în feluri cum nimeni nu-şi poate închipui. 
în Ţara Pavezei 

piedestalul tău e strâns urzit ca o plasă măruntă [...). 
Noaptea stai cu fața spre ceruri, 

străvechile-ți măsurători întrec închipuirea. 

Interiorul tău cunoaşte locul unde Utu se înalță, 
măsura lățimii sale departe ajunge. 

Prinţul tău e prințul a cărui curată mână stă întinsă, 
al cărui păr bogat şi imbelşugat 

i se revarsă pe spate - 

domnul Ningishzidaa. 


Versurile  concluzive ale imnului reiau de două ori 
amplasamentul acestei construcţii unice: „Ţara Pavezei". Este 
un termen echivalent al sensului akkadian pentru numele 
mesopotamian al Egiptului: Ţara Magan, „Țara Scutului". lar un 
alt imn copiat şi tradus de Sjöberg (tăbliţa UET 6/1) îl numeşte 
pe Ningishzidda „şoimul printre zei", atribut folosit frecvent în 
textele egiptene pentru zeii locali şi găsit în scrierile sumeriene 
numai cu o singură altă ocazie, referitor la Ninurta, cuceritorul 
piramidelor. 


Cum îl numeau egiptenii pe acest fiu al lui Enki/Ptah? Pentru 
ei, „zeul cu coarda care măsoară Pământul" era Thoth; după 
cum relatează „Poveştile cu vrăjitori", Thoth era cel numit să 
păzească secretele piramidelor din Dillon. Conform lui Manetho, 
Thoth a luat locul lui Horus pe tronul Egiptului; aceasta s-a 
întâmplat în jurul anului 8670 î.Ch. - exact în perioada când s-a 
terminat Al Doilea Război al Piramidelor. 

Rezolvând astfel disputele dintre ei, marii Anunnaki şi-au 
îndreptat atenţia spre problemele omenirii. 

Citind cuvintele din vechime, devine clar că această 
conferinţă de pace nu s-a ocupat numai de încetarea ostilităţilor 
şi stabilirea limitelor teritoriale, ci a şi trasat planurile pentru 
modul în care pământurile aveau să fie colonizate de omenire! 
Observăm că Enki „la picioarele adversarului [Enlil] a aşternut 
oraşele care-i erau atribuite"; Enlil, la rândul lui, „la picioarele 
adversarului său [Enki] a aşternut ţara Sumerului”. 

Ni-i putem imagina pe cei doi fraţi faţă în faţă, Enki - ca 
întotdeauna - mai preocupat de omenire şi de soarta ei. După ce 
au lămurit disputele dintre Anunnaki înşişi, se orientează acum 
spre viitorul omenirii. In urma Potopului, aceasta a primit 
terenuri agricole şi animale domesticite; acum, se ivise ocazia 
de a plănui în perspectivă, prilej de care Enki a profitat pe loc. 
Străvechiul text poate foarte bine să descrie un act spontan: 
Enki desenând pe pământ, la picioarele lui Enlil", un plan pentru 
înfiinţarea aşezărilor umane pe teritoriile lui; acceptând, Enlil 
răspunde cu un desen „la picioarele lui Enki" al planului pentru 
restaurarea oraşelor antediluviene din sudul Mesopotamiei 
(Sumer). 

Când a fost vorba ca vechile oraşe antediluviene ale 
Mesopotamiei să fie refăcute, Enki a pus o condiţie: lui şi fiilor 
săi să li se permită accesul liber în Mesopotamia; iar el, Enki, 
urma să primească înapoi Eridu, locul sfinţit al primei sale Staţii 
Terestre. Acceptând condiţia, Enlil a spus: „în ţara mea, sălaşul 
tău să dureze veşnic; din ziua când vii în preajma mea, masa 
încărcată să răspândească pentru tine delicioase arome." Enlil 
şi-a exprimat speranţa că, în schimbul ospitalităţii sale, Enki 
avea să ajute la revenirea prosperității şi în Mesopotamia: 


„Toarnă-ţi belşugul peste Ţară, fiecare an să-i înmulțească 
bogăţiile." 

Şi astfel, toate problemele fiind clarificate, Enki şi fiii lui au 
plecat spre domeniile lor din Africa. 

După plecarea lui Enki şi a fiilor săi, Enlil şi fiii lui au analizat 
viitorul teritoriilor lor, vechi şi noi. Prima cronică, relatată de 
Barton, arată că în scopul de a reafirma statutul lui Ninurta ca 
secund al lui Enlil şi superior al fraţilor săi, Enlil l-a însărcinat cu 
Ţara veche. Teritoriile lui Adad din nord-vest au fost prelungite 
cu un „deget" subţire (Libanul) pentru a include Locul de 
Aterizare de la Baalbek. Teritoriul aflat în dispută - îl putem numi 
Canaanul Mare, de la graniţa cu Egiptul în sud până la cea cu 
Adadul în nord, inclusiv Siria zilelor noastre - a fost pus sub 
egida lui Nannar şi a urmaşilor lui. In acest scop, „s-a stabilit o 
hotărâre", pecetluită şi sărbătorită cu o ofrandă de mâncare 
împărtăşită de toţi zeii enliliţi. 

O versiune mai dramatică a acestor proceduri finale se 
găseşte în „Cânt Cântarea Mamei Zeilor". Aflăm că, în momentul 
decisiv, rivalitatea dintre Ninurta - moştenitorul legal, fiind fiul 
lui Enlil cu sora lui pe jumătate - şi Nannar, primul născut al lui 
Enlil cu soţia sa oficială, Ninlil izbucnise cu toată energia. Enlil, 
ni se spune, privea favorabil atributele lui Nannar: „Un prim 
născut (...) frumos la înfăţişare, perfect la membre, înţelept fără 
pereche." Enlil „pe el îl iubea" fiindcă i-a dăruit doi foarte 
importanţi nepoți, gemenii Utu/Shamash şi Inanna/lshtar; l-a 
numit pe Nannar SU.EN - „Domn înmulţitor" - epitet tandru de 
unde a pornit numele akkadian/semit al lui Nannar: Sin. Dar, 
oricât de mult îl prefera Enlil pe Nannar, rămânea realitatea că 
moştenitorul legal era Ninurta; el fusese „fruntaşul războinic al 
lui Enlil", conducându-i pe enliliţi la victorie. 

În timp ce Enlil ezita între Sin şi Ninurta, Sin a recurs la 
ajutorul soţiei sale, Ningal, care a apelat la Enlil şi la soţia lui 
Ninlil, mama lui Sin: 


La locul hotărârii a chemat-o pe Ningal, 
Suen a poftit-o să se apropie. 
Hotărâre binevoitoare i-a cerut tatălui ei (...). 


Enlil i-a cântărit [cuvintele] (...). 

În fata mamei sale [a stăruit] (...). 

„Aminteşte-ţi de copilărie, " i-a spus ea [lui Ninlil] (...) 
Mama repede l-a îmbrăţişat (...). 

l-a spus lui Enlil: (...) „ Urmează-ți dorința inimii" (...) 


Ne-am putea imagina că, în aceste hotărâri de perspectivă 
care aveau să afecteze soarta zeilor şi a oamenilor pentru 
milenii întregi, soțiile jucaseră un asemenea rol decisiv? Citim că 
Ningal a venit în ajutorul bărbatului ei; o vedem pe Ninlil 
hotărâtă să-l convingă pe şovăitorul Enlil. 

Apoi, însă, intră în scenă o altă mare zeiţă - iar cuvintele ei 
duc la o decizie neintenţionată... 

Enlil fiind îndemnat de Ninlil să-şi urmeze „dorinţa inimii", nu 
judecata minții, preferându-l pe primul născut în locul 
moştenitorului legal, „Ninurta a deschis gura şi a spus (...)." 
Cuvintele  împotrivirii lui s-au pierdut, prin deteriorarea 
versurilor; dar, din continuarea povestirii, aflăm că Ninharsag şi- 
a folosit influenţa asupra fiului ei Ninurta: 


A plâns şi i s-a lamentat fratelui ei; 

Ca o femeie grea era de agitată, [spunând:] 
„În Ekur îmi chem fratele, 

fratele care un prunc m-a făcut să port; 

pe fratele meu îl chem!" 


Dar chemarea lui Ninharsag a fost formulată neinspirat. 
Intenţionase să apeleze în calitate de soră a lui Enlil, pentru 
copilul (Ninurta) pe care i-l născuse; însă chemarea ei suna ca 
un apel adresat lui Enki. Înfuriat, Enlil a strigat la ea: „Cine e 
fratele acesta al tău pe care-l chemi? Fratele acesta, care un 
prunc te-a făcut să porţi?" Şi a luat o hotărâre favorabilă spiţei 
lui Sin. De-atunci şi până în zilele noastre, Ţara Spaţioportului a 
fost cunoscută ca fiind a lui Sin - peninsula Sinai. 

Ca măsură finală, Enlil l-a numit pe fiul lui Sin comandant al 
Centrului de Control al Misiunii: 


L-a chemat pe Shamash nepotul lui Ninlil. 
L-a luat [de mână], în Shulim l-a aşezat. 


lerusalimul - Ur-Shulim, „Oraşul lui Shulim" - a fost pus sub 
comanda lui Shamash. Numele său, SHU.LIM, însemna 
„Supremul Loc al celor Patru regiuni", iar emblema sumeriană a 
celor „Patru Regiuni" (Fig. 53a) atribuită lui e posibil să fi 
prefigurat stema evreiască numită Steaua lui David (Fig. 53b). 


Figura 53 


Înlocuind Nippurul antediluvian ca Centru de Control al 
Misiunii postdiluvian, lerusalimul a dobândit şi fostul titlu al 
Nippurului de a fi Buricul Pământului - punctul central al Grilei 
Divine, care făcea posibile transporturile între Pământ şi Nibiru. 
Imitând planul postdiluvian concentric bazat pe Nippur, locul 
ales pentru „Buricul Pământului" - Muntele Moriah - se afla pe 
linia mediană, Calea de Aterizare, în interiorul Culoarului de 
Aterizare (Fig. 54); era la distanţă egală între Platforma de 
Aterizare din Baalbek (BK) şi Spaţioportul propriu-zis (SP). 


Cele două ancore ale Culoarului de Aterizare trebuia de 
asemenea să fie echidistante faţă de Centrul de Control al 
Misiunii (IM); dar era nevoie să se facă o schimbare a planurilor 
iniţiale, căci „Casa Care E Ca Un Munte" anterioară, construită 
artificial - Marea Piramidă - fusese golită de cristale şi 
echipamente şi nu mai era de nici un folos. Soluţia consta în a 
clădi, cu aceeaşi precizie, pe linia coridorului nord-vestic, dar la 
nord de Gizeh, un nou Oraş Far. Egiptenii l-au numit Oraşul lui 
Annu; simbolul său hieroglific reprezenta un turn înalt, cu pereţii 
în pantă, şi o suprastructură şi mai înaltă, îndreptată spre cer ca 
o săgeată (Fig. 55) 


(„Oraşul lui Helios", zeul Soare) - acelaşi nume pe care l-au 
atribuit şi oraşului Baalbek. In ambele situaţii, era o traducere a 
numelor precedente care asociau cele două locuri cu Shamash, 
„Cel Ce Străluceşte Ca Soarele"- de fapt, în Biblie, Baalbekul se 
numea Beth-Shemesh Casa lui Shamash, iar în greacă, 
Heliopolis. 


Figura 55 
Mutarea farului ancorei de nord-vest a Culoarului de 


Aterizare, de la Gizeh (GZ) la Heliopolis (HL), a necesitat şi un 
transfer al ancorei de sud-est, pentru a le menţine echidistante 


faţă de Muntele Moriah. Doar puţin mai scund decât Muntele 
Sfânta Ecaterina, dar aflat tot pe linia Culoarului, Muntele 
Moriah a fost adaptat pentru sarcina respectivă. | se mai spune 
Muntele Umm-Shumar (Muntele Mamei Sumerului - US, pe 
harta noastră). Listele geografice sumeriene numeau cei doi 
munţi învecinaţi din Tilmun KA HARSAG („Piscul Porții") şi 
HARSAG ZA-LA.ZALAG („Piscul Care Răspândeşte Strălucirea"). 

Construirea, înzestrarea cu personal şi acţionarea instalaţiilor 
aerospaţiale din Tilmun şi Canaan necesitau noi drumuri de 
aprovizionare şi avanposturi de pază. Calea maritimă spre 
Tilmun a fost ameliorată prin înfiinţarea unui port („Oraşul 
Tilmun", deosebit de „Ţara Tilmun"), pe malul estic al Mării 
Roşii, probabil pe locul actualului port el-Tor. A dus de 
asemenea, presupunem, la apariţia celui mai vechi oraş din 
lume: lerihonul, care îi era închinat lui Sin (în ebraică, Yeriho), 
cu simbolul său celest, Luna. 

Vârsta lerihonului a rămas o enigmă care îi nedumereşte pe 
oamenii de ştiinţă până în timpurile prezente. Aceştia împart 
larg progresul omului (care s-a răspândit din Orientul Apropiat) 
în Mezolitic („Epoca Pietrei Mijlocii"), care a cunoscut apariţia 
agriculturii şi a domesticirii animalelor, pe la anul 11.000 î.Ch., 
Neolitic („Epoca Pietrei Noi"), peste 3.600 de ani, aducând cu 
sine satele şi olăritul, şi, în sfârşit, civilizaţia urbană din Sumer, 
peste alţi 3.600 de ani. Şi totuşi, a existat şi lerihonul, o aşezare 
urbană, ocupată şi construită de necunoscuţi, cam prin jurul 
anului 8500 î.Ch., când omul încă nu învățase să ducă nici 
măcar o viaţă rurală... 


RS 


Figura 56 
Enigmele propuse de lerihon țin nu numai de vechimea lui, ci 
şi de descoperirile arheologice de acolo: case - clădite pe 


fundaţii de piatră, aveau uşi dotate cu uşori de lemn; zidurile 
erau tencuite cu grijă şi zugrăvite în roşu, roz şi alte culori - 
uneori, decorate chiar şi cu fresce. 

In duşumelele de ipsos văruit erau practicate vetre şi 
bazinete, iar pardoseala era adeseori împodobită cu modele. 
Câteodată, sub duşumea erau îngropaţi, morţii - îngropaţi, dar 
nu uitaţi: s-au găsit cel puţin zece cranii completate cu gips, 
pentru a reconstitui trăsăturile decedaţilor (Fig. 56). Fizionomiile 
astfel revelate sunt, după părerea tuturor, mai evoluate şi mai 
rafinate decât cele ale localnicilor mediteraneeni ai epocii. Toate 
acestea erau protejate de un zid masiv care înconjura oraşul (cu 
câteva milenii înainte de Joshua!). El era înălţat în mijlocul unui 
şanţ lat de aproape zece metri şi adânc de doi, săpat în piatră 
„fără ajutorul târnăcoapelor şi al săpăligilor' (James Mellaart, 
Earliest Civilizations of the Near East). Era „o dezvoltare 
explozivă (...) o dezvoltare spectaculoasă, ale cărei cauze," 
afirmă Mellaart, „ne sunt încă necunoscute". 

Enigma lerihonului preistoric este accentuată de urmele 
silozurilor sale circulare pentru grâne, dintre care unul a fost 
găsit încă parţial în picioare. Intr-o depresiune fierbinte de lângă 
Marea Moartă, la 275 de metri sub nivelul mării - un loc 
neospitalier şi nepotrivit pentru cultivarea cerealelor -, s-au 
găsit urme ale unor provizii ample şi depozitări în continuare de 
grâu şi orz. Cine putuse clădi acel oraş avansat, într-o epocă 
atât de timpurie, cine venise să trăiască într-un asemenea loc şi 
cui îi servea ca oraş-depozit fortificat? 

După părerea noastră, soluţia enigmei se găseşte în 
cronologia „zeilor", nu a oamenilor. O oferă faptul că incredibila 
aşezare urbană în premieră de la lerihon (aproximativ din 
perioada 8500-7000 î.Ch.) corespunde exact cu intervalul care, 
conform lui Manetho, cuprinde domnia lui Thoth în Egipt (circa 
8670-7100 î.Ch.). Ascensiunea lui la putere, după cum am văzut 
în textele mesopotamiene, a urmat Conferinţei de Pace. Textele 
egiptene spun că ascensiunea lui a fost pronunţată „în prezenţa 
Hotărâtorilor lui Annu, după noaptea bătăliei" şi după ce ajutase 
„la înfrângerea Vântului de Furtună" (Adad) „şi a Vârtejului-de- 


Vânt" (Ninurta), după care contribuise la „împăcarea celor doi 
combatanți". 

Perioada pe care egiptenii o asociază cu domnia lui Thoth a 
fost o epocă de pace între zei, când Anunnakii au înfiinţat în 
primul şi-n primul rând aşezări legate de construcția şi protecția 
noilor instalaţii spaţiale. 

Calea maritimă spre Egipt şi Tilmun, pe Marea Roşie, trebuia 
să fie suplimentată cu un drum pe uscat, care putea face 
legătura între Mesopotamia, Centrul de Control al Misiunii şi 
Spaţioport. Din vremuri imemoriale, acest drum terestru a dus 
de la Eufrat la importanta staţie de escală Harran, în regiunea 
râului Balikh. De acolo, călătorul avea de ales între a continua 
spre sud, în lungul coastei mediteraneene - drumul numit 
ulterior de romani Via Maris („Calea Mării") - sau să pornească 
pe malul estic al lordanului, pe la fel de celebra Şosea a Regelui. 
Cea dintâi era cea mai scurtă cale spre Enlil; a doua putea duce 
la Golful Eilat, Marea Roşie, Arabia şi Africa, precum şi în 
peninsula Sinai; de asemenea, ducea la malul apusean al 
lordanului, prin câteva vaduri practicabile. Era drumul pe unde 
se transporta aurul african. 

Cea mai vitală dintre toate acestea, care ducea direct la 
Centrul de Control al Misiunii din lerusalim, era răscrucea din 
lerihon. Pe acolo au traversat israeliţii Iordanul, spre Pământul 
Făgăduinţei. Tot acolo, sugerăm, cu câteva milenii în urmă, 
Anunnakii au înfiinţat un oraş, pentru a păzi vadul şi a-i alimenta 
pe călători cu provizii pentru continuarea călătoriei. Înainte ca 
omul să se instaleze în lerihon, acesta a fost un avanpost al 
zeilor. 

Oare ar fi construit Anunnakii o localitate numai pe malul 
vestic al lordanului, lăsându-l neprotejat pe cel estic, mult mai 
vital, pe unde trecea Şoseaua Regelui? E de la sine înţeles că 
trebuia să existe o aşezare şi pe malul opus, răsăritean, al 
lordanului. Deşi foarte puţin cunoscut în afara cercurilor 
arheologice, s-a găsit într-adevăr un asemenea loc; iar ceea ce 
s-a descoperit acolo e şi mai uluitor decât vestigiile de la 
lerihon. 


Enigmaticul sit cu resturi surprinzătoare a fost dezgropat 
prima oară în 1929, de către o misiune arheologică organizată 
de Institutul Biblic Pontifical al Vaticanului. Arheologii, conduşi 
de Alexis Mallon, au fost surprinşi de înaltul nivel al civilizaţiei 
găsite acolo. Până şi cel mai vechi strat de relicve ale locuinţelor 
(din jurul anului 7500 î.Ch.) era pavat cu cărămizi şi, deşi 
perioada de locuire se întindea de la sfârşitul Epocii Pietrei până 
în Epoca Bronzului, arheologii au constatat cu uimire că la toate 
nivelurile se dezvăluia aceeaşi civilizaţie. 

Locul este numit după movila unde a fost găsit -Tell Ghassul; 
numele său antic nu se cunoaşte. Impreună cu câteva aşezări- 
satelit, controla în mod clar punctul vital de traversare şi drumul 
aferent - un drum circulat până în zilele noastre, spre un loc de 
trecere numit Podul Allenby (Fig. 57). Poziţia strategică a colinei 
Tell Ghassul a fost remarcată de arheologi când au început să 
dezgroape vestigiile: „Din vârful movilei, există o interesantă 
vedere panoramică: lordanul la vest, ca o linie întunecată; la 
nord-vest, colina vechiului lerihon; iar dincolo de ea, munţii 
ludeei, inclusiv Beth-El şi Muntele Măslinilor din lerusalim. 
Bethleem este ascuns de Muntele el-Muntar, dar se pot vedea 
înălțimile din Tekoah şi împrejurimile Hebronului." (A. Mallon, R. 
Koeppel, R. Neuville, Teleilat Ghassul, Compte Rendu des 
Fouilles de l'Institut Biblique Pontifical). La nord, vederea 
se întindea nestânjenită cale de vreo patruzeci şi cinci de 
kilometri; la est, se distingea Muntele Moab şi dealurile Muntelui 
Nebo; la sud, „dincolo de oglinda Mării Moarte, se vede muntele 
de sare, Sodom." 


> Figura 57 
Principalele relicve descoperite la Tell Ghassul acoperă o 


perioadă când terenul era ocupat de locuitori foarte avansati, 
aproximativ între anii 4000 şi 2000 î.Ch. (când locul a fost 
abandonat pe neaşteptate). Artefactele şi sistemul de irigaţii, de 
un nivel mult superior celui propriu epocii, i-au convins pe 
arheologi că ocupanţii veneau din Mesopotamia. 

Dintre cele trei movile care formează împreună colina mai 
mare, două par să fi fost folosite pentru locuinţe iar a treia ca 
zonă de lucru. Aceasta din urmă s-a constatat că fusese 
împărţită în suprafeţe rectangulare, în interiorul cărora erau 
săpate „gropi“ circulare, de obicei perechi. Faptul că nu erau 
vetre pentru prepararea mâncării e sugerat nu numai de 
împerecherea şi numărul lor (de ce ar fi fost necesare şase sau 
opt în acelaşi compartiment?), ci şi de forma cilindrică a unora, 
care coborau destul de adânc în pământ. Ele se combinau cu 
nişte enigmatice „benzi de cenuşă" (Fig. 58), resturile unor 
materiale combustibile, care erau acoperite cu nisip fin şi apoi 
cu sol normal, numai pentru a forma fundaţia unui nou strat de 
„benzi de cenuşă". 


La suprafaţă, pământul era presărat cu pietricele, resturi ale 
pietrelor sparte de o forţă care le şi înnegrise. Printre artefactele 
găsite se numără şi un mic obiect circular, confecţionat din lut 
ars (Fig. 59), conturat cu precizie, într-un scop tehnic 
necunoscut. 

Misterul n-a făcut decât să se adâncească o dată cu 
descoperirile din zonele rezidenţiale. Acolo, pereţii caselor 
rectangulare s-au dărâmat ca sub efectul unei forțe 
neaşteptate, imediat deasupra solului, cu rezultatul că partea 
superioară a pereţilor a căzut cu precizie în interior. 

Figura 59 


Din cauza acestei prăbuşiri precise, s-au putut reconstitui 
unele dintre şocantele fresce care fuseseră pictate, uneori 
suprapus, pe ziduri. Într-un caz, o reţea ca de colivie desenată 
deasupra obiectului crea pe perete o iluzie tridimensională. Intr- 
o casă, pe fiecare perete părea să se fi pictat câte o anumită 
scenă; în alta, un divan adâncit într-un alcov era clădit astfel 
încât îi dădea locatarului posibilitatea să privească, stând culcat, 
o frescă acoperind tot peretele opus. Aceasta reprezenta un şir 
de oameni - dintre care primii doi stăteau aşezaţi pe tronuri - 
privind (sau salutând) altă persoană, ce părea să fi coborât 
dintr-un obiect care emitea raze. 

Arheologii care au descoperit aceste fresce în timpul 
excavaţiilor din 1931-32 şi 1932-33 au teoretizat că obiectul cu 
raze putea să fi fost similar cu o foarte neobişnuită „stea" cu 
raze, găsită în pictura dintr-o altă clădire. Era o „stea" cu opt 
vârfuri, plasată în interiorul unei alte „stele" mai mari, tot cu opt 
vârfuri, culminând cu o explozie de opt raze (Fig. 60). Desenul 
precis, folosind o diversitate de forme geometrice, era executat 
artistic cu negru, roşu, alb, gri şi combinaţii ale acestor culori; o 
analiză chimică a vopselelor folosite a arătat că nu erau 
substanţe naturale, ci compuşi sofisticaţi din douăsprezece până 
la optsprezece minerale. 


Figura 60 

Descoperitorii frescelor au presupus că „steaua" cu opt raze 
avea o „semnificaţie religioasă", indicând că steaua cu opt 
vârfuri, reprezentând planeta Venus, era simbolul celest al lui 
Ishtar. Totuşi, acest fapt nu dovedeşte nici un fel de adoraţie 
religioasă, după cum la Tell Ghassul nu s-au găsit nici „obiecte 
de cult", statuete ale zeilor etc. - o altă anomalie a acestui loc. 
Acest lucru, presupunem, indică faptul că locuitorii nu erau 
adoratori, ci subiecţi ai adoraţiei: „zeii' din antichitate, 
Anunnakii. 

De fapt, am găsit la Washington D.C. un desen similar. Poate 
fi văzut în foyerul sediului Societăţii National Geographic: o 
duşumea mozaicată cu o roză a vânturilor, denotând interesul 
Societăţii faţă de cele patru puncte cardinale ale Pământului şi 
punctele intercardinale (est, nordest; nord, nord-vest; vest, sud- 
vest; sud, sud-est). Bănuim că la acelaşi lucru s-au gândit şi 
autorii picturii antice: asocierea lor şi a localităţii cu cele patru 
regiuni ale Pământului. 

Faptul că „steaua" cu raze nu avea nici o semnificaţie sacră 
este atestat în continuare şi de desenele complet ireverenţioase 
care o înconjurau. Acestea (Fig. 60) reprezintă clădiri cu ziduri 
groase, înotătoare de peşti, păsări, aripi, o navă şi chiar (după 
părerea unora) un dragon marin (în colţul din stânga, sus); în 
aceste desene apar culori galbene şi cafenii de diverse nuanţe, 
pe lângă tonalităţile deja menţionate. 

De un deosebit interes sunt două forme dominate de „ochi" 
mari, perechi. Ştim mai bine ce reprezentau aceştia, căci 
asemenea forme s-au găsit pictate, pe-o scară mult mai mare şi 
într-un stil mai detaliat, pe pereţii altor case. Obiectele erau 
înfăţişate ca având formă sferică sau ovoidală, cu partea 
superioară stratificată şi pictată în alb şi negru. Centrul era 


dominat de doi „ochi" mari, discuri negre perfecte în interiorul 
unor cercuri albe. Partea de jos prezenta două (sau patru) 
suporturi întinse, roşii; între aceste picioare mecanice, din 
corpul obiectului ieşea o anexă de formă tuberculară (Fig. 61). 

f „Ma. 


h Die 


Figura 61 


Ce erau acele obiecte? Cumva, „Vârtejurile de vânt" din 
textele Orientului Apropiat (inclusiv Vechiul Testament), 
„farfuriile zburătoare" ale Anunnakilor? Frescele, gropile 
circulare, benzile de cenuşă, pietricelele înnegrite şi împrăștiate, 
poziția locului - toate cele descoperite şi, probabil, multe altele 
nedescoperite - indică Tell Ghassul ca pe o fortăreață şi un 
depozit de provizii pentru aeronavele de patrulare ale 
Anunnakilor. 

Răscrucea de la Tell Ghassul/lerihon a jucat roluri importante 
şi miraculoase în mai multe evenimente biblice, fapt care poate 
să fi trezit interesul Vaticanului pentru acest loc. Aici a traversat 
râul profetul Ilie (spre malul răsăritean), în scopul de a respecta 
o întâlnire - la Tell Ghassul? - pentru a fi luat în zbor cu „un car 
de foc (...) într-un Vârtej". In aceeaşi zonă, la sfârşitul exodului 
israeliților din Egipt, Moise (după ce Domnul îi refuzase intrarea 
în Canaanul propriu-zis) „a urcat din câmpia Moabului" - zona 
localităţii Tell Ghassul - „pe Muntele Nebo, spre cel mai înalt pisc 
al său, cu vedere peste lerihon; iar Domnul i-a arătat toată ţara: 
Gileadul, până la Dan, şi ţara lui Naphtali, şi ţara lui Ephraim, şi 
Manasseh, şi întreaga ţară a ludeei, până la Mediterană; şi 
Negebul, şi valea lerihonului, oraşul curmalilor." Este descrierea 
unei vederi la fel de cuprinzătoare ca aceea observată de 
arheologi din vârful colinei Tell Ghassul. 

Traversarea în sine, sub conducerea lui Joshua, a implicat 
miraculoasa retragere a apelor lordanului, sub influenţa 
Sfântului Chivot şi a conţinutului acestuia. Atunci, „când se afla 
Joshua aproape de lerihon, ridicându-şi ochii şi uitându-se, a 


văzut un bărbat stând în picioare, în faţa lui, şi ţinând în mână o 
sabie. Atunci Joshua s-a îndreptat spre el şi l-a întrebat: «Eşti tu 
unul dintre ai noştri, sau dintre vrăjmaşii noştri?» lar el i-a 
răspuns: «Nu, ci sunt voievod al oştirii Domnului şi am venit 
acum!» Şi Joshua a căzut cu faţa la pământ şi s-a închinat şi a 
grăit către el: «Ce porunceşte stăpânul meu robului său?» 
Atunci voievodul oştirii Domnului a grăit lui Joshua: «Descalţă-te 
de sandalele din picioarele tale, căci locul pe care stai este 
sfânt.»" 

Apoi, căpitanul trupelor lui lahve i-a dezvăluit planul Domnului 
pentru cucerirea lerihonului. Nu încerca să-i iei zidurile cu asalt, 
a spus el. In schimb, poartă Chivotul Legământului în jurul 
zidurilor de şapte ori. lar în cea de-a şaptea zi, preoţii au sunat 
din trâmbiţe şi oamenii au scos mare strigăt, ca la poruncă. „lar 
zidurile s-au prăbuşit îndată." 

lacob, de asemenea, traversând lordanul în noaptea 
întoarcerii sale în Canaan din Harran, a întâlnit „un bărbat" şi s- 
au luptat amândoi până în zori; abia atunci şi-a dat seama lacob 
că adversarul său era o zeitate; „şi lacob a numit locul Peni-El 
[«Faţa lui Dumnezeu»], căci am văzut un zeu faţă în faţă şi am 
supravieţuit." 

Intr-adevăr, Vechiul Testament declară limpede că, pe 
vremuri, au existat localităţi ale Anunnakilor în punctele vitale 
de acces spre peninsula Sinai şi lerusalim. Hebronul, oraşul care 
păzeşte drumul dintre lerusalim şi Sinai, „se numea mai 'nainte 
Kiriat Arba [«Fortăreaţa lui Arba»]; şi Arba era cel mai uriaş 
[«rege>»] dintre  Anakim  [Enachiţi]" (Joshua, 14:15). 
Descendenții Anakim-ilor, ni se spune în continuare, continuau 
să locuiască zona în timpul cuceririi israelite a Canaanului; de 
asemenea, mai există numeroase alte referiri biblice la 
locuinţele Anakim-ilor de pe malul estic al lordanului. 

Cine erau aceşti Anakim? Termenul este tradus cel mai des 
ca „giganţi", la fel cum a fost tradus şi cuvântul biblic Nefilim. 
Dar am dovedit deja concludent că, prin Nefilim („Cei Care Au 
Coborât"), Vechiul Testament se referea la „Oamenii din 
Rachete"! 

Anakim (Enacthiţii), sugerăm, nu erau alţii decât Anunnakii. 


Până acum, nimeni nu a dat o atenţie deosebită numărului de 
3.650 de ani pe care Manetho l-a atribuit domniei „semizeilor" 
din dinastia lui Thoth. Noi, însă, găsim această cifră deosebit de 
semnificativă, căci nu diferă decât cu cincizeci de ani faţă de cei 
3.600 de ani ai revoluţiei lui Nibiru, planeta natală a 
Anunnakilor. 

Nu întâmplător, am mai susţinut, progresul omenirii din Epoca 
de Piatră până la înalta civilizaţie sumeriană s-a produs în 
intervale de câte 3600 de ani - la datele aproximative de 
11.000, 7400 şi 3800 î.Ch. Ca şi cum, de fiecare dată, o „mână 
misterioasă" ar fi „cules omul din declin, ridicându-l la un şi mai 
înalt nivel de cultură, cunoaştere şi civilizaţie" - după cum am 
scris în The 12th Planet; fiecare caz, afirmăm, a coincis cu 
recurenţa momentului când Anunnakii se puteau deplasa tur- 
retur între Pământ şi Nibiru. 

Aceste progrese s-au răspândit din nucleul mesopotamian 
prin întreaga lume antică; iar epoca egipteană a „semizeilor" 
(vlăstare ale împreunării dintre zei şi oameni) - între anii 7100 
î.Ch. şi 3450 î.Ch., după Manetho - coincide indiscutabil cu 
perioada neolitică din Egipt. 

Putem presupune că la fiecare dintre aceste intervale soarta 
omenirii şi relaţiile zeilor cu ea erau discutate de Marii Anunnaki, 
cei „şapte care hotărăsc". Ştim cu siguranţă că o asemenea 
deliberare avusese loc înaintea neaşteptatei şi altminteri 
inexplicabilei înfloriri a civilizaţiei sumeriene, căci sumerienii ne- 
au lăsat documente despre discuţiile de acest gen! 

Când a început reconstrucţia Sumerului, primele care s-au 
reclădit pe pământul lui au fost Oraşele vechi. Ele însă, nu mai 
erau localităţi exclusive ale zeilor, căci omenirea avea acum 
acces în aceste centre urbane, pentru a întreţine ogoarele, 
livezile şi fermele de vite din jur, în folosul zeilor, precum şi ca 
să-i servească pe zei în toate modurile posibile: nu numai ca 
bucătari şi brutari, artizani şi croitori, ci şi ca preoţi, muzicanți, 
saltimbanci şi prostituate la temple. 


Figura 6 
Mai întâi a fost restaurat Eridu. Întrucât fusese prima aşezare 
a lui Enki pe Pământ, i s-a dat tot lui, cu titlu permanent. Altarul 
său iniţial (Fig. 62) - o minune a arhitecturii, în vremurile acelea 
de demult - a fost cu timpul înălţat şi extins sub forma unei 
magnifice locuinţe-templu, E.EN.GUR.RA („Casa Domnului A 
Cărui întoarcere E Triumfală"), împodobită cu aur, argint şi 
metale preţioase din Lumea de Jos şi protejată de „Taurul 
Cerului". Pentru Enlil şi Ninlil, s-a refăcut Nippurul; acolo, au 
înălţat un nou Ekur („Casă Munte" - Fig. 63), de astă-dată 
echipat nu ca un Centru de Control al Misiunii, ci cu arme 
înfricoşătoare: „Ochiul Ridicat care cercetează ţara", şi „Raza 
Ridicată", care pătrunde în orice loc. Zona lor sacră adăpostea şi 
„Pasărea cu pas iute" a lui Enlil, din a cărei „strânsoare nimeni 
nu putea să scape". 


Un „Imn lui Eridu", redactat şi tradus de A. Falkenstein 
(Sumer, vol. VII), descrie felul cum a călătorit Enki pentru a 
participa la o adunare a tuturor zeilor mari; ocazia acesteia era 
o vizită a lui Anu pe Pământ, pentru una dintre acele dezbateri 
care hotărau soarta zeilor şi a oamenilor de pe Pământ la fiecare 
3600 de ani. După petreceri, când „zeii băuseră licoarea 
îmbătătoare, vinul preparat de oameni", a sosit momentul 
deciziilor solemne. „Anu s-a aşezat pe jilţul de onoare; lângă el 


stătea Enlil; Ninharsag şedea într-un fotoliu."Anu a cerut să se 
facă ordine „şi Anunnakilor astfel le-a grăit": 


Zei mari care aici venit-ați, 

Annuna-zei, care la Curtea Adunării ați sosit! 

Fiul meu o Casă şi-a clădit; 

Domnul Enki 

Eridu ca muntele pe Pământ l-a ridicat; 

Casa lui, într-un frumos loc a construit-o. 

Acolo, în Eridu, nimeni nu poate intra nepoftit (...). 
În sanctuarul său, din Abzu, 

Divinele Formule Enki le-a depus. 


Acest lucru a adus discuţiile la principalul subiect de pe 
ordinea de zi: plângerea lui Enlil că Enki le ascundea celorlalţi 
zei „Formulele Divine" - cunoştinţe despre peste o sută de 
aspecte ale civilizaţiei - restrângând progresul numai pentru 
Eridu şi locuitorii săi. (Este un fapt confirmat arheologic că Eridu 
era cel mai vechi oraş postdiluvian din Sumer, piatra de temelie 
a civilizaţiei sumeriene.) Atunci, s-a luat hotărârea ca Enki să le 
împărtăşească Formulele Divine şi celorlalţi zei, pentru ca şi ei 
să-şi poată înfiinţa şi reînfiinţa centrele urbane: civilizaţia urma 
să-i fie acordată întregului Sumer. 

Când partea oficială a deliberărilor s-a sfârşit, zeii de pe 
Pământ au avut o surpriză pentru vizitatorii cereşti: la jumătatea 
distanţei dintre Nippur şi Eridu construiseră o incintă sacră, în 
cinstea lui Anu; o locuinţă numită în mod adecvat E.ANNA - 
„Casa lui Anu". 

Înainte de a pleca înapoi spre Planeta Natală, Anu şi Antu, 
soţia lui, au făcut o vizită de-o noapte în templul lor pământean; 
ocazia a fost salutată cu mare pompă şi cu ceremonii. Când 
cuplul divin a ajuns în noul oraş - urmând a fi cunoscut mai 
târziu ca Uruk (biblicul Erech - Erec) -, zeii i-au însoţit într-o 
procesiune până în curtea templului. În timp ce se pregătea o 
cină somptuoasă, Anu, aşezat pe tron, stătea de vorbă cu zeii 
bărbaţi; Antu, însoţită de zeițe, şi-a schimbat hainele în partea 
din templu numită „Casa Patului de Aur". 


Preoţii şi alţi slujbaşi ai templului serveau „vinuri şi uleiuri 
aromate" şi au măcelărit ca jertfă „un taur şi un berbec pentru 
Anu, Antu şi toţi zeii". Dar banchetul a fost amânat până s-a 
întunecat suficient pentru a se vedea planetele: „Jupiter, Venus, 
Mercur, Saturn, Marte şi Luna - de cum aveau să apară". In 
sfârşit, după o spălare ceremonială a mâinilor, s-au servit 
primele feluri de mâncare: „Carne de taur, carne de berbec, 
păsări (...) precum şi bere de soi şi vin tescuit." ; 

Apoi, s-a luat o pauză pentru principala atracţie a serii. In 
timp ce un grup de preoţi cântau imnul “Kakkab Anu etellu 
shamame ", „Planeta lui Anu răsare pe cer", un preot a urcat la 
„cel mai de sus etaj din turnul templului" pentru a pândi pe cer 
apariţia Planetei lui Anu, Nibiru. La momentul aşteptat şi în locul 
stabilit de pe cer, a fost zărită planeta. Atunci, preoţii au început 
să cânte compoziţiile „Celei care devine luminoasă, cereasca 
Planetă a Domnului Anu" şi „Chipul Creatorului a răsărit". Un foc 
uriaş s-a aprins ca semnal şi, în timp ce vestea alerga de la un 
post de observaţie la altul, peste tot s-au aprins pe rând focuri. 
Înainte de ivirea zorilor, toată ţara era luminată. 

Dimineaţa, în capela templului au fost înălțate rugăciuni de 
recunoştinţă şi, într-o suită de ceremonii şi simboluri, vizitatorii 
cereşti şi-au început plecarea. „Anu pleacă," cântau preoţii; 
„Anu, mare rege al Cerului şi al Pământului, îţi cerem 
binecuvântarea," intonau ei. După ce Anu le-a dat 
binecuvântările solicitate, procesiunea a coborât pe „Strada 
Zeilor", spre „Locul bărcii lui Anu". Au avut loc alte rugăciuni şi 
cântări de imnuri, într-o capelă numită „Clădeşte Viaţa Pe 
Pământ". Era timpul ca zeii rămaşi pe loc să binecuvânteze 
perechea care pleca şi s-au recitat următoarele versuri: 


Mare Anu, Cerul şi Pământul să te binecuvânteze! 
Zeii Enlil, Ea şi Ninmah să te binecuvânteze! 

Zeii Sin şi Shamash să te binecuvânteze! (...) 

Zeii Nergal şi Ninurta să te binecuvânteze! (...) 
Igigii care sunt în cer 

şi Anunnakii care sunt pe Pământ, 

să te binecuvânteze! 


Zeii din Abzu 
şi Zeii din țara sfântă să te binecuvânteze! 


Apoi, Anu şi Antu au pornit spre Spaţioport. Era a 
şaptesprezecea zi a vizitei lor pe Pământ, afirmă o tăbliță găsită 
în arhivele din Uruk. Monumentala vizită se terminase. 

Hotărârile luate cu acel prilej au deschis calea spre înfiinţarea 
unor noi oraşe, pe lângă cele vechi. Cel mai important a fost 
Kish (Cuş). Pus sub comanda lui Ninurta, „întâiul Fiu al lui Enlil", 
acesta a făcut din el prima capitală administrativă a Sumerului. 
Pentru Nannar/Sin, „Primul Născut al lui Enlil", s-a repartizat 
noul centru urban Ur („Oraşul“) - un loc care avea să devină 
nucleul economic al Sumerului. 

S-au luat şi alte decizii, cu privire la noua epocă din progresul 
omenirii şi la relaţiile acesteia din urmă cu Anunnakii. Citim în 
textele sumeriene, referitor la crucialul conclav care a lansat 
marea civilizaţie a Sumerului, că „marii Anunnaki care hotărăsc 
soarta" au decretat că zeii „erau prea falnici pentru Omenire". 
Termenul folosit - elu, în akkadiană - înseamnă exact „Falnicii"; 
de acolo Provin babilonianul, asirianul, ebraicul şi ugariticul Æl - 
cuvant căruia grecii i-au atribuit conotaţia de „zeu'". 

Era necesar, au decis Anunnakii, să i de dea omenirii 
«regalitatea", ca intermediar între ei înşişi şi cetăţenii umani. 
Toate documentele sumeriene atestă că această hotărâre 
majoră a fost luată în timpul vizitei lui Anu, la un Consiliu al 
Marilor Zei. 

Un text akkadian („Fabula cu tamariscul şi curmalul") descrie 
astfel întâlnirea care avusese loc „în zilele de demult, în vremuri 
îndepărtate": 


Zeii țării, Anu, Enlil şi Enki, s-au întâlnit la adunare. 

Enlil şi zeii au ținut sfat; 

Printre ei şedea Shamash; 

Printre ei şedea Ninmah. 

Pe vremea aceea, „în ţară încă nu era monarhie; cei ce 
domneau erau zeii'. Dar Marele Consiliu a decis să schimbe 
situaţia, acordându-i omenirii dreptul la domnie. Toate sursele 


sumeriene confirmă că primul oraş regal a fost Kish. Oamenii 
aleşi de Enlil spre a fi regi erau numiţi LU.GAL, „Om Puternic". 
Găsim aceeaşi consemnare în Vechiul Testament (Facerea, 
capitolul 10): când omenirea îşi înfiinţa regatele: 


Și Kish a fost tatăl lui Nimrod. 

Acesta a fost cel dintâi stăpânitor pe Pământ (...). 
Şi începutul stăpânirii sale a fost 

Babilonul, Erech, Akkad (...) 

şi țara Şinearului [a Sumerului]. 


Dacă textul biblic nominalizează primele trei capitale ca fiind 
Kish, Babilon şi Erech, Lista Regilor Sumerieni afirmă că tronul s- 
a mutat din Kish în Erech şi apoi în Ur, omiţând orice referire la 
Babilon. Această discrepanţă aparentă avea un motiv: credem 
că e în legătură cu incidentul de la Turnul Babel (Babilon), pe 
care Vechiul Testament îl relatează fără a face economie de 
detalii. A fost un incident, presupunem, provocat de insistența 
lui Marduk ca el, nu Nannar, să posede următoarea capitală 
sumeriană. 

E clar că s-a întâmplat în perioada recolonizării câmpiei din 
Sumer (Şinearul biblic), când erau construite noile centre 
urbane: 


Și s-a întâmplat că, pornind oamenii în răsărit, 

au găsit un şes în ținutul Sinear şi s-au sălăşluit în el. 

ȘI şi-au zis ei între ei: 

„ Veniti incoace! Să facem cărămizi si să le ardem în foc!" 
Și s-au slujit de cărămizi în loc de piatră, 

şi de catran în loc de muruială. 


Atunci, un instigator nenominalizat a propus planul care avea 
să provoace incidentul: „Haidem să clădim o cetate şi un turn al 
cărui vârf să ajungă până la cer." 

„Atunci s-a pogorât Domnul ca să vază cetatea şi turnul pe 
care îl zideau fiii oamenilor," şi le-a spus alor săi: „(...) acesta e 
numai începutul lucrărilor, dar nimic nu le va rămânea nefăcut 


din toate câte îşi vor pune în minte să facă." În continuare, lahve 
le-a propus semenilor lui: „Haideţi să ne pogorâm şi să 
amestecăm pe loc graiul lor, astfel ca să nu se mai înţeleagă în 
limbă unii cu alții." Apoi, „i-a împrăştiat Dumnezeu pe ei de 
acolo pe toată faţa Pământului şi ei au contenit cu ziditul 
cetăţii." 

Faptul că, iniţial, a fost o vreme când omenirea „avea un 
singur grai şi aceleaşi cuvinte" este un precept al rememorărilor 
istorice sumeriene. Acestea afirmă de asemenea şi că 
amestecul limbilor, însoţind dispersarea omenirii a fost o faptă 
deliberată a zeilor. La fel ca Vechiul Testament, scrierile lui 
Berossus declară că „zeii au introdus diversitate de limbi printre 
oameni, care până atunci vorbiseră cu toţii aceeaşi limbă". La 
fel ca în legenda biblică, istoria lui Berossus asociază 
diversificarea limbilor şi risipirea omenirii cu incidentul Turnului 
Babel: „Când toţi oamenii vorbeau înainte aceeaşi limbă, unii 
dintre ei au început să clădească un mare şi înalt turn, pentru a 
se putea urca până la cer. Dar Domnul, trimițând un vârtej de 
vânt, le-a zădărnicit planurile şi fiecărui trib i-a dat câte o 
anume limbă a lui proprie." 

Conformitatea povestirilor sugerează existenţa unei surse 
comune, mai vechi, din care şi-au extras informaţiile atât 
compilatorii Vechiului Testament, cât şi Berossus. Deşi în genere 
se presupune că un asemenea text original încă nu s-a găsit, 
adevărul este că George Smith, în prima ediţie din 1876, anunţă 
descoperirea în biblioteca lui Ashurbanipal din Ninive a „unei 
relatări mutilate a unui fragment din povestirea cu Turnul”. 
Povestea, conchide el, a fost scrisă iniţial pe două tăblițe; pe cea 
găsită de el (K-3657) existau şase coloane de text cuneiform; 
dar Smith nu a putut reconstitui decât fragmente din patru 
coloane. Fără îndoială, era o versiune akkadiană a povestirii 
sumeriene despre Turnul Babel; şi din ea reiese clar că 
incidentul a fost cauzat nu de omenire, ci chiar de către zei. 
Omenirea nu a fost decât un pion în conflict. 

Restaurată de George Smith şi retradusă de W.S.C. Boscawen 
în Transactions of the Society of Biblical Archaeology (vol. 
V), povestea începe cu identificarea instigatorului; totuşi, 


deteriorarea rândurilor i-a şters numele. „Gândurile" din sufletul 
acestui zeu „erau rele; împotriva Părintelui Zeilor [Enlil] nutrea 
răutăţi." Pentru a-şi atinge scopurile necurate, „a corupt în păcat 
poporul Babilonului," determinând ca „cei mici şi mari să se 
amestece pe movilă". 

Când păcătoasa faptă a ajuns în atenţia „domnului Movilei 
Pure" - identificat deja ca fiind Enlil, în povestea cu Vitele şi 
Grânele -, Enlil „către Cer şi pe Pământ grăit-a (...). Şi-a ridicat 
inima la Domnul Zeilor, Anu, tatăl lui; să primească o poruncă a 
cerut inima lui. În vremea aceea, şi-a ridicat şi [inima? glasul?] 
spre Damkina." Ştim bine că Damkina era mama lui Marduk; 
deci, toate elementele îl indică pe el ca fiind instigatorul. Dar 
Damkina i-a ţinut partea: „Cu fiul meu mă ridic (...)," a spus ea. 
Versul incomplet care urmează declară că era în joc „numărul 
lui" - rangul numeric? 

Partea lizibilă din coloana a Ill-a vorbeşte în continuare despre 
eforturile lui Enlil de a convinge grupul rebel să-şi abandoneze 
planurile. Luându-şi zborul cu un Vârtej-de-vânt, „Nunamnir 
[Enlil] din cer spre Pământ grăi; [dar] pe calea lui n-au mers; 
violent s-au unit împotriva lui." Când Enlil „a văzut aceasta, pe 
Pământ a coborât." Însă nici chiar prezenţa lui la faţa locului nu 
a avut efect. Citim în ultima coloană că „atunci când să se 
oprească pe zei nu i-a făcut", nu i-a mai rămas decât să recurgă 
la forţă: 


Spre turnul lor fortificat, în noapte, 

de-a dreptul a pornit. 

Cu furie, a slobozit şi o poruncă: 

Să se imprăştie în cele patru zări fu hotărârea lui. 
A dat poruncă sfaturile să li se încurce 

(...) din drum să fie opriți. 


Străvechiul scrib mesopotamian îşi încheie povestea Turnului 
Babel cu o amintire amară: întrucât „contra zeilor s-au revoltat 
cu violenţă, violent au plâns după Babilon; foarte mult au plâns." 

Varianta biblică defineşte de asemenea Babel (termenul 
ebraic pentru Babilon) ca loc unde s-a produs incidentul. Numele 


e semnificativ, căci în forma sa akkadiană originală - Bab-lli - 
însemna „Poarta Zeilor", locul pe unde zeii intrau şi plecau din 
Sumer. 

Acolo, afirmă narațiunea biblică, plănuiau făptaşii să 
construiască „un turn al cărui vârf să ajungă până la cer." 
Cuvintele sunt identice cu numele propriu-zis al zigguratului 
(piramida cu şapte etaje) care reprezenta trăsătura dominantă a 
vechiului Babilon (Fig. 64): E.SAG.ILA, „Casa Al Cărei Cap E 
Falnic". 

Textele biblic şi mesopotamian - bazate fără îndoială pe o 
cronică sumeriană originală - relatează aşadar acelaşi incident: 
încercarea zădărnicită a lui Marduk de a împiedica transferul 
monarhiei din Kish în Erech şi în Ur - oraşe destinate a fi 
centrele de putere ale lui Nannar/Sin şi ale copiilor lui - şi de a 
acapara suzeranitatea pentru propriul său oraş, Babilonul. 

Prin această încercare, însă, Marduk a declanşat o succesiune 
de evenimente plină de tragedii. 


10 . PRIZONIERUL DIN PIRAMIDĂ 


Incidentul cu Turnul Babel a pus capăt pe neaşteptate celei 
mai lungi ere de Pace pe Pământ pe care şi-o poate aminti 
Omul. Inlănţuirea tragicelor evenimente pe care o declanşase 
incidentul a avut legătură directă, credem, cu Marea Piramidă şi 
misterele ei. Pentru a le rezolva, vom oferi propria noastră 
teorie asupra modului cum fusese planificată şi construită 
această clădire unică, pentru a fi apoi astupată şi penetrată. 

Numeroaselor enigme cu referire la construirea şi scopul Marii 
Piramide de la Gizeh li s-au mai adăugat încă două, după 
încheierea lucrărilor. Toate teoriile privitoare la ele, fiind bazate 
pe ipoteza că scopul piramidei era acela de a sluji ca mormânt 
regal, au fost descoperite a fi incomplete şi deficitare. 
Presupunem că răspunsurile nu se găsesc în povestirile 
faraonilor, ci în legendele zeilor. 

Mai multe referiri la Marea Piramidă din scrierile cronicarilor 
greco-romani clasici atestă familiarizarea, în timpurile lor, cu 
intrarea de piatră rotativă a piramidei, Pasajul Descendent şi 
Groapa Subterană. Nu se avea cunoştinţă despre întregul sistem 
superior de pasaje, galerii şi camere, întrucât Pasajul Ascendent 
era astupat etanş cu trei blocuri mari de granit şi camuflat cu o 
piatră triunghiulară, astfel că nimeni dintre cei ce coborau prin 
Pasajul Descendent nu bănuia existenţa intersecţiei cu un pasaj 
superior (Fig. 65). 


Aa 

De-a lungul numeroaselor secole care au urmat, până şi 
cunoaşterea intrării iniţiale a fost uitată; iar când (în A.D. 820) 
Califul Al Mamoon s-a hotărât să intre în piramidă, oamenii lui 
au început să sape un tunel fără ţintă prin zidărie. Numai când 
au auzit o piatră căzând undeva în interiorul piramidei au pornit 
cu tunelul în direcţia sunetului, pentru a ajunge la Pasajul 
Descendent. Cea care căzuse era piatra triunghiulară care 
ascundea gura Pasajului Ascendent; desprinderea ei a dezvăluit 


dopul de granit. Incapabili măcar să ştirbească blocurile 
granitice, oamenii au tăiat prin zidăria din piatră de var din jurul 
lor, descoperind Pasajul Ascendent şi zonele superioare ale 
piramidei. După cum atestă istoricii arabi, Al Mamoon şi oamenii 
săi nu au găsit nicăieri altceva decât goliciune. 

Eliberând Pasajul Ascendent de resturi - bucăţi de calcar care 
alunecaseră prin galerie până la locurile de granit - lucrătorii au 
urcat târâş spre capătul de sus al pasajului. leşind din acest 
tunel cu secţiune pătrată, s-au putut ridica în picioare, căci 
ajunseseră la intersecţia Pasajului Ascendent cu un Pasaj 
Orizontal şi cu Marea Galerie (Fig. 66). 


Au urmat Pasajul Orizontal, ajungând în încăperea boltită de 
la capăt (pe care exploratorii au numit-o ulterior „Camera 
Reginei"); aceasta era goală, ca şi enigmatica ei nişă (vezi Fig. 
49). Inapoindu-se la intersecţia pasajelor, au urcat în Marea 
Galerie (Fig. 45); canelurile sale tăiate precis, acum doar nişte 
găuri şi şanţuri goale, au ajutat urcuşul - alunecos din cauza 
unui strat de praf alb care acoperea pardoseala şi rampele 
Galeriei. Au trecut peste Marea Treaptă, care se ridica în capătul 
superior al Galeriei pentru a ajunge la acelaşi nivel cu 
duşumeaua Antecamerei; intrând, au constatat că lespezile- 


ghilotină care blocau intrarea dispăruseră (Fig. 67). S-au târât în 
încăperea, boltită, superioară (denumită mai târziu „Camera 
Regelui"); era goală, cu excepţia unui bloc de piatră scobit 
(poreclit „Cufărul"), dar şi acesta era gol. 


| Figura 68 

Revenind la joncţiunea celor trei coridoare (Pasajul 
Ascendent, Marea Galerie şi Pasajul Orizontal), oamenii lui Al 
Mamoon au observat o deschizătură largă în partea apuseană, 
unde rampa de piatră fusese spartă (Fig. 68). Ea ducea, printr- 
un scurt pasaj orizontal, la un puț vertical, despre care arabii au 
presupus că era o fântână. Coborând prin acest „puț al fântânii" 
(cum a ajuns să fie numit), ei au constatat că nu era decât 
partea superioară a unei serii lungi (circa şaptezeci de metri) de 
puțuri cotite şi intersectate care se terminau printr-o săliţă de 
doi metri, făcând legătura cu Pasajul Descendent, pentru a 
deschide astfel accesul între camerele şi pasajele superioare ale 
piramidei şi cele inferioare (Fig. 66). Dovezile arată că 
deschizătura de jos era blocată şi ascunsă de oricine ar fi trecut 
prin Pasajul Descendent, până când oamenii lui Al Mamoon au 
coborât pe toată lungimea Puţului Fântânii, descoperindu-i şi 
spărgându-i capătul inferior. 

Descoperirile arabilor şi cercetările ulterioare au generat o 
pleiadă de enigme. De ce, când şi de către cine fusese astupat 
Pasajul Ascendent? De ce, când şi de către cine fusese străpuns 
întortocheatul Puţ al Fântânii prin piramidă şi baza ei stâncoasă? 

Prima şi cea mai persistentă teorie le atribuia ambelor 
mistere un acelaşi răspuns. Susţinând că piramida fusese 
construită de Faraonul Khufu (Cheops) pentru a-i fi mormânt, 
teoria sugera că, după ce trupul său mumificat a fost pus în 


„Cufărul" din „Camera Regelui", muncitorii au împins cele trei 
dopuri de granit din Marea Galerie în josul pantei Pasajului 
Ascendent, în scopul de a închide mormântul. Acest lucru i-a 
blocat de vii pe muncitori în Marea Galerie. Păcălindu-i pe preoţi, 
lucrătorii au desprins piatra din capătul rampei, a săpat Puţul 
Fântânii şi au scăpat escaladându-l până la intrarea/ieşirea 
piramidei. Dar această teorie nu rezistă unei analize critice. 

Puţul Fântânii e compus din şapte segmente distincte (Fig. 
66). Incepe cu segmentul orizontal superior 

(A) , care duce de la Marea Galerie la un segment vertical 

(B) , făcând legătura prin segmentul cotit C cu un segment 
vertical aflat mai jos, D. Urmează un segment lung şi drept, dar 
foarte abrupt, E, ducând la un segment mai scurt, F, înclinat sub 
un alt unghi. La sfârşitul segmentului F, un segment care se 
dorea orizontal, dar, de fapt, e în uşoară pantă (G), leagă Puţul 
Fântânii cu Pasajul Descendent. Pe lângă funcţia de legătură, 
segmentele orizontale A şi G, Puţul Fântânii propriu-zis 
(segmentele B, C, D, E şi F), în pofida schimbărilor de direcţie 
când e privit pe un plan nord-sud, se dispune exact pe planul 
est-vest, paralel cu planul galeriilor şi camerelor din piramidă; 
distanţa despărţitoare de circa doi metri e parcursă în vârf de 
segmentul A, iar la bază de segmentul G. 

Câtă vreme cele trei segmente superioare ale Puţului Fântânii 
traversează circa douăzeci de metri prin zidăria calcaroasă a 
piramidei, segmentele inferioare au fost tăiate prin aproximativ 
cincizeci de metri de sol stâncos compact. Cei câţiva muncitori 
lăsaţi pe loc pentru a împinge în jos dopurile de granit (conform 
teoriei menţionate mai sus) n-ar fi putut străpunge stânca. De 
asemenea, dacă săpăturile s-au făcut de sus în jos, unde sunt 
toate resturile, pe care nu le-ar fi putut scoate decât deasupra, 
în timp ce coborau săpând? Puţul Fântânii având un diametru de 
şaptezeci de centimetri prin majoritatea segmentelor, cei peste 
o sută de metri cubi de excavații ar fi trebuit să se adune în 
pasajele şi camerele superioare. 

Având în vedere aceste improbabilităţi, s-au înaintat teorii 
noi, bazate pe ipoteza că Puţul Fântânii a fost săpat de jos în sus 
(resturile fiind apoi scoase prin Pasajul Descendent, în afara 


piramidei). Dar de ce? Răspunsul este: din cauza unui accident. 
În timp ce faraonul era înmormântat, un cutremur a zgâlţâit 
piramida, slăbind prematur dopurile de granit. Prin urmare, au 
fost închişi de vii nu numai simplii muncitori, ci şi marii preoţi şi 
unii membri ai familiei regale. Având încă la dispoziţie planurile 
piramidei, echipele de salvare şi-au săpat drum în sus, ajungând 
la Marea Galerie şi salvându-i pe demnitari. 

Această teorie (precum şi o alta, de mult eliminată, despre 
jefuitorii de morminte care ar fi urcat săpând) scârţăie, printre 
altele, în privinţa preciziei. Cu excepţia segmentului C, care a 
fost străpuns prin zidărie în mod grosolan şi neregulat, şi a 
secţiunii G, dintre ale cărei laturi două au fost lăsate neşlefuite 
şi nu tocmai orizontale, toate celelalte segmente sunt drepte, 
precise, finisate cu grijă şi unghiulate uniform pe toată 
lungimea. De ce ar fi pierdut vremea salvatorii (sau hoţii de 
morminte) cu realizarea unei asemenea precizii şi perfecţiuni? 
De ce s-ar fi deranjat să netezească laturile, când o asemenea 
netezime îngreuna cu mult escaladarea puţului? 

Pe măsură ce se acumulau dovezile că în Marea Piramidă nu a 
fost înmormântat nici un faraon, o nouă teorie a câştigat 
aderenţi:  Puţul Fântânii fusese tăiat pentru a permite 
examinarea fisurilor formate în piatră de pe urma unui 
cutremur. Cei mai elevaţi preopinenţi ai unei asemenea teorii au 
fost fraţii John şi Morton Edgar (The Great Pyramid Passages 
and Chambers), care, pornind de la zelul religios conform 
căruia piramida era o expresie în piatră a profeţiilor biblice, au 
vizitat, degajat, examinat, măsurat şi fotografiat toate părţile 
cunoscute ale Marii Piramide. Ei au demonstrat concludent că 
pasajul superior, orizontal şi scurt, spre Puţul Fântânii (A), 
precum şi secţiunea verticală cea mai de sus (B), făceau parte 
integrantă din construcţia iniţială a piramidei (Fig. 69). De 
asemenea, au descoperit că secţiunea verticală inferioară (D) 
era zidită migălos cu blocuri de calcar, la trecerea printr-o 
cavitate (supranumită Grota) din masa stâncoasă (Fig. 70); ea 
nu a putut fi construită astfel decât atunci când suprafaţa stâncii 
era încă expusă, înainte ca Grota să fi fost acoperită cu zidăria 
piramidei. 


Cu alte cuvinte, şi această secţiune trebuia să facă parte - 
încă de la început - din construcţia originală a piramidei. 

În timp ce piramida se înălța deasupra bazei - conform teoriei 
fraţilor Edgar -, un cutremur masiv a fisurat stânca de temelie în 
mai multe locuri. Dornici să cunoască proporţiile avariilor, 
pentru a hotărî dacă piramida se mai putea ridica deasupra 
platformei crăpate, constructorii au tăiat prin stâncă segmentele 
E şi F, ca Puţuri de Inspecţie. Constatând că avariile nu erau 


prea grave, au continuat înălţarea piramidei; dar, pentru a 
permite inspecții periodice, s-a sfredelit un pasaj (G) scurt - de 
vreo doi metri -între Pasajul Descendent şi secţiunea F, 
deschizând accesul în Puţurile de Inspecţie de jos. 

Deşi teoriile fraţilor Edgar (dezvoltate şi mai mult de Adam 
Rutherford, în Pyramidology) au fost adoptate de toţi 
piramidologii, ca şi de de unii egiptologi, mai au încă mult până 
la rezolvarea enigmelor. Dacă secţiunile lungi E şi F erau Puţuri 
de Inspecţie pentru cazuri urgente, de ce au fost construite atât 
de precis, cu un asemenea consum de timp? Care era scopul 
secţiunilor verticale iniţiale B şi D?Când şi de ce a fost 
străpunsă prin zidărie secţiunea C, neregulată şi întortocheată? 
Şi cum rămâne cu dopurile de granit: de ce au fost necesare, 
dacă nu avusese loc nici o ceremonie funerară şi nici o 
înmormântare? Nimeni nu le-a găsit un răspuns satisfăcător 
acestor întrebări, nici piramidologii, nici egiptologii. 

Şi totuşi, măsurările şi remăsurările pline de ardoare şi zel ale 
ambelor grupuri conţin soluţia: segmentele esenţiale ale Puţului 
Fântânii, presupunem, au fost executate într-adevăr de 
constructorii iniţiali, dar nici ca idee ulterioară, nici ca reacţie la 
o situaţie de urgenţă. Au fost mai degrabă rodul unei gândiri 
prealabile: trăsături menite să servească drept linii directoare 
arhitectonice în construcţia piramidei. 

De-a lungul secolelor, s-a scris mult despre minunatele 
proporţii şi remarcabilele relaţii geometrice ale Marii Piramide. 
Totuşi, întrucât toate celelalte piramide au numai pasaje şi 
camere inferioare, a persistat tendinţa de a privi întregul sistem 
superior ca pe un adaos de dată ulterioară, în consecinţă, nu s-a 
acordat prea multă atenţie anumitor aliniamente dintre regiunile 
superioară şi inferioară ale piramidei, care se pot explica numai 
dacă amândouă au fost planificate şi executate în acelaşi timp. 
Astfel, de exemplu, locul din Marea Galerie unde pardoseala se 
ridică brusc pentru a forma Marea Treaptă în Sus (U), axa 
centrală a „Camerei Reginei" (Q) şi Alcovul (R) din cel mai de 
jos pasaj orizontal scurt, toate sunt plasate exact pe aceeaşi 
linie, verticala centrală a piramidei. De asemenea, o enigmatică 
Treaptă în Jos (S) din Pasajul Orizontal superior, este aliniată cu 


punctul care marchează capătul Pasajului Descendent (P). Şi 
mai există multe alte asemenea alinieri enigmatice, după cum 
se va vedea în următoarea diagramă. 

Oare toate aceste aliniamente au fost simple coincidente, 
anomalii arhitecturale sau rezultatul unor planuri şi proiecte 
meticuloase? Aşa cum vom arăta în continuare, aceste alinieri, 
precum şi altele, până acum nerecunoscute, au decurs din 
planificarea simplă şi totuşi ingenioasă a piramidei. De 
asemenea, vom dovedi că segmentele originale ale Puţului 
Fântânii erau elemente integrante nu numai ale execuţiei, ci 
chiar şi ale planului piramidei. 

Să începem cu segmentul D, întrucât presupunem că el a fost 
primul. Actualmente, s-a căzut în genere de acord că mamelonul 
stâncos pe care e ridicată piramida a fost netezit în trepte. Cea 
mai joasă suprafaţă de stâncă (vizibilă în exterior) forma Nivelul 
de Bază; cea mai înaltă suprafaţă se află la nivelul Grotei; acolo, 
se poate vedea stratul inferior („parul"”) zidăriei. Întrucât 
segmentul D stă mai jos de zidărie, el a trebuit să fie tăiat şi 
netezit prin Grotă şi stânca de bază, înainte de a se construi 
orice altceva deasupra; prin urmare, înaintea segmentelor A, B 
şi C ale Puţului Fântânii. De vreme ce singura cale de a 
străpunge stânca era de la suprafaţa expusă în jos, segmentul 
E, care îşi începe coborârea exact din capătul D-ului, ar fi putut 
să fie tăiat numai după terminarea segmentului D; F a trebuit 
să-i urmeze lui E, iar ultimul i-a venit rândul lui G. 

Cu alte cuvinte, D trebuie să fi fost construit foarte precis 
(vezi Fig. 70), prin Grotă şi stâncă, înaintea tuturor celorlalte 
segmente ale Puţului Fântânii. Dar de ce era amplasat în acel 
loc, de ce e perfect vertical şi de ce nu a continuat să urce, 
oprindu-se la lungimea actuală? 

Dacă tot veni vorba, de ce - fapt complet neobservat până 
acum - este segmentul £ înclinat spre D şi spre Nivelul de Bază, 
tocmai sub unghiul de 45°? Şi de ce, dacă E era destinat să 
servească drept puț de legătură, nu a continuat pur şi simplu 
până la întâlnirea cu Pasajul Descendent, ci în schimb coteşte 
într-un anumit unghi, devenind segmentul F? Şi de ce acest 


segment, F - altă trăsătură neobservată - se înclină faţă de 
Pasajul Ascendent sub unghiul precis de 90°? 

Pentru a da aceste răspunsuri, ne-am întrebat: cum au 
conceput şi realizat arhitecţii piramidei aceste simetrii, alinieri 
perfecte şi remarcabile relaţii geometrice? Soluţia pe care am 
găsit-o se poate ilustra cel mai bine cu ajutorul unui desen (Fig. 
71); este un plan topografic al interiorului Piramidei, elaborat de 
noi - credem - aşa cum l-au putut trasa înşişi constructorii: un 
proiect arhitectural simplu, dar ingenios, care realizează 
impresionanta simetrie, aliniere şi perfecţiune cu ajutorul a 
câteva linii şi trei cercuri! 


Figura 71 

Construcţia piramidei a început cu nivelarea dealului stâncos 
pe care urma să se înalțe. Pentru a mări stabilitatea structurii, 
stânca a fost tăiată la Nivelul Bazei numai în jurul perimetrului; 
în mijloc, suprafaţa stâncoasă era mai înaltă, urcând în trepte. 
Acolo, credem, a fost aleasă Grota - o diformitate naturală în 
stâncă sau poate o cavitate artificială - ca punct de unde urmau 
să înceapă aliniamentele construcţiei. 

Primul puț, D, a fost practicat vertical prin Grotă - tăiat parţial 
prin stâncă, iar parţial clădit cu blocuri de zidărie (vezi Fig. 70). 
Înălţimea lui (vezi Fig. 71) delimitează precis distanţa de la 
Nivelul de Bază până la înălţimea unde se termină stânca şi 
începe zidăria, în mijlocul piramidei. 

S-a recunoscut de mult timp că valoarea n - factorul care 
guvernează proporţiile dintre un cerc sau o sferă, elementele lor 
liniare şi proiecţiile plane - a fost folosit pentru a determina 


perimetrul, laturile şi înălţimea piramidei. După cum se vede 
clar în desenul nostru, nu numai suprafeţele exterioare ale 
piramidei, ci şi tot ceea ce se află înăuntru a fost determinat cu 
ajutorul a trei cercuri egale. 

Echipamentele teodolitice plasate în interiorul puţului D 
emiteau în sus o rază-cheie verticală, a cărei funcţie o vom 
descrie curând. Mai întâi, însă, aceste echipamente radiau pe 
nivelul orizontal stâncă/zidărie, unde erau dispuse centrele celor 
trei cercuri. Primul dintre acestea (Punctul 1) se afla în D; 
Punctele 2 şi 3, unde cercul intersecta nivelul, serveau drept 
centre ale celorlalte două cercuri suprapuse. 

Desigur, pentru a trasa aceste cercuri, a trebuit ca arhitecţii 
piramidei să stabilească raza potrivită. Cercetătorii Marii 
Piramide au fost mult timp frustraţi de imposibilitatea de a le 
aplica proporţiilor ei perfecte unităţile de măsură ale Egiptului 
antic - cotul comun de 24 de degete sau cotul Regal de 28 de 
degete (20,63" sau 525 de milimetri). Cu trei secole în urmă, Sir 
Isaac Newton a conchis că un enigmatic „Cot Sacru" de circa 
25,2" a fost folosit nu numai la construcţia piramidei, ci şi la 
fabricarea Arcei lui Noe şi la înălţarea templului din lerusalim. 
Atât egiptologii, cât şi piramidologii acceptă în prezent această 
concluzie, în privinţa piramidei. Propriile noastre calcule arată că 
raza adoptată pentru cele trei cercuri pe care le imaginăm era 
egală cu 60 de Coţi Sacri, numărul 60 fiind, nu întâmplător, baza 
sistemului matematic sexagesimal sumerian. Această 
dimensiune de 60 de Coţi Sacri predomină lungimile şi înălțimile 
structurii interioare a piramidei, precum şi dimensiunile bazei 
sale. 

Odată stabilită raza, au fost trasate cele trei cercuri; piramida 
începea să prindă formă: la intersecţia dintre al doilea cerc şi 
Nivelul Bazei (Punctul 4), faţa piramidei urma să se înalțe sub 
unghiul de 52° - un unghi perfect, fiind singurul care 
încorporează proporţiile în piramidă. 

De la baza puţului D, a fost săpat în jos puţul E, cu o înclinaţie 
precisă de 45° faţă de D. Raza teodolitică proiectată în sus din 
E, intersectând cercul 2 în Punctul 5, forma panta pentru faţa 
piramidei, desemnând totodată Nivelul jumătăţii ariei, unde 


aveau să fie plasate Camera Regelui, Antecamera (linia 5-U-K) şi 
capătul Marii Galerii. Proiectată în jos, panta E determina 
punctul P în care urma să se sfârşească Pasajul Descendent, iar 
verticala coborâtă din P determina Treapta în Jos § din Pasajul 
Orizontal superior. 

Trecând la al treilea cerc, vedem că centrul său (Punctul 3) 
marca verticala centrală a piramidei. La intersecţia acesteia cu 
Nivelul jumătăţii ariei, era plasată Marea Treaptă în Sus (U), 
indicând sfârşitul Marii Galerii şi începutul etajului Camerei 
Regelui. De asemenea, determina poziţia Camerei Reginei (Q), 
care era situată exact pe linia de centru. Făcând legătura între 
Punctul 2 şi Punctul U, se obţine nivelul Pasajul Ascendent şi al 
Marii Galerii. 

In continuare, puţul F a fost scobit din capătul puţului E, exact 
astfel ca raza sa să intersecteze nivelul ascendent 2-U în unghi 
drept (90*). De la intersecţia cu primul cerc (Punctul 6), a fost 
trasată o linie prin Punctul 2, până la faţa piramidei (Punctul 7). 
Aceasta delimita Pasajul Descendent, joncţiunea sa cu Pasajul 
Ascendent (în Punctul 2) şi intrarea în piramidă. 

Puţurile D, E şi F şi cele trei cercuri dădeau astfel posibilitatea 
celor mai multe dintre trăsăturile esenţiale ale Marii Piramide. 
Dar încă nu se determinaseră punctele în care urma să se 
termine Pasajul Ascendent şi să înceapă Marea Galerie - şi, prin 
urmare, nivelul Pasajului Orizontal spre Camera Reginei. 
Presupunem că aici intra în joc puţul B. Până acum, nimeni nu a 
atras atenţia asupra faptului că lungimea lui e perfect egală cu 
aceea a D-ului şi că însemnează cu precizie distanţa dintre 
Nivelul Intrării şi nivelul Pasajului Orizontal. B era plasat în locul 
de intersecţie între Linia Ascendentă şi cercul 2 (Punctul 8). 
Prelungirea sa verticală marchează începutul zidului ascendent 
al Marii Galerii; distanţa dintre Punctele 8 şi 9, unde raza din D 
întâlneşte linia orizontală din 8, este locul grandioasei intersecţii 
reprezentate în Fig. 68. 

Segmentul B, unit cu pasajele în Punctul 8 prin scurtul 
segment orizontal A, îi ajuta astfel pe constructorii piramidei să-i 
termine interiorul. Când s-a încheiat munca, aceste segmente n- 
au mai avut nici un rol arhitectonic sau funcţional, iar intrarea 


lor a fost acoperită cu o piatră de rampă în formă de ic, potrivită 
cu precizie (Fig. 72). 

Segmentele D, E şi F au dispărut şi ele, când zidăria piramidei 
s-a ridicat peste baza stâncoasă. Poate că atunci s-a folosit 
segmentul G, mai imprecis construit, pentru a permite 
retragerea teodoliţilor radianţi din segmentele D-E-F, sau pentru 
verificări de ultim moment. În sfârşit, la întâlnirea Pasajului 
Descendent cu acest segment G, deschizătura a fost acoperită 
cu un bloc de piatră fasonat pe măsură; şi astfel s-au făcut 
nevăzute şi aceste segmente inferioare. 


Figura 

Piramida era terminată, cu toate segmentele Puţului Fântânii 
în ascunzătorile lor; toate, mai bine zis, cu excepţia unuia, care 
aşa cum am arătat nu avusese absolut o funcţie sau scop în 
planificarea şi construirea piramidei. 

Excepţia este neregulatul şi necaracteristicul segment C, care 
coteşte arbitrar prin zidărie, tăiat grosolan, rudimentar şi forţat 
prin straturile de calcar, într-un mod care lăsa multe blocuri de 
piatră sparte şi ieşite în relief. Când, de ce şi cum a luat fiinţă 
această enigmatică secţiune C? 

Bănuim că segmentul C încă nu exista la terminarea 
construcţiei piramidei. După cum vom arăta, a fost străpuns 
ulterior, cu forţa şi în grabă, când Marduk a fost închis de viu în 
Marea Piramidă. 

Nu încape nici o îndoială că Marduk a fost întemnițat în 
„Mormântul Munte'textele găsite şi traduse competent atestă 
acest lucru. Alte scrieri mesopotamiene elucidează natura 
infracţiunii lui. Toate la un loc ne dau posibilitatea de a ajunge la 
o reconstituire plauzibilă a evenimentelor. 

Alungat din Babilon şi Mesopotamia, Marduk s-a întors în 
Egipt. S-a stabilit prompt la Heliopolis, accentuându-i rolul de 


„centru cultic", adunându-şi mementourile celeste într-o capelă 
specială, unde egiptenii au făcut pelerinaje mult timp după 
aceea. 

Căutând, însă, să-şi reimpună hegemonia asupra Egiptului, 
Marduk a constatat că situaţia se schimbase de când părăsise el 
Egiptul pentru tentativa de lovitură de stat din Mesopotamia. 
Deşi înţelegem că Thoth nu a deschis lupta pentru supremație, 
iar Nergal şi Gibil erau departe de centrul puterii, între timp 
apăruse un nou rival: Dumuzi. Cel mai tânăr fiu al lui Enki, cu 
domeniul alăturat Egiptului Superior, s-a prezentat ca 
pretendent la tronul Egiptului. 

lar la baza ambițiilor sale nu se afla altcineva decât mireasa 
lui, Inanna/lshtar - altă cauză de suspiciuni şi nemulţumire din 
partea lui Marduk. 

Povestea lui Dumuzi şi a Ilnannei - el fiu al lui Enki, ea nepoată 
a lui Enlil - seamănă cu o străveche poveste a lui Romeo şi a 
Julietei. Asemenea dramei lui Shakespeare, şi aceasta s-a sfârşit 
tragic, cu moarte şi răzbunare. 

Prima menționare a prezenţei Inannei/Ishtar în Egipt apare în 
textul din Edfu, care relatează Primul Război al Piramidelor. 
Numită Ashtoreth (numele ei canaanit), se spune că ar fi apărut 
pe câmpul de luptă între forţele lui Horus care înaintau. Motivul 
acestei inexplicabile prezenţe în Egipt poate să fi fost acela de 
a-şi vizita mirele, pe Dumuzi, printr-al cărui district treceau 
forţele beligerante. 

Faptul că Inanna i-a făcut o vizită lui Dumuzi („Păstorul"), în 
îndepărtatul său district rural, este cunoscut dintr-un text 
sumerian. Acesta ne povesteşte cum i-a aşteptat Dumuzi 
sosirea, reproducându-i cuvintele încurajatoare către mireasa 
derutată de un viitor în ţară străină: 


Băiatul stătea în aşteptare; 

Dumuzi deschise uşa. 

Ca o rază de lună veni spre el (...). 

O privi, se bucură de dânsa. 

O luă în brațe şi o sărută. 

Păstorul îşi cuprinse fecioara cu brațul; 


„Nu te-am dus în robie, " [spuse el]; 
„Masa ta va fi minunată, 
minunata masă unde mănânc eu însumi (...). " 


În acea perioadă, Inanna/lshtar avea binecuvântarea părinţilor 
ei, Nannar/Sin şi Ningal, precum şi a fratelui său, Utu/Shamash, 
pentru împerecherea drăgăstoasă gen Romeo-şi-Julieta între o 
nepoată a lui Enlil şi un fiu al lui Enki. Unii fraţi ai lui Dumuzi şi, 
probabil, Enki însuşi şi-au dat şi ei consimţământul. l-au dat 
Inannei un dar de lapis lazuli, piatra prețioasă albastră care-i 
plăcea ei cel mai mult. Făcându-i o surpriză, au ascuns mărgele 
şi plăcuţe de piatră sub o grămadă din fructele ei favorite: 
curmalele, în dormitor, a găsit „un pat de aur, decorat cu lapis 
lazuli, pe care Gibil i-l rafinase în sălaşul lui Nergal." 

Apoi au izbucnit luptele, fraţii războindu-se între ei. Atâta 
vreme cât luptele aveau loc numai între descendenţii lui Enki, 
nimeni nu a găsit nici o problemă aparte în a avea prin 
apropiere o nepoată a lui Enlil. Dar, după victoria lui Horus, când 
Seth a ocupat pământuri străine, situaţia s-a schimbat complet: 
Al Doilea Război al Piramidelor i-a pus pe nepoţii lui Enlil să se 
confrunte cu urmaşii lui Enki. „Julieta“ a trebuit să se despartă 
de „Romeo' alei. 

După război, când îndrăgostiţii s-au reîntâlnit şi căsătoria li s-a 
consumat în fapt, au petrecut multe zile şi nopţi în fericire şi 
extaz - subiectul a numeroase cântece de dragoste sumeriene. 
Însă chiar în timp ce făceau dragoste, Inanna îi şoptea lui 
Dumuzi cuvinte provocatoare: 


Dulce ca gura ţi-s părțile, 

pe potriva unui rang princiar! 

Supune tara rebelă, fă neamul să se înmulțească; 
drept voi cârmui ţara! 

Altă dată, i-a dezvăluit viziunea ei: 

Am avut viziunea unui mare popor 

alegăndu-l pe Dumuzi Zeu al ţării sale (...). 

Căci eu am înălţat numele lui Dumuzi, 

eu i-am dat prestigiu. 


Cu toate acestea, uniunea lor nu a fost fericită, căci nu a 
produs nici un moştenitor - cerinţă esenţială, se pare, pentru a 
duce la îndeplinire ambițiile divine. Astfel, într-o încercare de a 
avea un fiu, Dumuzi a recurs la o tactică adoptată mai demult 
de propriul lui tată; a încercat să-şi seducă propria soră şi să 
întreţină relaţii sexuale cu ea. Dar, dacă în trecut Ninharsag 
acceptase avansurile lui Enki, sora lui Dumuzi, Geshtinanna, a 
refuzat. In disperare de cauză, Dumuzi a încălcat un tabu 
sexual: şi-a violat propria soră. 

Tragica poveste e înscrisă pe o tăbliță catalogată de 
cercetători cu indicativul CT. 15.28-29. Textul relatează cum şi-a 
luat Dumuzi rămas bun de la Inanna, aducându-i la cunoştinţă 
planul său de a se duce pe câmpia unde avea turmele. Printr-o 
înţelegere prealabilă cu sora lui, „sora cunoscătoare de cânt 
stătea acolo". Credea că o invitase la un picnic. În timp ce 
„mâncau bucatele pure, mustind de miere şi unt, în timp ce 
beau aromata bere divină" şi „îşi petreceau timpul cu voie bună 
(...), Dumuzi a luat hotărârea solemnă s-o facă." Spre a-şi 
pregăti sora pentru ceea ce intenţiona, Dumuzi a luat un miel şi 
l-a împerecheat cu mama lui, apoi a împreunat un ied cu sora 
lui. În timp ce animalele comiteau incestul, Dumuzi le-a imitat, 
atingându-şi sora, „dar sora lui nici acum nu a înţeles". O dată 
ce acţiunile lui Dumuzi deveneau tot mai evidente, Geshtinanna 
„a ţipat şi a tot tipat protestând"; dar el „a încălecat-o (...) 
sămânţa şi-a slobozit în vulva ei" (...). „Stai!' a strigat 
Geshtinanna, „e o ruşine!" Dumuzi, însă, nu s-a oprit. 

Terminându-şi actul, „Păstorul, fără frică, fără ruşine i-a vorbit 
surorii sale." Din păcate, cuvintele lui s-au pierdut din cauza 
spărturilor tăbliţei. Presupunem însă că a început - „fără frică, 
fără ruşine", cum declară textul - să-i explice Geshtinannei 
motivele faptei sale. Din text reiese clar că aceasta fusese 
premeditată: Dumuzi, înainte de a pleca „i-a vorbit [Inannei] 
despre planuri şi sfaturi", iar Inanna „soţului ei i-a răspuns 
despre plan, lui i-a dat sfatul”. 

Violul, conform codurilor morale ale Anunnakilor, era un delict 
sexual grav. Încă din cele mai vechi timpuri, când primele 


echipe de astronauți aterizaseră pe Pământ, o curte marţială l-a 
condamnat la surghiun pe comandantul lor suprem, Enlil, pentru 
că violase o tânără soră medicală (cu care ulterior s-a căsătorit). 
Dumuzi ştia, cu siguranţă, toate acestea; prin urmare, fie se 
aştepta ca sora lui să accepte de bună voie contactul sexual, fie 
avea motive atât de importante încât învingeau interdicţia. 
Consimţământul prealabil al Inannei ne aminteşte de legenda 
biblică a lui Avraam şi a soţiei sale sterile, Sara, care i-a oferit-o 
pe servitoarea ei ca să poată avea un moştenitor. 

Conştient că făcuse o faptă cumplită, Dumuzi a fost nu peste 
mult cuprins de premoniţia că urma a plăti cu viaţa, după cum 
spune textul sumerian SHA.GA.NE IR IM.SHI - „Inima Lui Era 
Plină De Lacrimi". Compus sub forma unui vis de autoîmplinire, 
textul relatează cum a adormit Dumuzi şi a visat că toate 
atributele rangului şi ale proprietăţii îi erau luate unul câte unul, 
de către „Pasărea Princiară" şi de un şoim. Coşmarul se termina 
cu Dumuzi văzându-se pe sine însuşi mort în mijlocul stânei. 

La deşteptare, i-a cerut surorii sale Geshtinanna să-i 
descifreze înţelesul visului. „Frate," i-a răspuns ea, „visul tău nu 
este de bun augur, mi-e foarte limpede." Anunţa „tâlharii 
atacându-te din ascunziş (...) mâinile-ţi vor fi legate în cătuşe, 
braţele cu frânghii îţi vor fi legate." Nici nu terminase bine de 
vorbit Geshtinanna, când „cei răi" au apărut de peste deal şi l- 
au prins pe Dumuzi. 

Legat în funii şi cătuşe, Dumuzi a strigat spre Utu/Shamash: 
„O, Utu, eşti cumnatul meu, sunt soţul surorii tale (...). 
Preschimbă-mi mâinile în mâini de gazelă, preschimbă-mi 
picioarele în picioare de gazelă, ajută-mă să scap de cei răi!" 
Auzindu-i chemarea, Utu l-a ajutat pe Dumuzi să scape. După un 
şir de aventuri, Dumuzi a căutat să se ascundă în casa Bătrânei 
Belili - un personaj dubios, care juca rol dublu. Dumuzi a fost 
capturat din nou şi din nou a evadat. În cele din urmă, s-a 
pomenit ascunzându-se din nou la stână. Sufla un vânt puternic, 
ceştile de băut s-au răsturnat; cei răi l-au înconjurat - totul, aşa 
cum văzuse în vis. Şi, într-un târziu: 


Ceştile de băut zăceau pe-o parte; Dumuzi era mort. 


Oile s-au imprăştiat în cele patru vânturi. 


Arena acestor evenimente, în text, este o câmpie pustie de 
lângă un râu. O altă variantă a evenimentelor, un text intitulat 
„Cel Mai Amar Plâns", prezintă mai detaliat geografia locurilor. 
Compus ca lamentaţie a Inannei, poemul arată cum şapte poliţai 
din Kur au intrat în stână şi l-au trezit pe Dumuzi din somn. Spre 
deosebire de versiunea anterioară, care nu pomenea decât 
capturarea lui Dumuzi de către „cei răi", această scriere spune 
clar că veniseră în numele unei autorităţi superioare: „Stăpânul 
nostru ne-a trimis după tine", îl anunţă polițistul şef pe zeul 
trezit din somn. Au început să-i înlăture lui Dumuzi atributele 
divine: 


Scoate-ți coiful divin de pe cap, descoperă-te; 
Scoate-ți roba regală de pe trup, despoaie-te; 

Lasă din mână toiagul divin; rămâi cu mâna goală; 
Scoate din picioare sandalele divine, rămâi desculţ! 


Captivul reuşeşte să fugă şi ajunge la râu, „lângă marele 
zăgaz din deşertul E.MUSH („Casa şerpilor"). În Egipt, nu exista 
decât un singur asemenea loc, unde râul care curge prin pustiu 
întâlneşte un stăvilar mare: la prima Cataractă a Nilului, unde se 
află astăzi marele baraj de la Aswan. 

Dar apele învolburate nu l-au lăsat pe Dumuzi să ajungă pe 
malul celălalt, unde aşteptau să-l apere mama lui şi Inanna. În 
schimb, „apele nimicitoare de bărci l-au purtat pe băiat spre 
Kur; către Kur l-au dus apele nimicitoare de bărci pe soţul 
Inannei". 

Această scriere şi alte texte paralele relevă că cei ce veniseră 
să-l prindă pe Dumuzi de fapt îl arestau, conform ordinelor date 
de un zeu superior, Stăpânul Kurului, care „i-a dat osândă". Însă 
nu putea să fi fost o sentinţă pronunţată de Adunarea completă 
a zeilor: zeii enliliţi, ca Utu/Shamash şi Inanna, îl ajutau pe 
Dumuzi să scape. Prin urmare, condamnarea a fost unilaterală, 
hotărâtă numai prin autoritatea stăpânului poliţiştilor care l-au 


arestat. Acesta nu era altul decât Marduk, fratele mai mare al lui 
Dumuzi şi al Geshtinannei. 

Identitatea lui transpare dintr-un text intitulat de cercetători 
„Miturile Inannei şi ale lui Bilulu”. În cuprinsul acestuia, 
tenebroasa Bătrână Belili reiese a fi bărbat, Domnul Bilulu 
(EN.BILULU) în travesti, unul şi acelaşi cu zeul care a dirijat 
acţiunea punitivă contra lui Dumuzi. Textele akkadiene care 
descriu epitetele divine au explicat că En-Bilulu era i/ Marduk 
sha hattati, „zeul Marduk care păcătuise" şi „întristătorul 
Inannei". 

Dezaprobând de la bun început împerecherea din dragoste a 
lui Dumuzi cu Inanna, Marduk s-a opus acestei uniuni şi mai 
mult, fără îndoială, după Războaiele Piramidelor. Siluirea 
Geshtinannei de către Dumuzi - motivată politic - i-a oferit astfel 
pretextul să  zădărnicească planurile lnannei din Egipt, 
arestându-l şi  pedepsindu-l pe  Dumuzi. Oare Marduk 
intenţionase chiar să-l ucidă? Probabil că nu; sancţiunea 
obişnuită era exilul solitar. Moartea lui Dumuzi, într-un mod 
rămas neclar, a fost probabil accidentală. 

_ Dar pentru Inanna nu conta dacă fusese accidentală sau nu. 
In ceea ce o privea pe ea, Marduk pricinuise moartea iubitului ei. 
Şi, după cum reiese clar din texte, a dorit să se răzbune: 


Ce e în inima sfintei Inanna? Să ucidă! 
Să-l ucidă pe Domnul Bilulu. 


Lucrând pe baza fragmentelor găsite în colecţiile de tăblițe 
mesopotamiene dispersate în mai multe muzee, savanții au 
reconstituit câteva părţi dintr-o scriere pe care Samuel N. 
Kramer (Sumerian Mythology) a intitulat-o „Inanna şi Ebih". 
Kramer consideră că aparţine ciclului „miturilor despre uciderile 
de dragoni", căci vorbeşte despre lupta Inannei contra unui zeu 
rău, ascuns în „Munte". 

Fragmentele disponibile povestesc cum s-a înarmat Inanna cu 
un întreg arsenal pentru a-l ataca pe zeu în ascunzişul lui. Deşi 
alţi zei au încercat să-i schimbe intenţiile, ea s-a apropiat 


încrezătoare de Munte, pe care îl numea E.BIH („Sălaşul Tristei 
Chemări"). Trufaşă, a proclamat: 


Munte, atât de înalt eşti, te ridici deasupra tuturor (..). 
Atingi cerul cu vârfu-ți (...). 

Și totuşi, am să te distrug, la pământ am să te dobor [..). 
În inima-ți durerea voi aduce. 


"ni 
Figura 73 


Faptul că Muntele era Marea Piramidă, că întâlnirea a avut loc 
la Gizeh, în Egipt, este evident nu numai din text, ci şi din 
desenul de pe un sigiliu cilindric sumerian (Fig- 73). Inanna - 
reprezentată în familiara ei ţinută ispititoare, pe jumătate goală 
- se confruntă cu un zeu instalat pe trei piramide. Piramidele 
sunt înfăţişate exact aşa cum se văd la Gizeh; semnul egiptean 
ankh, preotul cu tiară egipteană pe cap şi şerpii înlănţuiţi duc 
spre o singură concluzie: Egiptul. 

În timp ce Inanna continua să-l provoace pe Marduk, acum 
ascuns în măreaţa construcţie, furia îi creştea cu atât mai mult 
cu cât el nu-i lua în seamă amenințările. „Pentru a doua oară, 
înfuriată de mândria lui, Inanna s-a apropiat din nou [de 
piramidă] şi a proclamat: «Bunicul meu Enki mi-a îngăduit să 
intru în Munte!»" Agitându-şi armele, a anunţat cu trufie: „în 
inima Muntelui voi pătrunde (...). În Munte, victoria va fi a mea!" 
Neprimind nici un răspuns, a început atacul: 


N-a încetat să lovească laturile lui E-Bih şi toate colţurile, 
chiar şi mulțimea de pietre înălțate. 

Dar înăuntru (...) Marele Şarpe care intrase 

otrava nu înceta să-şi scuipe. 


Atunci, a intervenit însuşi Anu. Zeul ascuns înăuntru, a 
prevenit-o el, avea arme îngrozitoare; „izbucnirea lor e cumplită; 


te vor împiedica să intri". În schimb, Anu a sfatuit-o să-şi caute 
dreptatea dându-l în judecată pe zeul ascuns. 

Textele identifică pe larg acest zeu. La fel ca în scrierile 
despre Ninurta, e numit A.ZAG şi poreclit Marele Şarpe - nume şi 
epitet enlilit peiorativ pentru Marduk. Ascunzătoarea lui este de 
asemenea identificată clar ca „E.KUR, ale cărui ziduri 
înfricoşătoare ajung la cer" -Marea Piramidă. 

Relatarea procesului şi a condamnării lui Marduk se găseşte 
într-un text fragmentar publicat de Secţia Babiloniană a 
Universităţii din Pennsylvania. Rândurile existente încep în 
momentul când zeii au înconjurat piramida, iar un zeu ales ca 
purtător de cuvânt i se adresează lui Marduk „în îngrăditura lui"; 
„pe cel ce era rău l-a implorat". Marduk a fost mişcat de mesaj: 
„în pofida furiei din inimă, lacrimi limpezi i s-au ivit în ochi"; şi a 
acceptat să iasă la judecată. Procesul a avut loc în apropierea 
piramidelor, într-un templu de pe malul fluviului: 


În locul veneraţiei, lângă râu, cu el cel acuzat păşit-au. 
Cu-adevărat duşmanii-au despărțit. 
Dreptatea s-a înfăptuit. 


În condamnarea lui Marduk, misterul morţii lui Dumuzi ridica o 
problemă. Nu încăpea nici o îndoială că Marduk era răspunzător. 
Se întâmplase însă cu premeditare sau accidental? Marduk 
merita condamnarea la moarte, dar dacă nu comisese deliberat 
crima? 

Stând astfel, în preajma piramidelor, cu Marduk ieşit recent 
din ascunzătoare, Inanna a găsit soluţia şi a început să le 
cuvânteze zeilor: 


În această zi, Doamna însăşi, 

Ce adevărul îl grăieşte, 

Acuzatoarea lui Azag, marea prințesă, 
Cumplită judecată a rostit. 


Exista o cale de a-l condamna pe Marduk la moarte fără a-l 
executa efectiv, a spus ea: să fie îngropat de viu în Marea 
Piramidă! Să fie pecetluit acolo ca într-un înveliş gigantic: 


Într-un mare înveliş ce e pecetluit, 

Cu nimeni care să-i ofere de mâncare; 
Singur să sufere; 
Apa de băut să-i fie oprită. 


Zeii judecători i-au acceptat propunerile: „Stăpână eşti (...) 
Soarta o hotărăşti; aşa să fie!" Presupunând că Anu urma să 
aprobe verdictul, „zeii au dat apoi porunca în cer şi pe Pământ". 
Ekurul, Marea Piramidă, devenise închisoare; iar unul dintre 
epitetele stăpânei sale a devenit, de-atunci, „Stăpâna Temniţei". 

Bănuim că acesta a fost momentul când s-a desăvârşit 
închiderea Marii Piramide. Lăsându-l pe Marduk singur în 
Camera Regelui, zeii-poliţişti au tras în urma lor dopurile de 
granit ale Pasajului Ascendent, blocând irevocabil orice acces 
spre camerele şi pasajele superioare. 

Prin canalele care duceau de la „Camera Regelui" spre feţele 
de nord şi sud ale piramidei, Marduk primea aer ca să respire; 
dar nu avea nici mâncare, nici apă. Era îngropat de viu, osândit 
să moară în chinuri. 

x kx x 

Relatarea încarcerării lui Marduk, viu, în Marea Piramidă, s-a 
păstrat pe tăbliţele de argilă găsite în ruinele oraşelor Ashur şi 
Ninive, vechile capitale asiriene. Textul din Ashur sugerează că 
servise ca scenariu pentru un mister teatral jucat de Anul Nou în 
Babilon, care pusese în scenă suferinţele şi pocăinţa zeului. Dar 
nici varianta babiloniană originală, nici textul istoric sumerian pe 
care se baza scenariul nu s-au găsit până în prezent. 

Heinrich Zimmern, care a transcris şi a tradus textul de pe 
tăbliţele de lut din Ashur expuse la Muzeul din Berlin, a stârnit 
mare agitaţie în cercurile teologice când şi-a anunţat 
interpretarea, la o conferinţă din septembrie, 1921. Motivul era 
acela că îl interpreta ca pe un Mysterium precreştin, descriind 
moartea şi învierea unui zeu, ceea ce însemna că era o poveste 


christică anterioară. În 1923, când Stephen Langdon a inclus o 
traducere engleză în volumul său despre Textele Misterelor 
Mesopotamiene de Anul Nou, a intitulat-o „Moartea şi învierea 
lui Bel-Marduk", accentuând paralelele cu povestea din Noul 
Testament despre moartea şi învierea lui lisus. 

Dar, după cum relatează textul, Marduk sau Bel („Domnul") 
nu a murit; a fost închis într-adevăr în Munte, ca într-un 
mormânt; dar a fost îngropat de viu. 

Vechiul „scenariu" începe cu o prezentare a personajelor. 
Primul „este Bel, care a fost întemnițat în Munte". Urmează un 
mesager care îi aduce fiului lui Marduk, Nabu, vestea 
încarcerării. Şocat de ştire, Nabu porneşte grăbit spre Munte cu 
carul său. Ajunse la construcţie, iar scenariul explică: „Aceea e 
casa de la marginea Muntelui unde îl interoghează". Ca răspuns 
la întrebările paznicilor, acestora li se spune că zeul cel agitat e 
„Nabu care din Borsippa soseşte; este cel ce vine să se 
intereseze de binele tatălui său care e închis." 

Apoi, actorii intră grăbiţi în scenă; „ei sunt oamenii care pe 
străzi grabnic trec; îl caută pe Bel, întrebând: «Unde e ţinut Bel 
captiv?»" Aflăm din text că „după ce Bel a intrat în munte, 
oraşul s-a umplut de tumult" şi „din cauza lui, au izbucnit lupte 
interne". Apare o zeiţă; este Sarpanit, sora/soţie a lui Marduk. Pe 
ea o întâmpină un mesager, „care plânge în faţă-i, spunând: «Pe 
Munte l-au dus.»" Mesagerul îi arată hainele lui Marduk (posibil 
pătate de sânge): „Acestea sunt straiele lui, pe care i le-au luat," 
spune el; în locul lor, anunţă mesagerul, Marduk „cu un 
Veşmânt-de-Osândă a fost gătit". Spectatorilor li se arată un 
linţoliu: „Aceasta înseamnă: în sicriu se află." Marduk a fost 
înmormântat! 

Sarpanit se duce la o construcţie care simbolizează 
mormântul lui Marduk. Vede un grup de oameni care jelesc. 
Scenariul explică: 


Aceştia sunt cei care lamentează după ce zeii l-au ferecat, 
despărțindu-l de cei vii. 

În Casa Captivităţii, departe de soare şi lumină, 

l-au aruncat în temniţă. 


Drama a ajuns la ameninţătorul apogeu: Marduk a murit... 

Dar, staţi - nu e pierdută orice speranţă! Sarpanit recită un 
apel către doi zei care o pot aborda pe Inanna cu privire la 
încarcerarea lui Marduk, tatăl ei Sin şi fratele ei Utu/Shamash: 
„Se roagă la Sin şi Shamash, spunând: «Daţi-i viaţă lui Bel!»" 

In procesiune apar acum preoţi, mesageri şi un cititor în stele, 
toţi recitând rugăciuni şi incantaţii. | se aduc ofrande lui Ishtar, 
„ca să-şi arate mila". Marele preot face apel la zeul suprem, la 
Sin şi la Shamash: „Readuceţi-l pe Bel la viaţă!" 

Aici, drama ia o nouă întorsătură. Dintr-o dată, actorul care îl 
reprezintă pe Marduk, înveşmântat în giulgiuri care „cu sânge 
sunt vopsite", vorbeşte: „Nu am păcătuit! Nu voi fi zdrobit!" El 
anunţă că zeul suprem i-a revizuit cazul şi l-a găsit nevinovat. 

Atunci, cine a fost ucigaşul? Atenţia publicului este mdreptată 
spre un stâlp de uşă; „este stâlpul uşii lui Sarpanit din Babilon". 
Spectatorii află că adevăratul zeu vinovat a fost prins. Îi văd 
capul prin uşa deschisă: „Acela e capul răufăcătorului, pe care îl 
vor lovi şi ucide." 

Nabu, care se întorsese la Borsippa, „revine din Borsippa; 
soseşte şi stă în faţa răufăcătorului, privindu-l." Nu descoperim 
identitatea Răufăcătorului, spunându-ni-se numai că, înainte, 
Nabu l-a văzut în compania lui Marduk. „Acesta e păcătosul," 
spune el şi, astfel, pecetluieşte soarta captivului. 

Preoţii îl înşfacă pe Răufăcător; acesta e ucis: „Cel al căruia a 
fost păcatul" este dus în coşciug. Asasinul lui Dumuzi a plătit cu 
viaţa. 

Dar a fost ispăşit păcatul lui Marduk - ca provocator indirect al 
morţii lui Dumuzi? Sarpanit reapare, îmbrăcată în Veşmintele- 
Ispăşirii. Cu apă pură, se spală pe mâini: „Este apă pentru 
spălatul mâinilor pe care o aduc după ce Răufăcătorul a fost 
luat." In „toate locurile sacre ale lui Bel" se aprind făclii. Din nou 
se face apel la zeul suprem. Supremaţia lui Ninurta, care a fost 
proclamată o dată cu victoria acestuia asupra lui Zu, se 
reafirmă, aparent pentru a alunga temerile că Marduk, eliberat, 
ar putea căuta supremaţia printre zei. Chemările dau rezultat, 


iar zeul suprem îl trimite pe mesagerul divin Nusku să „aducă 
veştile [bune] tuturor zeilor". 

Ca gest de bunăvoință, Gula (soţia lui Ninurta) îi trimite lui 
Sarpanit haine noi şi sandale pentru Marduk; apare şi carul fără 
vizitiu al lui Marduk. Dar Sarpanit e nedumerită: nu poate 
înţelege cum va fi Marduk liber din nou, dacă a fost închis într- 
un mormânt care nu mai poate fi deschis. „Cum îi pot da 
drumul celui care nu poate ieşi?" 

Nusku, mesagerul divin, îi spune că Marduk va trece prin 
SA.BAD, „deschiderea dăltuită de sus" îi explică în continuare că 
aceasta este 


Dalat biri sha igabuni ilani 

O uşãă-put pe care zeii o vor sfredeli; 

Shunu itasrushu ina biti etarba 

Vârtejurile ei îl vor ridica, în sălaşul lui vor intra din nou. 

Dalta ina panishu etedili 

Uşa care a fost zăvorâtă în fata lui 

Shunu hurrate ina libbi dalti uptalishu 

La vârtejurile scobiturii, în interior, o uşă prin răsucire vor 
sfredeli; 

Qarabu ina libbi uppushu 

Apropiindu-se, prin mijlocul ei vor pătrunde. 


Această descriere a modului cum urmează să fie eliberat 
Marduk a rămas neînţeleasă pentru oamenii de ştiinţă; nouă, 
însă, versurile ne sunt exploziv de clare. După cum am explicat, 
segmentul C, neregulat şi întortocheat, al Puţului Fântânii nu 
existase la terminarea piramidei, când Marduk a fost închis 
înăuntru; în schimb, a fost acea „uşă-puţ pe care zeii o vor 
sfredeli" pentru a-l salva pe Marduk. 

Incă familiarizați cu componenţa internă a piramidei, 
Anunnakii şi-au dat seama că drumul cel mai scurt şi mai rapid 
pentru a ajunge la Marduk, înfometat, consta în a săpa un puț 
de legătură între segmentele existente B şi D - un tunel de 
numai unsprezece metri prin blocurile de calcar relativ moi; era 
o sarcină ce se putea realiza nu în câteva zile, ci în câteva ore. 


înlăturând piatra care acoperea intrarea Puţului Fântânii din 
Pasajul Descendent spre G, salvatorii au escaladat rapid 
segmentele înclinate F şi E. În locul unde E întâlnea segmentul 
vertical D, o lespede de granit acoperă intrarea în Grotă; a fost 
împinsă la o parte - şi încă mai este acolo, în Grotă - aşa cum 
am arătat în Fig. 70. 

Apoi, salvatorii au urcat scurta distanţă prin segmentul D şi 
au ajuns în faţa primului strat de zidărie a piramidei. 

La unsprezece metri mai sus, dar într-o parte, se afla fundul 
segmentului vertical B şi intrarea în Marea Galerie. Dar cine ar fi 
putut şti cum să sape un puț de legătură cotit - C- dacă nu înşişi 
constructorii piramidei, care-i cunoşteau zonele superioare 
blocate şi aveau planurile necesare pentru a le localiza? 

Salvatorii lui Marduk, sugerăm, au fost cei care şi-au folosit 
uneltele pentru a sparge blocurile de calcar, făcând legătura 
dintre D şi B: „O scobitură în interior prin răsucire vor sfredeli", 
cu cuvintele textului antic. 

Realizând legătura cu B, au urcat în scurtul pasaj orizontal A. 
Acolo, orice străin s-ar fi oprit pe loc, chiar dacă făcuse atâta 
drum, căci n-ar fi văzut decât un zid de piatră - compact şi solid. 
Sugerăm din nou că numai Anunnakii, care aveau planul 
piramidei, puteau şti că dincolo de piatra din faţa lor se găsea 
imensa cavitate a Marii Galerii, Camera Reginei şi toate celelalte 
încăperi şi pasaje superioare ale piramidei. 

Pentru a obţine accesul în aceste camere şi galerii, era 

necesar să se îndepărteze piatra de rampă în formă de ic (Fig. 
72). Dar aceasta era înfiptă prea strâns şi nu putea fi urnită din 
loc. 
_ Dacă piatra era desprinsă, ar fi rămas acolo, în Marea Galerie. 
In locul ei este o gaură căscată (Fig. 68), iar cei ce au examinat- 
o au folosit invariabil cuvintele explozie şi spulberare pentru 
a-i descrie aspectul; şi nu s-a făcut din Galerie, ci din interiorul 
Puţului: „Spărtura avea înfăţişarea unei explozii sub efectul unei 
forţe zdrobitoare dinăuntru" (Rutherford, Pyramidology). 

Din nou, documentul mesopotamian oferă o soluţie. Piatra a 
fost într-adevăr împinsă din interiorul Pasajului Orizontal, 
fiindcă pe acolo sosiseră salvatorii. Şi a fost cu adevărat 


spulberată „sub efectul unei forţe zdrobitoare"; cu cuvintele 
textului antic, „apropiindu-se, prin mijlocul ei vor pătrunde". 
Fragmentele blocului de calcar au alunecat în josul Pasajului 
Ascendent, până la dopurile de granit; acolo le-au găsit oamenii 
lui Al Mamoon. De asemenea, explozia a acoperit Marea Galerie 
cu praful alb şi fin pe care arabii l-au găsit acoperind pardoseala 
Marii Galerii - dovadă mută a vechii explozii şi a spărturii lăsate 
în urma ei. 

După ce au pătruns în Marea Galerie, salvatorii l-au condus pe 
Marduk înapoi pe acelaşi drum. Intrarea din Pasajul Descendent 
a fost blocată din nou, pentru a fi descoperită de oamenii lui Al 
Mamoon. Dopurile de granit au rămas la locul lor cu piatra 
triunghiulară camuflându-le, o dată cu Pasajul Ascendent, timp 
de câteva milenii. lar în interiorul piramidei, părţile superioară şi 
inferioară iniţiale din Puţul Fântânii erau acum unite pentru 
totdeauna printr-un segment de tunel cotit, cu pereţi nefinisaţi. 

Şi ce s-a mai întâmplat cu prizonierul salvat din piramidă? 

Textele mesopotamiene relatează că a plecat în exil; în Egipt, 
Ra a primit epitetul de Amen, „Cel Ascuns". 

In jurul anului 2000 î.Ch., a apărut din nou pentru a-şi 
revendica supremaţia; pentru asta, omenirea a ajuns să 
plătească un preţ mult mai amarnic. 

Am aflat deja că multe dintre legile biblice maritale şi de 
succesiune erau înrudite cu cele care guvernau comportamentul 
Anunnakilor; regulile privitoare la sora pe jumătate oferă doar 
un singur exemplu. Cheia intenţiilor Inannei, presupunem, poate 
fi găsită în Cartea Deuteronomului, a cincea carte a lui Moise, 
în care e prezentat codul ebraic de comportare personală. 
Capitolul 25 (versetele 5-10) se ocupă de situaţia când un 
bărbat căsătorit moare fără urmaşi. Dacă omul a avut un frate, 
văduva nu se poate recăsători cu un străin: fratele - chiar 
căsătorit - e dator să se însoare cu cumnata sa văduvă şi să aibă 
copii cu ea; iar primul băiat născut urmează să poarte numele 
fratelui decedat, „ca numele să nu se şteargă din Israil". 

Credem că acesta a fost şi motivul riscantei călătorii a 
Inannei. Căci Ereshkigal era măritată cu Nergal, un frate al lui 
Dumuzi: Inanna venise să aplice regula... Ştim că datina îi 


acorda prioritate celui mai mare frate, care, în cazul fiilor lui 
Enki, era Marduk. Dar Marduk fusese găsit vinovat de 
provocarea indirectă a morţii lui Dumuzi şi pedepsit prin exilare. 
Avea dreptul Inanna să-i ceară următorului la rând, Nergal, s-o 
ia ca pe o a doua soţie, pentru a avea un moştenitor? 

Problemele personale şi de succesiune pe care i le-ar fi cauzat 
lui Ereshkigal intenţiile Inannei se pot lesne imagina. Oare 
Inanna s-ar fi mulţumit cu rolul de soţie secundă sau ar fi urzit 
intrigi pentru a uzurpa poziţia de regină a domeniului african? 
Evident, Ereshkigal nu era dispusă să rişte. Şi astfel se face, 
credem, că după schimbul de cuvinte dure între surori, Inanna a 
fost târâtă în faţa unui tribunal alcătuit din „şapte Anunnaki care 
judecă", convocat în grabă, a fost găsită vinovată de încălcarea 
regulilor şi a fost executată sumar prin spânzurare, pentru a 
muri încet. A supravieţuit numai fiindcă socrul ei, Enki, primind 
cumplita veste, a trimis în grabă doi emisari s-o salveze. „Spre 
leş au îndreptat ceea ce pulsează şi ceea ce radiază;" i-au 
administrat „apa vieţii" şi „hrana vieţii", iar „Inanna s-a ridicat". 

Întoarsă în Sumer, Inanna, singură şi cu inima frântă a început 
să-şi petreacă timpul pe malurile Eufratului, îngrijind un copac 
sălbatic şi dând glas durerilor: 


Când voi avea în sfârşit un sfânt tron, 

ca să pot sta pe el? 

Când voi avea în sfârşit un sfânt pas, 

ca să mă pot culca în el? 

Despre acestea Inanna grăia (...). 

Ea care şi-a lăsat părul despletit e bolnavă la inimă; 
Pura Inanna, o, cum mai plânge! 


Cel căruia i s-a făcut milă de Inanna - şi a început s-o placă - a 
fost străbunicul ei, Anu. Din scrierile sumeriene se ştie că 
Inanna, care se născuse pe Pământ, „s-a urcat la Cer" cel puţin 
o dată; se mai ştie şi că Anu vizitase Pământul de câteva ori. 
Când şi unde anume a îmbrăţişat-o el pe Inanna ca Anunitum 
(„lubită de Anu") nu e clar, însă nu poate fi vorba numai de 


bârfe sumeriene, când textele insinuează că dragostea dintre 
Anu şi strănepoata lui a fost mai mult decât platonică. 

Asigurată astfel de simpatie la cel mai înalt nivel, Inanna a 
ridicat problema unui dominion, o „ţară' peste care să 
domnească. Dar unde? 

Tratamentul aplicat Inannei, indiferent de motive, dăduse clar 
de înţeles că nu se putea aştepta la obţinerea unui domeniu în 
Africa. Soţul ei, Dumuzi, murise, iar o dată cu el muriseră şi 
pretenţiile ei de a fi regină pe pământurile descendenților lui 
Enki. Dacă suferinţele şi influenţa ei pe lângă un zeu important îi 
dădeau dreptul la un dominion propriu, acesta trebuia să se afle 
în altă parte. 


11 . „REGINĂ SUNT"! 


Povestea unei lnanna/lshtar este aceea a unei „zeițe 
autofăcute". Deşi nu făcea parte dintre Zeii Bătrâni, grupul 
iniţial de astronauți de pe a douăsprezecea planetă, nefiind nici 
măcar fiica dintâi a vreunuia din ei, ea s-a propulsat totuşi până 
la cel mai înalt nivel şi a ajuns membră a Panteonului Celor 
Doisprezece. Pentru a realiza acest lucru, şi-a combinat şiretenia 
şi frumuseţea cu lipsa de scrupule - zeiţă a războiului şi zeiţă a 
dragostei, care îşi număra printre amanti atât zei, cât şi oameni. 
Şi în strânsă legătură cu ea a existat într-adevăr un caz de 
moarte şi înviere. 

În măsura în care moartea lui Dumuzi fusese provocată de 
dorinţa Inannei de a deveni regină pe Pământ, întemnițarea şi 
exilul lui Marduk n-au prea reuşit să-i satisfacă ambițiile. Acum, 
după ce sfidase şi învinsese un zeu important, considera că nu 
se mai putea lipsi de un domeniu propriu. Unde, însă, să-l 
obţină? 

Funeraliile lui Dumuzi, deducem din texte cum ar fi 
„Coborârea Inannei în Lumea de Jos", au avut loc în Ţara 
Minelor, din sudul Africii. Acela era domeniul lui Ereshkigal, sora 
Inannei, şi al soţului acesteia, Nergal. Enlil şi Nannar, chiar şi 


Enki i-au recomandat Inannei să nu se ducă acolo; ea, însă, se 
hotărâse: „Din Marele Sălaş şi-a îndreptat gândul spre Marea 
Lume de Jos"; iar când a ajuns la poarta capitalei surorii ei, i-a 
cerut portarului: 

„Spune-i surorii mele mai mari, Ereshkigal", că venise „să 
asist la riturile funerare." 

Ne-am aştepta ca întâlnirea dintre cele două surori să fi fost 
cordială, plină de compasiune pentru îndurerata Inanna. In 
schimb, aflăm că Inanna, care venise nepoftită, a fost primită cu 
suspiciuni deschise. In timp ce era condusă prin cele şapte porţi 
ale oraşului care duceau la palatul lui Ereshkigal, a fost pusă să- 
şi dea jos emblemele şi podoabele staturii divine. Când a ajuns 
în sfârşit la sora ei, Inanna a găsit-o stând pe tron, înconjurată 
de şapte Anunnaki cu autoritate judecătorească. „Şi-au aţintit 
ochii asupra ei, ochii morţii." l-au spus cuvinte furioase, „vorbe 
care chinuiesc spiritul“. In loc de a fi primită cu bucurie, Inanna 
a fost condamnată să fie spânzurată ca un leş, de un stâlp... 
Numai prin intervenţia lui Enki a fost salvată şi reanimată. 

Scrierile nu explică motivul asprului tratament aplicat Inannei, 
nici nu citează „vorbele chinuitoare" pe care i le-au aruncat 
acuzatorii. Dar aflăm din începutul textului că în acelaşi timp în 
care a pornit la drum, Inanna a trimis un mesager să „umple 
cerul cu plângeri din partea mea, în adunare [a zeilor] să se 
plângă în numele meu". Prin urmare, participarea la funeralii era 
doar un simplu pretext; intenţia ei era de a-i sili pe zei să-i 
satisfacă o reclamaţie pe care dorea s-o dramatizeze. 

Din momentul sosirii la prima poartă, Inanna a ameninţat cu 
violenţa dacă nu era primită înăuntru. Când vestea apariţiei sale 
i-a fost adusă lui Ereshkigal, ea „s-a făcut palidă la faţă (...) 
buzele i s-au învineţit" şi s-a întrebat cu voce tare care o fi fost 
adevăratul scop al vizitei. Cele două ajungând faţă în faţă, 
„Ereshkigal a văzut-o şi a izbucnit; Ishtar, fără să tresară, s-a 
repezit la ea." Într-un fel, intenţiile Inannei îi inspirau lui 
Ereshkigal pericol! 

Dar şi Mesopotamia, precum şi toate regiunile din 
împrejurimi, erau atribuite. Unde i se putea da un domeniu 
Inannei? Privind în jur, zeii au găsit răspunsul. 


Textele care se ocupă de moartea lui Dumuzi, precum şi de 
detenţia lui Marduk menţionează numele oraşelor sumeriene şi 
populaţia acestora. Astfel, se sugerează că evenimentele 
respective avuseseră loc după începutul civilizaţiei sumeriene 
urbane, în jurul anului 3800 î.Ch. Pe de altă parte, fundalul 
egiptean al povestirilor nu face nici o referire la aşezările urbane 
şi descrie un decor pastoral, sugerând o perioadă anterioară 
anului 3100 î.Ch., când a început formarea civilizaţiei urbane în 
Egipt. In scrierile lui Manetho se spune că o perioadă haotică de 
trei sute cincizeci de ani a precedat domnia urbană a lui Menes. 
Această perioadă dintre datele 3450 şi 3100 î.Ch. pare să fi fost 
vremea tulburărilor şi a tribulaţiilor declanşate de Marduk: 
incidentul cu Turnul Babel şi afacerea Dumuzi, când un zeu din 
Egipt a fost capturat şi ucis, iar Marele Zeu al Egiptului, închis şi 
exilat. 

Atunci, credem, şi-au îndreptat Anunnakii atenţia spre a treia 
regiune din Valea Indusului, unde nu peste mult a apărut 
civilizaţia. 

Spre deosebire de civilizațiile mesopotamiană şi egipteană, 
care au durat mii de ani şi au continuat, până în zilele noastre, 
prin civilizațiile ce au decurs din ele, cea din Regiunea a Treia a 
durat doar un mileniu. Nu peste mult timp, a intrat în declin şi, 
pe la anul 1600 î.Ch., dispăruse complet - oraşele zăceau în 
ruine, populaţia se împrăştiase. Jafurile omeneşti şi ravagiile 
naturii au şters treptat ultimele rămăşiţe ale civilizaţiei; în timp, 
a căzut cu totul pradă uitării. Abia prin anii 1920, arheologii, 
conduşi de Sir Mortimer Wheeler, au început să dezgroape două 
centre urbane principale şi câteva localităţi intermediare, 
întinzându-se pe o distanţă de peste şase sute de kilometri, spre 
nord de coastele Oceanului Indian, de-a lungul râului Indus şi al 
afluenților acestuia. 

Ambele şiruri - Mohenjo-Daro, în sud, şi Harappa, la nord - 
arată că erau oraşe înstărite, cu circumferința de aproape cinci 
kilometri. În jurul şi prin interiorul oraşelor treceau ziduri înalte; 
aceste ziduri, precum şi clădirile publice şi particulare erau 
construite în întregime din cărămizi de argilă sau chirpici. Iniţial, 
au existat atât de multe asemenea cărămizi încât, în pofida 


jafurilor constante din partea constructorilor ulteriori, atât în 
antichitate, cât şi în vremuri mai recente, pentru a fi folosite ca 
balast la calea ferată Lahore-Multan, mai rămân încă destule ca 
să dezvăluie locul oraşelor şi faptul că au fost construite 
conform unor planuri edilitare stabilite dinainte. 

În ambele locuri, oraşul era dominat de o acropolis - o zonă 
înălţată, cu citadele şi temple. Şi într-o situaţie, şi în cealaltă, 
aceste construcţii aveau aceleaşi dimensiuni şi erau orientate 
exact la fel, pe axa nord-sud - dovedind că, la ridicarea 
templelor, constructorii  respectaseră reguli precise. In 
amândouă oraşele, a doua trăsătură ca mărime erau imensele 
grânare - silozuri de cereale de proporții vaste şi funcționalitate 
impresionantă, situate lângă malul râului. Acest lucru sugerează 
că grânele erau nu numai principala plantă de cultură, ci şi cel 
mai important produs de export al civilizaţiei Indusului. 

Oraşele şi cele câteva artefacte care s-au mai găsit printre 
resturile lor - cuptoare, urne, oale, unelte de bronz, mărgele de 
cupru, unele vase de argint şi ornamente -, toate atestă o înaltă 
civilizaţie transplantată brusc din altă parte. Astfel, cele două 
clădiri iniţiale din cărămidă de la Mohenjo-Daro (un enorm 
grânar şi un turn fortificat) au fost întărite cu cherestea - 
metodă de construcţie în mod normal nepotrivită în climatul 
Indusului. Această metodă, însă, a fost abandonată curând, 
toate clădirile ulterioare evitând fortificarea cu lemn. 

Cercetătorii au tras de aici concluzia că primii constructori 
fuseseră străini, deprinşi cu propriile lor necesităţi climatice. 

Căutând originile civilizaţiei indiene, savanții au conchis că nu 
s-a putut forma independent de cea sumeriană, care a precedat- 
o cu aproape o mie de ani. In ciuda diferenţelor notabile (ca 
scrierea  pictografică, încă  nedescifrată),  analogiile cu 
Mesopotamia apar peste tot. Folosirea cărămizilor de lut sau a 
chirpiciului uscat pentru construcţii; topografia străzilor oraşului; 
sistemul de drenaj; metodele chimice folosite la gravuri, lăcuiri 
şi fabricaţia mărgelelor; formele şi modelele cuţitelor metalice şi 
ale recipientelor - toate prezintă o asemănare frapantă cu cele 
descoperite în Ur, Kish sau alte şiruri din Mesopotamia. Până şi 
desenele şi simbolurile de pe oale, sigilii sau alte obiecte de lut 


sunt aproape duplicate ale celor mesopotamiene. În mod 
semnificativ, semnul mesopotamian al crucii - simbolul lui 
Nibiru, planeta natală a Anunnakilor - predomina şi el în 
civilizaţia indiană. 

Ce zei adorau oamenii din Valea Indusului? Puținele 
reprezentări grafice care s-au găsit îi prezintă purtând tiara 
mesopotamiană divină, cu coarne. Figurinele de argilă, mai 
abundente, indică faptul că zeitatea dominantă era femeie, de 
obicei goală (Fig. 74a) sau având trupul acoperit numai cu 
coliere şi şiraguri de mărgele (Fig. 74b); acestea erau imagini 
bine cunoscute ale Inannei, găsite din belşug în Mesopotamia şi 
prin tot Orientul Apropiat. Sugestia noastră este că, în căutarea 
unui teritoriu pentru Inanna, Anunnakii au decis să-i atribuie ca 
dominion A Treia Regiune. 

Deşi în general se susţine că dovezile originilor 
mesopotamiene ale civilizaţiei indiene şi probele despre 
continuarea contactelor între Sumer şi Valea Indusului se 
limitează la cele câteva vestigii arheologice, credem că există şi 
dovezi textuale atestând aceste legături. 


pai 


De un deosebit interes este un lung text numit de cercetători 
„Enmerkar şi Domnul din Aratta", al cărui fundal e ascensiunea 
la putere a Urukului (biblicul Erech, Erec) şi a Ilnannei. 

Textul descrie Aratta ca fiind capitala unei ţări situate dincolo 
de masivele muntoase şi de Anshan; prin urmare, dincolo de 
sud-estul Iranului. Adică, exact în locul unde se întinde Valea 
Indusului; iar oameni de ştiinţă ca J. van Dijk (Orientalia 39, 
1970) au prezumat că Aratta era un oraş „situat pe platoul 
iranian sau pe râul Indus". Cel mai frapant e faptul că textul 


vorbeşte despre silozurile de cereale din Aratta. Era un loc unde 
„grâul creştea de la sine, fasolea creştea şi ea de la sine" - 
recolte cultivate şi depozitate în grânarele din Aratta. Apoi, 
pentru export, „turnau boabele în saci, îi încărcau în samare 
purtate de măgari şi le puneau în spinarea măgarilor de 
transport." 

Poziţia geografică a Arattei şi faptul că era renumită pentru 
antrepozitele sale de grâu şi fasole prezintă similitudini 
concludente cu civilizaţia indiană. Într-adevăr, nu putem să nu 
ne întrebăm dacă Harappa sau Arappa nu este un ecou actual 
al străvechii Aratta. 

Povestea antică ne duce înapoi la începuturile domniei de la 
Erech, când un semizeu (fiul lui Utu/Shamash cu o femeie 
umană) era atât mare preot, cât şi rege, în incinta sacră din 
care avea să se dezvolte oraşul. Prin anul 2900 î.Ch., i-a 
succedat fiul său, Enmerkar, „care a construit Urukul" (conform 
Listei Sumeriene a Regilor), transformându-l din sălaşul nominal 
al unui zeu absent (Anu) într-un centru urban major al unei 
zeități domnitoare. A realizat acest lucru convingând-o pe 
Inanna să aleagă Erechul ca principal sediu al puterii şi mărindu- 
i templul Eanna („Casa lui Anu"). 

Citim în textul antic că, la început, Enmerkar nu a cerut decât 
ca Aratta să contribuie cu „pietre preţioase, bronz, plumb, 
lespezi de lapis lazuli" la construirea unui templu mărit, precum 
şi cu „aur şi argint meşteşugit lucrate", astfel ca Sfântul Munte 
ridicat pentru Inanna să fie demn de zeiţă. 

Dar nici nu se făcuse bine acest lucru, că pe Enmerkar l-a 
cuprins trufia. Aratta fusese lovită de secetă, iar Enmerkar cerea 
acum nu numai materiale, ci şi obedienţă: „Aratta să se supună 
Erechului!" a pretins el. Pentru a-şi atinge scopul, Enmerkar a 
trimis la Aratta o serie de soli, spre a declanşa ceea ce SN. 
Kramer („Istoria începe la Sumer") a caracterizat ca fiind „primul 
război al nervilor". Lăudându-l pe rege şi puterile lui, emisarii 
citau ad litteram amenințările lui Enmerkar de a aduce prăpădul 
peste Aratta şi a-i împrăştia populaţia. Conducătorul Arattei, 
însă, a contracarat acest război al nervilor cu un şiretlic propriu. 
Amintindu-i  mesagerului de amestecul limbilor din urma 


incidentului cu Turnul Babel, a susţinut că nu înţelegea mesajul 
comunicat în sumeriană. 

Planul fiindu-i zădărnicit, Enmerkar a trimis un nou mesaj scris 
pe tăblițe de argilă - de astă dată, se pare, în limba din Aratta - 
faptă posibilă cu ajutorul Nidabei, Zeița Scrisului. Pe lângă 
ameninţări, se ofereau seminţe de „grâu vechi" care fuseseră 
păstrate în templul lui Anu - seminţe de care, s-ar părea, era 
mare nevoie în Aratta, fiindcă seceta îndelungată distrusese 
recoltele. Seceta a fost considerată un semn că Inanna însăşi 
dorea ca Aratta să vină „sub umbra protectoare a Erechului". 

„Domnul din Aratta a luat de la herald tăbliţa de lut ars; 
domnul din Aratta a cercetat argila." Mesajul era scris cu 
caractere cuneiforme. „Slova dictată era precum cuiele la 
înfăţişare." Să cedeze sau să se opună? In acel moment, „o 
furtună, ca un leu uriaş atacând, s-a iscat"; seceta a fost 
întreruptă brusc de o ploaie cu tunete care a făcut toată ţara să 
se cutremure, munţii să se clatine; şi, din nou, „Aratta cea cu 
ziduri albe" a devenit o ţară a grânelor îmbelşugate. 

Nu mai era nevoie să se supună Erechului; iar domnul Arattei 
i-a spus vestitorului: „Inanna, regina ţării, nu şi-a părăsit Casa 
din Aratta; n-a dat Aratta pe mâna Erechului." 

În ciuda bucuriei din Aratta, speranţele că Inanna nu-şi 
abandonase sălaşul de acolo nu s-au împlinit complet. Ispitită de 
perspectiva de a locui într-un templu grandios din Oraşul 
sumerian al lui Anu, ea a devenit zeiţă navetistă: o „zeitate 
angajată", ca să spunem aşa, departe în Aratta, dar locuind în 
metropolitanul Erech. 

Îşi făcea naveta zburând dintr-un loc în altul cu „Barca ei 
Cerească'". Aceste zboruri au dus la numeroase descrieri ale 
Inannei ca aeronaută (Fig. 75), iar din unele scrieri se deduce că 
îşi pilota singură nava. Pe de altă parte, la fel ca altor zeități 
majore, i se repartizase un pilot-navigator, pentru zborurile mai 
dificile. 


Figura 75 


Asemenea Vedelor, care vorbeau despre piloţii zeilor (unul, 
Pushan, „îl călăuzea pe Indra prin norii pestriţi", cu „nava aurie 
care zboară prin regiunea din mijlocul văzduhului"), şi textele 
sumeriene anterioare se referă la AB.GAL-i, care îi transportau 
pe zei prin cer. Pilotul-navigator al Inannei, ni se spune, era 
Nungal; şi fusese numit anume în legătură cu transferul ei la 
Casa lui Anu din Erech: 


Pe vremea când Enmerkar în Uruk domnea, 
Nungal, inimă-de-leu, era Pilotul care din ceruri pe 
Ishtar jos o aducea la E-Anna. 


Conform Listei Regilor Sumerieni, după Potop, monarhia a 
început la Kish. Apoi, „s-a purtat Regalitatea lui Eanna. " După 
cum au confirmat arheologii, Erechul începuse într-adevăr ca 
oraş-templu, constând din incinta sacră unde a fost construită 
prima capelă modestă a lui Anu („Templul Alb") deasupra unei 
platforme înălțate (Fig. 76); clădirea a rămas în centrul oraşului, 
chiar şi când Erechul s-a întins şi templele i s-au mărit, după 
cum indică resturile oraşului şi ale zidurilor acestuia (Fig. 77). 

Arheologii au găsit rămăşiţele unui templu magnific închinat 
Inannei şi datând de la începutul mileniului trei î.Ch. - posibil să 
fie chiar templul clădit de Enmerkar. 


Figura 76 


Era construit într-un stil unic, cu coloane înalte decorate 
(Fig.78) şi trebuie să fi fost tot atât de opulent şi de 
impresionant pe cât l-au descris imnurile înălțate în slava lui: 


Figura 77 


Cu lapis-lazuli era împodobit, 
Decorat cu meşteşuygul lui Ninagal. 
În locul luminos (...) 

locuința Inannei, 

lira lui Anu au instalat-o. 


Cu toate acestea, Erechul continua să fie un oraş „provincial", 
lipsindu-i statura altor oraşe sumeriene, care aveau distincţia de 
a fi fost reclădite pe locurile fostelor localităţi antediluviene. Nu 
avea prestigiul şi beneficiile derivate din deținerea „ME-urilor 
Divine". Deşi se face încontinuu referire la ele, natura ME-urilor 
nu e clară, iar savanții traduc termenul prin „porunci divine", 
„puteri divine" sau chiar „virtuţi mitice". ME-urile, însă, sunt 
descrise ca nişte obiecte fizice care se puteau lua şi duce în 
mână, sau chiar puteau fi purtate asupra persoanei, şi care 
conţineau cunoştinţe sau date secrete. Poate că erau ceva în 
genul actualelor cipuri de computer, pe care fuseseră 
înregistrate minuţios date, programe şi ordine operative. Pe ele 
erau codificate elementele esenţiale ale civilizaţiei. 

Aceste ME-uri se aflau în posesia lui Enki, savantul şef al 
Anunnakilor. El le-a eliberat pentru a-i folosi omenirii, pas cu 
pas; şi se părea că Erechului încă nu îi venise rândul să ajungă 
pe culmile civilizaţiei, când Inanna devenise zeitatea sa 
domnitoare. Nerăbdătoare, Inanna s-a hotărât să-şi folosească 
farmecele feminine pentru a drege situaţia. 

Un text intitulat de S.N. Kramer (în „Mitologia sumeriană") 
„Inanna şi Enki", dar al cărui titlu sumerian original (şi mai 


poetic) nu se cunoaşte, relatează cum a călătorit Inanna cu 
„Cereasca Barcă" la Abzu, unde Enki ascunsese ME-urile. 
Dându-şi seama că Inanna venea să apeleze personal la el - 
„fecioara, de una singură, şi-a îndreptat pasul spre Abzu" -, Enki 
i-a ordonat şambelanului să pregătească o masă somptuoasă, 
cu cât mai mult vin de curmale. 

TEE i si 7 a i 


ar 


Figura 78 


După ce Inanna şi Enki s-au ospătat, iar inima lui Enki s-a 
înveselit de băutură, Inanna a abordat subiectul ME-urilor. 
Înmuiat de alcool, Enki i-a dăruit ME-uri pentru „Domnie (...) 
Divinitate, înalta şi îndurătoarea Tiară, Tronul Regalității", iar 
„strălucitoarea Inanna le-a luat". În timp ce Inanna îşi folosea 
farmecele asupra îmbătrânitului amfitrion, Enki i-a făcut un al 
doilea cadou, cu „înaltul Sceptru şi Toiag, înaltul Altar, Dreapta 
Cârmuire"; iar „strălucitoarea Inanna le-a luat" şi pe acestea. 

Pe măsură ce festinul şi băutura continuau, Enki s-a despărțit 
de şapte ME-uri importante, cuprinzând funcţiile şi atributele 
unei Divine Doamne, templul şi ritualurile ei, preoţii, eunucii şi 
prostituatele, arta războiului şi armele, justiţia şi tribunalele, 
muzica şi artele, zidăria, tâmplăria şi faurăria, tăbăcăria şi 
ţesătoria, scrisul şi matematicile şi aşa mai departe. 

Având în mâini datele codificate ale tuturor acestor atribute 
proprii unei mari civilizaţii, Inanna a plecat pe furiş, luându-și 
zborul cu Cereasca Barcă, înapoi spre Erech. Peste câteva ore, 
trezit din beţie, Enki şi-a dat seama că Inanna plecase cu ME- 
urile. Cam jenat, şambelanul i-a amintit că el, Enki însuşi, îi 
dăruise ME-urile lInannei. Foarte supărat, Enki i-a ordonat 
şambelanului să pornească pe urmele lnannei cu „Marea 
Cameră Cerească" şi să ia ME-urile înapoi. Ajungând-o pe Inanna 
la primul punct de escală, şambelanul i-a explicat ordinele 
primite; dar Inanna, întrebând „De ce şi-a schimbat Enki 
cuvântul faţă de mine?", a refuzat. Când i-a raportat lui Enki 


situaţia, şambelanului i s-a ordonat să captureze Cereasca 
Barcă a Inannei, s-o aducă la Eridu şi s-o elibereze pe Inanna, 
dar fără ME-uri. În Eridu, însă, Inanna i-a poruncit pilotului ei de 
încredere să „salveze Cereasca Barcă şi ME-urile dăruite 
Inannei". Şi astfel, în timp ce Inanna continua să se certe cu 
şambelanul lui Enki, pilotul a fugit cu nava, având la bord 
nepreţuitele ME-uri. 
A 

O „Odă pentru Inanna", compusă spre a fi citită cu 
răspunsurile corului, exprimă sentimentele locuitorilor din Erech: 


Doamnă a ME-urilor, 

Regină Strălucitor de luminoasă; 
Preadreaptă în raze înveşmântată 
lubită de Cer şi Pământ; 

Urmaşă a lui Anu, 

Purtând marile adorații; 

Demnă de înalta tiară, 

Pentru marea preoție vrednică. 
Cele şapte ME-uri le-a obținut, în mâna ei le ţine. 
Doamnă a marilor ME-uri, 

A lor păzitoare este [...). 


În acele vremuri, Inanna a fost încorporată în Panteonul celor 
Doisprezece şi (înlocuind-o pe Ninharsag) i s-a atribuit planeta 
Venus (MUL DILBAT), ca analogie celestă, şi constelația AB.SIN 
(Fecioara), drept casă zodiacală; descrierea din urmă nu s-a 
schimbat aproape deloc din epoca sumeriană (Fig. 79). 
Exprimându-şi propria mulţumire, Inanna a anunţat în auzul 
tuturor - zei şi oameni deopotrivă: „Regină sunt!" 

Imnurile i-au recunoscut noua poziţie printre zei şi atributele 
cereşti: 


Cea care venit-a din cer, 

Cea care venit-a din cer, 

„Slavă! " îi strigăm (...). 

Fală, măreție, nădejde [sunt ale ei] 

cum apare strălucind pe înserat, 

sfântă făclie ce umple cerurile; 

Ivirea ei în cer e ca Luna şi Soarele [...). 

Pe Cer e-n siguranță, buna „vacă sălbatică " a lui Anu; 

Pe Pământ e-ndurătoare, stăpână a tărâmurilor. 

În Abzu, din Eridu, a primit ME-urile; 

Naşul ei Enki i le-a dăruit, 

Domnia şi Monarhia i le-a pus în mână. 

Cu Anu se-aşază pe marele tron, 

Cu Enlil hotărăşte sorții în tară (...). 

Întorcându-se din înalta ei poziţie printre zei la adoraţia 
sumerienilor („Oamenii cu Cap-Negru"), continuă imnurile, 

In toată țara, oamenii cu cap-negru se adună 

când belșugul a ajuns în magaziile Sumerului (...). 

Vin la ea cu (...) aduc dispute înainte-i. 

Ea judecă răutățile şi-i stârpeşte pe cei răi, 

Dă dreptate celor cinstiți, fericirea le-o sorteşte [...). 

Buna doamnă, bucuria lui Anu, eroină este; 

Sigur din Cer se pogoară (...). 

E vitează, e de-ncredere, mare este; 

Se întrece în tinereţe. 


Populaţia din Erech avea toate motivele să-i fie 
recunoscătoare Inannei, căci sub divinitatea ei Erechul devenise 
un centru bogat al civilizaţiei sumeriene. Proslăvindu-i 
înţelepciunea şi virtutea, locuitorii Erechului nu uitau să-i 
amintească frumuseţea şi atractivitatea. Într-adevăr, cam prin 
acea perioadă, Inanna a instituit datina „Sacrei Căsnicii", un 
ritual sexual prin care preotul-rege trebuia să-i fi devenit soţ - 
dar numai pentru o noapte. Un text, atribuit unui rege numit 
Iddin-Dagan, a descris acest aspect al vieţii Inannei în templu - 
cu muzică, bărbaţi prostituaţi şi altele: 


Prostituații o piaptănă (...). 

îi împodobesc gâtul cu panglici colorate (...). 

Dreapta şi-o gătesc cu straie femeieşti 

pe când trec prin faţa purei Inanna (...). 

Stânga şi-o acoperă cu straie bărbăteşti 

pe când trec prin faţa purei Inanna (...). 

Cu coarde de sărit şi frânghii colorate se întrec în 
fața ei (...). 

Tinerii, cu cercuri în mâini, cântă în fata ei (...). 
Fecioarele, preotese Shuga, trec prin fața Inannei (...) 
Fac patul pentru doamna mea, 

Șterg rogojina cu ulei de cedru dulce-mirositor, 
Pentru Inanna, pentru Rege, pregătesc aşternutul (...) 
Regele mândru se-apropie de poala ei curată; 
Mândru se apropie de poala Inannei (...) 

Curata poală i-o mângăie, 

Ea se întinde pe pat, curata ei poală; 

Face dragoste cu el pe pat. 

li spune lui Iddin-Dagan: „Negreşit, eşti iubitul meu. " 


Acest obicei al Inannei poate să fi început cu Enmerkar însuşi, 
o uniune sexuală al cărei vlăstar a fost următorul conducător al 
Urukului, un semizeu cunoscut ca „divinul Lugalbanda, un Drept 
Veghetor". Şi despre Lugalbanda, la fel ca despre Enmerkar, s- 
au găsit mai multe epopei. Inanna, pare-se, dorea ca 
Lugalbanda să se instaleze în numele ei la Aratta; dar 
Lugalbanda era prea agitat şi aventurier pentru a sta locului. O 
epopee („Lugalbanda şi Muntele Hurum") îi descrie primejdioasa 
călătorie spre „groaznicul loc de pe Pământ", în căutarea Divinei 
Păsări Negre. A ajuns la Muntele Interzis, „unde Anunnakii, zeii 
muntelui, ca termitele sfredeliseră tuneluri pe sub pământ". 
Căutând să zboare cu Pasărea Cerului, Lugalbanda l-a rugat pe 
custodele acesteia cu cuvinte care imortalizează dorinţa omului 
de a zbura: 


Ca Utu mă lasă să mă duc, ca Inanna, 


Ca Furtunoşii Şapte din Ishkur 

într-o flacără mă lasă să mă-nalţ, 

şi să plec tunâna! 

Mă lasă oriunde văd cu ochii, 

Oriunde doresc, mă lasă să pun piciorul, 
Oriunde inima-mi voieşte, mă lasă să ajung (...). 


La sosirea pe Muntele Hurum („a cărui faţă Enlil precum cu o 
mare uşă o închisese"), Lugalbanda a fost provocat de Păzitor: 
„Zeu de eşti, o vorbă prietenească voi rosti şi te-a lăsa să intri. 
Om de eşti, soarta ţi-o voi hotărî." La care: 

Lugalbanda, cel din sămânță iubită, întinse mâna 


[şi spuse]: „ Ca divinul Shara sunt, fiul drag al Inannei. " 


Dar Păzitorul sfântului loc l-a refuzat pe Lugalbanda, cu un 
oracol: într-adevăr, avea să ajungă pe tărâmuri îndepărtate şi să 
devină vestit, atât el, cât şi Erechul, dar urma s-o facă pe jos. 

Un alt epos lung, intitulat iniţial de cercetători „Lugalbanda şi 
Enmerkar" şi, mai recent, „Epopeea lui Lugalbanda'", afirmă 
descendența semidivină a lui Lugalbanda dar nu-i identifică 
tatăl; putem presupune, însă, din circumstanțele şi 
evenimentele ulterioare, că tatăl era Enmerkar, confirmându-l 
pe acesta ca fiind primul dintr-o lungă listă de conducători care, 
sub forma unui mariaj simbolic sau nu, au fost invitaţi de Inanna 
în patul ei. 

Această „invitaţie" din partea Inannei apare în bine cunoscuta 
„Epopee a lui Ghilgameş". Ghilgameş, al cincilea conducător al 
Erechului, a căutat să scape de destinul muritorilor, fiindcă, fiind 
fiu al zeiţei Ninsun şi al marelui preot din Kullab, „era pe două 
treimi zeu". Pornind în căutarea nemuririi (examinată pe larg în 
Stairway to Heaven), el a călătorit mai întâi la „Locul de 
Aterizare" de pe Muntele Cedrilor - vechea platformă a 
spaţioportului din munţii Libanului (pe care pare-se că o vizitase 
şi Lugalbanda). Luptându-se cu monstrul mecanic care păzea 
perimetrul zonei interzise, Ghilgameş şi însoţitorul lui au fost cât 
pe ce să fie anihilaţi, dacă nu intervenea Utu. Epuizat de luptă, 
Ghilgameş şi-a scos hainele ude, ca să se spele şi să se 


odihnească. Atunci, Inanna/lshtar, care urmărise lupta din cer, a 
fost cuprinsă de poftă: 


Și-a spălat părul murdar, şi-a lustruit armele; 

Cosiţa şi-a scuturat-o pe spinare. 

Și-a lepădat straiele întinate, s-a îmbrăcat curat, 

A-nfăşurat pe el o mantie cu franjuri, încinsă cu cordon. 

Când Ghilgameş şi-a pus tiara, 

Glorioasa Ishtar a ridicat un ochi spre frumusețea lui 
Ghilgameş. 

„ Vino, Ghilgameş, să-mi fii iubit!" [a spus ea]. 

„Dăruieşte-mi din rodnicia ta; soț îmi vei fi, soţie îţi voi fi. " 


Şi-a însoţit invitaţia cu promisiunile unei vieţi glorioase (deşi 
nu eterne) dacă Ghilgameş îi primea oferta. Dar Ghilgameş a 
răspuns cu o lungă listă a amanţilor ei, cu care Inanna se 
împrietenise, deşi „ai rânduit pentru Tammuz [Dumuzi], iubitul 
tinereţii tale, ani şi ani de tânguieli"; chipurile continuând să ţină 
doliu, a spus el, îşi lua şi lepăda amanţii „ca pe încălţările ce 
strâng piciorul (...) ca o uşă ce nu opreşte vântul (...). Pe care l- 
ai iubit veşnic?" a întrebat-o; „dacă faci dragoste cu mine, mă 
vei trata la fel." (În continuare, jignită, Inanna a primit 
permisiunea lui Anu să-l dezlănţuie împotriva lui Ghilgameş pe 
Taurul din Cer; Ghilgameş a scăpat în ultima clipă, la porţile 
Erechului.) 

Epoca de aur a Erechului nu avea să dureze o veşnicie. Lui 
Ghilgameş i-au urmat pe tron alţi şapte regi. Apoi, „Urukul a fost 
lovit cu armele; tronul s-a mutat la Ur." Thorkild Jacobsen, al 
cărui studiu „Lista Regilor Sumerieni" este cel mai competent pe 
această temă, crede că transferul monarhiei sumeriene din 
Erech în Ur a avut loc în jurul anului 2850 î.Ch.; alţii adoptă o 
dată mai recentă, circa 2650 î.Ch. (Această discrepanţă de două 
secole a persistat până târziu şi rămâne neînţeleasă de 
cercetători.) 

Domniile diferiților conducători se scurtau tot mai mult, pe 
măsură ce sediul puterii se muta dintr-un oraş sumerian în altul: 
de la Ur la Awan, apoi din nou la Kish; într-un oraş numit 


Hamazi, şi înapoi la Erech şi Ur; la Adab şi Mari, şi iarăşi la Kish; 
şi, în sfârşit, încă o dată la Erech. 

Pe parcursul a nu mai mult de două sute douăzeci de ani, au 
apărut astfel trei dinastii suplimentare la Kish, trei la Erech, 
două la Ur şi câte una singură în alte cinci oraşe. A fost, după 
toate aparențele, o perioadă volatilă; de asemenea, a mai fost şi 
un interval de fricţiuni crescânde între oraşe, mai mult în 
privinţa drepturilor asupra apei şi într-a canalelor de irigaţii - 
fenomene care se pot explica prin uscăciunea climatului, pe de 
o parte, şi înmulţirea demografică, pe de alta. În fiecare situaţie, 
despre oraşul care pierdea se spunea că a fost „lovit cu armele". 
Omenirea începuse să-şi poarte propriile războaie! 

Recurgerea la arme pentru a rezolva disputele locale devenea 
tot mai răspândită. Inscripţiile din acele vremuri arată că 
populaţia hărţuită se întrecea, prin jertfe şi adoraţii sporite, 
pentru favorurile zeilor; oraşele-state beligerante îşi implicau tot 
mai mult patronii divini în conflictele meschine. Într-o situaţie 
atestată documentar, Ninurta a fost chemat să hotărască dacă 
un şanţ de irigaţii încălca sau nu hotarele altui oraş. Şi Enlil a 
fost silit să le ordone taberelor în conflict încetarea ostilităţilor. 
Aceste lupte şi instabilităţi constante au ajuns curând la limita 
unde zeii s-au săturat. Odată, în trecut, când se apropia Potopul, 
Enlil fusese atât de dezgustat de omenire încât i-a plănuit 
exterminarea prin marea inundație. Apoi, în incidentul de la 
Turnul Babel, a ordonat împrăştierea omenirii şi amestecul 
limbilor. Acum, din nou, îl ajungea dezgustul. 

Fundalul istoric al evenimentelor care au urmat a fost ultima 
încercare a zeilor de a restabili la Kish, capitala iniţială, centrul 
monarhic. Pentru a patra oară, au readus tronul la Kish, 
începând dinastia cu conducători ale căror nume indică 
fidelitatea faţă de Sin, Ishtar şi Shamash. Doi cârmuitori, însă, 
purtau nume indicând că erau discipoli ai lui Ninurta şi ai soţiei 
lui - dovadă a unei rivalități reînviate între Casa lui Sin şi Casa 
lui Ninurta. A rezultat în instalarea pe tron a unei nulităţi 
„Nannia, un tăietor de piatră"; acesta nu a domnit decât şapte 
ani. 


În asemenea împrejurări tulburi, Inanna a putut recupera 
Erechul ca cetate de scaun. Omul ales pentru această sarcină, 
un anume Lugalzagesi, a păstrat favorurile zeilor timp de 
douăzeci şi cinci de ani; apoi, însă, atacând Kishul pentru a-i 
asigura pustiirea definitivă, n-a reuşit decât să stârnească 
mânia lui Enlil; iar ideea de a avea o mână forte la cârma 
domniei umane avea tot mai mult sens. Era nevoie de cineva 
neimplicat în toate aceste dispute, cineva care să garanteze o 
conducere fermă şi să joace din nou aşa cum se cuvine rolul de 
rege ca unic intermediar între zei şi oameni, în toate chestiunile 
lumeşti. 

Inanna a fost cea care, cu ocazia unuia dintre zborurile ei, l-a 
găsit pe acel om. 

Întâlnirea lor, cam prin anul 2400 î.Ch., a lansat o nouă eră. 
Omul îşi începuse cariera ca paharnic al regelui din Kish. După 
ce a luat frâiele statului în Mesopotamia centrală, şi-a extins 
rapid stăpânirea peste tot Sumerul, până în ţările vecine şi chiar 
şi în altele, mai îndepărtate. Numele-epitet al acestui prim 
întemeietor de imperii a fost Sharru-Kin („Drept Conducător"); 
tratatele moderne îl numesc Sargon I sau Sargon cel Mare (Fig. 
80). El şi-a clădit o capitală absolut nouă, nu departe de Babilon, 
numind-o Agade („Unită"): o cunoaştem ca Akkad - nume de 
unde derivă termenul akkadian ca prim limbaj semit. 

Un text cunoscut ca „Legenda lui Sargon" îi consemnează, cu 
propriile lui cuvinte, straniul trecut personal: 


Sargon, viteaz rege din Agade, sunt. 
Mama mea a fost mare preoteasă; tatăl nu mi l-am cunoscut 


Mama mea, marea preoteasă, care m-a procreat, 
în secret m-a adus pe lume. 


M-a pus în coş de papură, cu catran a lipit capacul. 
M-a aruncat în râu; nu m-am scufundat. 

Râul m-a purtat pe ape, m-a dus la Akki, cel ce irigă, 
Akki, cel ce irigă, m-a ridicat când a scos apă; 

Akki, cel ce irigă, ca pe fiul lui m-a luat şi m-a crescut. 
Akki, cel ce irigă, grădinar al său m-a numit. 


Această poveste, asemănătoare cu cea a lui Moise (scrisă cu 
peste o mie de ani înaintea vremurilor lui Moise), răspunde în 
continuare la întrebarea cea mai evidentă cum a putut un om cu 
tată necunoscut, un simplu grădinar, să devină un mare rege? 
Sargon dă următorul răspuns: 

Pe când eram grădinar, Ishtar m-a învrednicit cu iubirea ei. 

Și timp de patruzeci şi cincizeci de ani am avut Domnia; 

Pe oamenii cu Cap-negru i-am condus şi cârmuit. 

Laconica declaraţie e dezvoltată într-o altă scriere, întâlnirea 
dintre muncitorul Sargon şi frumoasa zeiţă Ishtar a fost 
întâmplătoare, dar nici pe departe inocentă: 


Într-o zi regina mea, 

După ce a străbătut cerul, a străbătut Pământul -Inanna. 
După ce a străbătut cerul, a străbătut Pământul - 

După ce a străbătut Elamul şi Shuburul, 

După ce a străbătut (...), 

S-a apropiat obosită, a adormit. 

Am văzut-o de la marginea grădinii; 

Am sărutat-o, cu ea m-am Îîmpreunat. 


Inanna - care între timp se deşteptase, presupunem - a găsit 
în Sargon un om pe placul ei, un bărbat care îi putea satisface 
nu numai jinduirile la aşternut, ci şi ambițiile politice. Un text 
cunoscut drept „Cronica lui Sargon" declară că „Sharru-Kin, 
regele Agadei, s-a înălţat [la putere] în era lui Ishtar. Nu a avut 
nici rival, nici oponent. Şi-a întins înspăimântătoarea glorie 
peste toate ţările. A traversat marea la răsărit; a cucerit ţara de 
la apus, pe toată întinderea." 


Enigmatica referire la „Era lui Ishtar" i-a nedumerit pe 
oamenii de ştiinţă; dar nu poate însemna decât ceea ce spune: 
în acea perioadă, indiferent din ce motive, Ilnanna/lshtar a avut 
posibilitatea de a instala pe tron un om ales de ea, care să-i 
făurească un imperiu: „El a învins Urukul şi i-a dărâmat zidul 
(cae) 

A triumfat în lupta cu locuitorii din Ur (...) a cotropit tot 
teritoriul din Lagash până la mare (...).' Mai erau şi cuceririle din 
afara vechilor graniţe ale Sumerului; „Mari şi Elam stau supuse 
în faţa lui Sargon." 

Grandoarea lui Sargon şi măreţia Inannei, mergând mână în 
mână, au fost exprimate în construirea noii capitale din Agade şi 
în UL.MASH („Sclipitorul, Luxosul") templu al Inannei. „În 
vremurile acelea," relatează un text istoriografic sumerian, 
„locuinţele din Agade erau pline cu aur; casele viu strălucitoare 
erau pline de argint. În depozitele sale se aducea aramă, plumb 
şi lespezi de lapis-lazuli; grânarele i se umflau pe de lături. 
Bătrânii erau înzestrați cu înţelepciune, bătrânele aveau darul 
elocinţei; tinerii erau dăruiţi cu Forţa-Armelor, copilaşii aveau 
zestrea inimilor vesele (...). Tot oraşul răsuna de muzică." 

În acel oraş frumos şi fericit, „în Agade şi-a înălţat sfânta 
Inanna un templu ca nobil sălaş; în Ulmash a ridicat un tron." 
Era templul care încununa o serie de altare închinate ei, 
cuprinzând principalele oraşe sumeriene. Declarând că „în 
Erech, E-Anna e a mea", Inanna şi-a enumerat altarele din 
Nippur, Ur, Girsu, Adab, Kish, Der, Akshak şi Umma, iar la sfârşit, 
Ulmash din Agade. „Este vreun zeu care se poate întrece cu 
mine?" a întrebat ea. 

Şi totuşi, deşi promovată de Inanna, ascensiunea lui Sargon la 
domnia peste ţinutul cunoscut de-atunci încolo ca Sumer şi 
Akkad n-ar fi putut avea loc fără consimţământul şi 
binecuvântarea lui Anu şi Enlil. Un text bilingv (sumerian- 
akkadian), înscris iniţial pe o statuie a lui Sargon pusă înaintea 
lui Enlil în templul său din Nippur, declară că Sargon era nu 
numai „Atoate-Veghetorul Cuprinzător" al lui Ishtar, ci şi „preot 
uns al lui Anu" şi „mare regent al lui Enlil". Enlil, a scris Sargon, 
era cel care „îi dăduse puterea şi domnia". 


Scrierile lui Sargon despre cuceririle lui o înfăţişează pe 
Inanna ca pe o prezenţă activă pe câmpul de luptă, dar îi 
atribuie lui Enlil puterea generală de decizie, privind anvergura 
victoriilor şi întinderea teritoriilor: „Enlil nu lăsa pe nimeni să i se 
împotrivească lui Sargon, regele ţării; de la Marea de Sus până 
la Marea de Jos, Enlil i-a dat totul". Invariabil, post-scriptumurile 
la inscripţiile lui Sargon îi invocă pe Anu, Enlil, Inanna şi 
Utu/Shamash ca „martori". 

Scrutând acest vast imperiu care se întindea de la Marea de 
Sus (Mediterana) până la Marea de Jos (Golful Persic), devine 
clar că, la început, cuceririle lui Sargon s-au limitat la domeniile 
lui Sin şi ale copiilor acestuia (Inanna şi Utu), şi chiar la apogeu 
s-au menţinut în interiorul teritoriilor enlilite. Sargon a ajuns la 
Lagash, oraşul lui Ninurta, şi a cucerit teritoriul de la Lagash 
spre sud, dar nu şi Lagashul propriu-zis; nici nu s-a întins la 
nord-est de Sumer, unde domnea Ninurta. Depăşind hotarele 
vechiului Sumer, a intrat în ţara Elamului din sud-est - o zonă 
aflată încă de mai demult sub influenţa Inannei. Dar când 
Sargon a păşit pe pământurile de la vest de cursul mediu al 
Eufratului, spre litoralul mediteranean, domeniile lui Adad, 
„Sargon s-a prosternat în rugă înaintea zeului (...) [şi] i-a dat în 
regiunea de sus Mari, Yarmuli şi Ebla, până la pădurea de cedri 
şi muntele de argint." 

Din inscripţiile lui Sargon reiese clar că nu a primit nici 
Tilmunul (A Patra Regiune a zeilor), nici Maganul (Egiptul), nici 
Meluhha (Etiopia) din A Doua Regiune, domeniile descendenților 
lui Enki; cu aceste ţări a avut numai relaţii comerciale de pace. 
În Sumerul propriu-zis, a evitat o zonă controlată de Ninurta şi 
oraşul revendicat de Marduk. Dar apoi, „la bătrâneţe", Sargon a 
făcut o greşeală: 

A luat ţărâna din temelia Babilonului 

şi pe țărână a clădit alt Babilon lângă Agade. 

Pentru a înţelege gravitatea faptei, trebuie să ne reamintim 
semnificaţia cuvântului „Babilon" - Bab-ili, Poarta Zeilor". Un 
titlu şi o funcţie reclamate pentru Babilon de către sfidătorul 
Marduk, erau simbolizate de pământul său sfinţit. Acum, 
încurajat de Inanna şi împins de ambițiile ei, Sargon a luat 


pământul sacru pentru a-l întinde ca fundaţie a noului Bab-lli, 
urmărind cu îndrăzneală să transfere titlul şi funcţia la Agade. 

După cum a reieşit, aceasta a fost ocazia pentru ca Marduk - 
despre care nu se mai auzise de atâtea secole - să se afirme din 
nou: 

Ținând seamă de sacrilegiul astfel făptuit de Sargon, 

marele domn Marduk s-a mâniat 

şi i-a nimicit poporul prin înfometare. 

De la răsărit la apus i-a înstrăinat de Sargon; 

iar lui i-a dat pedeapsa de a nu-şi afla odihna. 


Înăbuşind cu disperare o revoltă după alta, Sargon nu şi-a mai 
putut „afla odihna"; discreditat şi bolnav, a murit după o domnie 
de cincizeci şi patru de ani. 


12 . PRELUDIUL DEZASTRULUI 


Informaţiile privitoare la ultimii ani ai Erei lui Ishtar ne provin 
dintr-un număr de scrieri. Adunate la un loc, ele alcătuiesc 
povestea unor evenimente dramatice şi incredibile: uzurparea 
puterii supreme de pe Pământ de către o zeiţă; profanarea 
Sfintei Sfintelor a lui Enlil, din Nippur; pătrunderea unei armate 
omeneşti în cea de-aPatra Regiune; o invazie a Egiptului; 
apariţia zeilor africani în domeniile asiatice; fapte şi situaţii care 
înainte erau de neconceput; frământări printre zei, care au 
constituit scena pe care conducătorii umani şi-au jucat rolurile, 
iar sângele omenesc a fost vărsat fără milă. 

In faţa reapariţiei vechiului ei adversar, Inanna pur şi simplu 
nu s-a putut da bătută, indiferent de preţ. Aşezând pe tronul lui 
Sargon mai întâi un fiu al acestuia, apoi încă unul, înrolându-şi în 
campanii regii vasali din ţinuturile muntoase răsăritene, a luptat 
ca o leoaică turbată pentru imperiul ei în dezmembrare, 
„potopind cu ploaie de flăcări pământul (...) atacând ca o 
furtună năprasnică". 


„Eşti cunoscută după distrugerea ţărilor rebele," intona o fiică 
a lui Sargon într-un poem de lamentaţie; „eşti cunoscută după 
masacrarea popoarelor lor"  (...) întorcându-te „împotriva 
oraşului care nu a spus «ţara e a ta»," făcându-i „râurile să 
curgă roşii de sânge". 

Timp de peste doi ani, Inanna a dezlănţuit de jur împrejur 
haosul, până când zeii au ajuns la concluzia că singura cale de a 
opri carnagiul consta în a-l trimite pe Marduk înapoi în exil. După 
ce revenise la Babilon când Sargon încercase să ia o parte din 
solul sfinţit - faptă a cărei semnificaţie simbolică îşi avea 
rădăcina în evenimente legendare - Marduk a fortificat oraşul şi 
îndeosebi i-a ameliorat ingenios sistemul de canalizare, facându- 
| imun în faţa oricărui atac. Incapabili sau nedorind să-l înlăture 
pe Marduk prin forţă, Anunnakii au apelat la fratele său, Nergal, 
cerându-i să-l „sperie pe Marduk de pe scaunul divin" din 
Babilon. 

Despre aceste evenimente ştim dintr-un text intitulat de 
savanţi „Epopeea Erra", căci în el Nergal este numit de vechiul 
cronicar ER.RA un epitet oarecum denigrator, întrucât însemna 
„Sluga lui Ra". Este o scriere care s-ar putea intitula mai bine 
„Povestea păcatelor lui Nergal", fiindcă îl învinuieşte pe Nergal 
pentru o suită de evenimente cu deznodământ catastrofic; dar 
este o sursă nepreţuită de cunoaştere şi înţelegere a acestui 
preludiu al dezastrului. 

Acceptând misiunea, Nergal/Erra a călătorit în Mesopotamia, 
pentru o discuţie faţă în faţă cu Marduk. Ajungând la destinaţie, 
mai întâi a poposit în Erech, „oraşul lui Anu, regele tuturor 
zeilor", dar, desigur, şi locul unde urma să o întâlnească pe 
Inanna/Ishtar. Când a sosit la Babilon, „în Esagil, templul Cerului 
şi al Pământului, a intrat şi s-a oprit în faţa lui Marduk". Epocala 
întâlnire a fost imortalizată de artiştii antici (Fig. 81); îi 
reprezintă pe amândoi zei ţinându-şi armele în mâini, dar 
Marduk, cu coiful pe cap, stând pe o platformă, îi întinde fratelui 
său un simbol de bun-venit. 

Combinând complimentele cu dojenile, Erra i-a spus lui 
Marduk că minunatele lucruri pe care le făcuse pentru Babilon, 


şi mai ales lucrările hidrotehnice îi făceau reputaţia „să 
strălucească precum o stea în ceruri", dar lăsau oraşe fără apă. 
A 


Figura 81 


Mai mult, faptul că se încoronase în Babilon, „luminându-i 
îngrăditura sacră" îi înfuriase pe ceilalţi zei; „sălaşul lui Anu de 
întuneric e acoperit". Marduk, a conchis el, nu putea merge în 
contra voinţei celorlalţi Anunnaki şi, cu siguranţă, nu împotriva 
celei a lui Anu. 

Dar Marduk, citând schimbările efectuate pe Pământ în urma 
Diluviului, a explicat că fusese nevoie să ia problemele în 
propriile lui mâini: 


În urma Potopului, 

hotărârile Cerului şi ale Pământului au luat-o razna. 
Oraşele zeilor pe largul Pământ 

s-au mutat peste tot; 

N-au fost aduse înapoi la loc (...). 

Cum le veghez din nou, răutatea mă scârbeşte; 
Fără întoarcerea la locul lor [inițial], 

Ființa omenirii e împuţinată (...). 

Trebuie să-mi reclădesc locuința 

pe care Potopul mi-a nimicit-o; 

Numele ei [trebuie] să i-l dau din nou. 


Printre dezordinile postdiluviene care îl deranjau pe Marduk 
erau şi câteva situaţii în care Erra însuşi nu dăduse socoteală 
pentru anumite artefacte divine - „instrumentul de dat porunci, 
Oracolul Zeilor; semnul monarhiei, Sfântul Sceptru care 
îmbogăţeşte cu strălucire Domnia (...). Unde e sfânta Piatră cu 
Raze ce spulberă totul?" a întrebat Marduk. Dacă era silit să 
plece, a continuat el, „în ziua când cobor de pe tron, curgerea 
din fântână va înceta (...) apele nu se vor mai ridica (...) ziua 


luminoasă în beznă [se va preface] (...) zăpăceala se va ivi (...) 
vânturile secetei vor urla (...) boala se va răspândi." 

După alte câtea schimburi de replici, Erra a propus să-i 
înapoieze lui Marduk „artefactele cerului şi ale Pământului", 
dacă Marduk venea personal în Lumea de Jos să le ia; iar în 
privinţa „lucrărilor" din Babilon, l-a asigurat pe Marduk că nu 
avea nici un motiv de îngrijorare: el (Erra) urma să intre în Casa 
lui Marduk numai pentru a „înălța Taurii lui Anu şi Enlil la poarta- 
ţi" - statui ale Taurilor înaripaţi, aşa cum s-au găsit efectiv în 
locurile templelor -, dar fără să facă nimic pentru a deregla 
funcţionarea instalaţiilor hidrotehnice. 


Marduk a auzit aceasta; 

Făgăduiala, dată de Erra, i-a întrunit favoarea. 
Aşa că a păşit jos de pe tron, şi spre Ţara Minelor, 
sălaşul Anunnakilor, şi-a fixat direcția. 


Astfel convins, Marduk a consimţit să părăsească Babilonul. 
Dar nici n-a facut-o bine, că Nergal şi-a călcat cuvântul. 
Incapabil să-şi înfrângă curiozitatea, Nergal/Erra s-a aventurat în 
Gigunu, misterioasa cameră subterană în care Marduk insistase 
că accesul era interzis; iar acolo, Erra a pus ca „Strălucirea" 
(sursa radiantă de energie) să fie luată. Imediat, aşa cum îl 
avertizase Marduk, „ziua s-a prefăcut în beznă", „curgerea s-a 
dereglat" şi, curând, „ţinuturile au rămas pustii, oamenii au 
început să piară". 

Toată Mesopotamia a fost afectată, căci Ea/Enki, Sin şi 
Shamash, în oraşele lor, s-au alarmat şi ei; „furia [faţă de Erra] i- 
a umplut". Oamenii le aduceau jertfe lui Anu şi Ishtar, dar 
degeaba; „sursele de apă au secat". Ea, tatăl lui Erra, i-a 
reproşat: „Acum, când Prinţul Marduk a plecat, ce-ai făcut?" A 
poruncit ca o statuie a lui Erra, care fusese pregătită, să nu mai 
fie instalată în Esagil. „Pleacă!" i-a ordonat el lui Erra. „Du-te 
unde nici un zeu nu merge vreodată!" 

„Erra şi-a pierdut graiul" numai pentru o clipă, după care a 
rostit cuvinte necuviincioase. Înfuriat, a zdrobit sălaşul lui 
Marduk şi a dat foc porţilor. Întorcându-se să plece, „a făcut un 


semn" sfidător, anunțând că însoțitorii lui, totuşi, aveau să 
rămână pe loc: „Ca războinici ai mei, ei nu se vor întoarce." Şi 
astfel se face că, atunci când Erra a revenit la Kutha, oamenii 
care-l urmaseră au stat pe loc, dând semnalul unei prezenţe de 
durată a lui Nergal în ţinuturile lui Shem; li s-a atribuit o colonie, 
nu departe de Babilon, poate ca garnizoană permanentă; în 
Samaria vremurilor biblice, existau „kutheeni care îl adoră pe 
Nergal"; iar în Elam, adoraţia lui Nergal era oficială, după cum o 
scoate în evidenţă o neobişnuită sculptură de bronz (Fig. 82) 
găsită la faţa locului, reprezentând adoratori cu trăsături 
africane inconfundabile efectuând o ceremonie religioasă în 
curtea unui templu. 

Plecarea lui Marduk din Babilon a pus capăt conflictului lui 
Ishtar cu el; ruptura dintre Marduk şi Nergal şi menţinerea unei 
prezenţe asiatice de către acesta din urmă au creat o alianţă 
neintenţionată între Ishtar şi Nergal. Lanţul tragicelor 
evenimente pe care nimeni nu le-ar fi putut prevedea şi, poate, 
nici măcar nu le dorise cineva, a fost astfel determinat de 
soartă, apropiindu-i şi mai mult pe Anunnaki şi pe oameni de 
dezastrul suprem... 

Figura 32 


Cu autoritatea restabilită, Inanna a reînnoit monarhia din 
Agade şi a instalat pe tron un nepot de-al lui Sargon, Naram-Sin 
(„Favoritul lui Sin"). Văzând în el, în sfârşit, un adevărat 
succesor al lui Sargon, l-a încurajat să caute grandoarea şi 
măreţia. După o scurtă perioadă de pace şi prosperitate, Inanna 
l-a ademenit pe Naram-Sin să pornească o expansiune a fostului 
imperiu. Curând, Inanna a început să muşte din teritoriile altor 
zei; aceştia, însă, nu puteau sau nu doreau să i se 
împotrivească: „Marii zei Anunnaki fugeau din calea ta ca liliecii 
dând din aripi," declara un imn al Ilnannei; „nu puteau sta în faţa 


înfricoşătorului tău chip (...) nu-ţi puteau astâmpăra mânioasa 
inimă." Sculpturi în piatră din teritoriile anexate o reprezentau 
pe Inanna cu înfăţişarea nemiloasei cuceritoare care devenise 
(Fig. 83). 

La începutul campaniilor ei, Inanna încă mai era numită 
„lubita lui Enlil" şi cea „care îndeplineşte instrucţiunile lui Anu". 
Apoi, însă, elanul ei a început să-şi schimbe natura, de la 
înăbuşirea rebeliunilor la un plan calculat pentru acapararea 


supremaţiei. 
Două seturi de scrieri, unul despre zeiţă şi celălalt despre 
reprezentantul ei, regele Naram-Sin, consemnează 


evenimentele din acele vremuri. Ambele indică drept primă ţintă 
din afara graniţelor a Inannei Locul de Aterizare de pe Muntele 
Cedrilor. Ca Zeiţă Zburătoare, Inanna era foarte familiarizată cu 
locurile; a „ars marile porți" ale muntelui şi, după un scurt 
asediu, a obţinut capitularea trupelor care-l păzeau: „Au rupt 
rândurile de bunăvoie". 

Aşa cum consemnează inscripţiile lui Naram-Sin, Inanna a 
pornit apoi spre sud, de-a lungul coastelor mediteraneene, 
ocupând oraş după oraş. Cucerirea lerusalimului - Centrul de 
Control al Misiunii - nu este menţionată concret, dar Inanna 
trebuie să fi trecut şi pe acolo, căci se spune că a mers mai 
departe, să captureze lerihonul. Stând călare peste strategicul 
punct de traversare a lordanului, vis-à-vis de bastionul 
Anunnakilor din Tell Ghassul, lerihonul - oraşul închinat lui Sin - 
se revoltase şi el: „Nu a spus «Aparține tatălui tău care te-a 
făcut»; făgăduise cuvântul său solemn, dar şi l-a încălcat." 
Vechiul Testament e plin de admonestări contra „rătăcirilor 
după zei străini"; textul sumerian exprimă aceeaşi încălcare: 


populaţia lerihonului, după de promisese solemn să-l adore pe 
Sin, tatăl Inannei, şi-a transferat devotamentul spre un alt zeu, 
străin. Capitularea acestui „oraş al curmalilor" în faţa Inannei 
înarmate a fost reprezentată pe un sigiliu cilindric (Fig. 84). 

O dată cu victoria asupra Canaanului de sud, Inanna a ajuns 
la poarta celei de-A Patra Regiuni, zona Spaţioportului. Sargon 
nu îndrăznise să treacă hotarul interzis. Dar Naram-Sin, 
încurajat de Inanna, a facut-o... 

O cronică regală mesopotamiană atestă că Naram-Sin nu doar 
a pătruns pe peninsulă, ci a şi continuat să meargă mai departe, 
invadând Ţara Maganului (Egiptul): 

Naram-Sin, odrasla lui Sargon, 

a mărşăluit împotriva oraşului Apishal 

şi i-a spart zidul, cucerindu-l. 

EI însuşi l-a prins pe Rish-Adad, 

regele Apishalului şi vizirul Apishalului. 

Apoi, a pornit asupra Ţării Maganului 

şi el însuşi l-a prins pe Mannu-Dannu, regele Maganului. 


Exactitatea cronicii babiloniene orale mai sus-menţionate a 
fost confirmată independent şi în alte detalii, aşa că nu există 
nici un motiv de a-i pune la îndoială acest fragment - oricât ar 
părea de incredibil, căci implică trecerea unui rege uman, cu o 
armată omenească, prin peninsula Sinai, A Patra Regiune a 
zeilor. Din timpuri imemoriale, un drum comercial între Asia şi 
Africa ocolise pe coasta mediteraneană a peninsulei - drum 
ameliorat ulterior de egipteni cu popasuri pentru apă şi de către 
romani, ca vitala lor Via Maris. Utilizatorii antici ai acestui drum 
ocoleau astfel pe departe câmpia centrală, unde era amplasat 
Spaţioportul. Dar dacă Naram-Sin, ca şef al unei armate, a mers 
pur şi simplu pe drumul de coastă e îndoielnic. Vaze din 
alabastru de model egiptean, găsite de arheologi în 


Mesopotamia şi Elam, îşi identifică proprietarul (în akkadiană) ca 
fiind „Naram-Sin, Regele celor Patru Regiuni; vază a 
Strălucitoarei Coroane a Ţării Magan". Faptul că Naram-Sin a 
început să-şi spună „Rege al celor Patru Regiuni" confirmă nu 
numai cucerirea Egiptului, ci şi sugerează includerea peninsulei 
Sinai în sfera sa de influenţă. Se pare că Inanna nu fusese „doar 
în trecere". 

(O invazie străină, cam prin perioada lui Naram-Sin, este 
cunoscută şi din documentele egiptene. Acestea descriu un 
interval de dezordini şi haos. Un papirus cunoscut de egiptologi 
ca „Admonestările lui Ipuwer" spune: „În Egipt au venit străinii 
(...) cei de viţă nobilă mult se lamentează". Era o perioadă care 
a cunoscut mutarea centrului de adoraţie şi putere de la 
Memphis-Heliopolis, din nord, la Teba, în sud. Savanţii numesc 
secolul de anarhie „Prima Perioadă Intermediară"; ea a urmat 
prăbuşirii celei de-a şasea dinastii faraonice.) 

Cum a putut Inanna, cu aparentă imunitate, să pătrundă pe 
peninsula Sinai şi să invadeze Egiptul, fără ca zeii acestei ţări să 
i se împotrivească? 

Răspunsul se găseşte într-un aspect al inscripţiilor lui Naram- 
Sin care i-a nedumerit pe cercetători: aparenta venerare a 
zeului african Nergal de către acest conducător mesopotamian. 
Deşi aşa ceva nu avea absolut nici un sens, rămâne ştiut că 
lungul text cunoscut ca „Legenda kutheeană a lui Naram-Sin" 
(sau, cum i se mai spune uneori, „Textul Regelui din Kutha") 
atestă faptul că Naram-Sin s-a dus la Kutha, centrul religios al 
lui Nergal din Africa, şi a înălţat acolo o stelă, căreia i-a anexat o 
tăbliță de fildeş înscrisă cu relatarea neobişnuitei sale vizite, 
totul pentru a-l omagia pe Nergal. 

Recunoaşterea puterii şi a influenţei lui Nergal, mult în afara 
Africii, de către Naram-Sin este atestată de faptul că, în tratatele 
încheiate între Naram-Sin şi conducătorii provinciali din Elam, 
printre zeii martori e invocat şi Nergal. lar într-o inscripţie 
despre marşul lui Naram-Sin spre Muntele Cedrilor din Liban, 
regele îi recunoştea lui Nergal (nu lui Ishkur/Adad) meritul de a 
fi făcut posibilă această realizare: 

Deşi din epoca domniei omului 


nici un rege nu a distrus vreodată Armanul şi Ebla, 

Acum zeul Nergal deschis-a calea viteazului Naram-Sin. 

l-a dat Ebla şi Armanul, i-a dăruit Amanusul şi Muntele 
Cedrilor şi Marea de Sus. 

Această derutantă apariţie a lui Nergal ca influentă zeitate 
asiatică şi îndrăzneţul marş al lui Naram-Sin, reprezentantul 
Inannei, spre Egipt - toate încălcând starea de fapt a celor Patru 
Regiuni stabilită după Războaiele Piramidelor - au o singură 
explicaţie: în timp ce Marduk îşi abătuse atenţia spre Babilon, 
Nergal a preluat un rol predominant în Egipt. Apoi, după 
convingerea lui Marduk de a părăsi Mesopotamia fără alte lupte, 
amiabila despărţire s-a transformat într-o înverşunată duşmănie 
între fraţi. 

lar aceasta a dus la o alianţă între Nergal şi Inanna; dar, 
ţinându-şi partea unul altuia, au constatat curând că toţi ceilalţi 
zei li se opuneau. In Nippur s-a convocat o adunare a zeilor 
pentru a discuta despre tulburătoarele consecinţe ale faptelor 
Inannei; până şi Enki a fost de acord că mersese prea departe. 
lar Enlil a emis un decret pentru arestarea şi judecarea ei. 

Am aflat despre aceste evenimente dintr-o cronică intitulată 
de savanţi „Blestemul din Agade". Hotărând că Inanna scăpase 
într-adevăr de sub control, împotriva ei s-a emis „cuvântul 
Ekurului" (incinta sacră a lui Enlil din Nippur). Dar Inanna n-a 
aşteptat să fie prinsă sau reţinută pentru proces: şi-a abandonat 
templul, fugind din Agade: 


„ Cuvântul Ekurului “plutea peste Agade 
ca o tăcere de moarte; 

Agade tremura tot; 

templul său Ulmash era înfiorat; 

Ea care locuia acolo, a părăsit oraşul. 
Fecioara şi-a uitat odaia 

Sfânta Inanna şi-a uitat altarul din Agade. 


La vremea când în Agade a sosit o delegaţie a marilor zei, 
aceştia n-au găsit decât un templu gol; tot ce-au putut face a 
fost să despoaie locul de atributele puterii: 


În zile nu cinci, în zile nu zece, 

Diadema domniei, tiara monarhiei, 

tronul dat stăpânirii Ninurta le-a adus la templul său; 
Utu a luat „Elocinţa " oraşului, 

Enki i-a retras „înțelepciunea ". 

Măreţia sa ce putea ajunge la Cer, 

Anu a ridicat-o în mijlocul Cerului. 


„Regalitatea din Agade era prăbuşită, viitorul său nespus de 
nefericit." Apoi, „Naram-Sin a avut o viziune", un mesaj de la 
zeiţa sa Inanna. „A ţinut-o pentru sine, n-a spus-o prin viu grai, 
cu nimeni n-a vorbit despre ea (...). Şapte ani a rămas Naram- 
Sin în aşteptare. 

L-a căutat Inanna pe Nergal în cei şapte ani ai dispariţiei sale 
din Agade? Textul nu oferă răspunsul, dar credem că acela era 
singurul liman la îndemâna Inannei, departe de mânia lui Enlil. 
Evenimentele ulterioare sugerează că lnanna - şi mai 
îndrăzneață decât înainte, mai ambițioasă ca oricând - trebuie 
să fi obţinut cel puţin sprijinul unui zeu major; iar acesta nu 
putea fi decât Nergal. Prin urmare, ipoteza că Inanna s-a ascuns 
în domeniul sud-african al lui Nergal pare foarte plauzibilă. 

Oare cei doi, discutând situaţia, recapitulând evenimentele 
din trecut, dezbătând viitorul, au ajuns să lege o nouă alianţă 
care putea reorganiza domeniile divine? O Nouă Ordine era cu 
adevărat posibilă, căci Inanna spulbera Vechea Ordine Divină de 
pe Pământ. Un text, al cărui titlu vechi era „Regina tuturor ME- 
urilor", recunoaşte că Inanna se hotărâse într-adevăr, cu 
deliberare, să sfideze autoritatea lui Anu şi Enlil, să le abroge 
legile şi regulile şi să se declare Zeitatea Supremă, „Marea 
Regină a Reginelor". Anunţând că „a devenit mai mare decât 
mama care i-a dat naştere (...) mai mare chiar decât Anu," şi-a 
transpus declaraţiile în fapte şi a ocupat E-Anna („Casa lui Anu") 
din Erech, urmărind să desființeze acest simbol al autorităţii lui 
Anu: 


Cereasca monarhie a fost răpită de o femeie (...) 
A schimbat complet legile Sfântului Anu, 


Nu s-a temut de marele Anu. 

l-a luat lui Anu E-Anna - 

Casa cu farmec fără egal, cu durabilă noblețe - 
Acelei Case i-a adus nimicirea; 

Inanna îşi atacă oamenii, îi face prizonieri. 


Lovitura de stat contra lui Anu a fost însoţită de un atac 
paralel asupra sediului şi simbolurilor autorităţii lui Enlil. Inanna 
i-a încredinţat această sarcină lui Naram-Sin; atacul său asupra 
Ekurului din Nippur şi prăbuşirea Agadei, care a urmat, sunt 
descrise amănunţit în textul „Blestemul din Agade". De acolo, 
înţelegem că, după aşteptarea de şapte ani, Naram-Sin a primit 
alte oracole şi, prin urmare, „şi-a schimbat cursul acţiunii”. La 
primirea noilor ordine: 


A sfidat cuvântul lui Enlil, 

l-a strivit pe slujitorii lui Enlil, 

Și-a mobilizat trupele şi 

Ca un erou deprins cu despotismul 
A prins Ekurul în mână de fier. 


Cotropind oraşul aparent fără apărare, „ca un tâlhar l-a 
prădat". Apoi, s-a apropiat de Ekur, în incinta sacră, ridicând 
mari scări pe zidul Casei”. 

Intrând prin violenţă, a ajuns în Sfânta Sfintelor: „Acum, 
oamenii i-au văzut chilia sacră, o încăpere ce nu cunoştea 
lumina; akkadienii au văzut sfintele vase ale zeului"; Naram-Sin 
„le-a azvârlit în foc". A „tras bărci mari la cheu lângă Casa lui 
Enlil şi a luat averile oraşului". Oribilul sacrilegiu era desăvârşit. 

Enlil - despre care nu se spune unde era, dar departe de 
Nippur, evident - „a ridicat ochii" şi a văzut distrugerea 
Nippurului şi profanarea Ekurului. „Fiindcă iubitul său Ekur 
fusese atacat," a poruncit hoardelor din Gutium - un ţinut 
montan din nord-estul Mesopotamiei - să atace Akkadul şi să-l 
pustiască. Au năvălit asupra Akkadului şi a oraşelor sale „în 
număr mare, ca lăcustele (...) nimic n-a scăpat braţului lor." „Cel 
ce dormea pe acoperiş, pe acoperiş a murit; cel ce dormea în 


casă n-a fost dus la groapă (...) capete erau zdrobite, guri erau 
strivite  (...) sângele trădătorilor curgea peste sângele 
credincioşilor." 

O dată, apoi şi a doua oară, ceilalţi zei au intervenit pe lângă 
Enlil: „Loveşte în Agade cu un blestem de ură," au spus, dar lasă 
celelalte oraşe şi regiuni agricole în viaţă! Când Enlil, în sfârşit, a 
acceptat, opt mari zei s-au unit spre a arunca blestemul peste 
Agade, „oraşul care a îndrăznit să atace Ekurul." „Şi iată," spune 
vechiul istoric, „aşa s-a întâmplat (...) Agade e distrus!" Zeii au 
decis ca Agade să fie şters de pe faţa Pământului; şi, spre 
deosebire de alte oraşe care, după distrugere, fuseseră reclădite 
şi repopulate, Agade a rămas pentru totdeauna pustiu. 

Cât despre Inanna, „inima i-a fost ostoită" în cele din urmă de 
către părinţii ei. Ce anume s-a întâmplat exact, scrierile nu 
precizează. Ne spun, însă, că tatăl ei Nannar a venit s-o aducă 
înapoi în Sumer, câtă vreme „mama ei Ningal îi înălța rugăciuni, 
întâmpinând-o în uşa templului". „Destule, mai mult decât 
destule înnoiri, o, mare regină!" au implorat-o zeii şi oamenii: „Şi 
cea dintâi Regină, în adunarea ei, a primit rugăciunea." Era lui 
Ishtar luase sfârşit. 

x x x 

Toate probele documentare sugerează că Enlil şi Ninurta erau 
plecaţi din Mesopotamia când Naram-Sin a atacat Nippurul. Dar 
hoardele care au năvălit de pe munţi asupra Akkadului erau 
„hoardele lui Enlil" şi, după toate probabilitățile, au fost 
călăuzite pe marea câmpie mesopotamiană de către Ninurta. 

Lista Regilor Sumerieni numeşte regiunea de unde au venit 
invadatorii  Gutium, o ţară din munţii  nord-estici ai 
Mesopotamiei. In „Legenda lui Naram-Sin" sunt numiţi Umman- 
Manda (posibil să însemne „Hoardele Fraţilor Puternici/De 
Departe"), care au venit din „taberele ținutului lui Enlil" situate 
„în zona muntoasă al cărei oraş zeii l-au clădit". Versurile 
textului sugerează că erau descendenţii soldaţilor care îl 
însoţiseră pe Enmerkar în călătoriile lui îndepărtate, care „şi-au 
ucis gazda" şi au fost pedepsiţi de Utu/Shamash să rămână în 
surghiun. Ajungând între timp triburi numeroase, conduse de 
şapte căpetenii fraţi, Enlil le-a comandat să cotropească 


Mesopotamia şi „să se azvârle asupra oamenilor care în Nippur 
uciseseră". 

O vreme, slabii succesori ai lui Naram-Sin au încercat să 
menţină o conducere centrală în timp ce hoardele cucereau oraş 
după oraş. Situaţia confuză e descrisă în Lista Regilor Sumerieni 
cu cuvintele: „Cine era rege? Cine nu era rege? Era lIrgigi rege? 
Era Nanum rege? Era ImiRege? Era Elulu rege?" În cele din 
urmă, gutienii au luat în stăpânire tot Sumerul şi Akadul; 
„domnia hoardelor din Gutium s-a îndeplinit." 

Timp de nouăzeci şi unu de ani şi patruzeci de zile, gutienii au 
ţinut sub control Mesopotamia. Nici o capitală nouă nu poartă un 
nume inspirat de ei şi se pare că Lagash - singurul oraş 
sumerian care a scăpat de spoliere - le-a servit drept cartier 
general. Din sediul său de la Lagash, Ninurta a întreprins lentul 
proces de refacere a agriculturii şi în primul rând a sistemului de 
irigaţii care se distrusese în urma incidentului Erra/Marduk. A 
fost un capitol din istoria sumeriană căruia cel mai bine i se 
potriveşte denumirea de Epoca Ninurta. 

Punctul central al acestei epoci a fost Lagashul, un oraş care 
şi-a început existenţa ca „incintă sacră" (Girsu) pentru Ninurta 
şi Pasărea Neagră Divină a sa. Dar, o dată cu creşterea 
tumultului ambițiilor omeneşti şi divine, Ninurta s-a hotărât să 
facă din Lagash un centru sumerian major, principala locuinţă 
pentru el şi soţia lui Bau/Gula (Fig. 85), unde se puteau pune în 
practică ideile sale despre lege şi ordine şi idealurile de 
moralitate. Pentru a-l ajuta în aceste sarcini, Ninurta a numit 
viceregi umani şi le-a încredinţat administraţia şi apărarea 
oraşului-stat. 


Figura 85 
Istoria oraşului Lagash (numit astăzi Tello) consemnează o 
dinastie a cărei domnie - neîntreruptă pentru o jumătate de 
mileniu - a început cu trei secole înaintea ascensiunii lui Sargon. 


O insulă de stabilitate armată într-un mediu tot mai violent, 
Lagashul era şi un mare centru al culturii sumeriene. Dacă 
sărbătorile religioase ale Sumerului emanau din Nippur, în 
Lagash a fost originea tradiţiilor de festivaluri legate de un 
calendar agricol, cum ar fi Festivalul Primelor Fructe. Scribii şi 
învățații au perfecţionat limba sumeriană; iar conducătorii, 
cărora Ninurta le-a acordat titlul de „Drept Guvernator", erau 
juruiţi unui cod de justiţie şi moralitate. 

Dintre chiar primii cârmuitori ai lungii dinastii din Lagash s-a 
distins cel numit Ur-Nanshe (în jurul anului 2600 î.Ch.). Mai mult 
de cincizeci de inscripţii de-ale sale s-au găsit în ruinele 
Lagashului: acestea consemnează aducerea materialelor de 
construcţie pentru Girsu, inclusiv lemnărie specială din Tilmun 
pentru  furniruirea templului. De asemenea, descriu lucrări 
extensive de irigaţii, săparea de canale şi înălţări de baraje. Pe 
una dintre tăbliţele sale, Ur-Nanshe este reprezentat în fruntea 
unei echipe de constructori, fără a se codi să facă şi el o muncă 
manuală (Fig. 86). Cei patruzeci de viceregi cunoscuţi care i-au 
urmat au lăsat documente scrise despre realizările din 
agricultură, construcţii, legislaţie socială şi reforme etice - 
izbânzi materiale şi morale cu care s-ar mânari orice guvern. 

Dar Lagashul scăpase de ravagiile anilor turbulenţi ai lui 
Sargon şi Naram-Sin nu numai fiindcă era „centrul de cult" al lui 
Ninurta, ci şi (în primul rând) datorită curajului militar al 
locuitorilor săi. Ca „Războinic Dintâi al lui Enlil", Ninurta s-a 
asigurat că oamenii aleşi de el spre a guverna Lagashul aveau 
mari aptitudini militare. Unul (numit Eannatum), ale cărui 
inscripţii şi stele au fost găsite, era maestru al tacticii şi general 
victorios. 


Stelele îl arată mergând cu carul de luptă - un vehicul militar 
a cărui apariţie a fost îndeobşte atribuită unor timpuri ulterioare; 


de asemenea, sunt reprezentate trupele sale, în formaţii 
strânse, cu coifuri pe cap (Fig. 87). 

Comentând aceste lucruri, Maurice Lambert (La Periode 
Pre-Sargonique) a scris că „infanteria de suliţaşi, protejaţi de 
scutieri, îi conferea armatei din Lagash o apărare din cele mai 
solide şi un atac cum nu se poate mai rapid şi versatil". Victoriile 
rezultante ale lui Eannatum au impresionat-o până şi pe 
Inanna/Ishtar atât de mult încât s-a îndrăgostit de el; şi, „pentru 
că îl iubea pe Eannatum, i-a dăruit tronul din Kish, pe lângă 
guvernarea Lagashutoi". Astfel, Eannatum a devenit LU.GAL 
(„Mare Om") în Sumer; şi, ţinând ţara într-o menghină militară, a 
făcut să domnească legea şi ordinea. 

Printr-o ironie a soartei, perioada haotică dinaintea lui Sargon 
din Agade a găsit în Lagash nu numai un puternic comandant 
militar, ci şi un reformator social, numit Urukagina. 


Figura 87 


Acesta şi-a dedicat eforturile revigorării morale şi introducerii 
de legi bazate pe cinste şi justiţie, nu pe conceptul de crimă-şi- 
pedeapsă. Sub el, Lagashul s-a dovedit mult prea slab pentru a 
menţine legea şi ordinea în ţară. Slăbiciunea lui i-a dat Inannei 
posibilitatea de a-l aduce la Erech pe ambițiosul Lugalzagesi din 
Umma, într-o încercare de a-şi reface dominionul naţional. Dar 
neajunsurile lui Lugalzagesi au dus (cum am arătat deja) la 
răsturnarea sa de către noul ales al Inannei, Sargon. 

Prin toată perioada primatului Agadei, guvernarea din Lagash 
a continuat neîntrerupt; chiar şi marele Sargon a ocolit 
Lagashul, lăsându-l neatins. A scăpat de ocupaţie şi distrugere 
în tot timpul tulburărilor cu Naram-Sin, în primul rând fiindcă era 
un formidabil bastion militar, fortificat şi refortificat spre a 
rezista oricăror atacuri. Dintr-o inscripţie a lui Ur-Bau, vicerege 
în Lagash pe vremea frământărilor lui Naram-Sin, aflăm că 
Ninurta l-a instruit să îngroaşe zidurile Girsuului şi să întărească 


îngrăditura aeronavei Imdugud. Ur-Bau „a bătătorit pământul, 
facându-l tare ca piatra (...) iar lutul ars, ca metalul"; şi, pe 
platforma Imdugudului, „a înlocuit pământul vechi cu o nouă 
fundaţie, întărită cu enorme bârne de lemn şi pietre aduse de 
departe." 

Când gutienii au plecat din Mesopotamia - în jurul anului 2160 
î.Ch. -, Lagashul a cunoscut o nouă înflorire şi i-a produs pe 
câţiva dintre cei mai luminaţi şi cunoscuţi conducători ai 
Sumerului. Dintre aceştia, celebru pentru lungile sale inscripţii şi 
numeroasele statui a fost Gudea, care a domnit în secolul al 
XXII-lea î.Ch. Perioada lui s-a caracterizat prin pace şi 
prosperitate; documentele contemporane nu vorbesc despre 
armate şi războaie, ci despre comerţ şi reconstrucţie. Şi-a 
încununat activităţile prin înălţarea unui nou şi magnific templu 
pentru Ninurta, într-un Girsu mult lărgit. Conform inscripţiilor lui 
Gudea, Domnul din Girsu" i-a apărut într-o viziune, stând lângă 
Divina Pasăre Neagră. Zeul şi-a exprimat dorinţa ca Gudea să 
clădească o nouă E.NINNU („Casă a Cincizeciului" - rangul 
numeric al lui Ninurta). Gudea a primit două seturi de 
instrucţiuni divine: unul, de la o zeiţă care într-o mână „ţinea 
tăbliţa stelei favorabile din ceruri", iar în cealaltă „ţinea un 
condei sfânt", cu care i-a indicat lui Gudea „planeta 
binevoitoare" într-a cărei direcţie să fie orientat templul. Celălalt 
set de instrucţiuni a provenit de la un zeu pe care Gudea nu l-a 
recunoscut, dar a reieşit că era Ningishzidda. Acesta i-a dat lui 
Gudea o tăbliță făcută din piatră prețioasă: „Planul unui templu 
îl conţinea". Una dintre statui îl înfăţişează pe Gudea aşezat cu 
această tăbliță pe genunchi şi condeiul divin alături (Fig. 88). 


Gudea recunoaşte că a avut nevoie de ajutorul ghicitorilor şi 
al „iscoditorilor de secrete" pentru a înţelege planul templului. 
Era, după cum au descoperit cercetătorii moderni, un ingenios 
plan arhitectural şapte-în-unul, pentru construirea unui ziggurat 
sub formă de piramidă cu şapte etaje. Structura conţinea o 
platformă puternic întărită pentru aterizarea vehiculului aerian 
al lui Ninurta. 

Participarea lui Ningishzidda la planificarea E-Nin-nului deţine 
o semnificaţie care depăşeşte simpla asistenţă arhitectonică, 
după cum o scoate în evidenţă faptul că în Girsu era inclus un 
altar aparte al acestui zeu. Asociat cu tămădulirile şi puterile 
magice, Ningishzidda - fiu al lui Enki - era considerat în 
inscripţiile sumeriene ca ştiind cum să asigure fundaţiile 
templelor; el era „marele zeu care ţinea planurile". După cum 
am sugerat deja, Ningishzidda nu era altul decât Thoth, zeul 
egiptean al puterilor vrăjitoreşti, care a fost numit păzitor al 
planurilor secrete pentru piramidele de la Gizeh. 

Ninurta, ne amintim, luase împreună cu el câteva „pietre" din 
Marea Piramidă, când s-au sfârşit Războaiele Piramidelor. Acum, 
o dată cu zădărnicirea eforturilor Inannei şi apoi ale lui Marduk 
de a domni peste zei şi oameni, Ninurta dorea să-şi reafirme 
„Rangul Cincizeci" prin durarea unei piramide în trepte pentru 
sine însuşi, la Lagash, edificiu care urma să fie cunoscut drept 
„Casa Cincizeciului". Din acest motiv, credem, Ninurta l-a invitat 
pe Ningishzidda/Thoth în Mesopotamia, pentru a-i proiecta o 
piramidă care se putea clădi cât mai înaltă, nu din blocuri 
masive de piatră, ca în Egipt, ci din umilele cărămizi de argilă 
mesopotamiene. 

Şederea lui Ningishzidda în Sumer şi colaborarea sa cu 
Ninurta au fost comemorate nu numai prin altarele zeului 
vizitator, ci şi în numeroase reprezentări imagistice, dintre care 
unele au fost descoperite în cei şaizeci de ani de săpături 
arheologice la Tello. 


Figura 89 


Una dintre acestea (Fig. 89a) combina emblema Păsării Divine 
a lui Ninurta cu şerpii lui Ningishzidda; alta (Fig. 89b) îl înfăţişa 
pe Ninurta sub formă de Sfinx egiptean. 

Vremea lui Gudea şi a colaborării Ninurta-Ningish-zidda 
coincide cu aşa-numita Primă Perioadă Intermediară din Egipt, 
când regii din dinastiile a IX-a şi a X-a (între anii 2160 şi 2040 
î.Ch.) au abandonat adorarea lui Osiris Şi Horus, mutând 
capitala de la Memphis într-un oraş pe care grecii aveau să-l 
numească mai târziu Heracleopolis. Plecarea lui Thoth din Egipt 
poate astfel să fi constituit un aspect al schimbărilor produse 
acolo, precum şi ulterioara sa dispariţie din Sumer. Ningishzidda 
(pentru a-l cita pe E-D. van Buren, „Zeul Ningishzidda") era „un 
zeu chemat din obscuritate în epoca lui Gudea" numai pentru a 
deveni un „zeu fantomă" şi o simplă amintire în vremurile 
viitoare (babiloniene şi asiriene). 

Epoca Ninurta din Sumer, durând pe parcursul invaziei 
gutiene şi a perioadei de reconstrucţie care a urmat, a fost doar 
un interludiu. Muntean în suflet, Ninurta a început curând să 
cutreiere din nou cerurile cu Divina Pasăre Neagră, vizitându-şi 
domeniile aspre din nord-est şi mai departe. Perfecţionând 
încontinuu artele marţiale ale triburilor sale de pe podişuri, le-a 
dat mobilitate prin introducerea cavaleriei, astfel extinzându-le 
raza de acţiune cu sute şi chiar mii de kilometri. 

Revenise în Mesopotamia la chemarea lui Enlil, pentru a pune 
capăt sacrilegiului făptuit de Naram-Sin şi frământărilor cauzate 
de Inanna. Odată ce pacea şi prosperitatea s-au restabilit, 
Ninurta a plecat iarăşi din Sumer; şi, incorigibilă ca întotdeauna, 


Inanna a profitat de absenţa lui pentru a redobândi statutul 
regal al Erechului. 

Tentativa a durat doar câţiva ani, căci Anu şi Enlil nu i-au 
tolerat fapta. Dar povestirea (redată într-un text enigmatic de 
pe o tăbliță parţial spartă, catalogată ca Ashur-13955) este cât 
se poate de fascinantă; pare o străveche legendă despre 
Excalibur (spada magică a Regelui Arthur, care fusese înfiptă 
într-o stâncă, de unde n-o putea smulge decât cel ales să devină 
rege); şi elucidează o serie de evenimente anterioare, inclusiv 
incidentul prin care Sargon îl ofensase pe Marduk. 

Aflăm că atunci când „Monarhia s-a coborât din Cer" pentru a 
începe la Kish, Anu şi Enlil au înfiinţat acolo un „Pavilion al 
Cerului”. „În pământul fundaţiei sale, pentru toate zilele ce vor 
veni," au implantat SHU.HA.DA.KU-ul - un artifact făcut dintr-un 
aliaj de metale, al cărui nume se traduce literal prin „Suprema 
Armă Puternică Strălucitoare". Acest obiect divin a fost dus la 
Erech odată cu transferul tronului acolo din Kish; era mutat în 
acelaşi timp cu domnia, dar numai când schimbarea era 
decretată de Marii Zei. 

În conformitate cu această cutumă, Sargon a dus obiectul la 
Agade. Dar Marduk a protestat, fiindcă Agade era un oraş foarte 
nou, nefacând parte dintre oraşele selectate de „marii zei ai 
Cerului şi ai Pământului" spre a fi capitale regale. Zeii care au 
ales Agade - Inanna şi susţinătorii ei - erau, după opinia lui 
Marduk, „rebeli, zei care poartă îmbrăcăminte necurată". 

Pentru a vindeca acest defect, Sargon s-a dus în Babilon, la 
locul unde se afla „ţărâna sfinţită". Avea intenţia să ia o 
cantitate de pământ „pentru a o pune în faţa Agadei", a 
implanta acolo Arma Divină şi a-i legitima astfel prezenţa în 
Agade. Ca pedeapsă pentru această faptă, declară textul, 
Marduk a instigat rebeliuni împotriva lui Sargon şi de asemenea 
i-a provocat o „nelinişte" (termen pe care unii îl iau în sensul de 
„insomnie") care i-a cauzat moartea, 

În continuarea enigmaticului text, citim că, în timpul ocupaţiei 
gutiene care a urmat domniei lui Naram-Sin, obiectul divin a stat 
neatins „lângă lucrările la stăvilirea apelor" fiindcă „nu ştiau 
cum să îndeplinească regulile privind divinul artefact". În acea 


perioadă, Marduk a afirmat că obiectul trebuia să rămână în 
locul stabilit, „fără a fi deschis" şi „fără a fi oferit nici unui zeu", 
până când „zeii care au adus nimicirea îşi vor îndrepta fapta". 
Dar cand Inanna a profitat de ocazie pentru a reinstitui 
monarhia în Erech, regele ales de ea, Utu/Hegal, „a luat Shuha- 
daku din locul unde odihnea; în mână l-a apucat" - deşi 
„sfârşitul  îndreptării încă nu avusese loc". Neautorizat, 
Utu/Hegal „a ridicat arma împotriva oraşului pe care-l asedia". 
Imediat ce a facut-o, a căzut mort. „Râul i-a dus trupul 
scufundat." 

Absența lui Ninurta din Sumer şi încercarea eşuată a Inannei 
de a redobândi regalitatea pentru Erech i-au dat de înţeles lui 
Enlil că problema guvernării divine a Sumerului nu mai putea fi 
lăsată în coadă de peşte; iar cel mai potrivit candidat pentru 
această sarcină era Nannar/Sin. 

Pe tot parcursul vremurilor tulburi, Nannar/Sin a fost eclipsat 
de concurenţi mai agresivi pentru supremație, inclusiv propria 
lui fiică, Inanna. Acum avea în sfârşit prilejul de a prelua statutul 
ce i se cuvenea în calitate de prim născut (pe Pământ) al lui 
Enlil. Era care a urmat - o vom numi Era lui Nannar - a fost una 
dintre cele mai glorioase epoci din analele Sumerului; totodată, 
a fost ultima zvâcnire a civilizaţiei sumeriene. 

Prima sarcină la ordinea zilei era aceea de a face din oraşul 
său, Ur, o mare metropolă şi capitala unui vast imperiu. Numind 
o nouă linie de conducători, cunoscută de savanţi ca A Treia 
Dinastie din Ur, Nannar a dus capitala şi civilizaţia sumeriană pe 
culmi fără precedent ale progresului material şi cultural. Dintr- 
un imens ziggurat care domina oraşul împrejmuit de ziduri (Fig. 
90) - un ziggurat ale cărui ruine degradate, după mai mult de 
patru mii de ani, încă se mai ridică impresionante pe câmpia 
mesopotamiană - Nannar şi soţia sa Ningal au participat activ la 
afacerile statului. 


Asistaţi de o ierarhie de preoţi şi funcţionari (conduşi de rege 
- Fig. 91), au îndrumat agricultura oraşului spre a deveni 
grânarul Sumerului; i-au dirijat creşterea oilor pentru a face din 
Ur centrul de lânărie şi îmbrăcăminte al Orientului Apropiat 
antic; şi au dezvoltat un comerţ exterior pe uscat şi pe apă care 
i-a făcut pe negustorii din Ur să fie ţinuţi minte mii de ani după 


Pentru a sprijini acest comerţ prosper şi relaţiile cu ţări 
îndepărtate, precum şi pentru a ameliora apărarea oraşului, 
zidul înconjurător a fost la rândul lui împrejmuit cu un canal 
navigabil, deservind două porturi - un Port de Apus şi un Port de 
Miazănoapte - cu un canal interior făcând legătura între ele şi 
despărţind la rândul său incinta sacră, palatul şi cartierul 
administrativ de zonele rezidenţiale şi comerciale ale oraşului 
(Fig. 92). Era un oraş ale cărui case albe - multe dintre ele, cu 
etaj (Fig. 93) - străluceau de la distanţă ca perlele; ale cărui 
străzi erau drepte şi largi, cu numeroase capele la intersecţii; un 
oraş cu oameni harnici şi administraţie bine organizată; un oraş 
cu locuitori credincioşi, care nu uitau niciodată să se roage la 
zeitățile lor binevoitoare. 


Figura 92 

Primul conducător din A Treia Dinastie a Urului, Ur-Nammu 
(„Bucuria Urului") nu era un muritor de rând; era semi-divin, 
mama lui fiind zeiţa Ninsun. Numeroasele sale documente 
declară că, de îndată ce „Anu şi Enlil îi predaseră domnia lui 
Nannar la Ur", iar Ur-Nammu a fost ales spre a fi „Drept Păstor" 
al poporului, zeii i-au poruncit lui Ur-Nammu să instituie o nouă 
revigorare morală. Trecuseră aproape trei secole de când 
revirimentul moral de sub Urukagina din Lagash asistase la 
ascensiunea şi prăbuşirea Akkadului, la sfidarea autorităţii lui 
Anu şi la profanarea Ekurului lui Enlil. 


Nedreptațile. opresiunea şi  imoralitatea deveniseră 
comportamente comune. La Ur, sub Ur-Nammu, Enlil a făcut 
încă o încercare de a îndepărta omenirea de „căile rele" spre un 
drum al „cinstei". Proclamând un nou cod de justiţie şi 
comportare socială, Ur-Nammu „a stabilit echitatea în ţară, a 
izgonit nenorocirile, a pus capăt violenţelor şi conflictelor". 


Aşteptând atât de multe de la acest Nou început, Enlil - 
pentru prima oară - i-a încredinţat paza Nippurului lui Nannar şi 
i-a dat lui Ur-Nammu instrucţiunile necesare pentru restaurarea 
Ekurului (care fusese avariat de Naram-Sin). 

Ur-Nammu a însemnat ocazia înălţând o stelă care îl 
reprezenta purtând uneltele şi coşul de zidar (Fig. 94). 


Când munca s-a încheiat, Enlil şi Ninlil au revenit la Nippur, 
pentru a locui în templul refăcut. „Enlil şi Ninlil au fost fericiţi 
acolo", declara o inscripţie sumeriană. 

Intoarcerea-la-Căile-Drepte nu a implicat numai existenţa 
justiţiei sociale printre oameni, ci şi o adorare adecvată a zeilor. 
In acest sens, Ur-Nammu, pe lângă marile lucrări din Ur, a 
remediat şi extins de asemenea edificiile închinate lui Anu şi 
Inanna la Erech, lui Ninsun (mama sa) la Ur, lui Utu la Larsa, lui 
Ninharsag la Adab; totodată, s-a angajat în unele lucrări de 
reparaţii la Eridu, oraşul lui Enki. De pe listă se remarcă prin 
absenţă Lagashul lui Ninurta şi Babilonul lui Marduk. 

Reformele sociale ale lui Ur-Nammu şi realizările Urului în 
domeniul comercial şi industrial i-au făcut pe savanţi să 
privească perioada celei de-A Treia Dinastii ca pe o epocă nu 
numai a prosperității, ci şi a păcii. Prin urmare, s-au mirat să 
găsească în ruinele Urului două tablouri reprezentând 
activităţile cetăţenilor - un Tablou al Păcii şi, surprinzător, un 
Tablou al Războiului (Fig. 95). Imaginea oamenilor din Ur ca 
războinici instruiți şi pregătiţi părea complet deplasată. 

Figura 95 


Şi totuşi, faptele, aşa cum indică mostrele arheologice de 
armament, ţinute militare şi care de luptă, precum şi 
numeroasele inscripţii, contrazic imaginea pacifistă. Într-adevăr, 
una dintre primele măsuri luate de Ur-Nammu a fost aceea dea 
îngenunchea Lagashul şi a-i ucide guvernatorul, pentru a ocupa 
apoi încă şapte oraşe. 

Necesitatea măsurilor militare nu se limita doar la fazele 
iniţiale ale ascendenţei lui Nannar şi a Urului. Ştim din inscripţii 
că, după ce Urul şi Sumerul „s-au bucurat de zile înfloritoare [şi] 
mult s-au bucurat cu Ur-Nammu," Ur-Nammu a reclădit Ekurul 
din Nippur, iar Enlil l-a găsit demn de a ţine Arma Divină; cu 
aceasta, Ur-Nammu urma să subjuge „oraşele rele" din „ţări 
străine": 


Arma Divină, 

cea care în ţările vrăjmaşe 

adună răsculații morman, 

lui Ur-Nammu, Păstorul, 

EI, Domnul Enlil, i-a dat-o; 

Ca un taur să zdrobească tărâmul străin, 
Ca un leu să-l vâneze; 

Să nimicească oraşele rele, 

Să le scape de împotrivirea celor Falnici. 


Aceste cuvinte amintesc de profeţiile biblice despre mânia 
divină, prin intermedierea regilor muritori, contra „oraşelor rele" 
şi a „oamenilor păcătoşi"; dezvăluie că pe sub mantia 
prosperității pândea un nou război între zei - o luptă pentru 
subordonarea maselor de oameni. 

Trista realitate este că Ur-Nammu însuşi, devenind un 
războinic puternic, „Vitejia lui Nannar", a murit tragic pe câmpul 
de luptă. „Tara duşmană s-a revoltat, ţara duşmană s-a purtat 
cu vrăjmăşie"; într-o bătălie din acea ţară îndepărtată şi fără 
nume, carul lui Ur-Nammu s-a împotmolit în noroi; Ur-Nammu a 
căzut din el; „carul ca o furtună a gonit mai departe," lăsându-l 
pe Ur-Nammu în urmă, „părăsit pe câmpul de luptă ca un ulcior 
spart". Tragedia s-a întețit când ambarcaţiunea care-i aducea 


înapoi în Sumer trupul neînsufleţit „într-un loc necunoscut se 
scufundase; valurile au scufundat-o, cu el [Ur-Nammu] la bord". 

Când vestea a ajuns în Ur, s-au pornit mari lamentaţii; 
oamenii nu puteau înţelege cum de un atât de Drept Păstor, 
care fusese just cu oamenii şi fidel zeilor, putuse cunoaşte un 
asemenea sfârşit ruşinos. Nu înțelegeau de ce „Domnul Nannar 
nu l-a ţinut de mână, de ce Inanna, Doamna Cerului, nu i-a 
cuprins capul cu nobilul ei braţ, de ce viteazul Utu nu l-a ajutat". 
De ce acei zei au „„păşi[t] deoparte", când amara soartă a lui Ur- 
Nammu a fost pecetluită? Cu siguranţă, fusese o trădare a 
marilor zei: 


Cum s-a preschimbat soarta eroului! 
Anu şi-a schimbat sfântul cuvânt (...) 
Enlil amăgitor şi-a schimbat hotărârea soartei (...). 


Felul cum a murit Ur-Nammu (2096 î.Ch.) poate să fi explicat 
comportamentul succesorului său, faţă de care putem folosi 
disprețul biblic la adresa unui rege care „se prostitua" şi „făcea 
ce e rău în ochii Domnului". Numit Shulgi, se născuse sub 
auspicii divine; Nannar însuşi aranjase ca pruncul să fie 
conceput la altarul lui Enlil din Nippur, printr-o uniune între Ur- 
Nammu şi marea preoteasă a lui Enlil, astfel ca „un mic «Enlil» 
(...) un copil potrivit pentru domnie şi tron, să fie zămislit”. 

Noul rege şi-a început lunga domnie hotărând să-şi ţină unit 
întinsul imperiu prin mijloace paşnice şi reconciliere religioasă. 
De cum a urcat pe tron, s-a angajat în construirea (sau 
reconstruirea) unui templu al lui Ninurta în Nippur; acest lucru i- 
a dat posibilitatea de a declara Urul şi Nippurul „Oraşe-Fraţi”. 
Apoi a construit o corabie - numită după Ninlil - şi a navigat în 
„Țara Zborului pentru Viaţă". Poemele lui arată că se imagina un 
al doilea Ghilgameş, călcând pe urmele paşilor vechiului rege 
spre „[ara Celor Vii" - peninsula Sinai. 

Debarcând la „Locul Rampei" (sau „Locul Umplerii Ţării"), 
Shulgi a clădit acolo un altar pentru Nannar. Con-tinuându-şi 
călătoria pe uscat, a ajuns în Harsag - înaltul Munte al lui 
Ninharsag, din sudul peninsulei Sinai, - unde a ridicat de 


asemenea un altar. Croindu-şi drum prin peninsulă, a sosit în 
locul numit BAD.GAL.DINGIR (Dur-Mah-l/lu, în akkadiană), 
„Marele Loc Fortificat Al Zeilor". Acum îl imita într-adevăr pe 
Ghilgameş, căci Ghilgameş, venind din direcţia Mării Moarte, 
poposise şi el să se roage şi să le aducă ofrande zeilor în acea 
poartă, situată între Negev şi Sinaiul propriu-zis. Acolo, Shulgi a 
clădit un altar pentru „Zeul Care judecă". 

Era al optulea an al domniei lui Shulgi, când acesta a pornit în 
călătoria înapoi spre Sumer. 


Drumul său, prin fertila Semilună a început din Canaan şi 
Liban, unde a înălţat altare la „Locul Oracolelor Strălucitoare" şi 
„Locul Acoperit De Zăpadă'". A fost o călătorie intenţionat 
înceată cu scopul de a strânge legăturile dintre imperiu şi 
provinciile îndepărtate. 

Ca rezultat al acestei călătorii, Shuli a construit o reţea de 
drumuri care uneau imperiul pe plan politic şi militar, stimulând 
totodată comerţul şi prosperitatea. Făcând cunoştinţă personal 
cu căpeteniile locale, Shulgi şi-a cimentat şi mai mult relaţiile cu 
acestea, aranjând căsătorii cu fiicele lui. 

Shulgi s-a întors în Sumer, lăudându-se că învățase patru 
limbi străine. Prestigiul său imperial atinsese punctul culminant. 
Recunoscător, a clădit o capelă pentru Nannar/Sin în incinta 
sacră a Nippurului. In schimb, i s-au decernat titlurile de „Mare 
Preot al lui Anu, Preot al lui Nannar". Shulgi a imortalizat cele 
două ceremonii pe sigiliile sale cilindrice (Fig. 96, 97). 


Cu timpul, însă, Shulgi a ajuns să prefere tot mai mult luxul 
din Ur în locul privaţiunilor provinciale, lăsând guvernarea locală 
în seama Marilor Emisari. Îşi petrecea timpul compunând imnuri 
autolaudative şi imaginându-se semizeu. Amăgirile sale au atras 
în cele din urmă atenţia celei mai mari seducătoare din toate - 
Inanna. Intuind o nouă ocazie, Inanna l-a invitat pe Shulgi la 
Erech, făcând din el „un om ales pentru vulva Inannei" şi inițiind 
un act sexual chiar în templul închinat lui Anu. Citând propriile 
cuvinte ale lui Shulgi: 


Cu viteazul Utu, prieten ca şi frate, 
Am băut licoare tare 
în templul întemeiat de Anu. 


Menestrelii mi-au cântat cele şapte cântări de dragoste. 
Inanna, regina, vulva cerului şi a pământului, 
îmi era alături, benchetuind în templu. 


Pe măsură ce neliniştile inevitabile din ţară şi de peste hotare 
se intensificau, Shulgi a căutat sprijinul militar al provinciei 
Elamului, din sud-est. Organizând căsătoria fiicei sale cu 
viceregele Elamului, Shulgi i-a dat de zestre oraşul Larsa. În 
schimb, viceregele a adus în Sumer trupe elamite, pentru a-i 
servi lui Shulgi ca o Legiune Străină. Însă, soldaţii elamiţi, în loc 
de pace, au adus noi conflicte, iar documentele anuale despre 
domnia lui Shulgi descriu distrugeri repetate în provinciile din 
nord. Shulgi a încercat să-şi menţină puterea asupra provinciilor 
vestice pe căi paşnice, iar al treizeci şi şaptelea an de domnie 
însemnează un tratat cu un rege local numit Puzur-lsh-Dagan, 
nume cu conotaţii canaanit/filistine clare. Tratatul l-a ajutat pe 
Shulgi să reclame titlul de „Rege al celor Patru Regiuni". Dar 
pacea din apus nu a durat mult. In anul al patruzeci şi unulea 
(2055 î.Ch.), Shulgi a primit anumite oracole de la Nannar/Sin şi 
s-a lansat o expediţie militară majoră contra provinciilor 
canaanite. In răstimp de doi ani, Shulgi a putut afirma încă 
odată că era „Erou Rege al Urului, Conducător al celor Patru 
Regiuni”. 

Probele sugerează că trupele elamite au fost folosite în 
campanie pentru a subjuga provinciile şi că aceste trupe străine 
înaintaseră până la poarta Sinaiului. Comandantul lor îşi spunea 
„favorit al Zeului Care Judecă, iubit de Inanna, ocupant al Dur- 
llului". Dar nici nu se retrăseseră bine trupele de ocupaţie, că 
agitaţiile au reînceput. In anul 2049 î.Ch., Shulgi a ordonat 
construirea „Zidului de la Apus" pentru a proteja Mesopotamia. 

A rămas pe tron încă un an plin de zguduiri. Deşi, până la 
sfârşitul domniei, Shulgi a continuat să se proclame „prețuit de 
Nannar", nu mai era un „ales" al lui Anu şi Enlil. Conform opiniei 
lor atestate documentar, „nu aplica regulile divine, justeţea şi-o 
murdărea". Prin urmare, i-au decretat „moartea ca păcătos". Era 
în anul 2048 î.Ch. 


Succesorul lui Shulgi pe tronul Urului a fost fiul său, Amar-Sin. 
Cu toate că primii doi ani ai domniei lui au rămas în memorie 
prin războaie, au urmat totuşi trei ani de pace. Dar, în anul al 
şaselea, a trebuit să înăbuşe o răscoală în districtul nordic al 
Ashurului şi, în al şaptelea an - 2041 î.Ch. - a fost necesară o 
campanie militară majoră pentru a suprima patru localităţi 
apusene şi „ţările lor". 

Campania nu pare să fi avut prea mult succes, căci nu i-a 
urmat obişnuita acordare de titluri regelui din partea lui Nannar. 
In schimb, descoperim că Amar-Sin şi-a îndreptat atenţia spre 
Eridu - oraşul lui Enki! -, înființând acolo o reşedinţă regală şi 
adoptând funcţii preoţeşti. Această întorsătură în afilierea 
religioasă poate să fi fost determinată de dorinţa practică de a 
dobândi controlul asupra şantierelor navale din Eridu; căci, în 
anul următor (al nouălea), Amar-Sin a ridicat pânzele pornind 
spre acelaşi „Loc al Rampei" unde se dusese şi Shulgi. Dar, 
ajungând în „[ara Zborului pentru Viaţă", nu şi-a continuat 
drumul; a murit de veninul unui scorpion (sau şarpe). 

L-a înlocuit pe tron fratele său, Shu-Sin. Cei nouă ani ai 
domniei lui (2038-2030 î.Ch.), deşi prezintă două expediţii 
militare contra unor localităţi din nord, s-au remarcat mai mult 
prin măsurile defensive. Acestea includeau întărirea Zidului de 
la Apus contra amoriţilor şi construirea a două corăbii: „Marea 
Corabie" şi „Corabia din Abzu". Se pare că Shu-Sin îşi pregătea o 
fugă pe mare... 

Când a urcat pe tron următorul (şi ultimul) rege din Ur, Ibbi- 
Sin, începuseră ciocniri între năvălitorii din vest şi mercenarii 
elamiţi pe teritoriul Mesopotamiei propriu-zise. Curând, vatra 
Sumerului a ajuns sub asediu; populaţia din Ur şi Nippur stătea 
înghesuită după zidurile de apărare, iar influenţa lui Nannar se 
restrânsese la o mică enclavă. 

In culise, ca şi data trecută, aştepta Marduk. Crezând că în 
sfârşit sosise şi vremea supremaţiei lui, a părăsit ţara exilului şi 
şi-a condus discipolii înapoi spre Babilon. 

Şi atunci au lovit Groaznicele Arme, dezlănţuind - mai cumplit 
decât tot ceea ce i se întâmplase omenirii de la Potop încoace - 
dezastrul. 


13 . AVRAAM: ANII FATIDICI 


ȘI s-a întâmplat 

în zilele lui Amrafel regele Şinearului, 

Arioc, regele Elasarului, 

Chedarlaomer, regele Elamului, 

şi Tidal, regele din Gutim, 

Că aceştia au pornit război împotriva lui 

Bera, regele Sodomei şi a lui Birşa, regele Gomorei 
şi a lui Şinab, regele din Adma, 

şi a lui Şemeber, regele din Țeboim, 

şi a regelui din Bela sau foar. 


Astfel începe, în capitolul 14 al Facerii, povestea biblică a 
unui străvechi război care a confruntat o alianţă a patru regate 
din Orient cu cinci regi din Canaan. E o povestire care a 
provocat unele dintre cele mai intense dezbateri între savanţi, 
căci asociază legenda lui Avraam, primul Patriarh Ebraic, cu un 
eveniment non-ebraic specific, astfel prilejuind confirmarea 
obiectivă a consemnării biblice despre naşterea unei naţiuni. 

Cât de minunat ar fi fost, au considerat mulţi, dacă puteau fi 
identificaţi diverşii regi şi se putea stabili momentul exact al 
vieţii lui Avraam! Însă chiar dacă Elamul era cunoscut şi Şinearul 
identificat ca fiind Sumerul, cine erau regii amintiţi şi care erau 
celelalte ţări din Est? Punând la îndoială autenticitatea istoriei 
biblice până la găsirea unor confirmări din surse independente, 
criticii Bibliei s-au întrebat: de ce nu găsim numele 
Khedorla'omer  (Chedarlaomer), Amraphel (Amrafel), Ariokh 
(Arioc) Şi Tidhal (Tidal) menţionate în inscripţiile 
mesopotamiene? lar dacă aceştia nu au existat, dacă un 
asemenea război nu a avut loc niciodată, cât de credibil este 
restul poveştii lui Abraham (Avraam)? 

Timp de multe decenii, criticii Vechiului Testament au părut 
să aibă câştig de cauză; apoi, spre sfârşitul secolului al 


nouăsprezecelea, lumea ştiinţifică şi cea religioasă au fost 
uimite de găsirea tăbliţelor babiloniene care îi nominalizau pe 
Khedorla'omer, Ariokh şi Tidhal într-o povestire nu foarte 
deosebită de cea biblică. 

Descoperirea a fost anunţată într-o conferinţă a lui Theophilus 
Pinches la Institutul Victoria, Londra, în 1897. După ce a 
examinat câteva tăblițe care aparţineau Colecţiei Spartoli de la 
British Museum, Pinches a constatat că ele descriau un război 
de mare magnitudine, în care un rege al Elamului, numit Kudur- 
laghamar, conducea o alianţă de cârmuitori care-l includeau şi 
pe un anume Eri-aku şi pe un altul, Tud-ghula - nume ce se 
puteau transforma uşor în ebraicele Khedorla'omer, Ariokh şi 
Tidhal. Însoţindu-şi prelegerea dată publicităţii cu o transcriere 
minuțioasă a scrierii cuneiforme şi traducerea aferentă, Pinches 
a putut afirma cu convingere că povestea biblică fusese într- 
adevăr confirmată dintr-o sursă mesopotamiană independentă. 

Cu justificată emoție, asiriologii perioadei au fost de acord cu 
lectura numelor cuneiforme de către Pinches. Tăbliţele vorbeau 
într-adevăr despre „Kudur-Laghamar, regele ţării Elamului" - 
şocant de asemănător cu biblicul Khedorla'omer, rege al 
Elamului"; toţi oamenii de ştiinţă au consimţit că era un nume 
elamit regal perfect, prefixul Kudur („Servitor'") făcând parte 
din numele mai multor regi elamiţi, iar Laghamar reprezentând 
numele-epitet elamit pentru o anumită zeitate. S-a confirmat că 
al doilea nume, articulat Eri-e-a-ku în scrierea cuneiformă 
babiloniană, îl reprezenta pe originalul ERI.AKU sumerian, 
însemnând „Servitor al zeului Aku", unde Aku era una dintre 
variantele numelui lui Nannar/Sin. Se ştie dintr-un număr de 
inscripţii că domnitorii elamiţi din Larsa purtau numele „Servitor 
al lui Sin" şi, prin urmare, nu era deloc greu să se accepte ideea 
că biblicul Ellasar, oraşul regal al regelui Ariokh, era de fapt 
Larsa. De asemenea, printre savanţi s-a înregistrat un acord 
unanim asupra ipotezei că Tud-ghula din textul babilonian era 
echivalentul biblicului „Tidhal, rege din Go'im (Gutim)", precum 
şi că Go'imul din Cartea Genezei se referea la „hoardele- 
naţiuni" pe care tăbliţele cuneiforme le prezentau ca aliaţi ai lui 
Khedorla'omer. 


Aceasta, deci, era dovada lipsă - nu numai privitor la 
veridicitatea Bibliei şi la existenţa lui Avraam, ci şi despre un 
eveniment internaţional în care acesta fusese implicat! 

Dar emoția nu avea să dureze. „Din nefericire" - ca să folosim 
o expresie a lui A.H. Sayce dintr-o cuvântare către Societatea de 
Arheologie Biblică, unsprezece ani mai târziu -, o descoperire 
contemporană, care ar fi trebuit să o susţină pe cea anunţată de 
Pinches, a ajuns s-o deraieze şi chiar s-o discrediteze. 

Cea de-a doua descoperire a fost anunţată de Vincent Scheil, 
care a declarat că găsise printre tăbliţele din Muzeul Imperial 
Otoman de la Constantinopole o scrisoare a binecunoscutului 
rege babilonian Hammurabi, care îl menţionează pe acelaşi 
Kudur-laghamar! Întrucât scrisoarea era adresată unui rege al 
Larsei, Părintele Scheil a tras concluzia că cei trei erau 
contemporani, astfel corespunzând cu trei dintre cei patru regi 
biblici de la Răsărit - Hammurabi nefiind altul decât „Amraphael, 
regele Şinearului”. 

Un timp, s-a părut că toate piesele jocului de puzzle se 
aşezaseră la locurile lor: încă se mai pot găsi cărţi şi comentarii 
biblice explicând că Amraphel îl reprezintă pe Hammurabi. 
Concluzia rezultantă, că Avraam a fost contemporan cu acest 
conducător, părea plauzibilă, întrucât pe-atunci se credea că 
Marduk a domnit între anii 2067 şi 2025 î.Ch., situându-l pe 
Avraam, războiul regilor şi distrugerea ulterioară a Sodomei şi a 
Gomorei la sfârşitul mileniului III î.Ch. 

Totuşi, când cercetările ulterioare i-au convins pe majoritatea 
oamenilor de ştiinţă că Hammurabi domnise mult mai târziu (din 
1792 până în 1750 î.Ch., conform cu The Cambridge Ancient 
History), aparenta sincronizare realizată de Scheil s-a demontat 
şi toată semnificaţia inscripţiilor descoperite - chiar şi a celor 
anunţate de Pinches - a intrat sub semnul îndoielii. Nu li s-a dat 
nici o atenţie insistențelor lui Pinches că, indiferent cu cine erau 
identificaţi cei trei regi nominalizați - chiar şi dacă 
Khedorla'omer, Ariokh şi Tidhal, din scrierile cuneiforme, nu 
fuseseră contemporani cu Hammurabi -, povestirea din texte cu 
cele trei nume ale ei continua să fie „o remarcabilă coincidenţă 
istorică, meritând recunoaşterea ca atare”. În 1917, Alfred 


Jeremias (Die sogenanten Kedorlaomer-Tex-te), a încercat 
să redeştepte interesul faţă de subiect; dar comunitatea 
ştiinţifică prefera să trateze tăbliţele Spartoli cu o indiferenţă 
benignă. 

Acestea au rămas ignorate, în subsolul Muzeului Britanic, timp 
de o jumătate de secol, până când M.C. Astour a revenit asupra 
subiectului într-un studiu de la Universitatea Brandeis (Political 
and Cosmic Symbolism in Genesis 14). Confirmând că 
redactorii biblici şi babilonieni ai respectivelor texte se 
inspiraseră dintr-o sursă mesopotamiană comună mai veche, el 
i-a identificat pe cei patru Regi de la Răsărit cu nişte conducători 
cunoscuţi: 


1) al Babilonului, în secolul al VIll-lea î.Ch.; 
2) al Asiriei, în secolul al XIII-lea î.Ch; 

3) al Hittiţilor, în secolul al XVI-lea î.C; şi 

4) al Elamului, în secolul al XII-lea î.Ch. 


Întrucât nici unul nu era contemporan cu ceilalţi sau cu 
Avraam, Astour a sugerat cu ingeniozitate că textul nu avea 
caracter istoric, ci era o lucrare de filosofie religioasă, în cadrul 
căreia autorul folosea patru incidente istorice distincte pentru a 
ilustra o unică morală (soarta regilor răi). Improbabilitatea 
sugestiei lui Astour a fost curând subliniată în alte publicaţii de 
specialitate; şi, cu aceasta, interesul faţă de „Textele lui 
Khedorla'omer" s-a stins din nou. 

Totuşi, consensul ştiinţific asupra ideii că povestirea biblică şi 
textele babiloniene se inspiră dintr-o sursă comună mult 
anterioară ne determină să revedem apelul lui Pinches şi 
argumentul său principal: cum ar putea fi ignorate nişte scrieri 
cuneiforme, care confirmă fundalul biblic al unui război 
important şi numesc trei regi din Biblie? E cazul ca probele - 
cruciale, după cum vom demonstra, pentru înţelegerea anilor 
fatidici - să fie eliminate numai pentru că Amraphel nu era 
Hammurabi? 

Răspunsul e acela că scrisoarea lui Hammurabi găsită de 
Scheil nu trebuia să devieze descoperirea anunţată de Pinches, 


din simplul motiv că Scheil a interpretat greşit lectura. Conform 
redării sale, Hammurabi îi promitea o răsplată lui Sin-ldinna, 
regele Larsei, pentru „eroismul din zilele lui Khedorla'omer". 
Aceasta insinua că cei doi erau aliaţi într-un război contra lui 
Khedorla'omer şi, prin urmare, contemporani cu regele Elamului. 
In acest punct, descoperirea lui Scheil a fost discreditată, căci 
contrazicea atât afirmaţia biblică despre alianţa celor trei regi, 
cât şi faptele istorice cunoscute: Hammurabi trata Larsa nu ca 
pe un aliat, ci ca pe un adversar, lăudându-se că a „azvânlit 
Larsa în luptă" şi i-a atacat incinta sacră „cu puternica armă pe 
care zeii i-o dăduseră". 

Un examen atent al textului scrisorii lui Hammurabi relevă că, 
dornic să dovedească identitatea dintre Hammurabi şi 
Armaphel, Părintele  Scheil a inversat înţelesul scrisorii: 
Hammurabi nu oferea ca răsplată înapoierea anumitor zeițe în 
incinta sacră  (Emutbalul) din Larsa; dimpotrivă, cerea 
readucerea lor în Babilon din Larsa: 


Lui Sin-ldinna 

astfel îi vorbeşte Hammurabi privind 
zeițele care în Emutbal 

au stat dincolo de uşi 

din zilele lui Kudur-Laghamar, 

în pânză de sac înveşmântate: 

Când le cer 'napoi de la tine, 
oamenilor mei le predau; 

Oamenii vor prinde mâinile zeitelor; 
în sălaşul lor le vor aduce. 


Incidentul cu răpirea zeiţelor avusese aşadar loc mai demult; 
ele erau ţinute prizoniere în Emutbal „din zilele lui 
Khedorla'omer"; iar Hammurabi cerea acum întoarcerea lor în 
Babilon, de unde le luase captive Khedorla'omer. Aceasta nu 
poate însemna decât că Khedorla'omer trăise cu mult înaintea 
perioadei lui Hammurabi. 

Interpretarea noastră asupra scrisorii lui Hammurabi găsită de 
Părintele Scheil în Muzeul din Constantinopole este confirmată 


de faptul că Hammurabi a repetat cererea de înapoiere a 
zeiţelor în Babilon într-un alt mesaj băţos către Sin-ldinna, de 
astă-dată trimiţând-o prin intermedierea unor Osirisi militari 
superiori. Această a doua scrisoare se află la British Museum 
(No. 23,131), iar textul ei a fost publicat de către L.W. King în 
The Letters and Inscriptions of Hammurabi: 


Lui Sin-ldinna astfel grăitu-i-a Marduk: 

fi trimit acum pe Zikir-ilishu, Ofiţerul de Transporturi, 
şi pe Hammurabi-bani, Ofițerul de Frontieră, 

să le aducă pe zeițele ce sunt în Emutbal. 


Faptul că zeițele urmau să fie readuse din Larsa la Babilon 
este clarificat în următoarele instrucţiuni ale scrisorii: 


Vei face zeițele să călătorească 

într-o barcă de procesiune ca un altar, 
spre a putea veni la Babilon. 
Femeile-din-templu le vor însoți. 

Drept hrană a zeiţelor vei încărca 

frişcă pură şi cereale în barcă; 

oi şi provizii vei urca la bord 

pentru mâncarea femeilor-din-templu, 
[destul] pentru călătoria până la Babilon. 
Și vei numi oameni să tragă barca 

şi soldați aleşi să aducă zeițele 
nevătămate până la Babilon. 

Nu pierde vremea; iute le trimite spre Babilon. 


Astfel, din scrisori reiese clar că Hammurabi - duşman, nu 
aliat al Larsei - căuta despăgubiri pentru evenimente întâmplate 
cu mult înaintea vremii lui, în zilele lui Kudur-Laghamar, 
regentul elamit al Larsei. Textele scrisorilor lui Hammurabi 
confirmă aşadar existenţa lui Khedorla'omer şi a domniei 
elamite din Larsa („Ellasar") şi, astfel, a elementelor-cheie din 
povestea biblică. 

Care e perioada în care se înscriu aceste elemente-cheie? 


După cum au stabilit documentele istorice, Shulgi a fost cel 
care, în cel de-al douăzeci şi optulea an al domniei sale (2068 
î.Ch.), şi-a dat fiica de soţie unei căpetenii elamite, cu oraşul 
Larsa ca zestre; în schimb, elamiţii au pus la dispoziţia lui Sulgi o 
„legiune străină" de trupe elamite. Aceste trupe au fost folosite 
de Shulgi pentru a supune provinciile apusene, inclusiv 
Canaanul. Prin urmare, în ultimii ani ai domniei lui Shulgi şi pe 
vremea când Urul încă mai era capitală imperială sub succesorul 
său imediat, Amar-Sin, găsim nişa de timp istoric în care toate 
consemnările biblice şi mesopotamiene par să se înscrie perfect. 

În acea perioadă, credem, ar trebui să se desfăşoare căutarea 
istoricului Avraam; căci - aşa cum vom demonstra - legenda lui 
Avraam s-a întrepătruns cu povestea căderii Urului, iar 
vremurile lui Avraam au coincis cu ultimele zile ale Sumerului. 

O dată cu discreditarea ideii de identitate între Amraphel şi 
Hammurabi, confirmarea Epocii lui Avraam a ajuns la dispoziţia 
tuturor, unii sugerând date atât de târzii încât făceau din primul 
patriarh un descendent al regilor ulteriori din Israel... Dar datele 
exacte ale epocii şi evenimentelor respective nu au nevoie de 
deducţii: informaţiile se găsesc chiar în Biblie; nu trebuie decât 
să-i acceptăm veridicitatea. 

Calculele cronologice sunt surprinzător de simple. Punctul de 
pornire e anul 963 î.Ch., în care se presupune că Solomon a 
preluat domnia în lerusalim. Cartea Regilor declară fără 
echivoc că Solomon a început construcţia templului lui lahve din 
lerusalim în al patrulea an de domnie, terminându-l la sfârşitul 
celui de-al unsprezecelea an. | Regi 6:1 afirmă de asemenea că 
„în anul patru sute optzeci de la ieşirea fiilor lui Israil din Egipt, 
în anul al patrulea (...) [al] domniei lui Solomon peste Israil, a 
fost zidit Templul Domnului." Această declaraţie este susţinută 
(cu o uşoară diferenţă) de tradiţia clericală, care spune că 
existaseră douăsprezece generaţii de preoţi, a câte patruzeci de 
ani fiecare, între Exod şi perioada când Azariah (Azaria) „a intrat 
în slujba arhierească, în templul cel zidit de Solomon în 
lerusalim." (| Cronici, 5:36). 

Ambele surse convin asupra trecerii a 480 de ani, cu această 
diferenţă: una numără de la începutul construcţiei templului 


(960 î.Ch.), iar cealaltă de la încheierea acesteia (în 953 î.Ch.), 
când au putut începe slujbele religioase. Aceste calcule plasează 
leşirea israeliților din Enlil fie în 1440, fie în 1433 î.Ch.: data din 
urmă, constatăm, oferă o mai bună sincronizare cu celelalte 
evenimente. 

Pe baza cunoştinţelor acumulate până la începutul secolului 
nostru, egiptologii şi cunoscătorii Bibliei ajunseseră la concluzia 
că leşirea avusese loc într-adevăr la mijlocul secolului al XV-lea 
î.Ch. Apoi, însă, ponderea opiniei ştiinţifice s-a transferat spre o 
dată din secolul al XIII-lea, întrucât părea să corespundă mai 
bine cu datarea arheologică a diverselor şiruri canaanite, în 
acord cu consemnările biblice despre cucerirea Canaanului de 
către israeliți. 

Totuşi, această nouă datare nu a fost acceptată unanim. Cel 
mai notoriu dintre oraşele cucerite era lerihonul; iar unul dintre 
proeminenţii săi cercetători arheologi (K.M. Kenyon) a conchis 
că distrugerea respectivă s-a produs în jurul anului 1560 î.Ch. - 
cu mult după evenimentele biblice. Pe de altă parte, principalul 
cercetător al lerihonului, J. Garstang (The Story of Jericho), a 
susţinut că probele arheologice plasează cucerirea oraşului 
undeva între 1400 şi 1385 î.Ch. Adăugând aici cei patruzeci de 
ani ai rătăcirilor israeliților prin sălbăticie, după plecarea din 
Egipt, el şi alţii au găsit confirmări arheologice ale unei date a 
Exodului situată între 1440 şi 1425 î.Ch. - un interval de timp 
care confirmă anul 1433 î.Ch. sugerat de noi. 

Timp de peste un secol, savanții au căutat de asemenea prin 
documentele egiptene existente un indiciu egiptean despre 
Exod şi despre data acestuia. Singurele referiri aparente se 
găsesc în scrierile lui Manetho. Citat de Josephus în „Contra 
Apionului", Manetho a declarat că „după ce rafalele nemulțumirii 
lui Dumnezeu s-au dezlănţuit peste Egipt," un faraon numit 
Toumosis a negociat cu Poporul Ciobanilor, „omenii de la răsărit, 
să plece din Egipt şi să se ducă unde voiau, netulburaţi". Atunci, 
ciobanii au plecat, traversând sălbăticia, „şi au clădit un oraş 
într-o ţară numită azi ludeea (...) şi i-au dat numele lerusalim". 

Oare a ajustat Josephus scrierile lui Manetho pentru a se 
potrivi cu povestirea biblică sau de fapt evenimentele privitoare 


la şedere, tratamentul aspru şi în final leşirea israeliților s-au 
produs în timpul domniei unuia dintre binecunoscuţii faraoni 
numiţi Thothmes? 

Manetho s-a referit la „regele care i-a alungat pe păstori din 
Egipt" într-un fragment dedicat faraonilor din dinastia a 
optsprezecea. Egiptologii acceptă în prezent ca realitate istorică 
expulzarea Hyksos-ilor („Regii Păstori" asiatici) în 1567 î.Ch., de 
către fondatorul celei de-a optsprezecea dinastii, Faraonul 
Ahmosis (Amosis, în greacă). Această nouă dinastie, care a 
înfiinţat Noul Regat în Egipt, poate foarte bine să fi fost dinastia 
faraonilor „care nu l-au cunoscut pe losif' despre care vorbeşte 
Biblia (leşirea, 1:8). 

Theophilus, Episcop al Antiochiei din secolul al II-lea, s-a 
referit şi el în scrierile lui la Manetho, declarând că evreii 
fuseseră înrobiţi de regele Tethmosis, pentru care "au clădit 
cetăţi puternice, Peitho şi Rameses şi On, care e Heliopolis"; 
apoi au plecat din Egipt, sub faraonul „al cărui nume era 
Amasis". 

Prin urmare, din aceste surse antice reiese că problemele 
israeliților au început sub un faraon numit Thothmes, culminând 
cu plecarea lor, sub un urmaş numit Amasis. Care sunt faptele 
istorice, aşa cum s-au stabilit până în momentul de faţă? 

După ce Ahmosis îi expulzase pe Hyksos-i, succesorii lui pe 
tronul Egiptului - dintre care mai mulţi au purtat într-adevăr 
numele de Thothmes, după cum afirmă istoricii antici - s-au 
angajat în campanii militare în Canaanul Mare, folosind Drumul 
Mării ca traseu de invazie. Thothmes | (1525-1512 î.Ch.), militar 
profesionist, a pus Egiptul pe picior de război, lansând expediţii 
militare în Asia până la Eufrat. Presupunem că el a fost cel care 
s-a temut de neloialitatea israeliților - „când se va declara 
război, ei se vor alătura duşmanilor noştri" - şi prin urmare a 
ordonat uciderea tuturor copiilor israeliți nou-născuţi de sex 
bărbătesc (leşirea 1:9-16). După calculele noastre, Moise s-a 
născut în 1513 î.Ch., anul de dinaintea morţii lui Thothmes |. 

J.W. Jack (The Date of the Exodus) şi alţii, la începutul 
secolului nostru, se întrebase dacă „fiica faraonului" care îl luase 
pe pruncul Moise din râu şi apoi îl crescuse în palatul regal ar fi 


putut să fie Hatshepsut, cea mai mare fată a lui Thothmes | cu 
soţia sa oficială şi, astfel, singura prinţesă de neam regal a 
vremii căreia i se acorda înaltul titlu de „Fiică a Regelui", un titlu 
identic cu cel prezentat în Biblie. Credem că ea a fost într- 
adevăr; iar tratamentul pe care i l-a aplicat în continuare lui 
Moise ca fiu adoptiv poate fi explicat prin faptul că, după 
căsătoria cu faraonul succesor, fratele ei după tată Thothmes al 
II-lea, nu i-a putut naşte un fiu. 

Thothmes al II-lea a murit după o scurtă domnie. Urmaşul lui, 
Thothmes al III-lea - născut de o fată din harem -, a fost cel mai 
mare rege-războinic al Egiptului, un Napoleon antic, după 
părerea unor istorici. Dintre cele şaptesprezece campanii ale 
sale contra ţărilor străine, pentru a obţine tributuri şi captivi 
pentru principalele lui şantiere de construcţii, majoritatea s-au 
desfăşurat în Canaan şi în Liban, iar spre Nord, până la Eufrat. 
Credem, aşa cum au susţinut în prima parte a acestui secol TE. 
Peet (Egypt and the Old Testament) şi alţii, că acest faraon, 
Thothmes al Ill-lea, a fost înrobitorul israeliților; căci, în 
expedițiile sale militare, el a avansat către nord până în Naharin, 
denumirea egipteană a regiunii de pe cursul superior al 
Eufratului numită în Biblie Aram-Naharin, unde rămăseseră 
conaţionalii patriarhilor evrei; iar acest lucru ar putea explica 
foarte bine teama faraonului că (leşirea 1:10) „când s-ar 
întâmpla vreun război, să nu se dea şi ei [israeliţii] de partea 
vrăjmaşilor". Sugerăm că Thothmes al Ill-lea a fost cel de a cărui 
condamnare la moarte a scăpat Moise în sălbăticia din Sinai, 
după ce-şi descoperise originile ebraice şi se alăturase pe faţă 
poporului său. 

Thothmes al Ill-lea a murit în anul 1450 î.Ch., urmându-i la 
tron Amenophis al II-lea - cel numit Amasis de către Theophilus, 
citându-l pe Manetho. Într-adevăr, după „această lungă vreme, 
[când] a murit împăratul Egiptului," (leşirea 2:23), Moise a 
îndrăznit să se întoarcă în Egipt pentru a-i cere succesorului său 
- Amenophis al lIl-lea, după opinia noastră - „Dă drumul 
poporului meu." Domnia lui Amenophis al II-lea a durat din 1450 
până în 1425 î.Ch.; tragem concluzia că Exodul a avut loc în 
1433 î.Ch., exact când Moise avea optzeci de ani (/eşirea 7:7). 


Continuându-ne calculul de-a-ndărătelea, căutăm acum să 
stabilim data când au sosit israeliţii în Egipt. Tradițiile ebraice 
afirmă o şedere de patru sute de ani, conform declaraţiei lui 
Dumnezeu faţă de Avraam (Facerea 15:13-14); la fel declară şi 
Noul Testament (Faptele Sfinţilor Apostoli 7:6). Cartea 
leşirii, însă, susţine că „vremea cât au locuit fiii lui Israil în Egipt 
a fost de patru sute treizeci de ani" (/Jeşirea 12:40-41). 
Alegerea cuvintelor „au locuit" poate să fi avut intenţia de a 
distinge între iosifiţi (originari din Egipt) şi familiile nou-sosite 
ale fraţilor lui losif, care veniseră doar să „locuiască". Dacă aşa 
e, atunci diferenţa de treizeci de ani se poate pune pe seama 
faptului că losif avea treizeci de ani când a fost făcut Ministru al 
Egiptului. Astfel, ar rămâne intactă cifra de 400 a anilor 
petrecuţi de israeliți (nu de iosifiţi) în Egipt, evenimentul 
plasându-se în anul 1833 (1.433 + 400) î.Ch. 

Următorul indiciu se găseşte în Facerea 47:7-9: „Apoi losif a 
adus pe lacob, părintele său, şi l-a înfăţişat lui Faraon (...) Ci 
Faraon a întrebat pe lacob: «Câte sunt zilele anilor vieţii tale?» 
Răspuns-a lacob lui Faraon: «Zilele anilor pribegiei mele sunt o 
sută şi treizeci de ani.»" Prin urmare, lacob se născuse în 1963 
î.Ch. 

Isaac avea şaizeci de ani când i s-a născut lacob (Facerea, 
6:26); iar Isaac i s-a născut lui Avraam când acesta avea o sută 
de ani (Facerea 21:5). In consecinţă, Avraam (care a trăit până 
la o sută şaptezeci şi cinci de ani) avea o sută şaizeci de ani 
când s-a născut nepotul său, lacob. Acest calcul plasează 
naşterea lui Avraam în anul 2123 î.Ch. 

Secolul lui Avraam - suta de ani de la naşterea lui până la 
naşterea fiului şi succesorului său Isaac - a fost aşadar secolul în 
care a avut loc ascensiunea şi căderea celei de A Treia Dinastii 
din Ur. Lectura cronologiei şi a legendelor biblice îl situează pe 
Avraam exact în toiul monumentalelor evenimente din acele 
vremuri - nu ca un simplu observator, ci ca participant activ. 
Contrar aserţiunilor acelor susţinători ai criticilor la adresa 
Bibliei care spun că, odată cu povestea lui Avraam, Biblia îşi 
pierde interesul faţă de istoria generală a omenirii şi a Orientului 
Apropiat, pentru a se concentra asupra „istoriei tribale" a unei 


naţiuni anume, de fapt Biblia continuă să relateze (la fel ca în 
cazul povestirilor despre Potop şi Turnul Babel) evenimente de 
interes major pentru omenire şi civilizaţia ei: un război cu 
aspecte fără precedent şi un dezastru de natură singulară; 
evenimente în care patriarhul evreu a jucat un rol important. 
Este povestea modului cum a fost salvată moştenirea 
Sumerului, când Sumerul a fost condamnat. 

În pofida numeroaselor studii despre Avraam, rămâne faptul 
că nu ştim despre el nimic altceva decât ceea ce scrie în Biblie. 
Aparţinând unei familii care îşi trasa genealogia până la spiţa lui 
Shem, Avraam - pe atunci numit Avram (în original: Abram) - 
era fiul lui Terah, fraţii săi fiind Harran (Haran) şi Nahor. Când 
Harran a murit prematur, familia locuia în „cetatea Ur a 
Caldeilor'. Acolo, Avram s-a căsătorit cu Sarai (cu numele 
schimbat ulterior în Sarah - Sara). 

Apoi, „Terah a luat pe Avram, fiul său, şi pe Lot, fiul lui Haran, 
nepotul său, şi pe Sarai, nora sa, femeia lui Avram, fiul său, şi a 
plecat cu ei din cetatea Ur a Caldeilor, ca să se ducă în 
pământul Canaan; dar ajungând la Haran, s-au aşezat acolo." 

Arheologii au găsit vestigiile localităţii Harran („Caravana"). 
Situată în nord-vestul Mesopotamiei, la poalele Munţilor Taurus, 
era o răscruce importantă a antichităţii. La fel cum Mari controla 
poarta de sud dintre Mesopotamia şi ţinuturile de pe litoralul 
Mediteranei, Harranul stăpânea poarta drumului nordic spre 
pământurile Asiei de Vest. Desemnând, în vremea celei de-A 
Treia Dinastii din Ur» hotarele domeniilor lui Nannar la 
învecinarea cu Asia Mică a lui Adad, Harranul a fost descoperit 
de arheologi ca o imagine în oglindă a Urului, prin topografia 
edilitară şi adoraţia lui Nannar/Sin. 

În Biblie nu se dă nici o explicaţie a plecării din Ur şi nici 
timpul nu e precizat, dar putem deduce răspunsurile dacă 
asociem plecarea cu evenimentele din Mesopotamia în general 
şi din Ur în particular. 

Ştim că Avraam avea şaptezeci şi cinci de ani când şi-a 
continuat drumul de la Harran spre Canaan. Tonul naraţiunii 
biblice sugerează o lungă şedere la Harran şi îl prezintă pe 
Avraam la sosire ca pe un tânăr cu o proaspătă soţie. Dacă 


Avraam, aşa cum am conchis, se născuse în 2123 î.Ch., avea 
doar zece ani când Ur-Nammu a urcat pe tronul din Ur, iar lui 
Nannar i s-a încredinţat pentru prima oară tutela asupra 
Nippurului. Şi era un tânăr de douăzeci şi şapte de ani, când Ur- 
Nammu a decăzut inexplicabil din favorurile lui Anu şi Enlil, ucis 
pe un câmp de luptă îndepărtat. Am descris efectele 
traumatizante ale evenimentului asupra locuitorilor din 
Mesopotamia, şocul pe care l-a provocat credinței lor în 
omnipotenţa lui Nannar şi fidelitatea cuvântului lui Enlil. 

Anul căderii lui Ur-Nammu a fost 2096 î.Ch. N-ar fi putut să fie 
anul când - sub impactul evenimentului sau ca o consecinţă a 
acestuia - Terah şi familia lui au plecat din Ur spre o destinaţie 
îndepărtată, oprindu-se la Harran, Urul diferit de Ur? 

In toţi anii declinului din Ur şi ai necuviinţelor lui Shulgi, 
familia a rămas la Harran. Apoi, dintr-o dată, lahve a acţionat 
din nou: 


Și Dumnezeu a Zis lui Avram: 

„leşi din tara ta şi din nemetul tău şi din casa tatălui tău. 
şi du-te în țara pe care ţi-o voi arăta (...) " 

Deci a plecat Avram după cum îi vorbise Domnul, 

şi cu el a pornit şi Lot. 

lar Avram era în vârstă de şaptezeci şi cinci de ani 

când a purces din Haran. 


Încă o dată, nu se oferă nici un motiv al acestei mişcări 
decisive. Dar cheia cronologică e cum nu se poate mai 
revelatoare. Avraam a avut şaptezeci şi cinci de ani în anul 2048 
î.Ch. - exact data căderii lui Shulgi! 

Intrucât familia lui Avraam (Facerea, 11) continua direct linia 
lui Shem, Avraam era considerat semit, om al cărui trecut, 
moştenire culturală şi limbă erau semite, distincte (în opinia 
cercetătorilor) de cele ale sumerienilor non-semiţi şi ale indo- 
europenilor de mai târziu. Dar, în sensul biblic originar, toate 
popoarele Mesopotamiei mari descindeau din Shem, „semiţi" şi 
„sumerieni" deopotrivă, în Biblie nu există nimic care să 
sugereze - aşa cum au început să susţină unii cercetători - că 


Avraam şi familia lui ar fi fost amoriţi (semiţi apuseni), care 
veniseră ca emigranţi în Sumer şi apoi reveniseră la fosta lor 
locuinţă. Dimpotrivă: toate susţin imaginea unei familii cu 
rădăcini sumeriene din cele mai vechi timpuri, smulsă în grabă 
din ţara şi locul ei natal şi trimisă într-un ţinut nefamiliar. 

Corespondenţa dintre două evenimente biblice cu datele a 
două evenimente sumeriene majore - şi ale altora care vor urma 
- trebuie să servească drept indicație a unei legături directe 
între toate. Avraam apare nu ca fiu de venetici, ci ca vlăstar al 
unei familii implicate direct în problemele de stat sumeriene! 

În căutarea unui răspuns la întrebarea „Cine era Avraam," 
savanții au speculat similitudinea dintre desemnarea lui ca 
ebraic (/bri) şi termenul Hapiru (care în Orientul Apropiat se 
putea transforma în Habiru), folosit de asirieni şi babilonieni în 
secolele al XVIII-lea şi al XVII-lea î.Ch. pentru bandele de jefuitori 
semiţi din vest. La sfârşitul secolului al XV-lea î.Ch., 
comandantul unei garnizoane egiptene din Ierusalim i-a cerut 
regelui întăriri împotriva hapirilor care se apropiau. Oamenii de 
ştiinţă au luat-o ca pe o dovadă a ipotezei că Avraam era semit 
apusean. 

Mulţi cercetători, însă, se îndoiesc că termenul denotă cât de 
cât o grupare etnică, întrebându-se dacă nu cumva cuvântul era 
doar un substantiv descriptiv, cu semnificaţia de „tâlhari" sau 
„Năvălitori". Sugestia că /bri (derivat clar din verbul „a 
traversa") şi Hapiru sunt sinonime implică probleme filologice şi 
etimologice substanţiale. Există de asemenea şi mai mari 
inadvertente cronologice, toate dând naştere la obiecţii serioase 
faţă de această soluţie propusă pentru identitatea lui Avraam, 
mai ales când datele biblice sunt comparate cu conotaţia de 
„bandit" a termenului Hapiru. Astfel, Biblia relatează incidente 
privind fântânile, care arată că Avraam a avut grijă să evite 
conflictele cu localnicii, în timp ce străbătea Canaanul. Când s-a 
implicat în Războiul Regilor, Avraam a refuzat să ia partea lui 
din pradă. Acesta nu e comportamentul unui barbar prădalnic, ci 
mai degrabă al unei persoane cu înalte standarde de conduită. 
Venind în Egipt, Avraam şi Sara au fost duşi la curtea faraonului; 
în Canaan, Avraam a încheiat tratate cu conducătorii locali. Nu e 


imaginea unui nomad care jefuieşte aşezările altora; este 
imaginea unui personaj de înalt prestigiu, priceput la negocieri 
şi diplomaţie. 

Din aceste considerente, Alfred Jeremias, pe-atunci reputat 
asiriolog şi profesor de istoria religiilor la Universitatea din 
Leipzig, a anunţat în ediţia din 1930 a celebrei sale opere Das 
Alte Testament im Lichte des Alten Orients că „Avraam, 
prin structura sa intelectuală, era sumerian". A dezvoltat 
această concluzie într-un studiu din 1932 intitulat Der Kosmos 
von Sumer. „Avraam nu era babilonian semit, ci sumerian". 
Avraam, a sugerat el, i-a condus pe Credincioşii a căror 
reformare căuta să ridice societatea sumeriană pe şi mai înalte 
niveluri religioase. 

Asemenea idei erau foarte îndrăzneţe într-o Germanie aflată 
în plină ascensiune a nazismului, cu teoriile sale rasiale. La scurt 
timp după preluarea puterii de către Hitler, sugestiile eretice ale 
lui Jeremias au fost contrazise cu tărie de Nikolaus Schneider, 
într-un răspuns intitulat War Abraham Sumerer? Avraam nu 
era nici sumerian, nici om cu genealogie pură, a conchis el: „De 
pe vremea domniei regelui akkadian Sargon în Ur, locul de 
baştină al lui Avraam, acolo nu a mai existat niciodată o 
populaţie Sargon pură, neamestecată şi nici o cultură sumeriană 
omogenă." 

Frământările care au urmat şi Al Doilea Război Mondial au 
întrerupt continuarea dezbaterilor. În mod regretabil, firul distins 
de Jeremias nu a mai fost urmat. Totuşi, toate dovezile biblice şi 
mesopotamiene ne spun că Avraam era într-adevăr sumerian. 

De fapt, Vechiul Testament (Facerea 17:1-l6) ne prezintă 
momentul şi modul în care Avraam s-a transformat din nobil 
sumerian în potentat semit apusean, printr-o convenţie între el 
şi Dumnezeul lui. Cu ocazia unei circumcizii rituale, numele său 
sumerian AB.RAM („Cel lubit De Tată") a fost preschimbat în 
akkadian/semiticul Abraham („Tatăl Unei Mulţimi De Națiuni"), 
iar cel al soţiei sale, SARAI („Prinţesă'") a fost adaptat la 
semiticul Sarah. 

Abia la vârsta de nouăzeci şi nouă de ani, a devenit Avraam 
„semit". 


Pentru a descifra milenara enigmă a identităţii lui Avraam şi a 
Misiunii sale în Canaan, trebuie să căutăm răspunsurile în 
istoria, limba şi datinile sumeriene. 

Nu ar fi o naivitate să presupunem că, pentru Misiunea din 
Canaan, pentru naşterea unei naţiuni şi pentru domnia peste 
toate pământurile dintre graniţa cu Egiptul şi cea cu 
Mesopotamia, Domnul ar fi ales pe cineva la întâmplare, 
culegând primul om întâlnit pe străzile din Ur? Tânăra femeie cu 
care s-a însurat Avraam purta numele-epitet de Prinţesă; 
întrucât îi era pe jumătate soră lui Avraam („Este într-adevăr 
sora mea, fiica tatălui meu, dar nu şi fiica mamei mele"), putem 
fi siguri că fie tatăl lui Avraam, fie mama lui Sarah era de viţă 
regală. De vreme ce fiica lui Harran, fratele lui Avraam, purta şi 
ea un nume regal (Milkha - „Regeasca"), reiese că ascendenţa 
regală decurgea prin tatăl lui Avraam. Aşadar, tratând cu familia 
lui Avraam, avem de-a face cu o familie de pe cele mai înalte 
eşaloane ale  Sumerului: oameni cu ţinută nobilă şi 
îmbrăcăminte elegantă, aşa cum îi reprezintă diverse statui 
sumeriene (Fig. 98). 


Figura 98 


Era o familie care putea nu numai să-şi revendice 
descendența din Shem, ci păstra şi documente familiale care îi 
trasau genealogia de-a lungul generaţiilor de fii născuţi dintâi: 
Arpakhshad şi Shelach şi Eber; Peleg, Re'u şi Serug; Nahor şi 
Terah şi Abraham*, toate ducând trecutul consemnat al familiei 
în urmă cu nu mai puţin de trei secole! 

Ce semnifică numele-epitete? Dacă Shelach („Spadă'") se 
născuse, aşa cum declară capitolul 11 al Genezei, cu 258 de 
ani înaintea lui Avraam, înseamnă că s-a născut în 2381 î.Ch. 
Intr-adevăr, aceea era perioada conflictului care l-a adus pe 
Sargon la putere în noua capitală Agade („Unit"), simbolizând 


unificarea pământurilor şi începutul unei noi ere. Peste şaizeci şi 
patru de ani, familia şi-a numit primul născut Peleg 
(„împărţire"), „căci în zilele lui pământul a fost împărţit". Era de 
fapt vremea când Sumerul şi Akkadul s-au despărţit, după 
tentativa lui Sargon de a lua solul sacru din Babilon şi moartea 
lui ulterioară. 

Dar cel mai mare interes, până în zilele noastre, îl prezintă 
sensul numelui Eber şi motivul pentru care i s-a dat primului 
născut în anul 2351 î.Ch., nume de unde a derivat termenul 
biblic Iri („evreu"), prin care se identificau Avraam şi familia 
lui. Rădăcina sa clară este cuvântul care înseamnă „a traversa", 
iar cercetătorii nu au avut de dat o explicaţie mai potrivită decât 
aceea de a căuta legătura Habiru/Hapiru, pe care deja am 
menţionat-o (şi am eliminat-o). Această interpretare eronată a 
provenit din căutarea semnificației numelui-epitet în Vestul 
Asiei. Avem convingerea că, în schimb, răspunsul se poate găsi 
în limba şi originile sumeriene ale lui Avraam şi ale strămoșilor 
lui. O asemenea privire aruncată rădăcinilor sumeriene ale 
familiei şi numelui oferă un răspuns surprinzător prin simplitatea 
lui. 

Termenul /bri („evreu") prin care se identificau Avraam şi 
familia sa îşi are originea în Eber, tatăl lui Peleg, şi în rădăcina 
„a traversa". In loc să căutăm sensul numelui-epitet în noţiunile 
Hapiru sau în Asia de Vest, avem convingerea că explicaţia se 
găseşte în limba şi originile sumeriene ale lui Avraam şi ale 
strămoşilor lui. In acest moment, apare o nouă soluţie, de o 
surprinzătoare simplitate: 

Sufixul biblic „i", aplicat unei persoane, însemna „născut în"; 
Gileadi însemna „născut în Gilead" şi aşa mai departe. De 
asemenea, Ibri însemna originar din locul numit „Traversare"; şi 
tocmai acesta era numele sumerian al Nippurului; NI.IB.RU - 
Locul Traversării, locul unde grilele antediluviene se intersectau, 
Buricul Pământului iniţial, vechiul Centru de Control al Misiunii. 

Renunţarea la n din transpunerea termenului sumerian în 
akkadiană/ebraică se întâmpla frecvent. Declarând că Avraam 
era un Ibri, Biblia n-a vrut să spună altceva decât că Avraam era 
un Ni-ib-ri, om de origine nippuriană! 


Faptul că familia lui Avraam a emigrat din Ur la Harran a fost 
luat de cercetători cu sensul că Urul era de asemenea locul 
natal al lui Avraam; însă acest lucru nu e afirmat nicăieri în 
Biblie. Dimpotrivă, porunca dată lui Avraam de a se duce în 
Canaan, abandonându-şi definitiv locuinţele trecute, implică trei 
entităţi separate: casa tatălui său (aflată pe atunci în Harran); 
ţara (oraşul-stat Ur); şi locul de origine (pe care Biblia nu îl 
identifică). Sugestia noastră că Ibri înseamnă nativ din Nippur 
rezolvă problema adevăratului loc natal al lui Avraam. 

Aşa cum indică numele Eber, pe vremea lui - la mijlocul 
secolului al XXIV-lea î.Ch. - a început asocierea familiei cu 
Nippurul. Nippur nu a fost niciodată capitală regală; mai 
degrabă era un oraş sfinţit, „centrul religios" al Sumerului, cum 
spun oamenii de ştiinţă. De asemenea, era locul unde marilor 
preoţi li se încredinţau cunoştinţele de astronomie şi, prin 
urmare, de unde originează calendarul - relaţia dintre Soare, 
Pământ şi Lună, pe orbitele lor. 

Oamenii de ştiinţă au recunoscut că actualele noastre 
calendare derivă din calendarul nippurian originar. Toate 
dovezile arată că acest calendar nippurian a început în jurul 
anului 4000 î.Ch., în epoca Taurului. În acest caz, găsim încă o 
confirmare a cordonului ombilical care făcea legătura dintre 
evrei şi Nippur: calendarul evreiesc continuă să numere anii 
începând de la enigmatica dată de 3760 î.Ch. (astfel că în 1983, 
anul evreiesc era 5743). S-a presupus că e o numărătoare „de la 
facerea lumii"; dar declaraţia reală a înţelepţilor evrei era că 
acesta e numărul de ani trecuţi „de când a început număratul 
[anilor]". Sugerăm că această afirmaţie înseamnă: de la 
introducerea calendarului în Nippur. 

Astfel, în familia ancestrală a lui Avraam, găsim un neam 
preoţesc de sânge regal, condus de un mare preot nippurian 
care era singurul primit în camera din centrul templului, pentru 
a primi cuvântul zeităţii şi a-l transmite regelui şi poporului. 

În această privinţă, un mare interes prezintă numele tatălui 
lui Avraam, Terah. Căutând indicii numai în mediul semit, 
cercetătorii Bibliei privesc acest nume, ca şi pe cele ale lui 
Harran şi Nahor, drept simple toponime (nume care personifică 


locuri), susţinând că în Mesopotamia centrală și nordică existau 
oraşe cu aceste nume. Asiriologii care cercetează terminologia 
akkadiană (aceasta fiind prima limbă semitică) n-au putut 
descoperi decât că Jirhu însemna „artefact sau vas cu scopuri 
magice". Dar dacă trecem la limba sumeriană, constatăm că 
semnul cuneiform pentru Tirhu origina direct din acela al unui 
obiect numit în sumeriană DUG.NAMTAR - literal, „Vorbitor al 
Sorţii": om care Pronunţă Oracole! 

Prin urmare, Terah era Preot Oracular, însărcinat să abordeze 
„Piatra Care Şopteşte", pentru a auzi cuvintele zeităţii şi a le 
comunica (răstălmăcite sau nu) ierarhiei laice. Era o funcţie pe 
care în timpurile ulterioare a preluat-o Marele Preot Israelit, 
singurul care avea permisiunea de a intra în Sfânta Sfintelor, de 
a se apropia de Dvir („Vorbitor“) şi a „auzi vocea [Domnului] 
vorbindu-i din învelitoarea  aşternută peste  Chivotul 
Legământului, dintre cei doi Heruvimi". În timpul Exodului 
Israelit, pe Muntele Sinai, Domnul a proclamat că legământul 
său cu descendenţii lui Avraam însemna că „voi îmi veţi fi mie 
împărăție preoțească şi neam sfânt". Era o declaraţie care 
reflecta statutul propriei ascendenţe a lui Avraam: clerul regal. 

Oricât de trase de păr ar putea să pară aceste concluzii, ele 
sunt în deplin acord cu practicile sumeriene în virtutea cărora 
regii îşi numeau fiicele şi fiii, adesea chiar şi pe ei înşişi, în înalte 
funcţii preoţeşti, ducând la combinarea liniilor genealogice 
regale şi clericale. Inscripţiile votive găsite la Nippur (precum 
cele dezgropate de expedițiile arheologice ale Universităţii din 
Pennsylvania) confirmă că regii din Ur preţuiau titlul de „Pios 
Păstor din Nippur" şi efectuau acolo funcţii preoţeşti; iar 
guvernatorul Nippurului (PA.TE.SI NI.IB.RU) era de asemenea Cel 
Dintâi UR.ENLIL („Cel Dintâi Slujitor Al Lui Enlil"). 

Unele dintre numele acestor VIP-uri regal-clericale semănau 
cu numele sumerian al lui Avraam (AB.RAM), începând tot cu 
componenta AB („Tată'" sau „Progeni-tor"); astfel, de exemplu, 
era numele AB.BA.MU al unui guvernator din Nippur în timpul 
domniei lui Shulgi. 

Faptul că o familie de oameni atât de strâns asociaţi cu 
Nippurul încât li se spunea „nippurieni" (adică „evrei") deţineau 


totuşi înalte poziţii în Ur este o sugestie în deplin acord cu 
împrejurările reale care predominau în Sumer la vremea 
indicată de noi; căci atunci, în perioada Dinastiei a Ill-a din Ur, 
pentru prima oară în istoria divină şi sumeriană Nannar şi regele 
Urului au primit tutela peste Nippur, combinând funcţiile 
religioase şi laice. Astfel, se prea poate ca, atunci când Ur- 
Nammu s-a aşezat pe tronul din Ur, Terah să se fi mutat cu 
familia sa din Nippur în Ur, poate spre a servi ca agent de 
legătură între templul din Nippur şi palatul regal din Ur. Şederea 
lor în Ur a durat tot timpul domniei lui Ur-Nammu; abia în anul 
morţii acestuia, după cum am arătat, familia a plecat din Ur spre 
Harran. 

Ce anume a făcut familia în Harran nu scrie nicăieri dar, 
având în vedere viţa regală şi prestigiul preoţesc, trebuie să fi 
aparţinut ierarhiei Harranului. Uşurinţa cu care, ulterior, trata 
Avraam cu diverşii regi sugerează că era implicat în afacerile 
externe ale Harranului; deosebita sa prietenie cu locuitorii hittiţi 
ai Canaanului, cunoscuţi pentru experienţa lor militară, poate 
aduce lumină asupra originii talentelor militare ale lui Avraam 
însuşi, pe care şi le-a folosit cu atâta succes în timpul Războiului 
Regilor. 

Tradițiile străvechi îl prezintă de asemenea pe Avraam ca 
fiind foarte versat în astronomie - domeniu pe-atunci foarte util 
în călătoriile lungi, orientate după stele. Conform lui Josephus, 
Berossus s-a referit la Avraam, fără a-l nominaliza, când a scris 
despre ascensiunea „printre chaldeeni a unui anumit om mare şi 
drept, care era bine văzut în astronomie." (Dacă Berossus, 
istoricul babilonian, s-a referit într-adevăr la Avraam, 
semnificaţia includerii patriarhului evreu în cronicile babiloniene 
depăşeşte cu mult simpla consemnare a cunoştinţelor lui de 
astronomie.) 

În tot timpul infamilor ani de domnie a lui Shulgi, familia lui 
Terah a stat în Harran. Apoi, la înlăturarea lui Shulgi, a sosit 
porunca divină de a-şi continua drumul spre Canaan. Terah 
îmbătrânise destul de mult, iar Nahor, fiul lui, urma să rămână 
cu el în Harran. Cel ales pentru misiune a fost Avraam - el însuşi 
om matur, de şaptezeci şi cinci de ani. Era în anul 2048 î.Ch;; 


astfel au început douăzeci şi patru de ani fatidici - optsprezece 
ani cuprinzând domniile pline de războaie ale celor doi succesori 
imediaţi ai lui Shulgi (Amar-Sin şi Shu-Sin) şi şase ani ai lui Ibbi- 
Sin, ultimul rege suveran al Urului. 

Fără îndoială, nu a fost numai o simplă coincidenţă că 
moartea lui Shulgi a semnalat nu numai plecarea lui Avraam, ci 
şi o realiniere a zeilor din Orientul Apropiat. Exact când Avraam, 
însoţit (după cum vom afla mai târziu) de un corp militar de 
elită, a părăsit Harranul - poarta spre pământurile hittite - în 
„ţara Hatti" a apărut exilatul şi pribeagul Marduk. Mai mult, cea 
mai remarcabilă e coincidenţa că Marduk a rămas acolo pe 
perioada aceloraşi douăzeci şi patru de Ani Fatidici, ani care au 
culminat cu marele dezastru. 

Dovezile deplasărilor lui Marduk apar pe o tăbliță (Fig. 99) 
găsită în biblioteca lui Ashurbanipal, în care Marduk, îmbătrânit, 
vorbeşte despre hoinărelile lui de odinioară şi întoarcerea finală 
în Babilon: 


O, zei mari, aflați-mi secretele. 

Cât îmi închei cingătoarea, amintirile-mi revin: 
Sunt divinul Marduk, un mare zeu. 

Am fost surghiunit pentru păcatele mele, 

în munţi m-am dus. 

Prin multe țări am fost rătăcitor: 

De unde soarele răsare, acolo unde apune am mers. 
Pe culmile țării Hatti am urcat. 

În țara Hatti am întrebat un oracol 

[despre] tronul şi Domnia mea; 

în toi [când eram, am întrebat]: „Până când? 
Douăzeci şi patru de ani, în toi, am cuibărit. 


Apariţia lui Marduk în Asia Mică - implicând o neaşteptată 
alianţă cu Adad - a reprezentat astfel cealaltă faţă a monedei, în 
problema grabei lui Avraam spre Canaan. Din echilibrul textului, 
aflăm că Marduk a trimis din noul său loc de exil emisari şi 
provizii (prin Harran) spre iscipoiii săi din Babilon şi agenţi 
comerciali în Mari, astfel făcând incursiuni pe ambele porţi - una 
închinată lui Nannar/Sin şi cealaltă lui Inanna/Ishtar. 

Ca la un semnal, odată cu moartea lui Shulgi, întreaga lume 
antică a început să se agite. Casa lui Nannar fusese discreditată, 
iar Casa lui Marduk îşi vedea apropiindu-se ceasul din urmă. 

In vreme ce Marduk însuşi continua să fie exclus din 
Mesopotamia, primul său fiu, Nabu, convertea prozeliţi pentru 
cauza tatălui său. Baza lui de operaţiuni era propriul său „centru 
de cult", Borsippa; dar eforturile sale au cuprins toate 
pământurile, inclusiv Canaanul Mare. 

Pe acest fundal de evoluţii rapide, lui Avraam i s-a poruncit să 
se ducă în Canaan. Deşi tăcut cu referire la misiunea lui Avraam, 
Vechiul Testament se exprimă clar în privinţa destinaţiei: 
pornind în grabă spre Canaan, Avraam şi soţia lui, nepotul său 
Lot şi anturajul lor, şi-au continuat rapid drumul spre sud. Au 
făcut un popas la Shechem, unde Domnul i-a vorbit lui Avraam. 
„Şi a purces de acolo către Munte, spre răsărit de Betel, şi şi-a 
întins cortul (...). Şi a clădit pe locul acela Domnului un jertfelnic 
şi s-a închinat Domnului." Beth-El (Betel), al cărui nume însemna 
„Casa lui Dumnezeu" - un loc unde Avraam a revenit de mai 
multe ori - se afla în vecinătatea lerusalimului şi a Muntelui său 
sfinţit, Muntele Moriah („Muntele îndrumării"), pe a cărui Stâncă 


Sfântă a fost depus Chivotul Legământului, când Solomon a 
clădit Templul lui lahve în Ierusalim. 

De acolo, „a pornit Avram, mergând din loc în loc, 
îndreptându-se spre miazăzi" (Negev). Destinația clară a lui 
Avraam era Negevul (regiunea secetoasă unde se întâlnesc 
Canaanul şi peninsula Sinai). Câteva declaraţii divine desemnau 
Râul Egiptului (numit în zilele noastre Wadi El-Arish) ca hotar 
sudic al domeniului lui Avraam, iar oaza de la Kadesh-Barnea ca 
avanpost sudic (vezi harta). Ce avea de făcut Avraam în Negev, 
al cărui însuşi nume („Uscăciunea") îi exprima ariditatea? Ce era 
acolo încât necesita lunga şi grăbita călătorie a patriarhului din 
Harran, impunându-i prezenţa printre kilometri întregi de 
pământ sterp? 

Semnificaţia Muntelui Moriah - primul punct de interes al lui 
Avraam - era aceea că, în perioada respectivă, împreună cu 
fraţii săi Muntele Zophim („Muntele Observatorilor") şi Muntele 
Sion („Muntele Semnalului"), servea drept sediu al Centrului de 
Control al Misiunii? Semnificația  Negevului, singura sa 
semnificaţie, rămâne aceea că era poarta Spaţioportului din 
Sinai. 

Continuarea naraţiunii ne informează că Avraam avea aliaţi 
militari în regiune şi că anturajul său includea un corp de elită 
din câteva sute de luptători. Termenul biblic pentru aceştia - 
Naar - a fost tradus în diverse moduri, ca „slugărime" sau doar 
„tineri“; dar studiile au demonstrat că, în hurriană, cuvântul 
desemna călăreţi sau cavalerişti. De fapt, cercetările recente ale 
textelor mesopotamiene despre manevrele militare înşiră 
printre soldaţii cu care şi cavalerie LU.NAR-ii („Oamenii-nar") 
care serveau drept călăreţi rapizi. Găsim un termen identic în 
Biblie (Cartea întâi a lui Samuil 30:17): după ce Regele David 
a atacat o tabără amalekită (Amalecită), singurii scăpaţi cu viaţă 
au fost „patru sute de robi - în original, /sh-Naar, „Oameni- 
nar' sau LU.NARII* „care au încălecat pe cămile şi au fugit." 

Descriindu-i pe luptătorii lui Avraam ca oameni Naar, Vechiul 
Testament ne informează aşadar că avea cu el un corp de 
cavalerie, după toate probabilitățile pe cămile, nu pe cai. E 
posibil ca ideea unei asemenea forţe combatante de călărie 


rapidă să-i fi venit de la hittiţi, la graniţa cu care era situat 
Harranul, cu precizarea că pentru regiunile aride din Negev şi 
Sinai cămilele erau mult mai potrivite decât caii. 

S-ar putea ca noua imagine a lui Avraam, nu ca păstor 
nomad, ci ca inventiv comandant militar de viţă regală să nu 
corespundă concepţiei tradiţionale despre acest patriarh ebraic, 
dar ea este conformă cu amintirile antice despre Avraam. Astfel, 
citând sursele anterioare cu referire la Avraam, Josephus 
(secolul |, d.Ch.) a scris despre el: „Avraam a domnit la Damasc, 
unde era străin, venind cu o armată din ţara de mai sus de 
Babilon" de unde, „după mult timp, Domnul l-a scos şi l-a mutat 
din acea ţară împreună cu oamenii lui şi s-a dus în ţara pe- 
atunci numită pământul Canaanului, dar acum ţara ludeei." 

Misiunea lui Avraam era de natură militară: trebuia să apere 
instalaţiile spaţiale ale Anunnakilor - Centrul de Control al 
Misiunii şi Spaţioportul! 

După o scurtă şedere în Negev, Avraam a traversat peninsula 
Sinai, ajungând în Egipt. Fiind clar că nu erau nişte nomazi ca 
oricare alţii, Avraam şi Sara au fost duşi imediat la palatul regal. 
După calculele noastre, era prin anul 2047 î.Ch., când faraonii 
care domneau pe-atunci în Egiptul Inferior (de Nord) - fără a fi 
discipoli ai lui Amen („Zeul Ascuns" Ra/Marduk) - se confruntau 
cu o serioasă provocare a principilor din Teba, la Sud, unde 
Amen era considerat zeul suprem. Putem doar presupune ce 
probleme de stat - alianţe, apărări reunite, porunci divine - au 
fost discutate între faraonul ameninţat şi Ibri, generalul 
nippurian. Biblia tace în această privinţă, cât şi într-a duratei 
vizitei. („Cartea Jubileurilor" declară că sejurul a durat cinci ani.) 
Când a sosit vremea ca Avraam să se întoarcă în Negev, îl 
însoțea o suită numeroasă de oameni ai faraonului. 

„Şi a purces Avram din Egipt, el şi femeia sa (...) Şi Lot, spre 
miazăzi" (Negev)i?t. Era „tare bogat: avea turme'de oi şi vite 
pentru hrană şi îmbrăcăminte, precum şi asini şi cămile pentru 
călăreţii săi repezi. 

S-a dus din nou în Beth-El, să se închine Domnului şi să-i 
ceară instrucţiuni. A urmat despărţirea de Lot, nepotul 
preferând să se aşeze, cu turmele lui, în „Câmpia lordanului, 


care, mai înainte ca să fi prăpădit Dumnezeu Sodoma şi 
Gomora, era toată adăpată (...), ca grădina lui Dumnezeu (...)." 
Avraam şi-a continuat drumul spre regiunea colinelor, 
instalându-se pe cel mai înalt pisc de lângă Hebron, de unde 
putea privi în toate direcţiile; iar Domnul i-a spus: „Scoală-te, 
străbate ţinutul în lung şi-n lat, căci ţie ţi-l voi da!" 

Nu peste mult, „în zilele lui Amrafel, regele Şinearului," a avut 
loc expediţia militară a alianţei răsăritene. 

„Timp de doisprezece ani, cei din urmă [regii canaaniţi] 
fuseseră supuşi lui Chedarlaomer, iar în anul al treisprezecelea 
s-au răsculat..Şi în anul al paisprezecelea a venit Chedarlaomer 
şi regii cei dimpreună cu el" (Facerea 14:4-5). 

Savanţii au căutat mult timp în izvoarele arheologice 
consemnări ale evenimentelor descrise în Biblie; eforturile lor nu 
au avut nici un succes, fiindcă l-au căutat pe Avraam într-o altă 
epocă. Dar dacă nu greşim în cronologia noastră, devine posibilă 
o soluţie simplă a problemei „Amra-Phel". Este o rezolvare nouă, 
dar bazată pe sugestii ştiinţifice făcute (şi ignorate) cu aproape 
un secol în urmă. 

In 1875, comparând lectura tradiţională a numelui cu 
articularea sa în traducerile biblice timpurii, F. Lenormant (/a 
Langue Primitive de la Chaldee) sugerase că ar fi corect să 
se citească "Amar-pal ", aşa cum este scris fonetic în 
Septuagint (traducerea din secolul al treilea î.Ch.a Vechiului 
Testament în greacă, după originalul ebraic). 

Peste doi ani, D.H. Haigh, scriind în Zeitschrift fiir 
Aegyptische Sprache und Altertumskunde, a adoptat şi el 
varianta „Amarpal" şi, afirmând că „al doilea element [din 
numele regelui] este un nume al Zeului-Lună [Sin]," a declarat: 
„De mult eram convins de identitatea lui Amarpal ca fiind unul 
dintre regii Urului." 

În 1916, Franz M. Böhl (Die Könige von Genesis 14) a 
sugerat din nou - fără succes - ca numele să fie citit, la fel ca în 
Septuagint, „Amar-pal", explicând că însemna „Văzut de Fiu" - 
un nume regal în spiritul altor nume regale din Orientul 
Apropiat, la fel ca egipteanul Thoth-mes („Văzut de Thoth"). (Din 
nu se ştie ce motiv, Böhl şi alţii au neglijat să menţioneze faptul 


nu mai puţin semnificativ că Septuagintul articula numele lui 
Khedorla'omer Kho-dologomar - aproape identic cu Kudur- 
laghamar, din tăbliţele Spartoli.) 

Pal (însemnând „fiu") era într-adevăr un sufix comun în 
numele regale mesopotamiene, reprezentând zeitatea 
considerată a fi Fiul Divin favorit. Întrucât în Ur zeul considerat 
Fiu Favorit era Nannar/Sin, sugerăm că Amar-Sin şi Amar-pal 
erau, în Ur, unul şi acelaşi. 

Identificarea de către noi a lui „Amarphel" din Facerea 14 cu 
Amar-Sin, al treilea rege din A Treia Dinastie a Urului, se 
potriveşte perfect cu cronologiile biblică şi sumeriană. Povestea 
biblică a Războiului Regilor plasează evenimentul la scurt timp 
după întoarcerea lui Avraam în Negev din Egipt, dar înainte de a 
zecea aniversare a sosirii sale în Canaan; prin urmare, între 
2042 şi 2039 î.Ch. Domnia lui Amar-Sin/Amar-pal a durat din 
2047 până in 2039 î.C; în consecinţă, războiul avusese loc în 
ultima parte a domniei lui. 

Formulele anilor pentru domnia lui Amar-Sin indica al şaptelea 
an - 2041 î.Ch. - ca fiind cel al expediției militare majore în 
provinciile apusene. Datele biblice (Facerea 14:4-5) afirmă că 
aceasta a avut loc în al paisprezecelea an după ce elamiţii, sub 
Khedorla'omer, îi subjugaseră pe regii canaaniţi; iar anul 2041 a 
fost într-adevăr după paisprezece ani de când Shulgi, primind 
oracolele lui Nannar, lansase campania militară din 2055 î.Ch. 
condusă de elamiţi în Canaan. 

Sincronizarea evenimentelor şi datelor biblice şi sumeriene pe 
care am facut-o desfăşoară următoarea succesiune şi respectă 
fiecare factor de timp raportat în Biblie: 

2123 î.Ch. - Avraam se naşte în Nippur, ca fiu al lui Terah. 

2113 î.Ch. - Ur-Nammu e întronat în Ur, primind tutela 
Nippurului. Terah şi familia lui se mută în Ur. 

2095 î.Ch. - Shulgi preia tronul după moartea lui Ur-Nammu. 

Terah şi familia lui pleacă din Ur, spre Canaan. 

2055 î.Ch. - Shulgi primeşte oracolele lui Nannar şi trimite 
trupele elamite în Canaan. 

2048 î.Ch. - Moartea lui Shulgi, ordonată de Anu şi Enlil. 


Avraam, în vârstă de şaptezeci şi cinci de ani, primeşte ordin 
să plece din Harran spre Canaan. 

2047 î.Ch. - Amar-Sin („Amarpal") urcă pe tronul Urului. 
Avraam părăseşte Negevul, plecând spre Egipt. 

2042 î.Ch. - Regii canaaniţi îşi comută loialitatea faţă de „alţi 
zei". Avraam revine din Egipt cu corpul de elită. 

2041 î.Ch. - Amar-Sin dezlănţuie Războiul Regilor. 

Cine erau „ceilalţi zei" care au câştigat loialitatea oraşelor 
canaanite? Erau Marduk, care urzea planuri din exilul apropiat, 
şi fiul său, Nabu, care cutreiera estul Canaanului, câştigând 
supremație şi aderenţi. După cum indică numele biblice ale 
locurilor, toată ţara Moabului intrase sub influenţa lui Nabu: 
ţinutul cunoscut şi ca Ţara lui Nabu şi multe localităţi de acolo 
au fost numite în cinstea lui; cel mai înalt pisc i-a păstrat numele 
- Muntele Nebo - de-a lungul mileniilor care au urmat. 

Acesta este contextul istoric în care Vechiul Testament a 
înscris invazia din est. Însă chiar privit din punct de vedere 
biblic, care comprimă povestirile mesopotamiene despre zei în 
tiparul monoteist, este un război neobişnuit: scopul său 
ostentativ - reprimarea unei rebeliuni - reiese a fi reprezentat un 
aspect secundar al războiului; adevăratul obiectiv - o răscruce 
dintr-o oază aflată în sălbăticie - n-a fost atins niciodată. 

Pornind pe drumul sudic din Mesopotamia spre Canaan, 
invadatorii au înaintat către sud prin Transiordania, pe Şoseaua 
Regilor, atacând succesiv avanposturile-cheie care păzeau 
punctele de traversare a lordanului: Ashterot-Karnayim în nord, 
Ham în centru şi Shaveh-Kiryatayim în sud. 

Conform relatării biblice, adevărata ţintă a invadatorilor era 
un loc numit El-Paran, dar nu au ajuns niciodată la el. Coborând 
prin Transiordania şi înconjurând Marea Moartă, invadatorii au 
trecut pe lângă Muntele Sei'ir şi au avansat „spre El-Paran, care 
e în Sălbăticie". Însă au fost siliţi să „se întoarcă pe lângă Ein- 
Mishpat, care e Kadesh". El-Paran („Locul Glorificat al lui 
Dumnezeu"?) n-a fost atins; cumva, invadatorii au fost învinşi la 
Ein-Mishpat, cunoscut şi sub denumirile de Kadesh sau Kadesh- 
Barnea. 


Abia atunci, întorcându-se spre Canaan, „regele Sodomei [(...) 
şi regele Gomorei (...) şi regele din Admah (Adma) (...) şi regele 
din Zebi'im (Ţeboim) şi regele din Bela sau Zoar ([oar) (...) au 
venit ca soţi de război în Valea Siddim (Sidim) adică Marea 
Sărată." (Vezi harta.) 

Bătălia cu aceşti regi canaaniţi a fost prin urmare o fază târzie 
a războiului, nu scopul său principal. Cu aproape un secol în 
urmă, într-un scrupulos studiu intitulat Kadesh-Barnea, H.C. 
Trumbull trăsese concluzia că adevărata ţintă a invadatorilor era 
El-Paran, pe care l-a identificat în mod corect cu oaza fortificată 


Dar nici el şi nici alţii nu au putut explica de ce o mare alianţă 
ar fi lansat o armată spre o destinaţie de la mii de kilometri 
distanţă, înfruntând zei şi oameni pentru a ajunge la o oază 
izolată pe o câmpie întinsă şi pustie. 

Însă de ce se duseseră acolo şi cine le-a tăiat calea la Kadesh- 
Barnea, silindu-i pe năvălitori să se întoarcă din drum? 

Toate aceste întrebări nu au primit nici un răspuns; şi nici un 
răspuns nu poate avea sens, cu excepţia celui oferit de noi: 
singura semnificaţie a destinaţiei era Spaţioportul, iar cel care a 
blocat înaintarea la Kadesh-Barnea a fost Avraam. Încă din cele 
mai vechi timpuri, Kadesh-Barnea fusese cel mai apropiat loc 
accesibil oamenilor în regiunea Spaţioportului, fără permisiune 
specială. Shulgi venise aici să se roage şi să-i aducă jertfe Zeului 
Care Judecă, iar cu aproape o mie de ani înaintea lui, regele 
sumerian Ghilgameş s-a oprit în acelaşi loc pentru a obţine 
permisiunea specială. Era locul numit de sumerieni 


BAD.GAL.DINGIR, iar de Sargon din Akkad Dur-Mah-l/lani, 
integrându-l clar în inscripţia sa dintr-o localitate din Tilmun 
(peninsula Sinai). 

Sugerăm că era locul numit în Biblie Kadesh-Barnea; iar acolo 
a aşteptat Avraam cu trupele lui de elită, tăind calea 
invadatorilor spre Spaţioportul propriu-zis. 

Aluziile din Vechiul Testament devin o povestire amănunţită 
în „Textele lui Khedorlaomer", care spun clar că războiul avea 
menirea de a împiedica întoarcerea lui Marduk şi a zădărnici 
eforturile lui Nabu de a obţine accesul în Spaţioport. Aceste 
texte nu numai că-i nominalizează pe aceiaşi regi menţionaţi în 
Biblie, dar repetă şi detaliul biblic al schimbării loialității „în anul 
al treisprezecelea"! 

Revenind la „Textele lui Khedorla'omer'" spre a obţine detalii 
pentru cadrul de referinţă biblic, trebuie să reținem că au fost 
scrise de un istoric babilonian care susţinea dorinţa lui Marduk 
de a face din Babilon „buricul îndreptat spre cer în cele patru 
regiuni". Pentru a împiedica acest lucru, zeii opozanți lui Marduk 
i-au ordonat lui Khedorla'omer să captureze şi să profaneze 
Babilonul: 


Zeii (...) 

lui Kudur-Laghamar, regele ţării Elam, 

i-au poruncit: „Coboară acolo!" 

Ceea ce în oraşul care era rău a făcut; 

în Babilon, prețiosul oraş al lui Marduk, 
suveranitatea a cucerit-o; 

în Babilon, oraşul regelui zeilor, Marduk, 
monarhia a răsturnat-o; 

Haitelor de câini templul l-a făcut bârlog; 
Corbii în zbor, tare țipând, se găinățau acolo. 


Pângărirea Babilonului nu a fost decât începutul. După 
„faptele rele" de acolo, Utu/Shamash a căutat să ia măsuri 
împotriva lui Nabu, care (l-a acuzat el) schimbase angajamentul 
unui anumit rege faţă de tatăl său, Nannar/Sin. S-a întâmplat, 


declară „Textul lui Khedorla'omer", în anul al treisprezecelea 
(la fel cum afirmă şi Facerea 14): 


În faţa zeilor fiul tatălui său [veni]; 

în ziua aceea, Shamash, Strălucitorul, 

contra domnului zeilor, Marduk, [spuse]: 

„Credința inimii sale [regele] a trădat-o 

la vremea celui de-al treisprezecelea an nevrednic de tatăl 
meu [a fost], 

la slujbele lui regele a încetat să vină; 

toate acestea, din vina lui Nabu. " 


Zeii adunaţi, aflând astfel despre rolul lui Nabu în răspândirea 
rebeliunilor, au întrunit o coaliţie de regi fideli şi l-au numit pe 
elamitul Kudur-Laghamar la comanda ei militară. Primul lor 
ordin a fost ca „Borsippa, fortăreaţa [lui Nabu], cu arme s-o 
spolieze". Îndeplinind ordinul, „Kudur-Laghamar, cu gânduri rele 
contra lui Marduk, altarul din Borsippa prin foc l-a nimicit şi pe 
fiii lui cu spada i-a ucis." Apoi, s-a ordonat expediţia militară 
asupra regilor rebeli. Textul babilonian înşiră ţintele care urmau 
să fie atacate şi numele atacanţilor; recunoaştem cu uşurinţă 
printre acestea numele biblice; Eriaku (Ariokh) avea să atace 
Shebu (Beer-Sheba), iar Tud-Ghula (Tidhal) trebuia să îi „sfarme 
cu sabia pe fiii Gazei". 

Acţionând în conformitate cu un oracol al lui Ishtar, armata 
adunată de Regii de la Răsărit a ajuns în Transiordania. Primul a 
fost atacat un bastion din „ţara de sus", urmat de Rabattum. 
Drumul era acelaşi cu cel descris în Biblie: de pe podişul din 
nord, prin districtul Rabat-Amon din centrul spre sud prin jurul 
Mării Moarte. În continuare, urma să fie capturat Dur-Mah-llani, 
iar oraşele canaanite (inclusiv Gaza şi Beer-Sheba din Negev) să 
fie pedepsite. Dar, la Dur-Mah-llani, conform textului babilonian, 
„fiul preotului, pe care zeii în adevăratul lor sfat îl unseseră", a 
stat în calea năvălitorilor şi „profanarea a împiedicat-o". 

E posibil ca textul babilonian să se refere într-adevăr la 
Avraam, fiul preotului Terah, şi să-i descrie rolul în oprirea 
invadatorilor? lpoteza e confirmată de faptul că textele 


mesopotamiene şi biblice relatează acelaşi eveniment, în 
aceeaşi localitate, cu acelaşi deznodământ. 

Dar nu e vorba doar de o simplă ipoteză, căci am găsit un 
indiciu extrem de incitant. 

Este vorba de faptul neluat în seamă că formulele datelor 
pentru domnia lui Amar-Sin numesc cel de-al şaptele an al său - 
anul crucial 2041 î.Ch., anul expediției militare şi MU NE 
IB.RU.UM BA.HUL (Fig. 100), „Anul [în care] sălaşul Păstoresc din 
IB.RU.UM a fost atacat". 

Se poate ca această referire, exact în anul decisiv, să se facă 
la altcineva decât la Avraam şi la adăpostul său păstoresc? 

Mai există şi o posibilă comemorare picturală a invaziei. Este 
o scenă gravată pe un sigiliu cilindric sumerian (Fig. 101). A fost 
considerată ca reprezentând călătoria lui Etana, un rege 
timpuriu din Kish, spre Poarta înaripată, unde un „Vultur" l-a luat 
în văzduh atât de sus încât n-a mai văzut Pământul. Dar sigiliul îl 
înfăţişează pe eroul încoronat călare pe cal - prea devreme 
pentru epoca lui Etana - şi stând între locul Porții înaripate şi 
două grupuri distincte. Unul constă din patru Oameni Viteji 
înarmaţi, al căror comandant, tot călare, merge spre o zonă 
cultivată din peninsula Sinai (indicată prin simbolul semilunii lui 
Sin cu grâu crescând înăuntru). Celălalt grup constă din cinci 
regi, cu faţa în direcţia opusă. Astfel, imaginea deţine toate 
elementele unei ilustraţii antice a Războiului Regilor şi a rolului 
„Fiului de Preot", mai degrabă decât a călătoriei lui Etana la 
Spaţioport. Eroul, prezentat în centru, deasupra unui animal, ar 
putea fi deci Avraam, nu Etana. 

După ce şi-a dus la îndeplinire misiunea de apărare a 
Spaţioportului, Avraam s-a întors la baza lui de lângă Hebron. 
Incurajaţi de victorie, regii canaaniţi au pornit cu armatele lor să 
intercepteze forţele răsăritene care se retrăgeau. 

Figura 100 


Dar invadatorii i-au învins şi „au luat tot ce a fost de preţ în 
Sodoma şi Gomora", precum şi un ostatic valoros: „Şi au luat şi 
pe Lot, nepotul lui Avraam, (...) că el locuia în Sodoma." 

La aflarea veştii, Avraam şi-a chemat cei mai buni cavalerişti, 
pornind în urmărirea invadatorilor. Ajungându-i din urmă lângă 
Damasc, a reuşit să-l elibereze pe Lot şi să recupereze toată 
prada. La întoarcere, a fost primit ca un învingător în Valea 
Shalem-ului (a Salemului - lerusalimului): 


Și Malkizedek (Melchisedec), regele Salemului. 
i-a ieşit înainte cu pâine şi vin; 

iar el era preot al Dumnezeului Celui Prea înalt. 
ȘI l-a binecuvântat şi a zis: 

„Binecuvântat fie Avram de Dumnezeul Cel Prea 
înalt, 

făcătorul Cerului şi al Pământului! " 

Şi „Binecuvântat fie Dumnezeul Cel Prea înalt, 
care a dat pe vrăjmaşii tăi în mâinile tale. " 


Curând, au sosit şi regii canaaniţi să-i mulţumească lui 
Avraam şi i-au oferit toate averile capturate, ca răsplată. Dar 
Avraam, spunând că pe acelea şi le puteau împărţi aliaţii săi 
locali, a refuzat să ia măcar „o curea de încălţăminte" pentru el 
sau războinicii lui. Nu acţionase nici din prietenie pentru regii 
canaaniţi, nici din duşmănie faţă de Alianţa Răsăriteană; în 
războiul dintre Casa lui Nannar şi Casa lui Marduk, Avraam era 
neutru. Pentru „lahve, Dumnezeul Cel Prea înalt, făcătorul 
Cerului şi al Pământului, am ridicat mâna mea," a declarat el. 

Invazia eşuată nu a oprit iureşul monumentalelor evenimente 
din lumea veche. Peste un an, în 2040 î.Ch., Mentuhotep al Il- 
lea, conducătorul prinților tebani, i-a învins pe faraonii din nord 
şi a extins puterea Tebei (şi a zeului acesteia) asupra 


vecinătăţilor vestice ale peninsulei Sinai. În anul următor, Amar- 
Sin a încercat să ajungă în peninsula Sinai pe mare, numai 
pentru a muri de o muşcătură veninoasă. 

Atacurile asupra Spaţioportului fuseseră zădărnicite, dar 
pericolul ce îl pândea pe acesta nu era înlăturat; iar eforturile lui 
Marduk de a câştiga supremaţia s-au intensificat şi mai mult. 
Cincisprezece ani mai târziu, Sodoma şi Gomora s-au mistuit în 
flăcări, când Ninurta şi Nergal au dezlănţuit Armele Zilei de Apoi. 


14 . HOLOCAUSTUL NUCLEAR 


Ziua de Apoi a sosit în anul al douăzeci şi patrulea, când 
Avraam, cu tabăra lângă Hebron, avea nouăzeci şi nouă de ani. 

„Domnul s-a arătat iarăşi lui Avraam, la stejarul Mamre, pe 
când el stătea la uşa cortului, sub zăpuşeala zilei. Şi ridicându-şi 
ochii şi privind, iată trei bărbaţi stăteau înaintea lui; şi când i-a 
văzut, a alergat din uşa cortului întru întâmpinarea lor şi s-a 
închinat până la pământ." 

Cu repeziciune, dintr-o scenă tipică pentru Orientul Apropiat a 
unui potentat care se odihneşte în umbra cortului său, naratorul 
biblic al Facerii 18 ridică ochii lui Avraam şi îl împinge - şi, 
odată cu el, şi pe cititor - într-o neaşteptată întâlnire cu fiinţele 
divine. Deşi Avraam privea afară, nu i-a văzut pe cei trei 
apropiindu-se; dintr-o dată, „stăteau înaintea lui". Şi cu toate că 
erau „bărbaţi", le-a recunoscut imediat adevărata identitate şi s- 
a plecat în faţa lor, adresându-li-se cu cuvintele: „Doamne, nu 
trece cu vederea pe robul tău", până avea posibilitatea să 
pregătească o masă somptuoasă. 

Era în asfinţit, când vizitatorii divini au terminat cu masa şi 
odihna. Întrebând despre Sara, conducătorul lor i-a spus lui 
Avraam: „Voi veni negreşit la tine, când va fi anul şi iată Sara 
femeia ta va avea un fiu." 

Promisiunea unui Moştenitor de Drept pentru Avraam şi Sara, 
la vârsta lor înaintată, nu a fost singurul motiv al vizitei. Exista şi 
un scop mai ameninţător: 


Apoi acei oameni se sculară de acolo 

şi-şi îndreptară ochii în partea Sodomei, 

jar Avraam mergea cu ei, ca să-i petreacă. 

Și Domnul a zis în sine: 

„Ascunde-voi de Avraam aceea ce sunt pe cale să fac. " 


Amintindu-şi de serviciile trecute ale lui Avraam şi de viitorul 
făgăduit, Domnul i-a divulgat adevăratul ţel al călătoriei divine: 
acela de a verifica acuzaţiile contra Sodomei şi a Gomorei. 
„Strigătul împotriva Sodomei şi a Gomorei este mare şi păcatul 
lor, cumplit," aşa că domnul se hotărâse să „mă pogor acum să 
văd; dacă faptele lor sunt întocmai precum arată strigarea 
ajunsă până la mine, le voi nimici complet; iar de nu, voi vedea." 

Distrugerea Sodomei şi a Gomorei care a urmat reprezintă 
unul dintre cele mai frecvente episoade biblice descrise în 
imagini şi predici. Ortodocşii şi fundamentaliştii nu s-au îndoit 
nici un moment că Domnul Dumnezeu a turnat foc şi pucioasă 
din cer, pentru a şterge oraşele păcătoase de pe faţa 
Pământului. Savanţii şi gânditorii sofisticaţi au căutat la fel de 
tenace să găsească explicaţii „naturale" pentru povestea 
biblică: un cutremur; o erupție vulcanică; alte fenomene 
naturale care (garantează ei) puteau fi interpretate ca o faptă a 
lui Dumnezeu, o pedeapsă pe măsura păcatului. 

Dar, în ceea ce priveşte naraţiunea biblică - care, până în 
prezent, a fost singura sursă a tuturor interpretărilor, este 
absolut clar că evenimentul nu a fost o calamitate naturală. E 
descris ca un fapt premeditat: Domnul îi dezvăluie dinainte lui 
Avraam ce anume urmează să se întâmple şi de ce. Este un 
eveniment evitabil, nu o catastrofă provocată de forţe naturale 
ireversibile: calamitatea se va produce numai dacă „strigătul" 
contra Sodomei şi a Gomorei va fi confirmat. Şi, în al treilea rând 
(după cum vom descoperi curând), a mai fost şi un eveniment 
posibil sa fie amânat, întâmplându-se mai devreme sau mai 
târziu, după dorinţă. 

Dându-şi seama de caracterul evitabil al dezastrului, Avraam 
a încercat o tactică de împăciuire prin argumente. „Poate că se 


află cincizeci de drepţi înlăuntrul cetății," a spus el. „Oare 
prăpădi-vei tu şi nu vei cruța locul, pentru cei cincizeci de drepţi 
dinlăuntru?" Apoi, s-a grăbit să adauge: „Departe de tine să faci 
un lucru ca acesta! Să ucizi pe cel drept de-a-valma cu cel rău şi 
să-i meargă celui drept la fel cu nelegiuitului! Departe de tine, 
Judecătorul a tot Pământul, să nu faci dreptate!" 

O predică morală ţinută Zeităţii lui! lar rugămintea este de a 
contramanda distrugerea - distrugerea premeditată şi evitabilă - 
dacă în oraş se află cincizeci de oameni drepţi. Dar nici nu 
acceptase bine Domnul să cruţe oraşul dacă se găseau 
asemenea cincizeci de persoane, când Avraam, care se poate să 
fi ales numărul cincizeci ştiind că avea sa atingă o anume 
coardă sensibilă, s-a întrebat cu voce tare dacă Domnul va 
distruge cetatea în caz că numărul ar fi mai mic cu cinci. Când 
Domnul a primit să renunţe la distrugere dacă găseşte numai 
patruzeci şi cinci de drepţi, Avraam a continuat să negocieze, 
coborând numărul la patruzeci, apoi la treizeci, la douăzeci, 
până la zece. „Răspunse Domnul: «Nu o voi pierde pentru cei 
zece!» Şi a purces Domnul, după ce a sfârşit de vorbit cu 
Avraam, iar Avraam s-a întors la cortul său." 

Spre seară, cei doi însoțitori ai Domnului - naratorul biblic îi 
numeşte acum Mal 'akhim (tradus prin „îngeri", dar însemnând 
„emisari") - au ajuns la Sodoma, având sarcina de a verifica 
acuzaţiile împotriva oraşului şi a-i raporta Domnului concluziile. 
Lot - care stătea la poarta cetăţii - a recunoscut imediat (la fel 
ca Avraam, mai devreme) natura divină a celor doi vizitatori, 
identitatea lor fiind trădată evident de îmbrăcăminte sau de 
arme, sau poate de modul (în zbor?) prin care au sosit. 

l-a venit rândul lui Lot să insiste cu ospitaliatea, iar cei doi i- 
au acceptat invitaţia de a petrece noaptea în casa lui; dar nu 
avea să fie o noapte odihnitoare, căci vestea sosirii lor agitase 
întregul oraş. 

„Nu apucaseră însă să se culce, când oamenii din cetate, 
adică din Sodoma, înconjurară casa, de la tânăr până la bătrân, 
tot poporul, din toate fundurile. Şi au chemat pe Lot şi i-au spus: 
«Unde sunt oamenii care au venit în gazdă la tine, acum, 
noaptea? Adu-i la noi ca să-i cunoaştem!»" Când Lot a refuzat, 


mulţimea s-a repezit să intre cu forţa; dar cei doi Mal'akhim 
„pe cei de la uşa casei îi loviră cu orbire, de la cel mai mic până 
la cel mai mare, aşa încât ei se istoviră căutând uşa." 

Dându-şi seama că dintre toţi orăşenii numai Lot era „drept, 
cei doi emisari nu au mai avut nevoie şi de alte investigaţii; 
soarta oraşului era pecetluită. „Atunci cei doi bărbaţi grăiră 
către Lot: «Dacă mai ai pe cineva aici - vreun ginere, fiii tăi şi 
fiicele tale şi pe câţi ai în cetate - scoate-i din acest loc, căci noi 
vom nimici locul acesta (...)." Grăbindu-se să le ducă vestea 
ginerilor săi, Lot a fost întâmpinat doar cu neîncredere şi râsete. 
Prin urmare, în zorii zilei, emisarii l-au zorit pe Lot să fugă fără 
amarre, luându-le cu el doar pe soţia lui şi pe cele două fiice 
necăsătorite ale lor, care locuiau în aceeaşi casă. 


Dar Lot zăbovindu-se, 

cei doi bărbați il apucară de mână 

pe el şi pe femeia lui şi pe cele două fete ale lui 
- căci Dumnezeu voia să-l cruțe 

-şi-l scoaseră afară şi-l lăsară în fața cetății. 


După ce îi purtaseră literalmente pe cei patru în zbor, pentru 
a-i cobori apoi în afara oraşului, emisarii l-au îndemnat pe Lot să 
fugă spre munţi: „Fugi ca să scapi cu viaţă! Nu te uita îndărăt şi 
nu te opri nicăieri în acest timp!" l-au instruit ei. „Fugi la munte, 
ca să nu pieri!" Dar Lot, temându-se că nu aveau să ajungă în 
munţi la timp „fără să nu mă ajungă pieirea şi să nu mor," a 
avut o propunere: putea fî oare amânată distrugerea Sodomei 
până când ajungea în oraşul Zoar (Ţoar), cel mai îndepărtat de 
Sodoma? Acceptând, unul dintre emisari i-a cerut să se 
grăbească într-acolo: „Dă zor să fugi acolo, fiindcă nu pot să 
împlinesc porunca până când nu vei ajunge tu în cetate." 

Prin urmare, catastrofa nu putea fi doar prevăzută şi evitată, 
ci şi amânată; şi putea fi făcută să lovească oraşe diferite în 
momente diferite. Nici o calamitate naturală nu ar fi prezentat 
toate aceste trăsături. 


Când soarele a răsărit deasupra Pământului, a intrat şi Lot în 
Zoar. 

Atunci Domnul a turnat asupra Sodomei şi asupra Gomorei, 

ploaie de pucioasă şi de foc, de la Domnul din cer. 

Și a prăpădit cetățile acelea şi tot ținutul 

şi pe toti locuitorii cetăților şi tot ce creştea pe câmpie. 


Oraşele, oamenii, vegetaţia - toate au fost „prăpădite" de 
arma zeilor. Căldura şi focul ei au pârjolit totul în cale; radiaţiile 
i-au afectat chiar şi pe oamenii aflaţi la o oarecare distanţă: 
soţia lui Lot, ignorând sfatul de a nu se opri să privească în urmă 
pe când fugeau din Sodoma, s-a transformat într-o „coloană de 
vapori", „Răul" de care se temea Lot o ajunsese din urmă... 

Unul câte unul, oraşele „care îl mâniaseră pe Domnul" au fost 
prăpădite, şi de fiecare dată lui Lot i s-a permis să scape: 

Astfel Dumnezeu, nimicind cetățile ținutului, 

şi-a adus aminte de Avraam şi a scos pe Lot din mijlocul 
pieirii. 

Asistând la distrugerea aprigă a tuturor fiinţelor vii de pe 
câmpia lordanului şi la mâna nevăzută a morţii care le 
vaporizase mama, ce puteau gândi Lot şi fiicele lui? Credeau, 
aflăm din naraţiunea biblică, că văzuseră sfârşitul omenirii pe 
Pământ, că ei trei erau singurii supraviețuitori ai speciei umane; 
şi, prin urmare, singura cale de a duce mai departe neamul era 
aceea de a comite acte incestuoase şi a pune fetele să 
conceapă copii cu propriul lor tată... 

„Atunci fiica cea mai mare a zis către cea mai mică: «Tatăl 
nostru e bătrân şi nu e nici un bărbat în vecinătate, care să vie 
la noi, după obiceiul a tot Pământul. Haide să îmbătăm cu vin pe 
tatăl nostru şi să intrăm la el, ca să avem de la tatăl nostru 
urmaşi!»" Şi, făcând astfel, amândouă au rămas însărcinate. 

Noaptea de dinaintea holocaustului trebuie să fi fost o noapte 
de nelinişte şi insomnie pentru Avraam, care se întreba dacă în 
Sodoma fuseseră găsiţi destui oameni drepţi pentru ca oraşele 
să fie cruţate, o noapte de griji pentru soarta lui Lot şi a familiei 
lui. „Şi s-a sculat Avraam a doua zi de dimineaţă şi s-a dus la 
locul unde stătuse înaintea Domnului. Şi a căutat spre Sodoma 


şi Gomora şi spre toată câmpia ținutului şi a privit şi iată: fum 
gros se ridica de pe pământ, ca fumul dintr-un cuptor." 

Era martorul unor „Hiroshima" şi „Nagasaki" - distrugerea 
unei câmpii fertile şi populate cu arme atomice. Se întâmpla în 
anul 2024 î.Ch. 

Unde sunt astăzi resturile Sodomei şi ale Gomorei? Geografii 
greco-romani antici au raportat că valea cândva fertilă a celor 
cinci oraşe a fost inundată în urma catastrofei. Cercetătorii 
moderni presupun că „pieirea" descrisă în Biblie a provocat o 
spărtură în malul sudic al Mării Moarte, lăsând apele acesteia să 
se scurgă, pentru a scufunda regiunea joasă din sud. Partea 
rămasă din fostul țărm sudic a devenit zona numită în sens 
figurativ de localnici e/-Lissan („Limba"), iar valea înainte 
vreme populată, cu cele cinci oraşe ale ei, a devenit o parte 
sudică nouă a Mării Moarte (Fig. 102), care încă mai poartă 
supranumele local de „Marea lui Lot". La nord, revărsarea apelor 
spre sud a făcut ca malul să înainteze. 


Figura 102 


Relatările străvechi au fost confirmate în timpurile noastre de 
diverse cercetări, începând cu o explorare exhaustivă a regiunii 
în anii 1920 de către o misiune ştiinţitică sponsorizată de 
Institutul Biblic Pontifical de la Vatican (A. Mallon, Voyage 
d'Exploration au sud-est de la Mer Morte). Arheologi 
reputați, ca W.F. Albricht şi P. Harland, au descoperit că 
aşezările din munţii înconjurători au fost abandonate brusc în 
secolul al XXI-lea î.Ch., fără a mai fi reocupate timp de câteva 
secole. Şi până în zilele noastre, în apele izvoarelor din jurul 
Mării Moarte s-au găsit contaminări radioactive, „suficiente 


pentru a provoca sterilitatea şi alte boli aferente la toate 
animalele şi oamenii care le absorb pe parcursul unui număr de 
ani" (I.M. Blake, „Blestemul lui Joshua şi Miracolul lui Elisha", în 
The Palestine Exploration Quarterly). 

Norul morţii, înălțându-se pe cer din oraşele câmpiei, nu i-a 
speriat numai pe Lot şi pe fiicele sale, ci şi pe Avraam, care nu 
s-a simţit la adăpost nici chiar în Munţii Hebronului, la vreo 
optzeci de kilometri distanţă. Biblia ne spune că şi-a strâns 
cortul şi s-a mutat mai departe spre apus, instalându-se la Gerar 
(Gherar). 

De asemenea, niciodată după aceea el nu s-a mai aventurat 
în peninsula Sinai. Chiar şi peste ani de zile, când fiul lui 
Avraam, Isaac, a vrut să se ducă în Egipt din cauza foametei din 
Canaan, „Domnul i s-a arătat lui şi a zis: «Să nu te pogori în 
Egipt, ci locuieşte în ţinutul pe care ţi-l voi arăta.»" Se pare că 
trecerea prin peninsula Sinai încă mai era nesigură. Dar de ce? 

Distrugerea oraşelor din câmpie, credem, a fost doar o 
diversiune: simultan, Spaţioportul din peninsula Sinai era şi el 
dezintegrat cu arme nucleare, lăsând în urmă radiaţii mortale 
care au dăinuit mulţi ani după aceea. 

Principala ţintă nucleară se afla în peninsula Sinai; iar 
adevărata victimă, în ultimă instanţă, a fost însuşi Sumerul. 

Deşi sfârşitul Urului s-a produs rapid, trista sa soartă se profila 
tot mai întunecată după Războiul regilor, apropiindu-se tot mai 
mult, ca sunetul unui toboşar îndepărtat - al unui toboşar de 
execuţie - mereu mai aproape, mereu mai tare cu fiecare an ce 
trecea. Anul Osândei - 2024 î.Ch. - a fost al şaselea an al 
domniei lui Ibbi-Sin, ultimul rege al Urului, dar pentru a găsi 
motivele  calamităţii, explicaţii despre natura acesteia şi 
amănunte privitoare la întinderea ei, va trebui să studiem 
consemnările acelor ani fatidici încă din timpurile războiului. 

Nereuşindu-şi misiunea şi de două ori umiliti de mâna lui 
Avraam - o dată la Kadesh-Barnea, apoi din nou lângă Damasc - 
regii invadatori au fost detronaţi prompt. În Ur, Amar-Sin a fost 
înlocuit cu fratele său, Shu-Sin, care a urcat pe tron pentru a 
găsi marea alianţă spulberată şi pe foştii aliaţi ai Urului muşcând 
acum din imperiul său în descompunere. 


Deşi fuseseră şi ei discreditaţi de Războiul regilor, Nannar şi 
Inanna au fost la început zeii cărora Shu-Sin le-a acordat 
încrederea lui. Nannar, declară primele inscripţii ale lui Shu-Sin, 
a fost cel care „i-a chemat numele" la domnire; era „iubit de 
Inanna", care i l-a prezentat ea însăşi lui Nannar (Fig. 103). 
„Sfânta Inanna," se lăuda Shu-Sin, „cea înzestrată cu uimitoare 
calităţi, Prima Fiică a lui Sin," i-a încredinţat arme cu care să 
„atace în luptă ţara duşmană care e nesupusă". 

Dar toate acestea erau insuficiente pentru a menţine unit 
imperiul sumerian, iar Shu-Sin a căutat curând ajutorul altor zei. 

Judecând după formulele datelor - inscripții anuale, în scopuri 
regale, precum şi comerciale şi sociale, în care fiecare an 
succesiv al domniei unui rege era desemnat prin evenimentul 
cel mai important al acelui an - Shu-Sin, în al doilea an de 
domnie, a căutat să obţină favorurile lui Enki construindu-i 
acestuia o barcă specială care putea naviga pe mare tocmai 
până în Lumea de Jos. Al treilea an al domniei a fost caracterizat 
şi prin preocuparea faţă de alinierea pro-Enki. Despre acest 
efort, care poate să fi fost o încercare ocolită de a-i împăca pe 
discipolii lui Marduk cu cei ai lui Nabu, nu se mai ştie mare lucru; 
dar e evident că tentativa a eşuat, căci anii al patrulea şi al 
cincilea au cunoscut construirea unui zid masiv la frontiera 
vestică a Mesopotamiei, destinat anume să împiedice 
incursiunile „apusenilor", prozeliţi ai lui Marduk. 

Pe măsură ce presiunile de la vest continuau să se înteţească, 
Shu-Sin s-a orientat spre zeii mai mari din Nippur, cerându-le 
iertare şi ajutor. Formulele datelor, confirmate de excavaţiile 
arheologice ale expediției americane la Nippur, dezvăluie că 
Shu-Sin a întreprins lucrări masive de reconstrucţie în incinta 
sacră a Nippurului, pe o scară nemaiîntâlnită de pe vremea lui 
Ur-Nammu. Lucrările au culminat cu înălţarea unei stele în 
cinstea lui Enlil şi Ninlil, „o stelă cum nici un rege nu mai 


durase". Disperat, Shu-Sin căuta acceptarea, confirmarea 
faptului că era „regele pe care Enlil, în inima lui, îl alesese". Dar 
Enlil nu era prezent ca să-i răspundă; numai Ninlil, soţia sa, care 
rămăsese în Nippur, a auzit implorările lui Shu-Sin. 
Răspunzându-i cu compasiune, „pentru a prelungi bunăstarea 
lui Shu-Sin, a-i întinde vremea coroanei," i-a dat o „arma care cu 
radiaţie loveşte (...) a cărei înspăimântătoare străfulgerare 
ajunge până la cer." 

Un text al lui Shu-Sin catalogat sub indicativul de „Colecţia B" 
sugerează că, în eforturile sale de a reface vechile legături cu 
Nippurul, Shu-Sin poate să fi încercat o reconciliere cu nippuriţii 
(cum era familia lui Terah) care plecaseră din Ur după moartea 
lui Ur-Nammu. Textul declară că, după ce a făcut regiunea 
Harranului să „tremure de spaima armelor lui," a urmat un gest 
de pace: Shu-Sin a trimis-o pe propria lui fiică mireasă (probabil 
pentru căpetenia regiunii sau fiul său). Apoi, fata s-a întors la 
Sumer cu un anturaj al cetăţenilor din zonă, „înființând un oraş 
pentru Enlil şi Ninlil pe hotarul Nippurului”. Era prima oară „din 
zilele când s-au hotărât sorții, ca un rege să construiască un 
oraş pentru Enlil şi Ninlil," a declarat Shu-Sin, aşteptându-se 
vizibil la niscai laude. Cu ajutorul probabil al nippuriţilor 
repatriați, Shu-Sin a reinstituit de asemenea marile slujbe în 
templul din Nippur - atribuindu-şi sieşi rolul şi titlul de Mare 
Preot. 

Totuşi, nimic din toate acestea nu i-a folosit. În locul unei mai 
mari securităţi, au crescut pericolele, iar preocuparea faţă de 
loialitatea provinciilor îndepărtate a fost înlocuită de grijile 
pentru propriul teritoriu al Sumerului. „Viteazul rege, Regele 
Urului,' spuneau inscripţiile lui Shu-Sin, a descoperit că 
„păstorirea ţării" - a Sumerului propriu-zis - devenise principala 
povară regală. 

A avut loc un ultim efort de a-l atrage pe Enlil înapoi în Sumer, 
pentru a găsi adăpost sub egida lui. Pare-se la sfatul lui Ninlil, 
Shu-Sin a clădit pentru divina pereche »o mare barcă de 
croazieră, potrivită pentru cele mai late râuri (...). A împodobit-o 
desăvârşit cu pietre preţioase," a înzestrat-o cu vâsle din cel mai 
fin lemn, prăjini de împins și o cârmă măiastră şi a mobilat-o cu 


tot confortul, inclusiv cu un pat nupţial. Apoi, a „pus barca de 
croazieră în bazinul larg din faţa Casei Plăcerilor lui Ninlil". 

Aceste aspecte nostalgice au atins o coardă sensibilă din 
inima lui Enlil, căci el se îndrăgostise de Ninlil, pe vremea când 
încă mai era o tânără soră medicală, văzând-o cum se scălda 
goală în râu; şi s-a întors într-adevăr la Nippur: 


Când Enlil a auzit [toate acestea] 

De la o zare la alta s-a grăbit, 

Din miazăzi în miazănoapte a călătorit; 
Prin văzduh, peste pământ a gonit, 

Mult să se bucure cu iubita-i regină, Ninlil. 


Dar sentimentala călătorie nu a fost decât un scurt interludiu. 
Spre sfârşitul tăbliţei, lipsesc câteva rânduri esenţiale, astfel că 
nu cunoaştem detaliile celor întâmplate atunci. Însă chiar 
ultimele rânduri se referă la „Ninurta, marele războinic al lui 
Enlil, care l-a buimăcit pe intrus," se pare că după ce a fost 
descoperită „o inscripţie, o scriere rea", pe o efigie din barcă, 
probabil cu intenţia de a arunca un blestem asupra lui Enlil şi 
Ninlil. 

Nu s-a găsit nici un document despre reacția lui Enlil față de 
intrigă; dar toate celelalte semne sugerează că a plecat iarăşi 
din Nippur, de astă-dată părând s-o ia şi pe Ninlil cu el. 

Nu peste mult - în februarie 2031 î.Ch., după calendarul 
nostru -, Orientul Apropiat a fost uimit de o eclipsă lunară totală, 
care a înnegrit Luna în timpul nopţii pe tot parcursul de la un 
orizont la altul. Preoţii oraculari din Nippur nu au putut alunga 
neliniştea lui Shu-Sin; era, au spus ei într-un mesaj scris, o 
prevestire „către regele care domneşte peste cele patru regiuni: 
zidul său va fi distrus, Urul va rămâne pustiu. 

Respins de marii zei bătrâni, Shu-Sin s-a angajat într-un act 
final - fie din sfidare, fie ca o ultimă încercare de a câştiga 
sprijinul divin. S-a apucat să construiască - tocmai în incinta 
sacră din Nippur - un altar pentru un zeu tânăr, numit Shara. Era 
un fiu al Ilnannei; şi, la fel ca Lugalbanda, care a purtat acest 
epitet la începuturi, noul zeu Shara („Prinţ") era fiu de rege; în 


inscripţia care-i închină templul, Shu-Sin se declara tată al 
tânărului zeu: „Divinului Shara, ceresc erou, iubitul fiu al 
Inannei: tatăl său Shu-Sin, puternicul rege, rege al Urului, rege 
al celor patru regiuni, i-a construit templul Shagipada, iubitul lui 
altar; trăiască regele." Era al nouălea an al domniei lui Shu-Sin. 
Şi ultimul. 

Noul conducător de pe tronul Urului, Ibbi-Sin, n-a reuşit să 
oprească retragerile şi regrupările. Tot ce a putut face a fost să 
accelereze construirea zidurilor şi a fortificațiilor din centrul 
Sumerului, în jurul Urului şi al Nippurului; restul ţării a fost lăsat 
fără apărare. Propriile lui formule de date, dintre care nu s-a 
găsit nici una ulterioară celui de-al cincilea an (deşi a domnit 
mai mult), vorbesc foarte puţin despre împrejurările din epoca 
sa; mai multe se află din dispariţia altor mesaje tradiţionale şi 
documente comerciale. Astfel, mesajele de loialiate, pe care 
celelalte centre urbane subordonate ar fi trebuit să le trimită la 
Ur în fiecare an, au încetat să mai sosească, rând pe rând, din 
oraşe. Primele s-au oprit mesajele de fidelitate din districtele 
apusene; apoi, în anul al treilea, capitalele provinciilor de răsărit 
le-au întrerupt şi ele expedierile. În al treilea an, comerțul 
exterior al Urului „s-a oprit cu o bruscheţe semnificativă" 
(citându-l pe C.J. Gadd, History and Monuments of Ur). La 
răscrucile pentru încasarea impozitelor din Drehern (lângă 
Nippur), unde până atunci fuseseră înregistrate transporturile de 
mărfuri, vite şi taxele fiscale în tot timpul Dinastiei a Treia din Ur 
- consemnări din care s-au găsit intacte mii de tăblițe - 
meticuloasa contabiliate a încetat şi ea brusc în acel al treilea 
an. 

Ignorând Nippurul, pe care marii săi zei îl abandonaseră, Ibbi- 
Sin s-a încrezut din nou în Nannar şi Inanna, instalându-se în al 
doilea an ca Mare Preot al templului Inannei din Uruk. A cerut în 
repetate rânduri îndrumări şi încurajări de la zeii săi; dar nu 
auzea decât oracole de distrugere şi osândă. În al patrulea an 
de domnie, i s-a spus că „Fiul de la apus se va ridica (...) e un 
semn pentru Ibbi-Sin: Urul va fi judecat." 

In al cincilea an, Ibbi-Sin a căutat să-şi întărească puterea 
devenind Mare Preot al Ilnannei la altarul ei din Ur. Dar nici asta 


nu i-a fost de nici un ajutor, în anul acela, alte oraşe din Sumer 
şi-au întrerupt mesajele de loialitate. De asemenea, era ultimul 
an în care acele oraşe au trimis tradiţionalele animale de 
sacrificiu pentru templul lui Nannar din Ur. Autoritatea centrală 
din Ur, zeii şi marele ei templu-ziggurat nu mai erau 
recunoscute. 

Când a început al şaselea an, augurii „privind nimicirea" au 
devenit mai urgenţi şi mai concreţi. „Când vine anul al şaselea, 
locuitorii Urului vor fi prinşi în capcană," declara premoniţia. 
Calamitatea profeţită avea să vină, spunea alt oracol, „când, 
pentru a doua oară, cel ce-şi spune Suprem, ca unul căruia i-a 
fost uns pieptul, va veni de la apus." In acelaşi an, după cum 
dezvăluie mesajele de la hotare, „apuseni ostili intraseră pe 
câmpia" Mesopotamiei; fără a întâmpina nici o rezistenţă, 
repede au „intrat în interiorul ţării, ocupând una după alta toate 
marile fortărețe." 

Ibbi-Sen nu se mai ţinea decât de enclava Ur-Nippur; dar, 
înainte de terminarea fatidicului an al şaselea, inscripţiile care îl 
onorau pe regele din Ur s-au oprit şi din Nippur. Duşmanul 
Urului şi al zeilor săi, „cel ce-şi spune Suprem", ajunsese în 
inima Sumerului. 

Marduk, aşa cum prevestiseră semnele, se întorcea pentru a 
doua oară în Babilon. 

Cei douăzeci şi patru de ani fatidici - de când plecase Avraam 
din Harran, de la înlocuirea lui Shulgi pe tron, de când începuse 
exilul lui Marduk printre hittiţi - converg toţi spre acest An al 
Osândei, 2024 î.Ch. După ce am urmărit povestea separată, dar 
corelată, a lui Avraam, şi tribulaţiile Urului şi ale ultimilor săi trei 
regi, vom păşi acum pe urmele lui Marduk. 

Tăbliţa pe care e scrisă autobiografia lui Marduk (din care am 
citat deja o parte) continuă să-i relateze înapoierea în Babilon 
după cei douăzeci şi patru de ani ai şederii în Ţara Hatti: 


În țara Hatti am întrebat un oracol 

[despre] tronul şi Domnia mea; 

în toi [când eram, am întrebat]: „Până când? " 
Douăzeci şi patru de ani, în toi, am cuibărit. 


Apoi, în acel an al douăzeci şi patrulea, a primit un augur 
favorabil: 

Zilele mele [de surghiun] erau încheiate; 

Spre oraşul meu am [pornit]; 

Templul meu Esagila ca un munte [să-l înalţ/reclădesc], 

Veşnicul meu sălaş să-l [reiînființez]. 

Am luat-o la picior [spre Babilon] 

Prin (...) țări lam mers] spre oraşul meu pentru ca 

[viitorul? binele?] să i-l hotărăsc, 

Un rege în Babilon să [inscăunez] 

În casa legământului meu (...) 

Esagilul ca un munte (...) 

De Anu creat (...) 

în Esagil (...) 

O platformă să ridic (...) 

în oraşul meu (...) 

Bucurie (...) 


Tăbliţa deteriorată înşiră apoi oraşele prin care trecuse 
Marduk în drum spre Babilon. Puținele nume lizibile arată că 
drumul lui Marduk din Asia Mică până în Mesopotamia l-a purtat 
mai întâi pe la sud de oraşul Hama (biblicul Hamat), apoi spre 
est, prin Mari (vezi harta, pag. 395). Intrase într-adevăr în 
Mesopotamia - aşa cum preziseseră oracolele - de la vest, însoţit 
de susţinători amoriţi („apuseni"). 

Dorinţa lui, continuă Marduk, era aceea de a aduce pacea şi 
prosperitatea în ţară, de a „alunga răul şi ghinionul (...) a aduce 
dragostea de mamă Omenirii". Dar din toate astea nu s-a ales 
nimic: împotriva oraşului său, Babilonul, un zeu advers „îşi 
dezlănţuise mânia". Numele acestui zeu advers e declarat chiar 
la începutul unei noi coloane din text; însă nu a mai rămas din el 
decât prima silabă: „Divinul NIN..." Nu poate fi vorba decât de 
Ninurta. 

Din această tăbliță aflăm foarte puţin despre acţiunile 
întreprinse de adversar, căci toate versurile ulterioare sunt 
avariate grav, iar textul devine neinteligibil. Insă putem prelua 
unele dintre firele lipsă din a treia tăbliță a „Textelor lui 


Khedorla'omer". În pofida aspectelor sale enigmatice, 
documentul zugrăveşte imaginea unui tumu total, cu zei opuşi 
mărşăluind unul spre celălalt în fruntea trupelor omeneşti: 
partizanii amoriţi ai lui Marduk năvăleau pe valea Eufratului 
spre Nippur, iar Ninurta organizează trupele elamite pentru a-i 
înfrunta. 

În timp ce citim şi recitim consemnarea acestor vremuri de 
mare încercare, constatăm că acuzarea inamicului de atrocități 
nu e o invenţie modernă. Textul babilonian - scris, trebuie să 
reținem, de către un adorator al lui Marduk - atribuie trupelor 
elamite, şi numai lor, profanarea templelor, inclusiv a altarelor 
lui Shamash şi Ishtar. Cronicarul babilonian merge şi mai 
departe: îl acuză pe Ninurta de a-i fi învinuit pe nedrept pe 
prozeliţii lui Mohenjo-Daro de pângărirea Sfintei Sfintelor a lui 
Enlil din Nippur, astfel provocându-l pe Enlil să i se alăture 
contra lui Marduk şi a fiului său Nabu. 

S-a întâmplat, relatează textul babilonian, când cele două 
armate opozante s-au întâlnit la Nippur. Atunci, oraşul sfânt a 
fost spoliat şi altarul său, Ekurul, profanat. Ninurta i-a acuzat pe 
discipolii lui Marduk de această faptă murdară; dar nu era aşa: 
aliatul său, Erra, o făcuse! 

Cum apare pe neaşteptate Nergal/Erra în cronica babiloniană 
va rămâne un mister până ne vom întoarce la Epopeea lui Erra; 
dar că acest zeu e numit în „Textul lui Khedorla'omer" şi este 
acuzat de întinarea Ekurului, nu încape nici o îndoială: 


Erra, cel nemilos, a intrat în incinta sacră. 
S-a oprit în incinta sacră, a privit Ekurul. 
Gura a deschis, tinerilor lui le-a spus: 
„Luati prada din Ekur, 

luați odoarele, 

distrugeți-i temelia, 

spargeți îngrăditura altarului! " 


Când Enlil, „falnic întronat", a auzit că îi fusese distrus templul 
şi profanat altarul, că „în sfânta sfintelor voalul era sfâşiat", s-a 
grăbit înapoi la Nippur. „In faţa lui goneau zei înveşmântaţi în 


raze"; el însuşi „răspândea o strălucire ca a fulgerului" când a 
coborât din cer (Fig. 104); „şi-a cutremurat locul sfânt" când a 
aterizat în incinta sacră. Apoi, Enlil i s-a adresat fiului său, 
„prinţul Ninurta", pentru a afla cine pângărise locul sfânt. Dar, în 
loc de a-i spune adevărul, că Erra fusese aliatul lui, Ninurta a 
arătat acuzator cu degetul spre Marduk şi partizanii săi... 


Figura 104 
Descriind scena, textul babilonian afirmă că Ninurta se 


comporta fără respectul cuvenit la întâlnirea cu tatăl lui: „Fără a 
se teme pentru viaţa sa, nu şi-a scos tiara." Lui Enlil „urât i-a 
vorbit (...) nu era dreptate; distrugerea se zămislea." Şi, astfel 
provocat, „Enlil a făcut ca nenorocirea Babilonului să se 
plănuiască." 

Pe lângă „faptele rele" contra lui Marduk şi a Babilonului, s-a 
pregătit şi un atac asupra lui Nabu şi a templului său, Ezida, din 
Borsippa. Dar Nabu a reuşit să fuga în apus, la oraşele fidele lui 
de lângă Marea Mediterană: 

Din Ezida (...) 

Nabu, spre a-şi stăpâni toate oraşele a întins pasul; 

Spre marea cea mare a pornit. 

În textul babilonian urmează câteva versuri care au o paralelă 
directă în povestirea biblică despre distrugerea Sodomei şi a 
Gomorei: 

Dar când fiul lui Marduk în tara de pe coastă era, 

Cel-al-vântului-Rău [Erra] cu pârjol țara-de-câmpie a ars-o. 

Aceste versuri trebuie neapărat să fi avut o sursă comună cu 
descrierea biblică a „ploii de pucioasă şi foc" care a căzut din 
cer „prăpădind cetăţile şi toată câmpia"! 

După cum atestă afirmaţiile din Biblie (de ex.: Deu- 
teronomul 29:22-27),  „răutatea" oraşelor din Câmpia 
lordanului era aceea că „au părăsit legământul Domnului 


Dumnezeului (...) şi au început să cinstească pe alţi dumnezei şi 
să se închine lor (...).' După cum aflăm acum din textul 
babilonian, „strigătul" (acuzaţia) contra lor era aceea de a fi 
trecut de partea lui Marduk şi Nabu, în ultima ciocnire dintre zeii 
concurenţi. Dar, dacă fragmentul biblic se rezumă la atât, cel 
babilonian adaugă încă un detaliu important: atacul asupra 
oraşelor canaanite avea intenţia nu numai de a distruge 
centrele de sprijin ale lui Marduk, ci și de a-l anihila pe Nabu, 
care se refugiase acolo. Totuşi, acest al doilea ţel nu a fost 
realizat, căci Nabu a reuşit să fugă la timp şi a scăpat pe o 
insulă din Mediterană, unde oamenii l-au primit, cu toate că nu 
era zeul lor: 

EI [Nabu] în marea cea mare a intrat, 

S-a aşezat pe un tron ce nu era al lui 

[Fiindcă] Ezida, sălaşul legiuit, era cotropit. 

Imaginea cataclismului care a înghiţit Orientul Apropiat antic 
în perioada lui Avraam, posibil de imaginat din scrierile biblice şi 
babiloniene, este descrisă mult mai amănunţit în „Epopeea lui 
Erra" (la care ne-am mai referit şi înainte). Reconstituit iniţial din 
frânturile găsite în biblioteca lui Ashurbanipal din Ninive, textul 
asirian a început să prindă formă şi sens pe măsură ce erau 
dezgropate şi alte versiuni fragmentare, din diverse situri 
arheologice. Până acum, s-a stabilit clar că textul a fost scris pe 
cinci tăblițe; şi, în pofida golurilor, a rândurilor absente sau 
incomplete, şi chiar a câtorva neînţelegeri între cercetători cu 
privire la locul unor fragmente, s-au compilat două traduceri 
extensive: Das Era-Epos de P.F. Gossmann, şi L'Epopea di 
Erra de L. Cagni. 

„Epopeea lui Erra" nu face numai să explice natura şi cauzele 
conflictului care a dus la dezlănţuirea Armei Supreme contra 
unor oraşe locuite şi tentativa de anihilare a unui zeu (Nabu) 
despre care se credea că se ascundea înăuntru. Ea clarifică de 
asemenea faptul că o asemenea măsură extremă nu s-a luat cu 
uşurinţă. 

Ştim din alte câteva scrieri că marii zei, în acea perioadă de 
criză acută, stăteau  întruniţi într-un Consiliu de Război 
permanent, menţinând comunicarea constantă cu Anu: „Anu 


spre Pământ cuvintele vorbea, Pământul spre Anu cuvintele 
rostea." În „Epopeea lui Erra" se adaugă informaţia că, înainte 
de folosirea armelor de distrugere în masă, mai avusese loco 
confruntare între Nergal/Erra şi Marduk, în care Nergal recursese 
la ameninţări pentru a-şi convinge fratele să plece din Babilon şi 
să renunţe la pretenţiile lui de suprematie. 

De astă-dată, însă, persuasiunea a eşuat; şi, revenind la 
Sfatul Zeilor, Nergal şi-a exprimat recomandarea de a folosi 
forţa ca să-l disloce pe Marduk. Aflăm din texte că discuţiile au 
fost înfierbântate şi ostile: „Preţ de o zi şi-o noapte, fără 
încetare", au continuat. S-a declanşat o ceartă deosebit de 
violentă între Enki şi fiul său Nergal, în care Enki i-a ţinut partea 
întâiului născut: „Acum că Prinţul Marduk s-a ridicat, acum că 
oamenii pentru a doua oară i-au ridicat chipul, de ce continuă 
Erra cu împotrivirea?" a întrebat Enki. În sfârşit, pierzându-şi 
răbdarea, Enki a strigat la Nergal să piară din ochii lui. 

Plecând furios, Nergal s-a întors pe domeniul său. 
„Consultându-se cu sine însuşi", a hotărât să dezlănţuie 
groaznicele arme: „Pământurile le voi nimici, morman de 
pulbere voi face din ele; cetăţile le voi prăpădi, în pustiu le voi 
preface; munţii îi voi netezi, animalele le voi face să dispară; 
mările le voi agita, vieţuitoarele din ele le voi decima; oamenii îi 
voi face să piară, sufletele lor le voi preschimba în vapori; 
nimeni nu va fi cruțat (...)." 

Dintr-un text catalogat cu indicele CT-xvi-44/46 aflăm că Gibil, 
al cărui domeniu din Africa se învecina cu al lui Nergal, a fost cel 
care l-a anunţat pe Marduk despre planul distructiv ticluit de 
Nergal. Era noapte, iar marii zei se retrăseseră să se 
odihnească. Atunci, Gibil „aceste cuvinte lui Marduk i le-a grăit" 
în legătură cu „şapte arme cumplite care de Anu au fost create; 
(...) Pustiirea acestor Şapte contra ta se pregăteşte“, l-a 
informat el pe Marduk. 

Alarmat, Marduk l-a întrebat pe Gibil unde erau ţinute 
cutremurătoarele arme. „O, Gibil", a spus el, „acestea Şapte - 
unde s-au născut, unde au fost create?" La care Gibil i-a 
dezvăluit faptul că erau ascunse sub pământ: 


Acestea şapte în munţi sălăşluiesc, 
Intr-o scobitură din pământ se găsesc. 
Din acel loc cu strălucire vor năvăli, 

De pe Pământ la Cer, în groază înzăuate. 


Dar unde anume, exact, era acel loc? a insistat Marduk iar şi 
iar; Gibil nu i-a putut spune decât că „până şi zeilor înţelepţi, şi 
lor le e necunoscut". 

Atunci, Marduk a alergat la tatăl său Enki cu înfri-coşătoarea 
ştire. „în casa tatălui său Enki [Marduk] a intrat." Enki stătea 
culcat pe canapea, în camera unde se odihnea noaptea. „Tată", 
a început Marduk, „Gibil acest cuvânt grăitu-mi-a: despre 
venirea celor şapte [arme] a aflat." Dându-i atoate-ştiutorului 
său tată vestea cea proastă, l-a îndemnat: „Locul lor spre a-l 
căuta, te grăbeşte!" 

Curând, zeii au revenit în consiliu, căci nici chiar Enki nu 
cunoştea ascunzătoarea exactă a Armelor Supreme. Spre 
surprinderea lui, nu toţi ceilalţi zi au fost la fel de şocaţi ca el. 
Enki a vorbit convingător împotriva ideii, insistând să se ia 
măsuri pentru a-l opri pe Nergal, căci întrebuinţarea armelor, a 
atras el atenţia, „pământurile le va pustii, oamenii îi va face să 
piară". În timp ce vorbea Enki, Nannar şi Utu ezitau, dar Enlil şi 
Ninurta au optat pentru o acţiune decisivă. Şi astfel, cu Sfatul 
Zeilor în neorânduială, hotărârea a fost lăsată în seama lui Anu. 

Când Ninurta a ajuns în sfârşit în Lumea de Jos, aducând 
decizia lui Anu, a constatat că Nergal ordonase deja încărcarea 
„celor şapte arme îngrozitoare" cu „otrăvurile" lor - focoasele 
nucleare. Deşi „Epopeea lui Erra" îl numeşte mereu pe Ninurta 
cu epitetul /shum („Părjolitorul"), ea relatează în mare 
amănunţime cum Ninurta i-a spus clar lui Nergal/Erra că armele 
se puteau folosi numai asupra unor ţinte aprobate concret; că 
înainte de a se putea utiliza, trebuia să fie avertizaţi zeii 
Anunnaki din locurile alese şi zeii Igigi care manevrau platforma 
spaţială şi navetele; şi ultimul, dar nu cel de pe urmă lucru: 
omenirea trebuia să fie cruţată, căci „lui Anu, domnul zeilor, îi e 
milă de pământ". 


La început, pe Nergal l-a revoltat până şi simpla idee de a 
preveni pe cineva dinainte, iar textul străvechi relatează pe larg 
cuvintele dure schimbate între cei doi zei. Apoi, Nergal a 
acceptat să-i avertizeze în prealabil pe Anunnakii şi Igigii care 
lucrau la instalaţiile spaţiale, dar nu şi pe Marduk şi pe fiul său 
Nabu şi nici pe discipolii umani ai lui Marduk. În acel moment, 
Ninurta, încercând să-i mute lui Nergal gândul de la anihilarea 
fără discernământ, a folosit cuvinte identice cu cele atribuite în 
Biblie lui Avraam când a încercat să salveze Sodoma: 


Viteazule Erra, 

fi vei distruge tu cel drept pe cei nedrepţi? 

Îi vei distruge pe cei care împotrivă-ți au păcătuit 
laolaltă cu cei care împotrivă-ţi nu au păcătuit? 


Recurgând la complimente, ameninţări şi logică, cei doi zei au 
continuat să se contrazică privitor la proporţiile distrugerii. Pe 
Nergal, mai mult decât pe Ninurta, îl devora ura personală: „Voi 
anihila fiul şi voi lăsa tatăl să-l îngroape; apoi îl voi ucide pe 
tată, fără a lăsa pe nimeni să-l îngroape!" a strigat el. Folosind 
diplomaţia, subliniind nedreptatea distrugerii fără discriminare - 
şi meritele strategice ale ţintirii selective -, cuvintele lui Ninurta 
l-au înduplecat în cele din urmă pe Nergal. „A auzit vorbele 
rostite de Ishum [Ninurta]; vorbele l-au înmuiat ca uleiul cel fin." 
Acceptând să lase în pace mările şi să excludă din atac 
Mesopotamia, a formulat un plan modificat: distrugerea avea să 
fie selectivă; scopul tactic era acela de a nimici oraşele unde se 
putea ascunde Nabu; scopul strategic urma sa fie refuzarea 
celui mai mare câştig pentru Marduk - Spaţioportul, „locul de 
unde Cei Mari se înalţă": 


Din oraş în oraş un emisar voi trimite; 

Fiul, sămânţa tatălui, nu va scăpa; 

Mama lui se va opri din râs (...). 

La locul zeilor, acces nu va avea; 

Locul de unde Cei Mari se înalță îl voi prăpădli. 


Când Nergal a terminat de prezentat acest ultim plan, 
implicând aşadar şi distrugerea Spaţioportului, Ninurta a rămas 
mut. Dar, cum afirmă alte scrieri, când planul a fost adus în faţa 
lui Enlil, acesta l-a aprobat; se pare că şi Anu a fost de acord. 
Fără să mai piardă timpul, Nergal l-a îndemnat atunci pe Ninurta 
să treacă amândoi la acţiune: 

Atunci eroul Erra a venit în faţa lui Ishum, amintindu-și 
cuvintele lui; Şi Ishum a venit în față, după cuvântul dat, cu o 
strângere de inimă. 

Prima ţintă era Spaţioportul, cu complexul său de comandă 
ascuns în „Muntele Cel Mai Suprem" şi platformele de aterizare 
răspândite pe marea câmpie alăturată: 


Ishum spre Muntele Cel Mai Suprem porni; 

îngrozitoarele Şapte, [arme] fără egal, se tărau în urmă.-i. 

La Muntele Cel Mai Suprem eroul sosi; 

Ridică mâna - muntele fu spulberat; 

Câmpia de lângă Muntele Cel Mai Suprem o şterse el apoi; 

în pădurile sale, nici o tulpină de copac nu mai rămase în 
picioare. 


Astfel, dintr-o singură explozie nucleară, Spaţioportul a fost 
eradicat, muntele în care erau ascunse comenzile lui a fost 
sfărâmat, câmpia care-i deservea pistele nimicită... Era o faptă 
distructivă, atestă documentele scrise, comisă de Ninurta 
(Ishum). 

Acum era rândul lui Nergal (Erra) să-şi dea frâu liber 
jurământului de răzbunare. Orientându-se după peninsula Sinai 
spre oraşele canaanite, prin urmărirea Şoselei Regilor, Erra le-a 
dezintegrat. Cuvintele folosite de „Epopeea lui Erra" sunt 
aproape identice cu cele din legenda biblică a Sodomei şi a 
Gomorei: 


Atunci, imitându-l pe Ishum, 
Erra Şoseaua Regilor o urmă. 
Oraşelor sfârşitul li-l aduse, în pustietate le prefăcu, 
în munti întinse înfometarea, animalele le făcu să piară. 


Versurile care urmează pot foarte bine să descrie crearea noii 
porţiuni sudice a Mării Moarte, prin spargerea țărmului de 
miazăzi şi eliminarea tuturor formelor de viaţă acvatică: 


A scobit prin mare, întregimea i-a împărțit-o. 

Tot ce trăia într-insa, până şi crocodilii, i-a veştejit. 
Ca şi cu focul a pârjolit vieţuitoarele, 

grânele le-a osândit să se facă pulbere. 


Astfel, „Epopeea lui Erra" cuprinde toate cele trei aspecte ale 
evenimentului nuclear: anihilarea Spaţioportului din peninsula 
Sinai, „prefacerea în pustietate' (în Biblie, „prăpădirea") 
oraşelor de pe Câmpia lordanului, şi breşa din Marea Moartă, 
ducând la prelungirea ei spre sud. Ne-am putea aştepta ca un 
asemenea eveniment distructiv unic să fi fost consemnat şi 
menţionat în mai multe scrieri; şi, într-adevăr, găsim descrieri şi 
amintiri despre dezastrul nuclear şi în alte texte. 

Un asemenea document (cunoscut drept K.5001), publicat în 
Oxford Edition of Cuneiform Texts, vol. VI) este deosebit de 
valoros, fiind scris în limba sumeriană originală şi, mai mult, 
bilingv, cu varianta sumeriană însoţită de o traducere akkadiană 
mot-à-mot. Astfel, nu încape nici o îndoială că e unul dintre cele 
mai vechi texte pe acest subiect; iar formularea sa dă într- 
adevăr impresia că acesta sau originalele sale sumeriene au 
servit drept sursă a naraţiunii biblice. Adresat unui zeu a cărui 
identitate nu reiese clar din fragment, textul spune: 


Domn, purtător al Pârjolitorului 

care a făcut scrum inamicul, 

Care a nimicit tara neascultătoare; 

Care a veştejit viața urmaşilor Cuvântului Rău; 
Care a plouat cu pietre şi foc peste duşmani. 


Fapta comisă de cei doi zei, Ninurta şi Nergal, când Anunnakii 
din paza Spaţioportului, preveniţi dinainte, au fost nevoiţi să 
scape „înălțându-se spre bolta cerească", a fost amintită într-un 


text babilonian despre un rege care povesteşte epocalele 
evenimente petrecute „în domnia unui rege de dinainte". lată 
cuvintele regelui: 


În vremea aceea, 

în domnia unui rege de dinainte, 

împrejurările s-au schimbat. 

Binele s-a dus, suferința era peste tot. 

Domnul [zeilor] s-a înfuriat, a zămislit mânia. 

A dat porunca: 

Zeii acelui loc l-au părăsit (...). 

Cei doi, întărâtaţi să facă răul, 

i-au pus pe păzitori să stea deoparte; 

apărătorii au urcat în bolta cerului. 

„Textul lui Khedorla'omer'", care îi identifică pe cei doi zei, 
după epitetele lor, ca fiind Ninurta şi Nergal, povesteşte astfel: 

Enlil, care stătea întronat cu fală, 

era devorat de mânie. 

Pustiitorii din nou propus-au răul; 

Cel ce cu foc pârjoleşte [Ishum/Ninurta] 

şi cel cu vântul răului [ErrafNergal] 

împreună răutatea şi-au făptuit-o. 

Cei doi au pus zeii pe fugă, 

i-au făcut să fugă de pârjol. 

Ţinta, de unde i-au alungat pe zeii păzitori, era Locul de 
Lansare: 

Ceea ce se ridica spre Anu să lanseze au prefăcut în scrum; 

Fata i-au şters-o, locul i l-au pustiit. 


Astfel a fost nimicit Spaţioportul, prada pentru care fuseseră 
purtate atâtea dintre Războaiele Zeilor: Muntele în care erau 
instalate echipamentele de comandă a fost spulberat; 
platformele de lansare au fost şterse de pe faţa Pământului; iar 
câmpia al cărei sol dur îl folosiseră navetele ca piste a dispărut 
şi ea, fără a-i mai rămâne în picioare nici un singur copac. 


Figura 105 


Marele loc n-avea să mai fie văzut niciodată... dar urma lăsată 
pe faţa Pământului în acea zi cutremurătoare se mai vede şi 
acum - în zilele noastre! Este o cicatrice întinsă, atât de vastă 
încât conturul ei se poate distinge numai din spaţiul cosmic -, 
dezvăluită abia în ultimii ani, când sateliții au început să 
fotografieze Pământul (Fig. 105). Este o pată pentru care nici un 
om de ştiinţă nu a putut oferi până acum vreo explicaţie. 

Intinzându-se la nord de această enigmatică cicatrice de pe 
suprafaţa peninsulei Sinai se vede câmpia centrală - rămăşiţă a 
unui lac dintr-o eră geologică anterioară; solul ei neted şi dur 
este ideal pentru aterizarea navetelor spaţiale - acelaşi motiv 
pentru care Deşertul Mojave din California şi Baza Aeriană 
Andrews de acolo sunt ideale pentru aterizarea navetelor 
spaţiale americane. 

Stând pe această câmpie întinsă din peninsula Sinai - al cărei 
pământ plat şi tare a folosit luptelor cu tancuri din istoria 
recentă, la fel ca navetelor spaţiale în antichitate -, putem 
distinge în depărtare munţii care înconjoară câmpia, dându-i 
forma ovală. Munţii de calcar se înalţă albi la orizont; dar în locul 
unde marele platou central se învecinează cu imensa cicatrice a 
peninsulei Sinai, nuanţa câmpiei - neagră - contrastează acut cu 
albeaţa înconjurătoare (Fig. 106). 


Negrul nu e o culoare naturală în peninsula Sinai unde albul 
pietrei de var şi roşul gresiei se combină, pentru a orbi ochiul cu 
nuanţe de la galben strălucitor la gri deschis şi cafeniu închis; 
însă nicăieri nu se zăreşte negrul pe care, în natură, îl produc 
rocile de bazalt. 

Şi totuşi aici, pe şesul central, la nord-nord-est de enigmatica 
pată gigantică, culoarea solului are o tonalitate neagră. Este 
cauzată - după cum se vede clar în fotografia noastră - de 
milioane şi milioane de frânturi de piatră înnegrită, risipite ca de 
o mână uriaşă peste toată zona (Fig. 107). 

Nu s-a găsit nici o explicaţie pentru colosala cicatrice de pe 
faţa peninsulei Sinai, de când a fost observată din spaţiu şi 
fotografiată de sateliții N. A. S. A. Nu există nici o explicaţie 
pentru cioburile şi aşchiile de stâncă înnegrite care se risipesc 
peste zona din câmpia centrală. Nici o explicaţie - dacă nu citim 
versurile scrierilor străvechi şi nu acceptăm concluzia că, în 
zilele lui Avraam, Nergal şi Ninurta au şters de pe faţa 
Pământului, cu arme nucleare, Spaţioportul care existase aici: 
„Ceea ce se ridica spre Anu să lanseze au prefăcut în scrum; 
faţa i-au şters-o, locul i l-au pustiit." 

lar din Spaţioport, chiar şi din Oraşele Rele, nimic n-a mai 
rămas. 

Departe spre est, în Sumerul propriu-zis, exploziile nucleare şi 
fulgerele lor orbitoare nu s-au văzut, nici nu s-au simţit. Dar 
fapta lui Nergal şi a lui Ninurta n-a rămas neconsemnată, căci a 
reieşit a avea un efect dintre cele mai profunde asupra 
Sumerului, asupra poporului şi a însăşi existenţei sale. 


Căci, în ciuda tuturor eforturilor lui Ninurta de a-l convinge pe 
Nergal să nu facă nici un rău omenirii, au urmat mari suferinţe. 
Deşi cei doi nu o intenţionaseră, explozia nucleară a dat naştere 
unui imens vânt, un vânt radioactiv, care a început ca o 
tornadă: 

O furtună, Vântul Cel Rău, a prins a se-nvârti în ceruri. 

Apoi, vârtejul radioactiv a început să se întindă şi să se 
deplaseze spre est, împins de vânturile mediteraneene; nu 
peste mult, semnele care preziceau sfârşitul Sumerului s-au 
adeverit; iar Sumerul a devenit victima nucleară finală. 

Catastrofa care s-a prăvălit peste Sumer la sfârşitul celui de-al 
şaselea an al domniei lui Ibbi-Sin este descrisă în mai multe 
Texte de Lamentaţie - poeme lungi, care plâng dispariţia 
maiestuosului Ur şi a altor centre ale marii civilizaţii sumeriene. 
Amintind foarte mult de Plângerile lui leremia din Biblie, ce 
deplâng distrugerea  lerusalimului de mâna babilonienilor, 
lamentaţiile sumeriene le-au sugerat savanților care le-au 
tradus prima oară că dezastrul mesopotamian a fost de 
asemenea rezultatul unei invazii - a trupelor elamite şi amorite 
aflate în conflict. 

Când s-au găsit primele tăblițe ale lamentaţiilor, cercetătorii 
au crezut că numai Urul a fost distrus, intitulând în aces sens 
traducerile. Dar, pe măsură ce se descopereau tot mai multe 
texte, a reieşit că Urul nu fusese nici singurul oraş afectat, nici 
punctul focal al catastrofei. Nu numai că s-au găsit lamentaţii 
similare deplângând soarta oraşelor Nippur, Uruk, Eridu, dar 
unele texte conţineau şi liste ale localităţilor-victime: păreau să 
înceapă în sud-vest, extinzându-se către nord-est, pentru a 
cuprinde tot sudul Mesopotamiei. A devenit clar că peste toate 
oraşele se abătuse o catastrofă generală, neaşteptată şi 
concurentă - nu în succesiune lentă, cum s-ar întâmpla în cazul 
unei invazii în curs de desfăşurare, ci dintr-o dată. Oameni de 
ştiinţă ca Th. Jacobsen („Domnia lui Ibbi-Sin") au conchis atunci 
că „invadatorii barbari" nu aveau nici o legătură cu „crunta 
catastrofă", o calamitate pe care el o considera „de-a dreptul 
enigmatică". 


„Dacă vom înţelege vreodată cu deplină claritate ce s-a 
întâmplat în anii aceia", a scris Jacobsen, „numai timpul o va 
spune; povestea completă, suntem convinşi, încă depăşeşte cu 
mult puterea noastră de înţelegere." 

Dar enigma se poate rezolva, şi întreaga poveste poate fi 
înţeleasă, dacă asociem catastrofa din Mesopotamia cu explozia 
nucleară din peninsula Sinai. 

Textele, remarcabile prin lungime şi, de asemenea, în multe 
cazuri, conservate excelent, încep de obicei deplângând brusca 
abandonare a tuturor incintelor sacre din Sumer de către feluriţii 
lor zei, cu templele „părăsite în voia vântului". Apoi, pustiirea 
provocată de catastrofă e descrisă în termeni vii, prin versuri ca 
acestea: 


Făcând oraşele să rămână pustii, 

Făcând casele să stea părăsite; 

Făcând staulele să fie goale, 

stânele să nu se mai umple; 

Ca boii sumerieni să nu mai stea în grajduri, 
ca oile să nu mai pască pe păşuni; 

Ca râurile să curgă cu apă ce-i amară, 

ca pe ogoarele arate să răsară bălării, 

ca pe stepe să crească plante ofilite. 


În oraşe şi sate, „mama nu-şi mai îngrijeşte copiii, tatăl nu 
mai spune «O, soţia mea...», pruncul nu le mai creşte zdravăn 
pe genunchi, doica nu mai cântă cântec de leagăn (...) domnia a 
fost răpită din ţară." 

Inainte de sfârşitul celui de-al doilea război mondial, înainte 
ca Hiroshima şi Nagasaki să fi fost distruse cu arme atomice 
aruncate asupra lor din cer, s-ar mai fi putut citi povestea biblică 
a Sodomei şi a Gomorei, rămânând la tradiţionalele „foc şi 
pucioasă" în lipsa altei explicaţii. Pentru cercetătorii care încă nu 
ajunseseră faţă în faţă cu grozăvia armelor nucleare, textele 
lamentaţiilor sumeriene vorbeau (aşa cum le-au intitulat 
traducătorii) despre „Distrugerea Urului" sau „Distrugerea 
Sumerului". Dar nu asta descriu respectivele texte: ele descriu 


pustiirea, nu simpla distrugere. Oraşele continuau să existe, 
însă fără oameni; grajdurile erau la locul lor, însă fără vite; 
rămăseseră şi stânele, dar goale; râurile curgeau, dar apa lor 
devenise amară; câmpiile încă se mai întindeau, dar pe ele 
creşteau numai bălării; iar pe stepă încolţeau plante, numai 
pentru a se ofili imediat. 

Invazie, război, omoruri - toate aceste nenorociri îi erau bine 
cunoscute omenirii, încă de pe-atunci; dar, aşa cum declară 
limpede textele lamentaţiilor, aceasta era nouă şi nemaiîntâlnită 
vreodată: 


Peste Țară [Sumer] a căzut nenorocirea, 
una necunoscută de om: 

Una cum nicicând nu se mai văzuse, 
una căreia nu i se putea tine piept. 


Moartea nu fusese adusă de mâna duşmanului; era o moarte 
nevăzută, „care bântuie pe stradă, e lăsată liberă în drum; stă 
lângă om - şi totuşi nimeni nu o vede; când intră într-o casă, 
înfăţişarea ei e necunoscută." Nu exista nici o apărare împotriva 
acestui „rău care a atacat ţara ca un duh: (...) Cel mai înalt zid, 
cele mai groase ziduri, le trece ca o inundație; nici o uşă nu-l 
poate ţine afară, nici un zăvor nu-l întoarce din drum; prin uşă 
ca şarpele se furişează, prin ţâţână ca vântul suflă înăuntru." Cei 
care se ascundeau în spatele uşilor închise erau doborâţi în 
case; cei refugiaţi pe acoperiş, pe acoperiş mureau; cei care 
fugeau pe străzi, acolo erau loviți: „Tusea şi flegma slăbeau 
pieptul, gura era plină cu scuipat şi spume (...) muţenia şi 
năuceala îi cuprinseseră, o amorţeală neteafără (...) un blestem 
drăcesc, o durere de cap (...) sufletul le părăsea trupul." 
Moartea era din cele mai oribile: 


Oamenii, înfricoşați, abia mai respirau; 
Vântul Cel Rău îi prindea în gheare, 

nu le mai lăsa nici o zi măcar (...). 
Gurile erau scăldate în sânge, 
capetele se bălăceau în sânge (...). 


Chipul pălea lovit de Vântul Cel Rău. 


Sursa morţii nevăzute era un nor care apăruse pe cerul 
Sumerului, „acoperind pământul ca o mantie, întins peste el ca 
un cearşaf. Cafeniu la culoare, în timpul zilei „soarele din zare îl 
ascundea cu întunecimea lui." Noaptea, luminos la margini 
(„încins cu o groaznică lumină umplea largul pământ"), 
acoperea Luna: „Luna la răsărit o stingea". Plutind de la vest 
către est, norul morţii - „învăluia în spaimă, împrăştiind frica 
peste tot" - era dus peste Sumer de un vânt urlător, „un mare 
vânt care gonea pe sus, un vânt rău care copleşea ţara." 

Totuşi, nu era un fenomen natural. Era „o furtună năprasnică 
îndrumată de Anu [(...). Venit-a din inima lui Enlil". Produsul celor 
şapte arme îngrozitoare, „dintr-o singură zămislire se zămislise 
(...) ca amarnicul venin al zeilor; în apus se zămislise". Vântul 
Cel Rău, „purtând bezna din oraş în oraş, ducând nori deşi care 
vărsau beznă din cer," era rezultatul unei „lumini de fulger". 
„Din mijlocul munţilor se pogorâse spre pământ, de pe Câmpia 
Neîndurării venise." 

Deşi oamenii nu înțelegeau nimic, zeii cunoşteau cauza 
Vântului Rău: 


O rafală cruntă anunţa furtuna urii, 
O rafală cruntă înaintaşă a furtunii urii era; 
Puternice odrasle, fii viteji erau vestitorii molimei. 


Cei doi fii viteji - Ninurta şi Nergal - au dezlănţuit „dintr-o 
singură zămislire" cele şapte arme îngrozitoare create de Anu, 
„dezrădăcinând totul, răscolind totul" în locul exploziei. 
Descrierile antice sunt vii, la fel de exacte ca descrierile 
martorilor oculari, ale unei explozii atomice: imediat ce au fost 
lansate din cer „îngrozitoarele arme", s-a iscat o lumină imensă, 
„au întins groaznice raze spre cele patru vânturi, arzând totul ca 
focul," declară un text; altul, o lamentaţie pentru Nippur, îşi 
aminteşte de „furtuna, în fulger de lumină ivită". O ciupercă 
atomică - „un nor dens care aduce bezna" - s-a înălţat apoi spre 
cer; i-au urmat „rafale de vânt năprasnice (...) un uragan care 


cu furie pârjoleşte cerurile." Apoi, vânturile necontenite, suflând 
de la vest la est, au început să se întindă spre Mesopotamia: 
„norii deşi care vărsau beznă din cer, purtând bezna din oraş în 
oraş." 

Nu un text, ci mai multe atestă că Vântul Cel Rău, purtând 
norul morţii, fusese provocat de o explozie gigantică, într-o zi de 
neuitat: 


În ziua aceea 

Când cerul a fost zdrobit 

şi Pământul strivit, 

cu fața ştearsă de voitoare - 
Când cerurile s-au întunecat 
şi acoperit ca de o umbră (...) 


Lamentaţiile identifică locul exploziilor ca fiind „în apus", 
lângă „sânul mării" - o descriere elocventă a arcuitei coaste 
mediteraneene din peninsula Sinai - de pe o câmpie „din 
mijlocul punților", o câmpie care a devenit „Locul Neîndurării”. 
Inainte, servise ca Loc al Lansării, loc de unde zeii se înălţau 
spre Anu. In plus, multe dintre aceste identificări spaţiale 
descriau şi un munte. În „Epopeea lui Erra", muntele de lângă 
„locul din care Cei Mari se înalţă" era numit „Muntele Cel Mai 
Suprem; într-o lamentaţie, este numit „Muntele Tunelurilor 
Urlătoare". Acest ultim epitet aminteşte de descrierea, în 
Textele Piramidelor, a muntelui străpuns de tuneluri, cu galerii 
subterane înclinate, spre care călătoreau faraonii egipteni în 
căutarea vieţii de apoi. În Stairway to Heaven, l-am identificat 
cu muntele unde a ajuns Ghilgameş în drumul său spre Locul 
Rachetelor, în peninsula Sinai. 

Pornind de la acel munte, afirmă textul unei lamentaţii, norul 
de moarte al exploziei a fost dus de vânturile puternice spre est, 
pe toată distanţa „până la hotarul Anshanului", în Munţii Zagros, 
afectând întregul Sumer, de la Eridu, în sud, până la Babilon, în 
nord. Moartea invizibilă a trecut încet peste Sumer, trecerea 
durând douăzeci şi patru de ore - o zi şi o noapte, comemorate 
în lamentaţii, ca în următorul exemplu din Nippur: „în ziua 


aceea, în acea singură zi; în noaptea aceea, în acea singură 
noapte (...) furtuna, într-un fulger de lumină stârnită, oamenii 
din Nippur i-a lăsat prosternaţi". 

„Lamentaţia din Uruk" descrie viu confuzia din rândurile zeilor 
şi ale populaţiei. Afirmând că Anu şi Enlil trecuseră peste voinţa 
lui Enki şi a lui Ninki când au „determinat consensul" de a folosi 
armele nucleare, textul susţine că nici unul dintre zei nu se 
aşteptase la copleşitorul deznodământ: „Zeii cei mari au pălit la 
vederea imensităţii lui", privind cum „giganticele raze" ale 
exploziei „ajungeau până la cer, [iar] Pământul se cutremura 
până în străfunduri." 

In timp ce Vântul Cel Rău începea să „se întindă spre munţi 
ca o plasă," zeii sumerieni au luat-o la fugă din oraşele lor 
iubite. „Lamentaţia pentru nimicirea Urului" enumera toţi marii 
zei şi pe unii dintre cei mai importanţi fii şi fiice ale lor care 
„părăsiseră în voia vânturilor" oraşele şi marile temple din 
Sumer. Textul intitulat  „Lamentaţia pentru distrugerea 
Sumerului şi a Urului" adaugă detalii dramatice la acest grabnic 
abandon. Astfel, „Ninharsag a plâns cu lacrimi amare" când a 
fugit din Isin; Nanshe a strigat „O, oraşul meu devastat" când 
„iubita ei locuinţă a fost dată pradă nenorocirii". Inanna a plecat 
în grabă din Uruk, navigând spre Africa într-o „corabie 
submarină" şi plângându-se că trebuia să-şi lase pe loc 
bijuteriile şi alte averi (...). În propria ei lamentaţie pentru Uruk, 
Inanna/lshtar deplângea pustiirea oraşului şi a templului ei de 
către Vântul Cel Rău, „care într-un moment, cât ai clipi din ochi, 
a fost iscat în mijlocul munţilor" şi împotriva căruia nu exista nici 
o apărare. 

O şocantă descriere a spaimei şi derutei, printre oameni şi zei 
deopotrivă, la apropierea Vântului Rău, este prezentată în 
„Lamentaţia pentru Uruk", scrisă peste ani de zile, când a sosit 
vremea Restauraţiei. În timp ce „cetăţenii loiali din Uruk erau 
cuprinşi de groază", zeitățile locale ale Urukului, însărcinate cu 
administraţia şi bunăstarea oraşului, au dat alarma. „Sculaţi- 
vă!" le-au strigat oamenilor, în toiul nopţii; fugiţi, „ascundeţi-vă 
în stepă!" i-au instruit. Dar apoi, înşişi aceşti zei, „zeitățile au 


fugit (...) au luat-o pe cărări necunoscute." Sumbru, textul 
declară: 


Astfel, toți zeii săi au părăsit Urukul; 
Departe s-au ținut de el; 

în munți s-au ascuns, 

Pe câmpiile îndepărtate au fugit. 


În Uruk, populaţia a fost lăsată pardă haosului, neajutorată şi 
fără conducători. „Panica de gloată a început în Uruk (...) 
judecata s-a deformat." Altarele au fost sparte, conţinutul lor 
sfărâmat, în timp ce oamenii îşi puneau întrebări: „De ce şi-a 
întors privirea ochiul binevoitor al zeilor? Cine a pricinuit 
asemenea griji şi jeluiri?" Dar întrebările au rămas fără răspuns; 
iar, când Furtuna Cea Rea a trecut, „oamenii zăceau adunaţi în 
mormane (...) tăcerea se lăsase peste Uruk ca un linţoliu." 

Ninki, aflăm din „Lamentaţia de la Eridu", a fugit din oraş spre 
un liman sigur din Africa: „Ninki, marea sa doamnă, zburând ca 
o pasăre, şi-a părăsit oraşul." Dar Enki s-a îndepărtat de Eridu 
numai atâta cât să se dea la o parte din calea Vântului Rău, 
rămânând destul de aproape pentru a-i vedea soarta: „Domnul 
său a rămas lângă oraşul lui (...). Părintele Enki a stat lângă oraş 
(...) pentru soarta oraşului său vătămat a plâns cu lacrimi 
amare." Mulţi dintre supuşii săi fideli l-au urmat, instalându-şi 
tabăra la periferie. O zi şi o noapte s-au uitat cum furtuna 
„punea mâna" pe Eridu. 

După ce „furtuna aducătoare de rele a plecat din oraş, 
măturând câmpiile," Enki a observat Eriduul; a găsit un oraş 
„înăbuşit de linişte (...) cu locuitorii îngrămădiţi în maldăre." Cei 
care scăpaseră cu viaţă i-au adresat o tânguire: „O, Enki," au 
plâns ei, „oraşul tău a fost blestemat, prefăcut în tărâm 
nepământean!" şi au continuat să întrebe unde să se ducă, ce 
să facă. Dar, cu toate că Vântul Cel Rău trecuse, locul era încă 
nesigur, iar Enki „a rămas afară din oraş, ca şi cum ar fi fost un 
oraş străin". „Părăsindu-şi casa din Eridu," Enki i-a condus pe 
„cei ce fuseseră alungaţi din Eridu" în deşert, „spre o ţară 


vrăjmaşă": acolo, şi-a folosit puterile ştiinţifice pentru a face 
comestibile „roadele otrăvitoare". 

De la marginea nordică a traseului larg urmat de Vântul Cel 
Rău, din Babilon, Marduk, îngrijorat, i-a trimis tatălui său Enki un 
mesaj urgent, în timp ce norul morţii se apropia de oraşul lui: 
„Ce să fac?" a întrebat el. Sfatul lui Enki, pe care Marduk l-a 
transmis apoi discipolilor săi, a fost ca aceia care puteau să 
părăsească oraşul - dar mergând numai spre miazănoapte; şi, în 
spiritul recomandării făcute lui Lot de cei doi emisari, fugarii din 
Babilon au fost preveniţi „nici să nu se întoarcă, nici să nu 
privească înapoi". Li s-a mai spus să nu ia cu ei alimente sau 
băutură, căci acestea puteau să fi fost „atinse de duh". Dacă 
fuga nu era posibilă, Enki a recomandat ascunderea sub 
pământ: „Băgaţi-vă într-o încăpere de sub pământ, la întuneric," 
până trecea Vântul Cel Rău. 

Avansul lent al furtunii i-a indus în eroare pe unii zei, spre 
amânări care i-au costat scump. În Lagash, „mama Bau a plâns 
amarnic după sfântul ei templu, după oraşul ei." Deşi Ninurta 
era plecat, soţia lui nu s-a putut îndura să plece. Zăbovind pe 
loc, a tot strigat: „O, oraşul meu, o, oraşul meu"; întârzierea a 
fost cât pe ce s-o coste viaţa. 


În ziua aceea, doamna 

-furtuna a ajuns-o din urmă; 
Bau, parcă o muritoare ar fi fost 
-furtuna a ajuns-o din urmă (...). 


În Ur, aflăm din lamentaţii (dintre care una a fost compusă de 
Ningal însăşi), Nannar şi Ningal au refuzat să creadă că sfârşitul 
Urului era irevocabil. Nannar i-a adresat un lung şi emoţionant 
apel tatălui său Enlil, cerându-i o soluţie pentru a evita 
calamitatea. Dar „Enlil i-a răspuns fiului său Sin" că soarta lor nu 
putea fi schimbată: 


Urului i s-a acordat monarhia 
- nu i s-a acordat domnie veşnică. 
Din zilele de-odinioară, când Sumerul a fost întemeiat, 


până acum, când oamenii s-au înmulțit - 
Cine a mai văzut vreodată o monarhie cu veşnică 
domnie? 


În timpul acestor chemări, îşi aminteşte Ningal în lungul ei 
poem, „furtuna înainta mereu, urletul ei acoperind totul". Era 
ziuă, când Vântul cel Rău s-a apropiat de Ur; „deşi la gândul 
acelei zile încă mai tremur," a scris Ningal, „de mirosul spurcat 
al acelei zile nu am fugit." 

Lăsându-se noaptea, „un vaiet cumplit s-a înălţat" în Ur; 
totuşi, zeul şi zeiţa au rămas pe loc; „de spurcăciunea acelei 
nopţi nu am fugit," declară zeiţa. Apoi, nenorocirea a ajuns la 
marele ziggurat din Ur, iar Ningal şi-a dat seama că Nannar 
„fusese învins de reaua furtună". 

Ningal şi Nannar au petrecut o noapte de coşmar, pe care 
Ningal a jurat să n-o uite niciodată, în „casa termitelor" (camera 
subterană) din ziggurat. Abia a doua zi, când „furtuna a fost 
dusă din oraş", Ningal, „în scopul de a pleca din oraşul ei, (...) în 
grabă a luat un veşmânt pe ea" şi, împreună cu Nannar, bolnav, 
a părăsit oraşul pe care-l iubeau atât de mult. 

Plecând, au văzut în jur moarte şi pustiire: „Oamenii, precum 
cioburile de oameni, zăceau peste tot pe străzi; în măreţele 
porţi, unde le plăcea să se plimbe, erau numai leşuri; pe 
bulevarde, unde se ţineau sărbătorile, împrăştiate zăceau; pe 
toate străzile, unde aveau plăcerea de a se plimba, zăceau 
trupuri neînsufleţite; în locurile unde se petreceau festivitățile 
ţării, oamenii zăceau grămadă." Morţii nu erau duşi la 
înmormântare „hoiturile, ca grăsimea lăsată la soare, de la sine 
se topeau." 

Atunci şi-a înălţat Ningal marea lamentaţie pentru Ur, oraşul 
cândva maiestuos, fruntea Sumerului, capitala unui imperiu: 


O, casă a lui Sin în Ur, 
amară-i pustiirea ta (...). 

O, Ningal, a cărei țară a pierit, 
ca apa fă-ți inima! 

Oraşul a devenit oraş străin, 


cum mai putem acum exista? 
Casa a devenit casă a lacrimilor, 
ca apa-mi face inima (...). 

Ur şi templele sale 

au fost lăsate pradă vântului. 


Toată Mesopotamia de sud zăcea la pământ, cu solul şi apele 
otrăvite de Vântul Cel Rău: „Pe malurile Tigrului şi ale Eufratului, 
numai plante bolnăvicioase creşteau (...). În mlaştini creşteau 
trestii cu cap bolnav, ce putrezeau în duhoare (...). În livezi şi 
grădini nici un rod nou nu era, repede se ofileau (...). Ogoarele 
cultivate nu sunt prăşite, nici o sămânță nu mai e plantată în 
ţărână, nici un cântec nu mai răsună pe câmpii." La ţară, 
animalele erau afectate şi ele: „Pe stepă, vitele mari şi mici se 
răriseră, toate vieţuitoarele îşi găsiseră sfârşitul." De asemenea, 
animalele domestice au fost exterminate: „Oile s-au împrăştiat 
în cele patru vânturi (...). Murmurul roții de covăsit nu mai 
răsună în stână (...). Staulele nu mai dau grăsime şi brânză (...). 
Ninurta a golit Sumerul de lapte." 

„Furtuna a strivit pământul, a şters totul; a mugit ca un mare 
vânt peste ţară, nimeni nu i-a putut scăpa; pustiind oraşele, 
pustiind casele (...). Nimeni nu mai bate drumurile, nimeni nu-şi 
mai caută calea." 

Distrugerea Sumerului era completă. 


EPILOG 


La şapte ani după ce Vântul Cel Rău a pustiit Sumerul, viaţa a 
început să palpite din nou în ţară. Dar, în locul unui imperiu 
stăpân peste alţii, Sumerul însuşi era acum o ţară ocupată, cu o 
aparenţă de ordine menţinută de trupele elamite în sud şi de 
soldaţii gutieni în nord. 

Isin, un oraş care nu mai fusese niciodată capitală, a fost ales 
drept centru administrativ temporar, iar un fost guvernator din 
Mari a fost adus la putere. Documentele din acea perioadă au 


consemnat o plângere că unui om „care nu e de neam 
sumerian" i s-au dat frâiele ţării. Aşa cum atestă numele său 
semit - Ishbi-Erra -, acesta era un discipol al lui Nergal, iar 
numirea sa trebuie să fi făcut parte dintr-un aranjament între 
Nergal şi Ninurta. 

Unii oameni de ştiinţă numesc deceniile care au urmat căderii 
Urului un Ev Obscur în istoria mesopotamiană. Se ştiu foarte 
puţine despre aceste vremuri de grea încercare, cu excepţia 
celor ce se pot deduce din formulele datelor. Îmbunătăţind 
securitatea, reconstruind pe ici, pe colo, Ishbi-Erra - dornic să-şi 
consolideze autoritatea laică - a concediat garnizoana străină 
care patrula prin Ur şi, extinzându-şi domnia şi asupra acelui 
oraş, s-a declarat succesor al regilor Urului; dar numai câteva 
dintre oraşele repopulate i-au recunoscut supremaţia, iar în 
Larsa o căpetenie locală puternică l-a şi sfidat de câteva ori. 

Peste un an, doi, Ishbi-Erra a căutat să-şi mărească puterea 
prin adăugarea autorităţii religioase centrale, preluând tutela 
asupra Nippurului şi înălţând acolo emblemele sacre ale lui Enlil 
şi Ninurta. Dar pentru aceasta nu a primit decât permisiunea lui 
Ninurta, iar marii zei din Nippur au rămas departe, înstrăinaţi. 
Căutând alte ajutoare, Ishbi-Erra a însărcinat preoţi şi preotese 
să refacă adoraţia lui Nannar, Ningal şi Inanna. Dar se pare că 
inimile oamenilor cătau în altă direcţie: după cum sugerează 
numeroase texte Shurpu (de „Purificare"), Enki şi Marduk - 
folosindu-se de imensele cunoştinţe ştiinţifice ale lui Enki 
(„puteri vrăjitoreşti", în ochii oamenilor) - au fost cei care i-au 
vindecat pe bolnavi, au purificat apele şi au fertilizat solul, spre 
a se putea cultiva din nou plante comestibile. 

In următoarea jumătate de secol, cuprinzând domnia a doi 
urmaşi ai lui lIshbi-Erra la Isin, în ţară a revenit treptat 
normalitatea; agricultura şi industria au reînviat, s-a reluat 
comerţul interior şi exterior. Dar numai după trecerea a 
şaptezeci de ani de la profanare - acelaşi interval de timp care i 
s-a aplicat ulterior templului pângărit din lerusalim - a putut fi 
reclădit templul din Nippur, de către al treilea succesor pe tronul 
Isinului, Ishme-Dagan. Intr-un lung poem de douăsprezece strofe 
dedicat Nippurului, acesta a povestit cum a răspuns perechea 


divină la apelurile lui de a reface oraşul şi marele său templu, 
pentru ca „zidăria Nippurului să se restaureze" şi „tăbliţele 
divine să fie înapoiate la Nippur". 

In ţară s-a dezlănţuit o mare bucurie când marele templu le-a 
fost consacrat din nou lui Enlil şi Ninlil, în anul 1953 î.Ch.; abia 
atunci, oraşele din Sumer şi Akkad au fost declarate oficial din 
nou locuibile. 

Revenirea oficială la normalitate, însă, nu a reuşit decât să 
aţâţe vechile rivalități dintre zei. Urmaşul lui Ishme-Dagan purta 
un nume care-i indica fidelitatea faţă de Ishtar. Ninurta a pus 
repede capăt acestei situaţii, iar următorul conducător din Isin - 
ultimul care a mai purtat vreodată un nume sumerian - a fost un 
discipol de-al său. Însă această revendicare a lui Ninurta faţă de 
ţara refăcută nu s-a putut satisface: în fond, el cauzase, chiar 
dacă indirect, distrugerea Sumerului. După cum sugerează 
numele următorului succesor, în continuare Sin a căutat să-şi 
reafirme autoritatea; dar zilele supremaţiei sale şi a Urului 
luaseră sfârşit. 

Şi astfel, prin autoritatea învestită în ei, Anu şi Enlil au 
acceptat în sfârşit pretenţia de supremație a lui Marduk în 
Babilon. Comemorând fatidica decizie în preambulul codului său 
de legi: 


Falnicul Anu, domn al zeilor care din Cer venit-au pe Pământ, 

şi Enli, domn al Cerului şi al Pământului care hărăzeşte 
destinele țării, 

au hotărât pentru Marduk, primul născut al lui Enki, 

puterile lui Enlil peste întreaga omenire; 

Mare l-au făcut printre zeii ce veghează şi văd, 

numit-au Babilonul cu nume de slavă, 

suprem făcutu-l-au în lume; 

şi lui Marduk i-au întemeiat, în mijlocul său, 

o veşnică domnie. 


Babilonul, apoi Asiria au urcat spre măreție. Sumerul nu mai 
era; dar, într-o ţară îndepărtată, ştafeta moştenirii sale a trecut 


din mâinile lui Avraam şi ale fiului său Isaac în mâna lui lacob, 
cel cu numele schimbat în Isra-El. 


CRONICILE PĂMÂNTULUI: CRONOLOGIE 


I. Evenimente anterioare Potopului 
Anii trecuţi 


450.000 Pe Nibiru, o planetă îndepărtată a sistemului nostru 
solar, viaţa se confruntă cu stingerea lentă, pe măsură ce 
atmosfera planetei se erodează, înlăturat de Anu, conducătorul 
Alalu fuge cu o navă spaţială şi se adăposteşte pe Pământ. 
Descoperă că Pământul conţine aur, care se poate folosi pentru 
a proteja atmosfera nibiriană. 

430.000 Climatul terestru se îmblânzeşte. Tot mai mulţi 
Anunnaki sosesc pe Pământ, printre ei fiind şi sora după tată a 
lui Enki, Ninharsag, Ofiţer Medical Principal. 

416.000 Producţia de aur scăzând, Anu vine pe Pământ cu 
Enlil, moştenitorul legal. Se ia hotărârea de a obţine aurul vital 
extrăgându-l din sudul Africii. Prin tragere la sorţi, Enlil câştigă 
comanda Misiunii Terestre; Enki e exilat în Africa. La plecarea de 
pe Pământ, Anu e contestat de nepotul lui Alalu. 

400.000 Şapte aşezări funcţionale din sudul Mesopotamiei 
includ un Spaţioport (Sippar), Centrul de Control al Misiunii 
(Nippur), un centru metalurgic (Badtibira), un centru medical 
(Shuruppak). Minereul soseşte cu navele, din Africa; metalul 
rafinat este trimis pe staţiile orbitale manevrate de /gigi, apoi 
transferat pe navele spaţiale care sosesc periodic de pe Nibiru. 

380.000 Câştigând sprijinul Igigilor, nepotul lui Alalu încearcă 
să acapareze puterea asupra Pământului. Enliliţii câştigă 
Războiul Zeilor Bătrâni. 

300.000 Anunnakii care muncesc în minele de aur se revoltă. 
Enki şi Ninharsag creează Muncitori Primitivi prin manipularea 
genetică a femelei de maimuţă antropoidă; aceştia preiau 
muncile manuale ale Anunnakilor. Enlil face o razie prin mine şi 
aduce Muncitorii Primitivi la Edin-ul din Mesopotamia. Primind 


capacitatea de a procrea, Homo sapiens începe să se 
înmulțească. 

200.000 Viaţa pe Pământ regresează în timpul unei noi ere 
glaciare. 

100.000 Clima se încălzeşte din nou. Anunnakii (numiţi în 
Biblie Wefilimi), spre nemulţumirea crescândă a lui Enlil, se 
căsătoresc cu fiice ale Omului. 

75.000 începe „blestemarea Pământului" - o noua Eră 
Glaciară. Tipuri umane regresive  cutreieră Pământul. 
Supravieţuieşte omul de Cro-Magnon. 

49.000 Enki şi Ninharsag promovează oameni cu strămoşi 
Anunnaki la putere, în Shuruppak. Enlil, înfuriat, complotează 
exterminarea omenirii. 

13.000 Dându-şi seama că trecerea lui Nibiru prin apropierea 
Pământului va declanşa maree imense, Enlil îi pune pe Anunnaki 
să jure că vor ţine secretă faţă de omenire calamitatea 
iminentă. 


î.Ch. II. Evenimente ulterioare Potopului. 


11.000 Enki încalcă jurământul, instruindu-l pe Ziusudra/Noe 
să construiască o navă submersibilă. Potopul inundă tot 
Pământul; Anunnakii asistă la distrugerea totală, din nava lor de 
pe orbită. Enlil acceptă să acorde resturilor Omenirii unelte şi 
seminţe; începe agricultura pe podişuri. Enki domesticeşte 
animalele. 

10.500 Urmaşii lui Noe primesc trei regiuni. Ninurta, primul 
fiu al lui Enlil, construieşte baraje în munţi şi asanează râurile, 
pentru a face Mesopotamia locuibilă; Enki revendică valea 
Nilului. Peninsula Sinai este reţinută de Anunnaki pentru un 
spaţioport postdiluvian; se înfiinţează un Centru de Control al 
Misiunii, pe Muntele Moriah (viitorul lerusalim). 

9780  Ra/Marduk, fiul dintâi născut al lui Enki, împarte 
dominaţia asupra Egiptului între Osiris şi Seth. 

9330 Seth îl prinde şi îl dezmembrează pe Osiris, preluând 
domnia exclusivă asupra Văii Nilului. 


8970 Horus îl răzbună pe tatăl său Osiris, declanşând Primul 
Război al Piramidelor. Seth fuge în Asia, ocupând peninsula Sinai 
şi Canaanul. 

8670  Opunându-se controlului rezultant asupra tuturor 
instalaţiilor spaţiale din partea descendenților lui Enki, enliliţii 
dezlănţuie Al Doilea Război al Piramidelor. Victorios, Ninurta 
goleşte Marea Piramidă de toate echipamentele. Ninharsag, 
sora după tată a lui Enki şi Enlil, convoacă o conferinţă de pace. 
Impărțirea Pământului e confirmată. Domnia peste Egipt se 
transferă de la dinastia lui Ra/Marduk la cea a lui Thoth. 
Heliopolisul e construit ca înlocuitor al Oraşului Far. 

8500  Anunnakii reînființează avanposturi la poarta 
instalaţiilor spaţiale; unul dintre acestea e lerihonul. 

7400 Pe măsură ce epoca de pace continuă, Anunnakii îi 
acordă Omenirii noi progrese; începe perioada neolitică. 
Semizeii domnesc peste Egipt. 

3800 Apare civilizaţia urbană în Sumer, când Anunnakii 
reconstruiesc Oraşele Vechi, începând cu Eridu şi Nippur. Anu 
vine pe Pământ, într-o vizită festivă. În cinstea lui este clădit un 
nou oraş, Uruk (Erech). Anu face din templu sălaşul iubitei sale 
nepoate Ilnanna/lshtar. 


î.Ch. III. Monarhia pe Pământ 


3760 Omenirii i se acordă monarhia. Kish este prima capitală, 
sub egida lui Ninurta. Calendarul începe la Nippur. Înfloreşte 
civilizaţia în Sumer (Prima Regiune). 

3450 Primatul din Sumer îi este transferat lui Nannar/Sin. 
Marduk proclamă Babilonul „Poarta Zeilor". Incidentul cu „Turnul 
Babel". Anunnakii încurcă limbile omenirii. După ce lovitura sa 
de stat eşuează, Marduk/Ra revine în Egipt, îl detronează pe 
Thoth şi îl răpeşte pe fratele său mai mic Dumuzi, căsătorit cu 
Inanna. Dumuzi e omorât accidental; Marduk este închis de viu 
în Marea Piramidă. Eliberat printr-un puț de urgenţă, pleacă în 
exil. 


3100 Trei sute cincizeci de ani de haos iau sfârşit o dată cu 
primul faraon egiptean, la Memphis. Civilizaţia ajunge în A Doua 
Regiune. 

2900 Monarhia din Sumer e transferată în Erech. Inanna 
primeşte dominionul Regiunii a Treia; începe civilizaţia din Valea 
Indusului. 

2650 Capitala regală a Sumerului se mută din loc în loc. 
Monarhia se deteriorează. Enlil îşi pierde răbdarea faţă de 
dezordonatele mulţimi de oameni. 

2371 Inanna se îndrăgosteşte de Sharru-Kin (Sargon). Acesta 
întemeiază noua capitală, Agade (Akkad). la fiinţă imperiul 
akkadian. 

2316 Urmărind să stăpânească toate cele Patru Regiuni, 
Sargon sustrage solul sacru din Babilon. Conflictul Marduk- 
Inanna se inflamează din nou. La sfârşit când Nergal, fratele lui 
Marduk, vine din Africa de Sud la Babilon şi îl convinge pe 
Marduk să plece din Mesopotamia. 

2291 Naram-Sin urcă pe tronul din Akkad. Dirijat de 
beligeranta Inanna, el penetrează peninsula Sinai, invadând 
Egiptul. 

2255 Inanna uzurpă puterea în Mesopotamia: Naram-Sin 
profanează  Nippurul. Marii Anunnaki dezintegrează Agade. 
Inanna fuge. Sumerul şi Akkadul sunt ocupate de trupele străine 
loiale lui Enlil şi Ninurta. 

2220 Civilizaţia sumeriană se înalţă pe noi culmi, sub 
conducătorii luminaţi din Lagash. Thoth îl ajută pe regele său 
Gudea să construiască un templu stil ziggurat pentru Ninurta. 

2193 La Nippur, într-o familie regal-clericală, se naşte Terah, 
tatăl lui Avraam. 

2180 Egiptul e împărţit; discipolii lui Ra/Marduk păstrează 
sudul; faraonii opuşi lui câştigă tronul Egiptului Inferior. 

2130 În timp ce Enlil şi Ninurta lipsesc tot mai mult, 
autoritatea centrală se deteriorează şi ea în Mesopotamia. 
Tentativa Inannei de a recâştiga monarhia pentru Erech nu are 
rezultate de durată. 


2047 Amar-Sin (biblicul Amraphel) devine rege al Urului. 
Avraam merge în Egipt, unde stă cinci ani, apoi revine cu şi mai 
multe trupe. 

2041 Îndrumat de Inanna, Amar-Sin formează o coaliţie a 
Regilor de la Răsărit, lansând expediţii militare în Canaan şi 
Sinai, sub comanda elamitului Khedorla'omer. Avraam le 
blochează înaintarea, la poarta spre Spaţioport. 

2038 Shu-Sin îl înlocuieşte pe Amar-Sin pe tronul Urului, în 
timp ce imperiul se dezintegrează. 

2029 Ibbi-Sin îi ia locul lui Shu-Sin. Provinciile apusene înclină 
tot mai mult spre Marduk. 

2024 În fruntea prozeliţilor săi, Marduk mărşăluieşte spre 
Sumer, unde se întronează în Babilon. Luptele se răspândesc 
până în centrul Mesopotamiei. Sfânta Sfintelor a lui Nippur e 
profanată. Enlil cere pedepsirea lui Marduk şi a lui Nabu; Enki se 
opune, dar fiul său Nergal se dă de partea lui Enlil. În timp ce 
Nabu îşi organizează partizanii canaaniţi, spre a captura 
Spaţioportul, Marii Anunnaki aprobă folosirea armelor nucleare. 
Nergal şi Ninurta distrug Spaţioportul şi oraşele canaanite 
eretice. 

2023 Vântul duce norul radioactiv în Sumer. Oamenii mor în 
condiţii cumplite, animalele pier, apa e contaminată, solul 
devine sterp. Sumerul şi marea sa civilizaţie se prăbuşesc. 
Moştenirea lui e predată spiţei lui Avraam, căruia i se naşte, la 
vârsta de o sută de ani, un moştenitor legitim: Isaac. 


î.Ch. IV. Secolul Fatidic 


2123 Avraam se naşte la Nippur. 

2113 Enlil îi încredinţează lui Nannar Ţara lui Shem; Ur e 
declarat capitala noului imperiu. Ur-Nammu preia tronul şi e 
numit Protector al Nippurului. Un preot nippurian - Terah, tatăl 
lui Avraam - vine la Ur pentru a face legătura cu curtea regală. 

2096 Ur-Nammu moare în luptă. Oamenii îi consideră 
moartea prematură o trădare din partea lui Anu şi Enlil. Terah 
pleacă spre Harran, cu familia lui. 


2095 Shulgi accede pe tronul Urului, strângând legăturile 
imperiale. Pe măsură ce imperiul prosperă, Shulgi cade victimă 
farmecelor Inannei şi îi devine amant. Le acordă Larsa 
elamiţilor, în schimbul serviciilor lor ca Legiune Străină. 

2080 Principii tebani loiali lui Ra/Marduk forţează spre nord, 
sub Mentuhotep |. Nabu, fiul lui Marduk, câştigă aderenţi pentru 
tatăl său, în Asia de Vest. 

2055 La ordinul lui Nannar, Shulgi trimite trupele elamite să 
reprime răscoalele din oraşele canaanite. Elamiţii ajung la 
poarta peninsulei Sinai şi la Spaţioport. 

2048 Shulgi moare. Marduk vine în Ţara Hittiţilor. Avraam 
primeşte ordin să se prezinte în sudul Canaanului, cu un corp de 
cavalerie de elită. 


it Una dintre situaţiile care relevă imperfecţiunea „clasicei" 
versiuni românești a Bibliei, în traducerea lui Vasile Radu şi 
Gala Galaction: este evidentent că termenul „robi" (ca şi 
înlocuirea Negevului cu „miazăzi" - vezi maisus) reprezintă 
subterfugii determinate de cunoaşterea incompletă a limbilor 
și istoriei antice. (n.tr.) 

2! În acest caz, aproximaţia din traducerea românească a 

Bibliei devine inadvertenţă crasă: „spre miazăzi" faţă de Egipt 

ar fi însemnat continuarea coborârii spre Africa Centrală. 

(n.tr.) 


{3} 


